
Sfântul Fotie cel mare, cel întocmai cu apostolii şi 
mărturisitorul, patriarhul Constantinopolului 
(6 februarie) 





Sfântul ierarh Fotie, patriarhul Constantinopolului ( 897) s-a născut în această 
cetate la anul 810, din părinții drepteredincioşi, Irina şi Serghie, fratele Sfintei 
împărătese Teodora şi rudă cu Sfântul patriarh Tarasie. Fotie a studiat ştiinţele 
profane, dar şi Sfintele Scripturi, scrierile Sfinților părinţi şi canoanele Bisericii. A 
fost hirotonit într-o săptămână: monah în prima zi, apoi citeţ, ipodiacon, diacon, 
preot şi mai pe urmă episcop şi patriarh în ziua Naşterii Domnului, în anul 857. Nu 
s-a mândrit. Şi-a păzit cugetul în cumpătare. Era smerit. Pentru că a mustrat 
păcatele împăraţilor, a fost izgonit din scaun, dar readus apoi cu cinste. Sfântul 
Fotie a scris multe cărți deosebit de însemnate pentru viaţa Bisericii, cărți cu 

caracter învăţătoresc, juridic şi literar. Amintim: Mistagogia Duhului Sfânt şi Am- 
filohia, lucrare de 324 de teme, în care sfântul expune diferite probleme despre 
Sfânta Scriptură, teologie şi filosofie. Sfântul Fotie a fost un mare luminător al 
Bisericii, punând început şi încreştinării popoarelor slave în credinţa ortodoxă a 
Răsăritului. 

Acatistul Sfântului Fotie cel mare, mărturisitorul 





Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 
Doamne, curăţeşte păcatele noastre; 

Stăpâne, iartă fărădelegile noastre; 
Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi suntem 
poporul Tău, toţi lucrul mâinilor Tale şi numele Tău chemăm. 


Și acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 

adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Șade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condacul 1 

Pe al Treimii apărător, veniţi o iubitorilor de mărturisitori să-l lăudăm noi toți cei 
ce ne-am izbăvit de viforul ereticesc prin învăţăturile lui, pe grabnicul ajutător al 
celor din nevoi, zicând: Bucură-te, Sfinte Fotie, de Dumnezeu cuvântătorule, 
prea fericite! 


Icosul 1 

Înger întâi-stătător eşti între mărturisitori, de Dumnezeu înţelepţite Fotie, lauda 
arhiereilor şi bucuria mucenicilor, pentru care cu smerite laude te lăudăm zicând: 
Bucură-te, sfântă adăpare a oilor cuvântătoare; 

Bucură-te, al cetăţii împărăteşti adevărat păstor; 

Bucură-te, că al nostru ales povăţuitor te-ai arătat; 

Bucură-te, trâmbiţă răsunătoare a Duhului Sfânt; 

Bucură-te, cel ascuns întru înalte nevoinţe; 

Bucură-te, rază peste tot pământul luminătoare; 

Bucură-te, căci Soarele credinţei tuturor ai arătat; 

Bucură-te, strălucitor praznic prea încununat; 

Bucură-te, că Ortodoxia cu multă însuflețire-ai apărat; 

Bucură-te, Sfinte Fotie, de Dumnezeu cuvântătorule, prea fericite! 


Condacul 2 

Ca un nou apostol te-a trimis pe tine Dumnezeu, om ceresc şi înger pământesc, că- 
ci împletind întreit sfântă cântare, ai făcut pe oameni împreună cu îngerii a cânta 
lui Dumnezeu: Aliluia? 


kk hkkhkhkkrhkhkhkhkhkhhkikhkhkikhikiki 


e Xe e Xe Xe e Xe e e Xe e e Xe De De e e e e e e De e e e e e e e e e XX 


kkkkkkkhkhkhhkikhkhkhkrhkhkhhkikrhkihkikihyik 


XP Xp e e Xe De Xe e e Xe e e Xe e e e e e e e e e e e e e e e Xe e e XX 


Icosul 2 

Nou luminător lumii eşti, dumnezeiescule Fotie, că începând cercetarea şi prigo- 
nirea credincioşilor, mai întâi lucrătorii fărădelegii au bătut păstorii, ca mai apoi cu 
lesnire să risipească turma, peste care biruind peste toate, auzi de la noi așa: 
Bucură-te, că ai plâns mult văzând risipirea turmei tale; 

Bucură-te, că rugăciuni fierbinți ai înălţat lui Dumnezeu; 

Bucură-te, neînfricatule mărturisitor al dreptăţii; 

Bucură-te, nebiruitule mustrător al nedreptăţii,; 

Bucură-te, cel ce ai arătat mare bărbăţie în prigoană; 

Bucură-te, că pe cei dreptslăvitori i-ai întărit; 

Bucură-te, că pe eretici i-ai afurisit; 

Bucură-te, lauda ortodocșilor; 

Bucură-te, rană nevindecată a latinilor; 

Bucură-te, Sfinte Fotie, de Dumnezeu cuvântătorule, prea fericite! 


Condacul al 3-lea 

Biserica se veselește, părinte, văzând pe păstorul ei punându-și sufletul pentru oi, 
iar cetele Arhanghelilor, ale Serafimilor și Heruvimilor, cu toată oastea cerească, 
viersuiesc cântare: „Sfânt, Sfânt, Sfânt”, iar noi împreună cu tine cântăm: Aliluia! 


Icosul al 3-lea 

Neiubind, părinte, slava şi cinstea cea de puţină vreme, ai dobândit prieteni pe 
Dumnezeu, pe sfinți şi pe îngeri, mărturisind adevărul și dreptatea, pentru aceasta- 
ți cântăm: 

Bucură-te, că încă din viaţă cu sfinții te-ai numărat; 

Bucură-te, cu loan Gură de Aur împreună vorbitorule; 

Bucură-te, cu Grigorie Teologul împreună teologule; 

Bucură-te, cu Vasile cel mare împreună liturghisitorule; 

Bucură-te, că ai lepădat dogma apusenilor; 

Bucură-te, că în pătimiri fiind, mărturisitor te arătai; 

Bucură-te, că fiind prigonit, pentru Hristos te bucurai; 

Bucură-te, că ţie cuvântul ţi-a fost drept şi sfânt; 

Bucură-te, că nu ai suferit tăgăduirea dreptei credințe; 

Bucură-te, Sfinte Fotie, de Dumnezeu cuvântătorule, prea fericite! 


Condacul al 4-lea 
Al Treimii slujitor şi al sinoadelor soborniceşti apărător, ai întărit învățăturile 


Sfinţilor părinţi şi predaniile apostoleşti cu neclintită credință, cântând: Aliluia! 


Icosul al 4-lea 

Primind înştiinţare de la cei din Apus, te-ai gătit tu şi însoțitorii pentru mărturisirea 
adevărului, iar aceia se bucurau gândind că te vei pleca la a lor rea cugetare, dar tu 
ca un stâlp neclintit ai rămas neînvins, pentru care te lăudăm aşa: 

Bucură-te, mare slujitor al Sfintei Treimi; 

Bucură-te, apărătorule al predaniilor apostoleşti; 

Bucură-te, întăritorule al celor şapte soboare; 

Bucură-te, foc arzător asupra ereticilor; 

Bucură-te, că de reaua înştiinţare nu te-ai spăimântat,; 

Bucură-te, că te găteai cu veselie pentru primejdii; 

Bucură-te, pentru preoții şi norodul de tine povăţuit; 

Bucură-te, că liturghisind cu Hristos te-ai unit; 

Bucură-te, ostașule al Împăratului Ceresc; 

Bucură-te, Sfinte Fotie, de Dumnezeu cuvântătorule, prea fericite! 


Condacul al 5-lea 

La alegerea tuturor ai fost ridicat în scaunul Patriarhiei prin descoperire de sus, și 
fiind pus ca o lumină în sfeşnic, ca un soare ai luminat deopotrivă Răsăritul şi Apu- 
sul, slăvind pe Hristos cu cântarea: Aliluia! 


Icosul al 5-lea 

Se înspăimântă şi tremură mincinoasa învățătură latinească la pomenirea cinstitului 
tău nume, când cu multă putere se întindea pe tot pământul erezia lor, iar tu ca o 
lumină ai alungat întunericul, pentru care te lăudăm: 

Bucură-te, bucuria ortodocşilor; 

Bucură-te, ierarh prea bun al lui Hristos; 

Bucură-te, că buzele tuturor pomeneau al tău nume; 

Bucură-te, mare păstor şi întâistătător; 

Bucură-te, că ai înspăimântat pe papa cel eretic; 

Bucură-te, că l-ai îngrozit pe satana; 

Bucură-te, că te-ai ostăşit până la sânge; 

Bucură-te, lumină ce alungi întunericul eretic; 

Bucură-te, Sfinte Fotie, de Dumnezeu cuvântătorule, prea fericite! 


Condacul al 6-lea 

De când ţi-ai arătat vitejia şi iscusinţa în Sfintele Scripturi, neîncetat îţi căutau toţi 
pricini nedrepte, ca din scaun şi din mijlocul turmei scoţându-te, să te piardă desă- 
vârşit, iar tu pentru toate, cu mulțumire, laudă lui Dumnezeu Îi cântai: Aliluia! 


Icosul al 6-lea 

Înştiințat de calea pe care o vei urma, ai luminat minţile credincioşilor ca un alt 
Pavel, şi venind lucrătorii fărădelegii, te-au izgonit cu necinste din împărăteasca 
cetate şi răni fără număr ți-au pricinuit, ne umilim a striga către tine așa: 

Bucură-te, viteazule și iscusitule învăţător în Scripturi; 

Bucură-te, părinte, că neîncetat erai căutat şi prigonit; 

Bucură-te, că pricini nedrepte asupra ta au adus; 

Bucură-te, că pierderea ta de pe pământ ereticii foarte o doreau; 

Bucură-te, că pe credincioşi tainele credinţei i-ai învăţat; 

Bucură-te, că pentru Hristos rabzi izgonire; 

Bucură-te, că pe drum multe răni ai suferit; 

Bucură-te, că ai lăsat cetatea cea pământească; 

Bucură-te, că te-ai mutat la cea cerească; 

Bucură-te, Sfinte Fotie, de Dumnezeu cuvântătorule, prea fericite! 


Condacul al 7-lea 

Nici chinul, nici prigoana, nici foamea, nici sabia, nici moartea nu au putut, pă- 
rinte, să te despartă de dragostea Mântuitorului Hristos, pentru care ai dobândit 
Împărăţia cerească şi acum cu îngerii cânţi în ceruri: Aliluia! 


Icosul al 7-lea 

Din depărtare glasul ţi-ai făcut auzit, care pe latini straşnic îi vădea de lepădare, iar 
poporul binecredincios cu binecuvântări şi cu drepte povăţuiri îl călăuzeai, care cu 
laude te fericea: 

Bucură-te, că de foame şi de sete nu ai slăbit; 

Bucură-te, că prigoana şi sabia nu te-au înfricoşat,; 

Bucură-te, că moartea o socoteai viață veşnică; 

Bucură-te, că de dragostea lui Hristos erai cuprins; 

Bucură-te, că departe fiind, adevărul neîncetat îl propovăduiai; 

Bucură-te, că n-au putut cu îmbunări și cu măriri să te biruiască; 

Bucură-te, că ai dobândit veşnica împărăție; 

Bucură-te, Sfinte Fotie, de Dumnezeu cuvântătorule, prea fericite! 


Condacul al 8-lea 

Învăţătură străină de adevărata credinţă, în acele vremi, papa al Romei ridicând, se 
sârguia a o răspândi în tot pământul; iar tu degrabă cu limba ta cea de ritor iscusită 
pretutindeni trimis-ai învățături cu însemnări din Sfânta Scriptură, iar osteneala ta 
văzând-o drepteredincioşii, pe Dumnezeu ÎL lăudau zicând: Aliluia! 


Icosul al 8-lea 

Cu mare râvnă ai lepădat meşteşugita şi vicleana dogmă prin care Duhul purcede şi 
de la Fiul, asemănându-te apostolului Pavel, care anatemei a dat pe cei ce răstăl- 
măcesc credinţa ortodoxă, la fel şi tu sub greu blestem i-ai aruncat, iar credincioşii 
bucurându-se îți cântă: 

Bucură-te, că învăţătură străină nu ai primit; 

Bucură-te, că pe ticălosul papă de eres l-ai vădit; 

Bucură-te, că potrivnic te-ai făcut relelor nădăjduiri; 

Bucură-te, fiule al lui Dumnezeu după har; 

Bucură-te, râvnitorule al dogmelor ortodoxe; 

Bucură-te, că lui Pavel te-ai asemănat; 

Bucură-te, că pe latini cu greu blestem i-ai împovărat; 

Bucură-te, că ai trimis pretutindeni dogma adevăratei credinţe; 

Bucură-te, Sfinte Fotie, de Dumnezeu cuvântătorule, prea fericite! 


Condacul al 9-lea 

Pe Stăpânul şi Arhiereul cel veşnic, pe Domnul nostru lisus Hristos L-ai mărturisit 
de o ființă și pururea născut din Tatăl, iar pe Duhul Sfânt purcezător numai din 
Tatăl, slavă Treimii celei de o fiinţă şi nedespărțite, căreia-l cântăm: Aliluia! 


Icosul al 9-lea 

Ca un nou apostol, de Dumnezeu fiind trimis la propovăduire, degrabă ai smuls din 
rădăcină spinii relei credinţe, şi arând ogorul inimilor cel înțelenit al credincioşilor, 
ai semănat dumnezeiasca sămânță care în inimile noastre a răsărit, pentru care te 
binecuvântăm zicând: 

Bucură-te, binecuvântatule de Dumnezeu; 

Bucură-te, nou apostol al întregii lumi; 

Bucură-te, cel ce pe Duhul Sfânt drept L-ai mărturisit; 

Bucură-te, cel ce purcederea Duhului ai mărturisit-o numai din Tatăl a fi; 
Bucură-te, cel ce ai întărit dogma Sfintei Treimi; 

Bucură-te, veselia credincioşilor; 

Bucură-te, semănătorul seminţei celei bune; 

Bucură-te, că au rodit ostenelile tale; 

Bucură-te, că până la noi a ajuns sămânța cuvintelor tale; 

Bucură-te, Sfinte Fotie, de Dumnezeu cuvântătorule, prea fericite! 


Condacul al 10-lea 
In surghiun fiind, nu ţi-ai oprit mâna de la a scrie, nici gura a mărturisi cuvintele 


cele sfinte întărite pe piatra Hristos, și întru bucuria Duhului Sfânt cântai: Aliluia! 


Icosul al 10-lea 

Nădejdea ta numai spre unul Dumnezeu având, cu adevărat nu ţi-a fost deşartă, că 
ai ştiut spre cine nădăjduieşti şi te rugai să-ți dea răbdare şi putere, pe care ai şi 
dobândit-o, iar noi te rugăm să primeşti unele ca acestea: 

Bucură-te, că în surghiun ai fost trimis; 

Bucură-te, că multe necazuri fiii cei diavoleşti ți-au pricinuit; 

Bucură-te, că mâna ta nu a zăbovit a scrie; 

Bucură-te, că gura ta pe Hristos Adevărul a mărturisit; 

Bucură-te, dreptule că pentru dreptate eşti prigonit; 

Bucură-te, sfinte, care cu sfinţii te sălășluieşti; 

Bucură-te, nădejdea credincioşilor după Dumnezeu; 

Bucură-te, că răbdarea ţi-a fost îmbrăcăminte; 

Bucură-te, Sfinte Fotie, de Dumnezeu cuvântătorule, prea fericite! 


Condacul al 11-lea 

Apropiindu-se vremea şi sfârşitul veacurilor, mândrul Veliar cu paşi repezi venind 
ca un leu caută să înghită pe toţi aleşii lui Dumnezeu; dar tu, sfinte, l-ai biruit şi- 
ntru toate neputincios l-ai vădit, lăudând pe Dumnezeu cel ce te întărea cu cân- 
tarea: Aliluia! 


Icosul al 11-lea 

Până la sfârşit toate pătimirile şi ispitele le-ai răbdat, şi-ntru toate vesel arătându-te, 
al tău cinstit suflet în mâna lui Hristos l-ai dat, pentru care pătimit-ai până la sânge, 
iar Duhul Sfânt umbrindu-te, ne învaţă a grăi așa: 

Bucură-te, că vicleşugurile diavolului cu rugăciunea le-ai risipit; 

Bucură-te, supătorule al mândriei lui; 

Bucură-te, rană nevindecată a slujitorilor lui; 

Bucură-te, vădire a înșelăciunilor; 

Bucură-te, că mai înainte ai cunoscut al tău sfârşit mucenicesc; 

Bucură-te, că nicidecum de cumplita moarte nu te-ai spăimântat; 

Bucură-te, că chinurile cele cumplite cu vitejie le-ai răbdat; 

Bucură-te, că te-ai odihnit după multe osteneli; 

Bucură-te, că ai trecut la locașurile sfinților; 

Bucură-te, că acolo de Domnul şi de sfinţi ești întâmpinat; 

Bucură-te, că te-ai învrednicit de-a dreapta Domnului a şedea; 

Bucură-te, Sfinte Fotie, de Dumnezeu cuvântătorule, prea fericite! 


Condacul al 12-lea 
Deși sub pământ ai apus, dar cu sufletul viezi pururea și te rogi pentru cei ce 
săvârşesc sfântă pomenirea ta, bucurându-te cu cei ce cântă: Aliluia! 

Icosul al 12-lea 

Milostiv fii nouă, părinte, şi ne mângâie în pătimiri, întărindu-ne în osteneli, căci 
grea şi cumplită prigoană s-a ridicat asupra Bisericii lui Dumnezeu, şi foarte strâm- 
torându-ne, nu avem alt ajutor de niciunde, ci spre tine nădăjduind strigăm aşa: 
Bucură-te, că în Biserica lui Hristos toți te lăudăm; 

Bucură-te, că înaintea sfintei tale icoane cu dragoste ne rugăm; 

Bucură-te, ajutătorul celor din nevoi; 

Bucură-te, întăritorule al celor neputincioşi; 

Bucură-te, sprijinitorul celor prigoniţi; 

Bucură-te, cel ce cu laude eşti prea mărit; 

Bucură-te, că pomenirea ta de toţi se cinstește; 

Bucură-te, cu toţi ortodocşii care te cheamă în rugăciune; 

Bucură-te, moştenitorule al Împărăției celei Cereşti; 

Bucură-te, mijlocitorul mântuirii noastre; 

Bucură-te, Sfinte Fotie, de Dumnezeu cuvântătorule, prea fericite! 


Condacul al 13-lea (de trei ori) 

O, întru tot lăudate şi mult pătimitorule mărturisitor Fotie, primește de la noi aceste 
smerite laude şi mijloceşte la scaunul Sfintei Treimi curmarea prigoanei, dând tă- 
rie, iertare şi milă celor prigoniți pentru dreapta credinţă, ca să cântăm lui Dumne- 
zeu: Aliluia! 


Apoi se zice iarăşi: 


Icosul 1 

Înger întâi-stătător eşti între mărturisitori, de Dumnezeu înţelepţite Fotie, lauda 
arhiereilor şi bucuria mucenicilor, pentru care cu smerite laude te lăudăm zicând: 
Bucură-te, sfântă adăpare a oilor cuvântătoare; 

Bucură-te, al cetăţii împărăteşti adevărat păstor; 

Bucură-te, că al nostru ales povăţuitor te-ai arătat; 

Bucură-te, trâmbiţă răsunătoare a Duhului Sfânt; 

Bucură-te, cel ascuns întru înalte nevoinţe; 

Bucură-te, rază peste tot pământul luminătoare; 

Bucură-te, căci Soarele credinţei tuturor ai arătat; 

Bucură-te, strălucitor praznic prea încununat; 

Bucură-te, că Ortodoxia cu multă însuflețire-ai apărat; 

Bucură-te, Sfinte Fotie, de Dumnezeu cuvântătorule, prea fericite! 


Condacul 1 

Pe al Treimii apărător, veniţi o iubitorilor de mărturisitori să-l lăudăm noi toți cei 
ce ne-am izbăvit de viforul ereticesc prin învăţăturile lui, pe grabnicul ajutător al 
celor din nevoi, zicând: Bucură-te, Sfinte Fotie, de Dumnezeu cuvântătorule, 
prea fericite! 


ŞI se face otpustul. 


Pentru rugăciunile Sfântului Fotie cel mare, Doamne lisuse Hristoase, Fiul lui 
Dumnezeu miluieşte-mă şi mă mântuieşte pe mine, păcătosul. Amin. 

Slujba celui între sfinţi părintelui nostru, Fotie cel mare, patriarhul 
Constantinopolului, cel întocmai cu apostolii şi mărturisitorul (Vecernia) 


Pa pi La: mă, AS . 
IL 


ia | Ab 





La Vecernia mică 
La Doamne strigat-am...se pun stihirile Sfântului Fotie pe 4, glasul 2: 


Podobie: Când de pe lemn, mort Te-ai pogorât, cel din Arimateea pe Tine, viaţa 
tuturor, cu smirnă şi cu giulgiu Te-a înfăşurat, Hristoase şi cu dragoste s-a 
îndemnat a săruta, cu inima şi cu buzele, trupul Tău cel nestricat. Însă fiind cuprins 
de frică, se bucura strigând către Tine: Slavă smereniei Tale, iubitorule de oameni! 


Din rădăcină slăvită ca un pom de Dumnezeu sădit ai răsărit, Fotie, şi tuturor te- ai 
arătat plin de înţelepciune şi har; prin care petrecându-ţi viaţa toată, te-ai dovedit a 
fi rodire a dumnezeiescului Duh. 


Când cu sfatul cel de sus, ca un vas al Mângâietorului, ai fost hirotonit mare şi 
luminat întâistătător al Bisericii lui Hristos, atunci prea sfinţite Fotie, ca pe o 
rădăcină a tuturor relelor ai mustrat adaosul Filioque din Simbolul credinței, cu 
înţeleptele tale cuvântări. 

Auzind de cinstită chemarea ta, înțelepte, de a străluci tuturor lumina Ortodoxiei 
celei neprihănite şi curate, mincinoasa, fățarnica şi inovatoarea învăţătură a papei 
se înspăimântă şi tremură, iar întreg Răsăritul desăvârşit şi luminat te cinsteşte pe 
tine, Sfinte Fotie, ca pe cel ce eşti întocmai cu apostolii. 


Fost-ai izgonit cu silnicie, părinte, şi cu nelegiuită poruncă din Biserica lui Hristos, 
atunci multe chinuri şi necazuri pătimind ca un învederat slujitor al Mântuitorului 
Hristos, care după vrednicie cu cununa mărturisirii te-a încununat. 
Slavă Tatălui şi Fiului şi Sfântului Duh. (a sfântului, glasul 1) 
Împodobit cu râvna apostolică, părinte, te-ai arătat al Bisericii apărător, căci cu 
puternic cuvânt ai călăuzit minţile credincioşilor la cele de sus, iar răzvrătirile 
feluritelor eresuri le-ai ruşinat, ca un ierarh de Dumnezeu înţelepţit, pururea po- 
menite Fotie. Ci întru lumina dumnezeieştilor tale învățături, îndreptează căile 
noastre, rugându-te cu osârdie lui Hristos pentru sufletele noastre. 
Și acum şi pururea şi în vecii vecilor. Amin. (a praznicului) 
Pe Cel singur Atotsfânt Îl aduce în cele sfinte, Sfânta Fecioară şi întinzând mâinile 
sfințitul Simeon L-a primit bucurându-se şi a strigat: Acum slobozeşte pe robul 
Tău, Stăpâne, după cuvântul Tău în pace, Doamne. 

La Stihoavnă 


Se pun stihirile praznicului, glasul 2: 


Podobie: Casa Efratei, cetate sfântă, a proorocilor mărire; împodobeşte-ţi casa 
întru care Cel dumnezeiesc se naşte. 


Bucură-te, mult minunate Fotie înţeleptule învăţător a toată dumnezeiasca înţelep- 
ciune, întărirea şi stâlpul întregii Biserici. 


Stih: Gura mea va grăi înţelepciune şi cugetul inimii mele pricepere. 


Trâmbiţă duhovnicească te-ai arătat lumii, cu glas puternic dogma Ortodoxiei apă- 
rând, prea minunate Fotie. 


Stih: Gura dreptului va grăi înţelepciune şi limba lui va rosti judecată. 

Ritor cu chip dumnezeiesc al lui Hristos te-ai aflat, întărind şi luminând credin- 
cioşilor cugetul Bisericii, Fotie al nostru ierarh prea iubit. 


Slavă., a Treimii, acelaşi 


Numai din Tatăl purcede Duhul şi prin Fiul se dăruieşte tuturor, propovăduieşti 
lumii prea înțelepte părinte Fotie. 


Și acum şi pururea şi în vecii vecilor. Amin. (a praznicului) 


Bucuratu-s-a Simeon dacă a primit pe Ziditor în braţe şi a strigat: Acum slo- 
bozeşte, Mântuitorule, pe robul Tău că Te-a văzut. 


Troparul Sfântului Fotie, glasul 1: Ca cel ce eşti cu apostolii în ceruri împreună 
locuitor şi ortodocşilor mare apărător, lumii drept învăţător iar eresurilor latineşti 
dârz împotrivitor, Sfinte Fotie, pe Hristos Dumnezeu roagă-L cu de-adinsul să 
mântuiască sufletele noastre. 

Slavă., a Sfântului Vucol, glasul 4: Îndreptător credinţei. 

Și acum şi pururea şi în vecii vecilor. Amin. (a praznicului) 

Bucură-te, cea plină de har, Născătoare de Dumnezeu Fecioară că din tine a răsărit 
Soarele dreptăţii, Hristos Dumnezeul nostru, luminând pe cei dintru întuneric. 
Veseleşte-te şi tu, bătrânule drepte, cel ce ai primit în braţe pe izbăvitorul sufletelor 


noastre, Cel ce ne-a dăruit nouă şi învierea. 


Ectenia şi otpusul. 
La Vecernia mare 


După obişnuitul psalm se cântă: Fericit bărbatul., starea întâi. La Doamne strigat- 
am., se pun stihirile pe 8: 6 ale Sfântului Fotie şi 2 ale Sfântului Vucol. 


Stihirile Sfântului Fotie, glasul 4: 
Podobie: Ca un viteaz între mucenici... 


Pe trâmbiţa înţelepciunii, pe locaşul harului Sfântului Duh, pe cel cu totul înţelepţit 
în dogmele cele drepte şi pe dumnezeiescul luminător al Bisericii lui Hristos, pe 

turnul cel neclintit, pe şuvoiul cel nedeşertat al cereştilor învățături, după vrednicie 
să-l lăudăm pe prea sfințitul Fotie. 


Pe ritorul cel mult înţelept ce cu puterea şi cu harul Sfântului Duh a mustrat 
înnoirea învățăturilor şi adăugirea apuseană cea din Crez, noi ortodocşii într-un 
glas să-l fericim pe vrednicul de pomenire Fotie. 


Purtând nume vrednic de chemarea ta, prea sfințite, străluceşti lumină marginilor 
lumii, căci goneşti întunericul tuturor ereziilor ca un drept învăţător. Pentru aceasta 
Biserica lui Hristos, ca pe un mare păstor te cinsteşte pe tine înțelepte Fotie. 


Alte stihiri, glasul 2: 
Podobie: Cu ce cununi. 


Cu ce cununi de laudă îl vom încununa pe ierarhul, pe vestitorul cel prea învederat 
al dreptelor dogme ale credinţei, pe cel îmbogăţit cu felurita cunoştinţă, pe locaşul 
înţelepciunii celei mai presus de toată înţelepciunea, pe biruitorul a toată flecăreala 
nedreptăţii ce se trufea împotriva sfintei Biserici a lui Hristos, pe cunoscutul prie- 
ten al Domnului şi prea marele Fotie. 


Cu ce melodioase cântări vom lăuda pe ierarhul, pe apărătorul Ortodoxiei şi sabia 
împotriva ereticilor, pe grădina a toată virtutea, pe stâlpul Bisericii cel în chipul 
focului, pe cel într-adevăr cu mare şi dumnezeiesc nume, care luminează inimile 
credincioşilor ortodocşi şi îndreptează toată pâcla relelor eresuri, pe înțeleptul şi 
marele Fotie. 


Cu ce frumoase cântări vom lăuda pe ierarhul, pe cel ce cu limba-i înfocată a mu- 
strat toate eresurile romane şi ale lor neîntemeiate înnoiri. Pe cel ce evangheliceşte 
cuvântând a călăuzit poporul cel ortodox către cele de sus, pe cel încercat ca aurul 
în cuptor prin felurite necazuri şi prin pătimiri, pe prea slăvitul Fotie, lauda orto- 
docşilor. 


Stihirile sfântului Vucol, glasul 6. 
Slavă..., a sfântului Fotie, glasul 6 


Astăzi a strălucit Bisericii lui Hristos mai mult decât razele soarelui, pomenirea 
ierarhului Fotie, răspândind dumnezeiască lumină cugetelor credincioşilor. Veniţi 

dar mulțimile ortodocșilor, să prăznuim cu veselie pomenirea ierarhului, strigând 
cu bucurie: 

Bucură-te vistierul cel prea plin de multă şi felurită înţelepciune şi grădină prea 
frumos mirositoare a cereştilor pliniri! 

Bucură-te, învăţătorule cu chip dumnezeiesc al Predaniei ortodoxe şi prea puter- 
nică armă împotriva înnoirilor papistăşeşti! 

Bucură-te, prea înţeleaptă gură ce propovăduieşti cuvântul harului în nenumărate 
chipuri! Ci acum întru tot fericite Fotie, stând lângă tronul dumnezeieştii măriri, 
roagă-te pentru sufletele noastre. 


Și acum şi pururea şi în vecii vecilor. Amin. (a praznicului) 


Acelaşi glas: Vohod, Lumină lină..., Prochimenul zilei şi Paremiile (Caută la 10 
februarie ale Sfântului Haralambie) 


La Litie 
Se pune stihira hramului şi 4 ale sfântului, glasul 1: 


Veseleşte în Domnul, Biserica lui Hristos, pe marele Fotie, avându-l tuturor păstor, 
învăţător şi apărător de Dumnezeu trimis împotriva a tot vicleana uneltire şi a 
tuturor eresurilor; căci îmbrăcat fiind cu apostoleşti haruri, ai luptat apostoliceşte 
pentru dreapta învăţătură a Evangheliei păcii şi întocmai dumnezeiescului Pavel, 
binesăvârşindu-ţi drumul, te roagă Domnului să ne întărească pe noi în buna 
mărturisire şi să mântuiască sufletele noastre. 


Glasul 2: Binelucrând virtuțile, tuturor ai arătat roadele desăvârşitei cunoştinţe, ca 
un măslin roditor în casa lui Dumnezeu, cu totul minunate Fotie. Ci îmbrăcat fiind 
cu veşmântul preoţiei, te-ai arătat Bisericii, ierarh cuvios şi fără prihană, plin de 
dumnezeiească luminare, puternic în cuvânt şi faptă; căci cele dogmaticeşti de 
eretici le-ai păzit, iar pe noi nevătămaţi ne călăuzeşte cu rugăciunile tale către 
Hristos. 


Glasul 3: Drept învățând cuvântul adevărului ca o gură de Dumnezeu înţelepțită a 
Ortodoxiei, prea sfințite Fotie, neclintit ai stat împotriva feluritelor erezii, iar Cap a 
toată Biserica pe Hristos mărturisindu-L a fi, pe întâistătătorul papă al Romei celei 
Vechi ce socotindu-se mai presus de Biserică, cu dreptate l-ai biruit, fericite, cu 
limba ta cea de foc dumnezeieşte grăitoare. Ci ca unul ce eşti de aceeaşi râvnă cu 
sfinţii apostoli şi ierarh îndumnezeit, roagă-te pentru sufletele noastre. 


kk hkkhkhkkrhkhkhkhkhkhhkikhkhkikhkikiki 


e Xe e Xe Xe De Xe e e Xe e e e De De e e e e e e De e e e e e e e e e XX 


kkkkkkkhkhkhkhkikhkhkhkrhkhkhhkikrhihkikihyik 


XP Xp e Xe Xe De Xe e e Xe e e Xe e e e Xe e e e e e e e e e e e Xe e XX 


Glasul 4: Îmbrăcat cu toată armătura Duhului Sfânt, ai propovăduit cu gură orto- 
doxă în toată Biserica, prea slăvite Fotie, că Duhul purcede numai din Tatăl iar prin 
Fiul se dă credincioşilor celor ce cu vrednicie se fac părtaşi lucrării Lui, prin care 
sfințiți fund ne facem fiii lui Dumnezeu ci adaosul papistaşilor în Simbolul cre- 
dinţei l-ai mustrat cu tărie, vădindu-l a fi glas nelegiuit şi izvor al primejdioaselor 
eresuri. Pentru aceasta întărită fiind Biserica lui Hristos prin cuvintele tale, slăvim 
drept pe Tatăl, pe Fiul şi pe Sfântul Duh, Treimea cea de o fiinţă într-o singură 
Dumnezeire. 


Slavă Tatălui şi Fiului şi Sfântului Duh. 


Pe ierarhul lui Hristos şi pe luminătorul cel atotstrălucitor al Bisericii, pe Fotie cel 
mare, ca unii ce de el am fost luminaţi, după datorie să-l lăudăm, căci cu prea înalta 
sa iubire de înţelepciune s-a curăţit şi s-a arătat strună a înaltei cuvântări de 
Dumnezeu. lar taina Ortodoxiei bine mărturisind, s-a învrednicit şi apostoleştilor 
nevoinţe, ca un următor îndeaproape al apostolilor, împreună cu care se şi roagă 
pentru sufletele noastre. 


Și acum şi pururea şi în vecii vecilor. Amin. (a praznicului) 
Astăzi Maica cea sfântă şi mai înaltă decât biserica legii celei vechi, în Biserică Îl 
aduce arătându-L lumii pe al lumii Făcător şi Dătătorul Legii. Şi pe care în braţe 
primindu- L bătrânul Simeon, bucurându-se striga: Acum slobozeşte pe robul Tău, 
că Te-am văzut pe Tine Mântuitor al sufletelor noastre. 
ŞI rugăciunile obişnuite. 

La Stihoavnă 
Se pun stihirile sfântului, glasul 5: 
Podobie: Bucură-te cămară. 
Bucură-te luminătorul cel mare şi strălucitor al Bisericii lui Hristos, care lumea 
toată o luminezi cu strălucirile Ortodoxiei; gura cea prea înţeleaptă, alăuta duhului 
cea frumos glăsuitoare, canonul împlinirii întregii înţelepciuni şi al dogmelor celor 
prea drepte ale Bisericii; gură ce picuri nectarul credinţei, Fotie, nume mare şi 


auzire minunată, pe Hristos înduplecă să dăruiască sufletelor noastre mare milă. 


Stih: Lăuda-se-vor cuvioşii întru slavă şi se vor bucura întru aşternuturile lor. 

Bucură-te frumuseţea ierarhilor, livada bine mirositoare a filozofiei celei înalte, o, 
Fotie, de Dumnezeu grăitorule, cela ce porţi în cuvintele buzelor tale focul Mân- 
gâietorului, cu care ai şi ars nebunia cea stricată şi necurată a lepădatului Nicolae 
papă a Romei, care izvodea hule împotriva Sfântului Duh Dumnezeu; iar tu ca un 
alt arhanghel, tuturor ai strigat: să stăm bine, să stăm toţi pe temelia credinţei ca să 
câştigăm de sus mântuire şi mare milă. 


Stih: Preoţii Tăi Doamne se vor îmbrăca întru dreptate şi cuvioşii Tăi se vor bu- 
cura. 


Bucură-te întărirea Ortodoxiei, sabie cu două ascuţişuri împotriva a toată erezia, 
înţelept iconom căruia ţi s-a încredinţat prin dumnezeiescul har, cuvânt bogat, cu 
care ai întărit cugetul credincioşilor în frica celor de sus, pentru aceasta ca un înalt 
glăsuitor, bărbăteşte ai pătimit felurite prihane şi te-ai învrednicit slavei celei de 
sus. Pe Hristos roagă-L Fotie păstorule, pentru turma ta. 


Slavă Tatălui şi Fiului şi Sfântului Duh. 

Lumina Duhului strălucind în inima ta, ai răsărit lumii ca o lumină, o, Fotie mult 
înțelepte, pentru aceasta spre lumina vieţii tale şi spre măreţia înţelepciunii tale nu 
au putut să privească toţi vrăjmaşii noştri ca nişte potrivnici în erezie, căci tu ca un 
alt apostol propovăduieşti cu mare glas cuvântul Evangheliei şi te rogi pentru 
sufletele noastre. 


Și acum şi pururea şi în vecii vecilor. Amin. (a praznicului) 


La binecuvântarea pâinilor, se cântă troparul sfântului Fotie (de două ori) şi al 
praznicului (o dată). 


(traducere: Frăția Ortodoxă Misionară „Sfinţii trei noi lerarhi”) 

Slujba celui între sfinţi părintelui nostru, Fotie cel mare, patriarhul 
Constantinopolului, cel întocmai cu apostolii şi mărturisitorul (Utrenia) 





La Utrenie 


La Dumnezeu este Domnul..., se cântă troparul praznicului (o dată), troparul sfân- 
tului Fotie (o dată). 


Slavă Tatălui şi Fiului şi Sfântului Duh, al sfântului Vucol. Și acum şi pururea 
şi în vecii vecilor. Amin. (a praznicului) 


După Catisma întâi, se cântă Sedealna sfântului, glasul |: 


Podobie: Mormântul Tău, Mântuitorule, ostaşii străjuindu-l, morți s-au făcut de 
strălucirea îngerului ce s-a arătat, care a vestit femeilor Învierea. Pe Tine Te 
mărim, Pierzătorul stricăciunii, la Tine cădem, Cel ce ai înviat din mormânt la 
Unul Dumnezeul nostru. 


Ca un soare luminos din răsărit strălucind, luminezi tot pământul cu înaltele dogme 
şi risipeşti întunericul prea relelor eresuri. Pentru aceasta, săvârşim astăzi pome- 
nirea ta cea luminoasă, Fotie părintele nostru. 


khkkhkkhkhkkrhkhkhkhkhkhhkikhkhkikrhkikikik 


e Xe e e Xe De Xe e e Xe e e e De De e e e e e e De e e e e e e e e XX 


kkhkkrhkkkhkkhhkikhkhkhrhkkhhkikrhkihkikihyik 


XP Xp e e Xe De Xe e e Xe e e Xe e e e Xe e e e e e e E e e Xe e Xe e XX 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. (a praznicului) 


Soborul îngeresc să se spăimânteze de minune, iar noi oamenii cu glasuri să stri- 
găm cântarea, văzând negrăita lui Dumnezeu pogorâre, cum Cel de care se cutre- 
mură puterile cereşti, se vede purtat acum de mâini bătrâneşti, Unul lubitorul de 
oameni. 


După Catisma a doua, se cântă Sedealna sfântului, glasul 4: 


Podobie: Degrab ne întâmpină pe noi mai înainte până ce nu ne robim când 
vrăjmaşii Te hulesc pe Tine şi ne îngrozesc pe noi, Hristoase, Dumnezeul nostru, 
pierde cu Crucea Ta pe cei ce se luptă cu noi, ca să cunoască cât poate credinţa 
dreptmăritorilor, pentru rugăciunile Născătoarei de Dumnezeu, Unule, lubitorule 
de oameni. 


Împodobit fiind şi luminat cu înţelepciunea, păstor cu totul îndumnezeit şi stâlp 
neclintit al Bisericii Ortodoxe, te-ai arătat ierarh din insuflarea cea dumnezeiască, 
îndreptând poporul binecredincios spre păşunile mântuirii. Pentru aceasta, părinte 
Fotie, minunat Hristos te-a arătat întru cele sfinte. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. (a praznicului) 


Preacurată Maica Ta şi Născătoare de Dumnezeu Fecioară, în Biserică Te-a adus 
ca pe un Prunc, Hristoase; şi bucurându-se te-a primit în braţe bătrânul Simeon, 
strigând: Dezleagă-mă acum de legătura trupului, Mântuitorule, căci Te-am văzut 
pe Tine, lumina cea mai înainte de veci, întrupându- Te. 

Polieleu 


Stih: 1. Dat-ai trupurile robilor Tăi să le mănânce păsările cerului. 


Stihiră: Mărimu-te pe tine, sfinte ierarhe Fotie şi cinstim sfântă pomenirea ta, 
zicând: pe lauda ortodocşilor. 


Altă stihiră: Veniţi toți credincioşii să-l lăudăm pe marele Fotie, pe apărătorul 
ortodocşilor, zicând: pe ruşinătorul eresurilor latinești. 


Stihuri: 

2. Lămuritu-ne-ai pe noi precum se lămureşte argintul. 

3.Trecut-am prin foc şi prin apă, dar ne-ai scos pe noi la odihnă. 

4. Pentru aceasta nu ne vom teme, când se va tulbura pământul. 

5. Strigat-au drepţii şi Domnul i-a auzit pe ei şi din toate necazurile lor i-a izbăvit 
pe ei. 

6. Sfinților care sunt pe pământul Lui, minunate a făcut Domnul toate voile Sale 
întru dânşii. 


Apoi: Slavă., Slavă Ţie, Treime. şi celelalte. 

Sedealna sfântului, glasul 4: 

Podobie: Spăimântatu-s-a Iosif, lucru mai presus de fire văzând şi în minte a avut 
ploaia cea de pe lână, la zămislirea ta cea fără de sămânță, de Dumnezeu 
Născătoare, rugul cel nears în foc, toiagul lui Aaron ce a odrăslit şi mărturisind 
logodnicul şi ocrotitorul tău preoților, a grăit: Fecioara naşte şi după naştere 
rămâne iarăşi fecioară. 

Ca un ierarh slăvit, ca un slujitor al lui Hristos şi înţelept tâlcuitor al darurilor celor 
mai presus de cuvânt, ţi-ai săvârşit fără prihană petrecerea. Strălucit-ai ca o lumină 
tuturor marginilor cu cuvântul tău bogat, propovăduind strălucirea adevăratei în- 
țelepciuni şi dogmele Ortodoxiei. Pentru aceasta Biserica te cinsteşte ca pe un mare 


arătător de cele sfinte. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. (a praznicului) 


Antifonul 1 al glasului 4: 


Prochimenul, glasul 4: Dreptul ca finicul va înflori şi ca cedrul cel din Liban se va 
înmulți. 


Stih: Fiind sădit în casa Domnului în curțile casei Domnului va înflori. 
Toată suflarea. 


Evanghelia de la Luca (XXI, 12-19): (caută marţi în săptămâna 22 după Rusalii). 

12. Dar, mai înainte de toate acestea, îşi vor pune mâinile pe voi şi vă vor 
prigoni, dându-vă în sinagogi şi în temnițe, ducându-vă la împărați şi la 
dregători, pentru numele Meu. 

13. Și va fi vouă spre mărturie. 

14. Puneţi deci în inimile voastre să nu gândiţi de mai înainte ce veţi răspunde; 
15. Căci Eu vă voi da gură şi înţelepciune, căreia nu-i vor putea Sta împotrivă, 
nici Să-i răspundă toţi potrivnicii voştri. 

16. Și veţi fi daţi şi de părinţi şi de fraţi şi de neamuri şi de prieteni, şi vor ucide 
dintre voi. 

17. Și veţi fi urâţi de toţi pentru numele Meu. 

18. Și păr din capul vostru nu va pieri. 

19. Prin răbdarea voastră veţi dobândi sufletele voastre. 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Slavă Tatălui şi Fiului şi Sfântului Duh. 


Pentru rugăciunile Sfântului ierarh Fotie, Milostive, curăţeşte mulţimea gre- 
şelilor noastre. 


Şi acum şi pururea şi în vecii vecilor. Amin. 


Pentru rugăciunile Născătoarei de Dumnezeu, Milostive, curăţeşte mulțimea 
greşelilor noastre. 


Stih: Miluieşte-ne, Dumnezeule, după mare mila Ta şi după mulțimea îndurărilor 
Tale curăţeşte fărădelegile noastre. 


Și idiomela, glasul 6: Tâlcuind cuvântul Evangheliei cu felurită înţelepciune şi cu 
netrecută puterea cuvântului ai mustrat pe hulitorii adevărului, prea sfinţite Fotie, 
iar buna încredințare a neprihănitei credinţe, neatinsă ai păzit-o Bisericii. Şi acum, 
primind plata nevoinţelor tale, roagă-te Treimii celei mai presus de ființă, să dă- 
ruiască milă sufletelor noastre. 


Canoanele Sfântului Fotie 

Se pun trei canoane. Al praznicului pe 6 şi două ale sfântului Fotie pe 8. 

Canonul întâi al ierarhului Fotie 
(acrostih gr. a lui Ghelasie „Fotie este lumină Bisericii”) 
Cântarea 1 
Irmos: Deschide-voi gura mea şi se va umplea de Duhul, şi cuvânt răspunde-voi 
Impărătesei Maici şi mă voi arăta luminat prăznuind şi voi cânta minunile ei 
bucurându-mă 
Luminează-mă cu strălucirea Ta, Treime de o fiinţă, ca bineîntemeiat să laud pe 
Fotie dumnezeiescul, luminătorul cel prea luminat al Bisericii, prin care s-a nimicit 
diavoleasca înşelăciune. 
Ca pe un mare învăţător şi întocmai la obicei cu apostolii, strălucind de plinătatea 
dumnezeiescului Duh, te fericeşte pe tine astăzi Biserica lui Hristos, de Dumnezeu 
înţelepţite Fotie, locaşul înţelepciunii. 
Chemat fiind spre cele desăvârşite, toată silinţa ţi-ai dat pentru câştigarea felu- 
ritelor înţelepciuni, ci luminat fiind de dumnezeiescul har, cunoştinţei celei de sus 
vistiernic te-ai arătat. 


A Născătoarei 


Intărire şi putere, ajutor şi sprijin s-a făcut rugăciunea ta către Domnul, celor ce 
aleargă la acoperământul tău cel puternic şi pe tine te măresc, prea curată Stăpână. 


Canonul al doilea al ierarhului Fotie 
(acrostih gr. Să fie cântat Fotie, de Dumnezeu cugetătorul) 
Cântarea 1 
Pe Faraon, cel ce era în car, l-a scufundat oarecând toiagul lui Moise, cel ce a făcut 


minuni; care a lovit în chipul Crucii şi a despărțit marea, iar pe fugarul Israel, cel 
ce mergea pedestru, l-a mântuit; pe cel ce cânta cântare lui Dumnezeu. 

Strălucind mai presus de fire ca un curat cu sufletul te-ai împărtăşit din strălucirea 
Celui în trei Sori, sfinte. Luminează-mi şi mintea mea cu purtătoarele de lumină 
rugăciunile tale, ca după vrednicie să te cânt pe tine, Fotie, cerească făptură. 


Invăluit în necuprinsa dragoste, cu cuget de Dumnezeu înţelepțit, toată înţelegerea 
din afară ai supus-o cu adevărat cuvântului harului şi te-ai arătat dascăl de 
Dumnezeu primitor prin insuflare de sus. 


Râu îmbelşugat ce curgi cu dumnezeieşti valuri, care din Eden se revarsă şi adapă 
în chip bogat brazdele Bisericii lui Hristos cu şuvoaie înţelegătoare, te-ai arătat cu 
adevărat Fotie, tăinuitorule al celor negrăite, de Dumnezeu grăitorule. 


A Născătoarei 


Din prea curatele şi fecioreştile tale sângiuiri, luând trup înţelegător, însuflețit şi cu 
minte, Cuvântul, Cel ce este mai presus de tot ce se numeşte dumnezeu, S-a arătat 
îndoit la ieşire, dar într-un ipostas, Născătoare de Dumnezeu, ceea ce ești cu totul 
fără de prihană, şi pe omul stricăcios l-ai mântuit. 


Catavasie: Pământul cel roditor de adâncime, uscat l-a trecut oarecând soarele; 
căci ca un zid s-a închegat apa de amândouă părțile, trecând poporul marea 
pedestru şi lui Dumnezeu cu plăcere cântând: să cântăm Domnului, căci cu Slavă 
S-a prea slăvit. 


Canonul întâi 
Cântarea 3 


Catavasia: Pe ai tăi cântăreţi, Născătoare de Dumnezeu, ceea ce eşti izvor viu şi 
îndestulat, care s-au împreunat ceată duhovnicească, întăreşte-i, în dumnezeiască 
Mărirea ta, de cununile măririi învrednicindu-i. 


Cu adevărat viaţa ta s-a arătat îndumnezeită şi împodobită cu dumnezeieşti virtuţi. 
Pentru aceasta te-ai făcut păstor prea mare al Bisericii şi ierarh de Dumnezeu 
înţelepţit, Fotie. 


Dovedit-ai cu gura ta, Fotie, în chip adevărat şi de Dumnezeu insuflat, ca fiind plin 
de toată înşelăciunea şi departe de învăţătura Duhului, cugetul papei Nicolae, 
stăpânitorul Romei celei cechi. 

Cu lumina înţeleptelor tale învățături desăvârşit ai izgonit cumplitul întuneric al 
ereziilor, iar Biserica, luminată fiind cu harul tău, Fotie, se bucură dănţuind. 


A Născătoarei 


Ca un tron în chipul focului porţi pe Stăpânul şi Domnul tuturor, care născându-se 
din pântecele tău, prin nespusa bunătate, a mântuit pe om din stricăciune, ca un 
Iubitor de oameni. 


Al doilea canon 
Cântarea 3 


Irmos: Cel ce ai întărit dintru început cerurile cu înţelepciune şi ai întemeiat 
pământul pe ape, întăreşte-mă pe piatra poruncilor Tale, Hristoase; că nu este sfânt 
afară de Tine, Unule lubitorule de oameni. 


Indreptează negreşit către cărările mântuirii, părinte, neprihănita turmă a lui Hri- 
stos, pentru care ai luptat şi te-ai nevoit vitejeşte împotriva ereziilor ca un păstor 
adevărat. 


Îndepărtatu-s-a ruşinat de dumnezeiasca lumină a înţelepţitelor tale cuvinte, 
Nicolae nebunul papă cel fără de Hristos, ce uneltea felurite prigoane împotriva ta; 
ŞI l-ai biruit desăvârşit pe vrăjmaşul Ortodoxiei prin sârguincioasă împotrivirea ta. 


Propovăduit-ai Fotie, că Duhul Sfânt, Cel întocmai cinstit împreună cu Tatăl şi de 
un scaun cu Fiul, purcede negrăit numai din Dumnezeu Tatăl şi prin Fiul se arată 
lumii. 

A Născătoarei 

Înfrumuseţată fiind cu frumuseţile curăţiei celei prea strălucitoare, Duhul Sfânt a 
venit peste tine, curată, şi te-a arătat Maică a lui Hristos, Atotţiitorului, cu adevărat 


rămânând iarăşi neprihănită Fecioară şi după naştere. 


Catavasie: Întărirea celor ce nădăjduiesc spre Tine, întăreşte, Doamne, Biserica 
Ta, pe care o ai câştigat cu Scump Sângele Tău. 


Sedelna: Pe Înţelepciunea şi Cuvântul în pântecele tău zămislind fără ardere, 
Maica lui Dumnezeu, în chip de negrăit ai născut pe Cel ce a făcut toate şi în bra- 

țele tale ai avut pe Cel ce ţine toate şi la sân ai hrănit pe Cel ce hrăneşte lumea. 
Pentru aceasta, te rog pe tine, Preasfântă Fecioară, să mă izbăveşti de greşeli, când 
va fi să stau înaintea feţei Ziditorului meu, Stăpână Fecioară curată, atunci să-mi 
dăruieşti ajutorul tău, că pe tine te am nădejde eu, robul tău. 


Dorind din copilărie înţelepciunea, te-ai arătat cu sfintele fapte împodobit şi îngră- 
dindu-te cu dumnezeieştile daruri ale Duhului, te-ai arătat prin curăţia sufletului cu 
adevărat bine glăsuitor al cuvântului lui Dumnezeu, prea sfințite Fotie. O, înțelepte, 
roagă-te neîncetat să se dăruiască iertare de greşeli celor ce prăznuiesc cu dragoste 
sfântă pomenirea ta. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. (a praznicului) 


Condacul sfântului, glasul 8: Luminătorul Bisericii cel prea luminat, prea în- 
dumnezeitul povăţuitor al ortodocșilor, alăuta Duhului cea dumnezeieşte glăsui- 
toare şi prea puternicul nimicitor al eresurilor latineşti, să fie încununat acum cu 
laudele cântărilor, căruia-i strigăm: Bucură-te prea cinstite Fotie! 


Icosul: 

Înger al Adevărului, ca un slujitor al înţelepciunii te-ai arătat Fotie, cel ce stră- 
luceşti dumnezeieşte, propovăduind darurile Ortodoxiei cu glasul tău cel îngeresc; 
pentru aceasta, minunându-ne de strălucirea ta, strigăm: 

Bucură-te, prin care Treimea se laudă în cântări; 

Bucură-te, prin care vrăjmaşul e cuprins de împresurări; 

Bucură-te, cela ce pentru Biserică eşti mare învăţător; 

Bucură-te, cela ce pentru Ortodoxie eşti prea înţelept ritor; 

Bucură-te, a sfinților învățături gură dumnezeiască; 

Bucură-te, a cinstitelor porunci mireasmă; 

Bucură-te, că mustri şi ruşinezi eresurile cu sunet; 

Bucură-te, că ai pătimit prigoane cu dumnezeiesc cuget; 

Bucură-te, cela ce cu slăviţii mucenici întocmai la obicei eşti; 

Bucură-te, cela ce în cinstitele corturi cu cuvioşii te veseleşti; 

Bucură-te, prin care înşelăciunea se nimiceşte; 

Bucură-te, prin care Adevărul frumos străluceşte; 

Bucură-te, prea cinstite Fotie. 


Canonul întâi 


Cântarea 4 

Irmos: Cel ce şade în Slavă pe Scaunul Dumnezeirii, pe Nor Uşor a venit, 
Dumnezeu Cel Preaînalt, prin palmă curată şi a mântuit pe cei ce strigă: Slavă, Hri- 
stoase, puterii Tale! 


Arătatu-te-ai prea sfințite Fotie, vas cu totul luminat al înţelepciunii prin strălucirea 
petrecerii teologhisind cu insuflarea dumnezeiescului Duh, ca unuia căruia ţi s-au 
încredinţat dogmele Evangheliei. 


Din buzele tale a curs dulceaţa dumnezeiescului dar ce a secat veninul a toată 
clevetirea, căci harul curge în chip bogat din gura ta spre păstorirea bine cre- 
dinciosului popor. 


Surpând înălțările fărădelegii şi astupând gurile celor ce rău doxologeau, cu tărie ai 
răbdat nedreptatea şi prigoana lor, şi ca aurul în topitoare te-ai arătat vrednic de 
moştenirea Împărăției cereşti, prea fericite Fotie. 


A Născătoarei 


Impotriva a toată ispitirea şi răutatea şarpelui şi împotriva feluritelor lui vicle- 
şuguri, întăreşte Fiică inima mea cea smerită şi dăruieşte-mi lumina adevăratei 
cunoştinţe. 


Al doilea canon 
Cântarea 4 


Irmos: Tu eşti Tăria mea, Doamne, Tu Dumnezeul meu, Tu Bucuria mea, Cel ce 
nu ai lăsat Sânurile Părinteşti şi a noastră sărăcie ai cercetat-o. Pentru aceasta cu 
proorocul Avacum strig către Tine: Slavă puterii Tale, lubitorule de oameni. 


Lumină înţelegătoare având în inimă, înțelepte, pe Lumina Care a strălucit din 
Lumină, din Izvorul cel întreit luminător, străluceşti din Răsărit lumii întregi ca un 
soare neînserat, întru tot minunate Fotie, ca unul ce ai câştigat râvna apostolilor. 


Ca pe un următor îndeaproape al lui Hristos te mărim căci ai pătimit cu blândeţe şi 
cu cuget răbdător prigoniri, scârbe şi rele pătimiri, iar în toată cercarea ai înălțat 
însuflețită rugă pentru prigonitorii tăi, fericite ierarhe Fotie. 


Pe trâmbiţa cea frumos glăsuitoare a dumnezeiescului Duh, pe stâlpul Bisericii cel 
în chipul focului, pe gura cea prea învederată a lui Dumnezeu, pe temelia cea 


kk hkkhkhkkrhkhkhkhkhkhhkikhkhkikrhkikikik 


e Xe De e Xe e Xe e e Xe e e e De De e e e e e e De e e e e e e e e e XX 


kkkkkkkhkkhkhkikhkhkhkrhkkhhkikrhkihkikihyik 


XP Xe e Xe Xe De Xe e e Xe e e Xe e e e e e e e e e e E e e e e Xe e XX 


neclintită a Ortodoxiei, pe prea marele ierarh Fotie să-l lăudăm mulțimile orto- 
docşilor cu prea minunat grai. 


A Născătoarei 


Ca să ne izbăvească pe noi din blestemul cel vechi, Cuvântul cel mai înainte fără 
de început şi împreună veşnic cu Dumnezeu, pentru bogăția milei, din tine Fe- 
cioară s-a întrupat, arătând intrările mântuirii tuturor celor ce cu dreapta credinţă 
cugetă despre tine, Născătoare de Dumnezeu. 


Catavasia: Acoperit-a cerurile bunătatea Ta, Hristoase; că ieşind din Chivotul 
Sfinţirii Tale din Maică nepătată, în Biserica Slavei 'Tale 'Te-ai arătat, ca un Prunc 
în braţe purtat. Şi s-au umplut toate de lauda Ta. 


Canonul întâi 
Cântarea 5 


Irmos: Spăimântatu-s-au toate de dumnezeiască mărirea ta; că tu, Fecioară, 
neispitită de nuntă, ai avut în pântece pe Dumnezeu Cel peste toate şi ai născut pe 
Fiul Cel fără de ani, Cel ce dăruieşte pace tuturor celor ce te laudă pe tine. 


Dacă s-a turbat cu trufia papa Nicolae al Romei împotriva Predaniei şi a cinstitelor 
Canoane ale Bisericii, fost-a mustrat de limba ta cea de Dumnezeu grăitoare, 
părinte, şi doborât fiind până la pământ, lovit de înţelepciunea ta. 


Intăritu-s-a şi a căzut sinedriul cel fără de lege, care s-a întărâtat cu părere nebună 
împotriva bunei tale chemări, părinte. Dar tu, chiar de ai pătimit prigoană, răsari 
marginilor lumii ca un soare luminos. 


Urmând înţelepţeşte dogmelor celor de Dumnezeu insuflate, L-ai propovăduit 
slăvit pe Hristos Singurul Dumnezeu şi Cap al Bisericii, prea drepte Fotie, iar pe 
întâistătătorul Romei l-ai arătat a fi între patriarhi, doar întâiul între cei ce erau 
deopotrivă cinstiţi. 


A Născătoarei 
Milostiveşte-L Preacurată, pe Hristos Cel mult milostiv, ca să trimită marea şi 


dumnezeiasca Sa milă spre cei ce se află în scârbe şi prigoniri cumplite şi aleargă 
la bunătatea ta, curată, cerând ajutor. 

Al doilea canon 
Cântarea 5 


Irmos: Pentru ce m-ai lepădat de la faţa Ta, Cel ce eşti Lumină neapusă şi m-a 
acoperit întunericul cel străin pe mine, ticălosul! Ci, Te rog întoarce-mă şi la 
lumina poruncilor Tale îndreptează căile mele. 


Ca unul ce porți puternic nume, te-ai arătat plin de dumnezeiască lumină, iar ca un 
ritor îndumnezeit fărădelegea puternicului stăpânitor al Romei ai mustrat-o spre 
a sa îndreptare. De către toţi deci să fie lăudat Fotie cel mare, ca un prea învederat 
slujitor al lui Dumnezeu. 


Nepricepând chemarea sufletului tău de cele cereşti cugetător şi măreţia luminatei 
tale înţelepciuni, fericite Fotie, cei ce au ridicat mâna nedreptăţii asupra ta, părinte, 
nu au priceput strălucirea ce te însufleţea. 


Bulgarii, cei care au primit sămânţa cea dumnezeiască a Evangheliei prin înţelepții 
tăi propovăduitori au învăţat a şedea neclintiți cu adevărat în predania cea 
neprihănită a Ortodoxiei, Fotie. 


A Născătoarei 
Născătoare de Dumnezeu Fecioară, ceea ce ai născut negrăit pe Dumnezeu Cu- 
vântul, izbăveşte, Fiică, sufletul meu de toată necuvântarea şi împrăștierea minţii, 
luminându-mi cugetul ca să pricep cursele ce mi se gătesc întru întuneric. 
Catavasie: Când a văzut Isaia, cu închipuire pe Dumnezeu pe Scaun Preaînalt, de 
Ingerii Slavei înconjurat, a strigat: o, eu, ticălosul! Că am văzut mai înainte pe 
Dumnezeu Intrupat, Lumina cea neînserată, pe Cel ce Stăpâneşte pacea. 

Canonul întâi 
Cântarea 6 
Irmos: Inţelepţii lui Dumnezeu, care faceţi acest praznic dumnezeiesc şi cu totul 
cinstit, al Maicii lui Dumnezeu, veniţi să batem din palme, slăvind pe Dumnezeu, 


Cel ce S-a născut dintr-însa. 


Preoțit-ai fără prihană, părinte, ca un ierarh dumnezeiesc şi împlinitor al legii 
Atotţiitorului, slujind Sfintei Evanghelii ca şi Pavel, cu cuvintele şi cu faptele. 

Împodobit fiind cu toată înţelepciunea te-ai arătat prea slăvit întâistătător al 
Constantinopolului, mare apărător şi zid împrejmuitor al întregii Biserici. 


Propovăduit-ai în chip ortodox, prea înțelepte Fotie, că Duhul purcede numai de la 
Tatăl iar prin Fiul se dăruieşte credincioşilor, sfărâmând clevetirile celor ce se 
credeau înţelepţi. 


A Născătoarei 


Din prea curate sângiuirile tale de Maică, S-a întrupat Cuvântul cel veşnic al lui 
Dumnezeu şi nestricată păzindu-te pe tine, Fiică, a mântuit lumea de osândă. 


Al doilea canon 
Cântarea 6 


Alăuta cea duhovnicească şi cu dulce glas a dogmelor ortodoxe, mintea cea ce- 
rească a bunătăţii dumnezeieşti, marele Fotie, să fie lăudat cu îngereşti cântări. 


Viteaz apărător al teologiei Duhului fiind, ca un dumnezeiesc tăinuitor, de Dumne- 
zeu insuflate Fotie, evlavios ai teologhisit despre Acesta că purcede numai de la 
Tatăl. 


Prea înțeleptul Fotie, ca unul ce poartă nume de lumină, cu strălucirea Treimii ca o 
lumină luminat a strălucit din Răsărit tuturor marginilor, tuturor chivernisind 
învăţăturile Ortodoxiei. 


A Născătoarei 
Preacurată, roagă-L pe Fiul tău şi Dumnezeu să fie izbăviţi de feluritele năvăliri 
şi Stricăciuni, cei care năzuiesc la apărarea ta şi către acoperământul tău 


aleargă. 


Catavasie: Strigat-a Ţie bătrânul, văzând cu ochii Mântuirea care a venit popoa- 
relor de la Dumnezeu: Hristoase, Tu eşti Dumnezeul meu. 


Condacul şi Icosul praznicului. 
Sinaxar 

In această lună, ziua a şasea, pomenirea sfântului mărturisitor Fotie, patriarhul 
Constantinopolului, cel întocmai cu apostolii. 


Neamul şi educaţia 


Sfântul Fotie face parte din cele mai vrednice chipuri ale Bisericii veacului al IX- 
lea; ba, mai mult, a însăşi istoriei universale. Marele întru sfinți Fotie vede lumina 
zilei în cetatea Constantinopolului în preajma anilor 800-810 după Hristos, fiind 
născut din părinţi binecredincioşi. 


lubitoarea de Dumnezeu şi de fapte sfinte, maica sa Irina, căsătorită fiind cu 
Serghie, fratele împărătesei Teodora şi al patriarhului Tarasie, odrăsleşte un bine- 
cuvântat prunc, ce se va arăta un mare luminător al Bisericii. 


Tatăl lui fund surghiunit din pricina cinstirii Sfintelor icoane, moare în pribegie. 
Legăturile de rudenie mai sus pomenite vor prilejui sfântului şederea alături de cei 
mai înţelepţi dascăli din Constantinopol, unde va deprinde îndeosebi materia 
numită matematică, alături de Leon, arătându-se astfel locaş a toată ştiinţa şi 
înţelepciunea. 


Mai mult, încă de copil este înzestrat cu necurmata îndeletnicire a rugăciunii: 
- avea Să scrie mai târziu - 





De altfel, chiar mărturia lui Nichita Paflagonul, care nu nutrea prea mare evlavie 
față de sfânt, aminteşte înălțimea instruirii sale: “împreună-alergau toate, adică 
îndemânarea fizică, învăţătura, bogăţia, prin care şi întreaga deprindere cărtu- 
rărească se revărsa asupră-I”. 

Îndeosebi, râvna spre învăţătură, sădită încă din copilărie, îi pricinuieşte aplecarea 
către dumnezeiasca înţelepciune. Spre sfârşitul instruirii cărturăreşti, Fotie este 
cinstit cu vrednicia de protospătar, de căpetenie a străjilor împărăteşti, fiind 
totodată şi sfetnic de taină al împăratului. Nu zăboveşte defel în a-şi îmbogăţi 
cunoştinţele, adunând înţelepciune din filozoficele învățături, pe care mai târziu le 
va aşterne în scrierile sale întocmai, cu osebită însuflețire, în scrierea numită 
“Dicţionar” (Lexicon). 


Dascăl al Şcolii din Magnavra 


Ca dascăl al acestei şcoli cu vădit duh lumesc, potrivnic învățăturilor bisericeşti din 
şcolile mănăstirilor vremii, precum cele din Mănăstirea Studion şi Aşezământul 
bisericesc al Sfinților Apostoli, sfântul se îndeletniceşte cu tâlcuirea scrierilor 
elineşti şi ale Sfinţilor Părinţi. Astfel, ostenindu-se cu multă migală, sfântul 
întocmeşte lucrarea numită “Miriovivlos” sau “Biblioteca”. 


Pe lângă orele petrecute la Şcoala din Magnavra, sfântul pune început unor 
prelegeri duhovniceşti, transformând propria locuinţă în facultate de filosofie. 
Fiind înconjurat de câţiva ucenici foarte dornici de învăţătură, sfântul se osteneşte 
călăuzindu-i în desluşirea teologiei, cea care "îndreptează toată mintea către 
evlavie”. 


Trimiterea sa la Bagdad, cetatea agarenilor 


Datorită bogatei înţelepciuni, precum şi cumpătării de care dă dovadă, în anul 851 
este trimis - împreună cu prea înțeleptul său ucenic Constantin, viitorul Sfânt 
Chiril, luminătorul slavilor - “la asirieni”, adică în cetatea ce se cheamă Bagdad, 
pentru a susține cu fidelitate curmarea prigoanelor la care sunt supuşi creştinii. 
Ajungând în cetatea Bagdadului, mai precis la Samarra, care în acea vreme era 
inima Califatului, cei doi sfinți îi uimesc pe agareni prin duhovniceasca lor 
înţelepciune. Mai mult, neînfricoşându-se de vreo rea pătimire, sfinţii poartă de 
grijă vestirii în acel ţinut a Evangheliei lui Hristos, încredinţaţi fiind că doar astfel 
este cu putință ca cei doritori de vieţuire curată să-şi lase urâtele obiceiuri, 
călătorind pe calea mântuirii. Lesne se înţelege pricina pentru care agarenii, după 
cum adevereşte viaţa sfântului Chiril, vor încerca să-i otrăvească pe sfinți, însă 
neizbândind - căci asupra sfinților odihneşte harul lui Dumnezeu, păzindu-i - în 
cele din urmă se întorc sănătoşi în Constantinopol spre a-şi isprăvi duhovniceasca 
îndeletnicire. 


Înălțarea Sfântului Fotie în scaunul patriarhal 

al Constantinopolului 


În scurtă vreme sfântul ajunge iscusit până şi în socotelile cârmuirilor, timp în care 
întâiul dregător al împăratului, ucenicul său — Bardas, voieşte a-l izgoni pe Ignatie, 
patriarhul cetăţii, care se pune împotriva împărtăşirii acestui dregător la prăznuirea 
Dumnezeieştii Arătări, din pricina învederatei sale vieţi destrăbălate şi a ne- 
pocăinţei în care stăruia. Alungarea patriarhului Ignatie de către Bardas este 
prilejuită de înmormântarea unui oarecare Ghivona din Dhirrachio, despre care 
dregătorul credea că era fiul împărătesei Teodora de la un alt bărbat şi că, din 
această pricină, a fost ucis într-un mod barbar de oamenii împăratului Mihail al III- 
lea. 


Ghivona este socotit vinovat de înaltă trădare şi chiar înmormântarea sa săvârşită 
de Patriarh, este privită drept duşmănie față de împărat. Din această pricină, Ignatie 
este silit în iulie 857 să părăsească tronul, fiind surghiunit în cele din urmă în 
ostrovul Terevinthos din Propontida. 


În urma tiranicei izgoniri a patriarhului, Bardas voieşte să ridice în scaunul 
patriarhal un bărbat slăvit de norod pentru virtuțile sale. Spre a preîntâmpina 
oarecare ticluite urzeli, în această privință, gândul dregătorului zăboveşte atunci 
asupra sfinţitului Fotie, care cu adevărat era mult lăudat pentru vrednicia şi 
credincioşia sa, nu numai din pricina negrăitelor cunoştinţe lumești, ci şi a vieţuirii 
în sfinţenie, precum şi a îndrăzneţelor lupte în vederea apărării Ortodoxiei, în 
vremea celei de a doua prigoane a cinstitorilor de icoane. Fotie se împotriveşte 
grabnic propunerilor unchiului său, dregătorul Bardas, amintind de multele 
tulburări şi griji ale scaunului patriarhal, cât şi de propria nevrednicie. 


De aceea, cu lacrimi în ochi şi din toată inima, se roagă a fi ales altcineva în locul 
său, nevrând sub nici un chip să bea amarul pahar al necazurilor care îl aşteaptă. 


Cu toate acestea Bardas înţelege foarte bine că nu se află în această vreme în 
împărăție cineva mai potrivit pentru aceasta. Aşa se face că întrebuinţează spre 
dobândirea nădejdii sale, toate chipurile şi mijloacele, mergând chiar până la 
întemnițarea sfințitului Fotie, pentru ca acesta să nu poată fugi pe ascuns din 
Constantinopol. 


- avea să scrie sfântul după hirotonie către papa Nicolae - 

Epistolele de întronizare şi Sinodul din 861 


După hirotonia săvârşită de Grigorie Asvestul - episcopul Siracuzei şi de alţi doi 
episcopi “fără scaun” [adică hirotoniți, dar încă nu întronizaţi - n.tr.], sfântul urcă 
în scaunul patriarhal pe 25 decembrie 857, hotărând să-şi îndeplinească sarcinile 
cuvenite rangului său, cu toată râvna inimii şi îndeosebi cu toate puterile lui. 
Imediat după întronizare, trimite obişnuitele solii către papa şi patriarhule din 
Răsărit, pentru a-i înştiinţa de toate cele întâmplate. 


In această vreme, supuşii credincioşi patriarhului Ignatie cer papei aşezarea lui în 
cinstea de odinioară, neprimind cu nici un chip numirea Sfântului Fotie în scaunul 
patriarhal. 


Din acest motiv, iubitorul de slavă papă Nicolae, care “se făcuse pe sine împărat al 
lumii întregi”, află grabnic prilej spre a ajunge orânduitor al lucrurilor bisericeşti 
din acea vreme, dorire potrivită deşartelor sale năzuinţe cezaro-papiste. Pentru 
îndeplinirea acestor dorinţe, Nicolae dă de ştire împăratului Mihail al III-lea, şi 
chiar lui Fotie, într-un chip cu totul nepotrivit, strigând cu tărie că izgonirea lui 
Ignatie din scaunul patriarhal al cetății Constantinopolului s-a făcut fără îngăduinţa 
sa! Aşadar, din acest motiv el trimite la Constantinopol pe doi legaţi ai săi, 
Rodaldo Porto şi Zaharia Anagnis, care, după puţin timp, vor lua parte la Sinodul I- 
II (Al doilea întâi), ce se va ţine în marea Cetate a Bizanțului, în mai 861 după 
Hristos. În urma acestui sinod, numit drept al doilea Sobor întâi, întrunind 318 
Părinţi, deopotrivă cu Primul Sinod ecumenic [de la Niceea - nitr.], legaţii papei, 
cunoscători îndeaproape ai frământărilor bisericeşti din Răsarit, plecându-se 
adevărului, primesc pe sfințitul Fotie ca patriarh canonic al Constantinopolului, 
semnând desăvârşit toate gramatele numirii lui. 


Caterisirea Sfântului Fotie de către papa Nicolae 
şi răspunsul Sfântului faţă de hotărârile sinodului din 867 


Când trufaşului papă Nicolae îi sunt aduse la cunoştinţă toate cele petrecute la 
Sinodul din 861, el respinge hotărârile trimişilor săi, caterisindu-l pe Zaharia în 
863, iar pe Rodaldo în 864. În acelaşi chip voieşte a face şi Sfinţitului Fotie, 
precum ŞI episcopului Grigorie al Siracuzei, neavând însă vreun drept sau vreo 
autoritate pentru aceasta. La un sinod, pe care-l adună în 863 în Lateran, numeşte 

ca neîntemeiată hotărârea celui de-al doilea întâi Sinod, “caterisindu-l” deopotrivă 
pe Sfânt, precum şi pe Grigorie Asvestul, cel care-l hirotonise pe Fotie. După 
îndeplinirea celor de mai sus, trimite la Constantinopol şi tuturor hotărârea 
sinodului său, la care iau parte doar episcopi latini, după care se iveşte un bun 
prilej pentru a trimite în anul 866 pe cardinalii şi paterii latini în Bulgaria, 
încercând a dobândi pentru latineştile eresuri roadele propăvăduirii ortodoxe, 
propovăduire cârmuită şi întreţinută dinainte de 864 de curtea Bizanțului. 
Amestecul papei dovedeşte atât Sfântului Fotie, cât şi întregului Răsărit, fără 
tăgadă şi pentru prima oară, grava cădere a fostei Biserici Apusene, întruchipată de 


papă. 


De aceea, Sfântul Fotie adună în 867, la Constantinopol, un sinod al episcopilor 
Bisericilor Ortodoxe, pentru a hotări asupra smintitoarei măsluiri a Evangheliei, 
săvârşită de papistaşi şi răspândită cu osârdie nu numai în Apus, ci şi în Răsărit. La 
acest Sinod a fost dat anatemei, în primul rând, adaosul “Filhogque” (şi de la Fiul), 
strecurat în Simbolul Credinței, ca o a doua purcedere a Dumnezeirii Sfântului 
Duh, fiind totodată şi o nouă încununare a tuturor relelor Bisericii Apusene. 
Asemenea ereziei numită “Filioque”, este condamnată şi amestecarea catolicilor 
papistaşi în nou întemeiata - de către Bizanţ, Biserică a Bulgariei, fapt oprit cu 
asprime de sfintele canoane. În acelaşi chip s-au osândit toate răstălmăcirile 
crezului catolic, care erau cu totul străine de hotărârile Sinoadelor Ecumenice ale 
Bisericii. Peste toate acestea, latinii predicau în Bulgaria învățături de credinţă noi, 
pricinuind schimbări în vieţuirea creştină: botezul “prin stropire”, defăimarea 
preoților căsătoriți şi silirea acestora de a petrece în feciorie, scurtarea Postului 
mare la o singură săptămână, mirungerea din nou a credincioşilor din Biserica 
Bulgară de către episcopii din Apus ş.a. După cercetarea amănunţită a celor 
amintite, Sinodul din 867 purcede la anatemizarea trufiei papale şi a poftei de 
stăpânire a papei Nicolae, pentru toate acţiunile sale potrivnice Sfintelor Canoane 
Şi cu desăvârşire străine “Sfintelor Sinoade” şi “fericiţilor Sfinţi Părinți”. 


Nedreapta “caterisire” a sfântului de către 
locţiitorii papei. Surghiunirea. 


Dar după pomenitul sinod, lucrurile iau o întorsătură neaşteptată în Bizanţ. La 25 
septembrie în acelaşi an, împăratul Mihail al III-lea este ucis de cel ce până atunci 
fusese mai marele dregătorilor, Vasile | macedoneanul, care rămânea astfel sin- 
gurul stăpânitor. 

Pentru această vărsare de sânge, Sfântul Fotie îl mustră aspru pe Vasile I, certându- 
] - după cum aminteşte istoricul Zambelio - astfel: “Nevrednic eşti Dumnezeieştilor 
Taine, tu, care ţi-ai întinat mâinile cu sângele binefăcătorului tău”. 


Mustrarea are drept urmare alungarea Sfântului Fotie din scaunul patriarhal şi 
aducerea din nou a lui Ignatie de către Vasile I, care voia să-şi întărească tronul nu 
numai cu sprijinul noului patriarh, ci şi cu cel al Apusului. Ca şi cum toate acestea 
nu erau de ajuns, are loc în 869, la Constantinopol, un sinod mincinos, în fruntea 
căruia întâi-stătători erau trimişii papei Adrian al II-lea, care luaseră “din parte-le” 
hotărârea condamnării Sfântului Fotie. Sfântul fiind adus cu sila înaintea zisului 
sinod dinainte ticluit, tace cu desăvârşire, având în minte pilda Domnului în faţa 
Caiafei şi a lui Pilat. Întrebându-l de pricina tăcerii lui, sfântul răspunde: 
*”Dumnezeu aude şi glasul celui ce tace”, la care cei din sinod, având întâi- 
stătători pe trimişii papei, nu încetează a-l sili, întrebându-l de nenumărate ori: "De 
ce nu răspunzi?”. Sfântul le spune: 


În urma celor petrecute, îi rânduiesc sfântului o scurtă vreme de gândire, spre a 
cugeta mai adânc şi pentru a se apăra de învinuirile lor. După încheierea timpului 
sorocit, sfântul nu primeşte “lbellul” pe care papişti îl alcătuiesc împotriva lui, ci 
îi înfruntă, arătându-le că ei trebuie să caute pocăință, şi să dovedească cu fapta 
pocăinţa pentru învederatele eresuri. După cele zise, Sfântul Fotie este “caterisit” şi 
surghiunit în strâmtorile Bosforului, unde pătimeşte mâhniri din pricina depărtării 
de tovărăşeasca însoţire şi de lipsirea cărturăreştilor îndeletniciri: - scria el - 





Întoarcerea sfântului în Constantinopol 
Aşezarea în scaunul patriarhal 


Nedreapta purtare faţă de sfânt trebuia să se apropie de sfârşit. Odată cu trecerea 
anilor, în Bizanţ lucrurile prind a se schimba şi adevărul care în veac nu piere este 
iarăşi cinstit. Pricină a îndreptării este însuşi ţarul Boris al Bulgariei, numit din 
botez Mihail. 


Înţelegând viclenia apusenilor, Mihail (Boris), care nu mai nădăjduieşte a dobândi 
nimic de la latini, se întoarce spre Bizanțul, care - prin osârdia Sfințitului Fotie, 
cândva îl încreştinase. Această venire în fire face să răsară pe buzele tuturor 
numele Sfântului Fotie, despre care toţi povesteau întotdeauna minunându-se. Din 

această pricină, împăratul Bizanțului, Vasile I, voieşte a-şi răscumpăra nedreptatea 
ce o săvârşise împotriva lui Fotie. Spre îndreptarea acelei nelegiuri, de care Vasile 
I se socoteşte foarte vinovat, îl alege pe sfânt - decât care nu se afla altul mai 
înţelept şi mai potrivit - ca dascăl al nevârstnicilor lui prunci, dar şi pentru a-l 
avea aproape de el ca povăţuitor, nu numai în cele bisericeşti, dar şi în cele 
politice, ba mai mult, în socotelile conducerii imperiului. 


Împăcarea sfântului cu patriarhul Ignatie 


Chiar atunci, când într-un oarecare fel cinstirea ce îi fusese ştirbită îi este 
îndreptată, sfântul voieşte să se împace cu de acum bătrânul Ignatie, care-şi trăieşte 
ultimile zile ale vieţii. 


Apropiindu-se de Ignatie, Sfântul Fotie cade întâiul, închinându-se bătrânului 
patriarh, care-i întoarce smerit închinarea, dându-şi sărutarea dragostei şi a păcii. 
Arătându-şi deopotrivă cinstire unul celuilalt, împăcarea pricinuieşte pacea şi 
dragostea pogorâte în inimi, statornicind totodată o neobosită împreună-lucrare 
între cei doi sfințiți patriarhi, despărțiți cândva de samavolniciile lui Bardas şi ale 
împăraţilor, iar pe de altă parte de uneltirile trufaşilor papi. Sfântul îl cercetează pe 
patriarh nu numai o dată sau de două ori, fiindu-i cu adevărat sprijin în ultimi ani 
al vieţii sale. 


Pentru aceasta, după dreptate este arătată această împăcare drept “mai aducătoare 
de lumină” decât toate faptele sale mari şi prea minunate, şi chiar decât prea 
înţeleptele sale scrieri. 


Intoarcerea în scaunul patriarhal 


După săvârşirea lui Ignatie, pe 23 octombrie 878, Sfântul Fotie se întoarce pentru a 
doua oară în scaunul patriarhal al Constantinopolului. 


Pentru cinstirea bisericească a Sfântului Fotie, se întruneşte la Constantinopol în 
noiembrie 879, un sinod de 383 de episcopi, sinod la care iau parte şi trimişii papei 
loan al VIII-lea, care mărturisesc împreună cu ceilalți sinodali “că Dumnezeu 
sălăşluieşte în el”, adică în Fotie. Acest sinod desfiinţează hotărârile sinodului din 
863, care fusese convocat de papa Nicolae, şi ale celui din 869, care, prin uneltirile 
papei Adrian, îl osândiră cu nedreptate pe sfânt. 


Acum, ierarhii şi poporul Bisericii îi redau cinstirea de odinioară, numindu-l pe 
Fotie după dreptate,” lucrător neînfruntat, împodobit cu toată lucrarea harului”. 

După aşezarea în cinste, sfântul lucrează în chip dreptmăritor la întărirea cre- 
dincioşilor, pentru întoarcerea ereticilor, spre întocmirea bibliotecilor, orânduirea 
aşezămintelor ortodoxe şi, mai înainte de toate, spre întărirea propovăduirii 
cuvântului lui Hristos. Îndeosebi, grija sa se îndreaptă către cei tineri, adunându-i 
în preajma sa pe iubiții săi ucenici. Se îngrijeşte să arate mai ales cu fapta 
poporului lui Dumnezeu curăţia şi dragostea sa. Deseori, îi îndeamnă pe cre- 
dincioşi la ridicarea de biserici sau la întărirea celor în paragină. 


Din nou izgonit din scaunul patriarhal. Adormirea sa 


În 29 august 886, în Bizanţ, lucrurile prind iarăşi a se schimba. Împăratul Vasile 1 
moare şi se ridică la cârmuirea împărăției fiul său, Leon al VI-lea cel înţelept. Însă 
acest împărat, care în tinereţe fusese ucenic al sfântului, din păcate s-a arătat cu 
totul nemulțumitor față de dascălul său, chiar dacă prin a sa lucrare, a primit în 
istorie numirea de “înţelept”. 


Uitând de dragostea ce-i arătase sfântul, noul împărat coboară degrab din scaunul 
patriarhal pe Fotie, nevoind a fi mustrat de el pentru vieţuirea în desfrânări, 
aşezând pentru aceasta în scaun pe nevârstnicul său frate, Ştefan [care avea doar 
şaisprezece ani - n.tr.]. De parcă n-ar fi fost de ajuns cele făcute, noul împărat îl 
întemnițează pe Sfântul Fotie în mănăstirea Armenilor, fiind socotit în chip 
mincinos părtaş la o tainică înţelegere împotriva împăratului. 


In această mănăstire vieţuieşte surghiunit, îndeletnicindu-se îndeosebi cu 
deprinderea necontenitei rugăciuni şi alcătuind cărţi. După izgonire, timp de patru 
ani, sfântul întocmeşte una din cele mai înalte lucrări: "Despre mistagogia Duhului 
Sfânt”. 


Afară de această lucrare, sfântul mai alcătuieşte şi un mare număr de epistole în 
care dezleagă cu măiestrie multele nelinişti ce preocupau pe cărturarii şi teologii 
vremii. Aşadar, sfântul vieţuieşte în pace până pe 6 februarie 897/898, după care îşi 
încredințează sufletul lui Dumnezeu, lăsând în urma sa duhovniceştile sale 
învățături şi slăvitele sale pătimiri cele întru apărarea Ortodoxiei de potrivnicile 
uneltiri ale papistaşilor hulitori ai dreptei credințe. Din această pricină, după 
dreptate dobândeşte peste veacuri şi numele de mare apărător al Sfintei Ortodoxui. 


[Astăzi, un fragment din moaştele Sfântului Fotie cel mare se găsesc în mănăstirea 
Dionisiu din Sfântul Munte Athos - n.tr.] 


(traducere din elină: Frăția Ortodoxă Misionară „Sfinţii trei noi Ierarhi”) 

Cuvinte de credinţă 


„Căci încă nu trecuseră doi ani de când neamul acela [al bulgarilor, n.n.] cinstea 
credinţa cea dreaptă a creştinilor, când bărbaţi nelegiuiţi şi urâţi [misionarii latini, 
n.n.] (căci în ce chip i-ar putea numi un drepteredincios?), bărbaţi ieşiţi din 
întuneric (căci erau făpturi din părţile apusene), [...] venind asupra poporului de 
curând născut în dreapta credinţă, ca un trăsnet sau cutremur sau potop de grindină, 
sau mai degrabă, drept vorbind, ca un mistreţ sărind în via Domnului cea iubită şi 
de curând sădită, stricându-o cu picioarele şi cu dinţii, adică cu purtările lor urâte şi 
cu defăimarea dogmelor - la aşa îndrăzneală au ajuns! - au nimicit-o. Căci înşe- 
lându-i cu uneltiri, spre stricare şi smulgere de la dogmele cele drepte şi curate, 
căutau a-i depărta de credinţa cea neprihănită a creştinilor. ” 


„Dar nu numai la călcarea acestora au ajuns, ci, dacă se află o culme a relelor, şi la 
aceasta au alergat. Căci, pe lângă necuviinţele arătate, s-au apucat prin cugetări 
mincinoase şi cuvinte de ei născocite, să schimbe şi Sfântul Simbol al Credinței, a 
cărui alcătuire este de neschimbat, după toate hotărârile soborniceşti a toată 
Creştinătatea. O, uneltiri ale celui rău! Au născocit că Duhul Sfânt nu purcede 
numai de la 'Tatăl, ci şi de la Fiul. Cine a auzit vreodată zbucnind un glas ca acesta, 
de la nelegiuiţii de altădată? Ce şarpe viclean le-a vărsat acestea în inimi? [...] Şi 
aşa va ieşi iarăşi pe pământ îndrăzneala lui Macedoniu contra Duhului, 
strecurându-se sub fapta şi acoperământul acestora. ” 


„ Vezi cum aceştia în zadar, sau mai degrabă pentru uşoara vânare a celor mulți, şi- 
au pus numele de creştini! Duhul purcede de la Fiul! De unde ai auzit aceasta? Din 
cari evangheliști ai luat acest grai? Al cărui sinod este acest cuvânt hulitor? 
Domnul şi Dumnezeul nostru zice: „Duhul, care de la Tatăl purcede”, iar părinţii 
acestei noi nelegiuiri spun: „Duhul care de la Fiul purcede”. Cine nu-şi închide 
urechile la auzul acestei huliri fără măsură? Aceasta stă contra Evangheliilor, 
împotrivindu-se sfintelor soboare, aducând mincinoasă schimbare asupra fericiților 
şi sfinților părinţi, a marelui Atanasie, a slăvitului în cele teologhiceşti Grigorie, şi 
a marelui Vasile, [...], a însuşi celui cu adevărat Hrisostom. Şi ce zic pe cutare şi 
cutare? Cuvântul acesta hulitor şi răzvrătit contra lui Dumnezeu se într-armează 
contra tuturor la un loc: prooroci, apostoli, ierarhi, mucenici, ba chiar a sfintelor 
cuvinte domneşti. ” 


„lar pe noii înainte-mergători ai lepădării, pe robii celui potrivnic, pe cei vinovaţi 
de mii de morţi, pe stricătorii de rânduială, pe ei care au sfâşiat atât de mult şi 
grozav neamul acela pruncesc în dreapta credință, pe amăgitorii aceştia împotriva 
lui Dumnezeu, i-am blestemat prin hotărâre sobornicească şi sfântă, nu întocmind 

noi acum osândirea lor, ci arătând anatemele ce le-au gătit de mai-nainte sinoadele 

şi orânduielile apostolice, şi făcând-o cunoscută tuturor. [...] Pentru că fac tulburare 

cu rătăcirea lor cea de multe feluri, i-am lepădat din toată turma creştinilor. ” 
(Epistola enciclică, în Studii teologice, an I, nr.2, 1930, p.61) 

Cu ale lui sfinte rugăciuni, Doamne miluieşte-ne şi ne mântuieşte pe noi, Amin. 

Canonul întâi 

Cântarea 7 

Irmos: N-au slujit făpturii înţelepţii lui Dumnezeu, ci numai Făcătorului şi groaza 

focului bărbăteşte călcând-o, se bucurau, cântând: Prea lăudate Dumnezeul părin- 

ților noştri şi Doamne, bine eşti cuvântat. 

Luminat cu lumina dumnezeiescului Duh asemenea unei stele din Răsărit şi mare 

dascăl fiind, prea înțelepte Fotie, tuturor ai arătat înţelepţeşte prin cuvântul tău, că 

Roma pricină a tot eresul este, de Dumnezeu grăitorule. 

Biserica lui Hristos te-a câştigat mare învăţător, îndumnezeit luminător şi întărit 

povăţuitor, prea lăudate părinte Fotie. Pentru aceasta, cuvintele tale nimicesc toată 

învăţătura cea înşelătoare. 

Făcutu-te-ai Fotie, prea puternic apărător al Bisericii, turn neclintit şi înţelept 

învăţător, surpând până la pământ clevetirile cele deşarte ce se ridică împotriva 

Ortodoxiei. 

A Născătoarei 

Cunoştinţă dumnezeiască şi minte înţeleaptă, dăruieşte-mi Fecioară, când mă rog 

către tine; ca cealaltă vreme a vieţii mele în frica lui Dumnezeu să o petrec, iar 

după sfârşit starea celor aleşi să o dobândesc, eu robul tău. 


Al doilea canon 


Cântarea 7 

Irmos: De pogorârea lui Dumnezeu focul s-a ruşinat de demult în Babilon. Pentru 
aceasta, tinerii în cuptor, cu picioare sprintene, ca într-o grădină verde dănţuind, 
cântau: Binecuvântat este Dumnezeul părinților noştri. 


Arătatu-te-ai ca un soare cu totul luminos din Răsărit, înțelepte ierarh Fotie, iar cu 
bogăţia luminii tale, sfinte, pe apusenii robiți de întunericul învățăturilor ereticilor, 
iarăşi îl tragi către dreapta cunoştinţă. 


Înţelepţeşte ai vădit cu harul tău mândria minţii lui Nicolae, vicleanul papă cel în 
deşert cugetător, iar de înşelăciunea lui păzeşti cu adevărat neprihănită Biserica lui 
Hristos. 


Dreptmăritoarea lui Hristos Biserică te cunoaşte pe tine, Fotie, mare şi prea 
îndumnezeit folositor, stâlp neclintit şi arhipăstor de Dumnezeu văzător, pentru 
care se şi bucură de tine şi te laudă luminat. 


A Născătoarei 


Din firea trupului a răsărit din tine neapus Soarele dreptăţii, rămânând după 
întrupare ceea ce era şi luminând pe cei ce strigă cu credință: Bucură-te, curată 
Fecioară, scăparea ortodocșilor. 


Catavasie: Pe Tine, Cel ce ai răcorit în foc pe tinerii cei ce Dumnezeu Te-au numit 
şi în Fecioară nepătată Te-ai Sălăşluit, Dumnezeu Cuvântul, Te lăudăm cântând cu 
dreaptă credinţă: Binecuvântat este Dumnezeul părinților noştri. 


Canonul întâi 
Cântarea 8 
Irmosul: Pe tinerii cei bine credincioşi, în cuptor, naşterea Născătoarei de Dumne- 
zeu i-a mântuit, atunci fiind închipuită, iar acum lucrată; pe toată lumea ridică să-ţi 
cânte ţie: pe Domnul lucrurile lăudați-L şi-L prea înălţaţi întru toţi vecii. 
Pătimit-ai bărbăteşte ierarhe, smintelile şi toată răutatea prigonitorilor ca un 


următor cu totul credincios al Arhipăstorului Hristos, şi cu multă blândeţe şi cuget 
osârduitor rugându-L pentru cei ce te prigoneau şi te ispiteau, părinte. 

Hristos, Proniatorul a toate, te-a arătat pe tine mult-slăvite Fotie, arhipăstor al 
Romei celei noi, căci ai mustrat cu tărie noile învățături şi nebuna părere a vechii 
Rome ca pe nişte străine de dumnezeiasca Predanie cea moştenită din părinți. 


Stătut-ai părinte, la judecata nedreaptă, şi prigonit fiind de răutatea celor de 
dreptate urâtori, ai fost izgonit din scaun cu silnicie, cercând, ca şi slăvitul Gură de 
Aur, felurite întristări, prihane şi înfricoşări. Ci a ta virtute străluceşte tuturor 
asemenea unei negrăite lumini. 


A Născătoarei 


Sufletul şi trupul, încă şi dorirea izbăvirii mele în purtarea ta de grijă le pun, 
Fecioară. De aceea mă îndreptează către cărarea cea bună şi mă mântuieşte de 
săgețile lui Veliar, ca să te slăvesc pe tine cea preaslăvită. 


Al doilea canon 
Cântarea 8 


Irmos: De şapte ori cuptorul, chinuitorul haldeilor, l-a ars nebunește, pentru 
cinstitorii de Dumnezeu; dar văzându-i pe aceştia mântuiţi de o putere mai mare, 
Făcătorului şi Izbăvitorului a strigat: Tineri, binecuvântaţi-L, preoți lăudaţi-L, po- 
poare prea înălțaţi-L întru toţi vecii. 


Povăţuiţi fiind în chip de negrăit de cuvintele tale pline de crugul Ortodoxiei, 
părinte, fugim de zavistia eresurilor, iar strălucită pomenirea ta prăznuind, strigăm 
cu bucurie: Preoţi binecuvântaţi, popoare prea lăudaţi-l întru toţi vecii. 


Se bucură astăzi şi dănţuieşte întru pomenirea ta, îmbrăcată în veşmânt de 
Dumnezeu ţesut ca o mireasă cerească, Biserica lui Hristos, cinstindu-te ca pe un 
prea bun călăuzitor; căci ca un mare ierarh o ai păzit-o neîntinată de toată înşe- 
lăciunea, Fotie de Dumnezeu purtătorule. 


Stâlp de foc cu totul luminos şi nor care umbreşte cu venirea Sfântului Duh, te-a 
câştigat cu adevărat Biserica pe tine, Fotie. Căci cu învăţătura ta călăuzeşti poporul 


Domnului către cărările mântuirii, ca un râvnitor în toate dumnezeieştilor apostoli. 


A Născătoarei 

Ca să îndumnezeiască, prea curată, frământătura mâinilor Sale, pe Adam cel întâi 
zidit, care se stricase prin sfatul balaurului, noul Adam s-a arătat Hristos din 
pântecele tău; şi stricând desăvârşit puterea morţii, a înălțat firea oamenilor către 
slava cea dintâi, Fecioară. 


Să lăudăm, bine să cuvântăm şi să ne închinăm Domnului, cântându-l şi prea 
înălţându-L pe Dânsul întru toţi vecii. 


Din văpaie cuvioşilor rouă ai izvorât, şi Jertfa dreptului cu apă ai ars-o. Că toate le 
faci, Hristoase, cu singura voire. Pe tine Te prea înălțăm întru toţi vecii. 


Catavasie: În focul cel mistuitor uniţi fiind tinerii, cei ce au fost cei dintâi în 
cinstirea de Dumnezeu, dar de văpaie nefiind vătămaţi, cântare dumnezeiască au 
cântat: Binecuvântaţi toate lucrurile Domnului pe Domnul şi-L prea înălţaţi întru 
toți vecil. 


Canonul întâi 
Cântarea 9 


Irmos: Tot neamul pământesc să salte cu Duhul fiind luminat şi să prăznuiască 
firea minţilor celor fără de trup, cinstind sfințita prăznuire a Maicii lui Dumnezeu 
şi să strige: Bucură-te, prea fericită Născătoare de Dumnezeu, curată, pururea Fe- 
Cioară. 


Ca un ierarh în chip prea îndumnezeit ai îndreptat înţelepţeşte cu faptele şi 
cuvintele, poporul cel ales al Atotţiitorului către moştenirea cea cerească, Fotie 
prea lăudate. Pentru aceasta, după vrednicie te-ai făcut părtaş cereştilor răsplăţi, 
părinte. 


Plin fiind de tot harul te-ai arătat Bisericii cu adevărat mare păstor şi învăţător. Ci o 
călăuzeşte cu al tău cuvânt către cunoştinţa cea mântuitoare, Fotie, cel ce eşti cu 
totul înţelept. De aceea, ca pe un următor îndeaproape al apostolilor, te mărim 
cinstindu-te. 


Intrat-ai cu adevărat veselindu-te în lumina strălucirii celei dumnezeieşti plinindu- 
ți călătoria, părinte, îndumnezeindu-te cu împărtăşirile cele de sus, fericite ierarhe 


Fotie. Ci ne învredniceşte luminării celei mântuitoare a lui Hristos. 


A Născătoarei 

Născut-ai cu trup pe Preaînaltul Dumnezeu Cel necuprins, Fecioară cu totul 
binecuvântată, pe Cel ce a ridicat pe om din groapa pierzării şi l-a îndreptat către 
chemarea cea bună dintru început. Înalţă şi dorul sufletului meu către sfânta 
iubire a Aceluia. 


Al doilea canon 
Cântarea 9 


Irmos: Spăimântatu-s-a de aceasta cerul şi marginile pământului s-au minunat. Că 
Dumnezeu S-a arătat oamenilor trupeşte; şi pântecele tău s-a făcut mai desfătat 
decât cerurile. Pentru aceea, pe tine Născătoare de Dumnezeu, începătoriile Cetelor 
îngereşti şi omeneşti te mărim. 


Nevoitu-te-ai cu măreție pe pământ, prea luminate ierarhe Fotie, şi întru cunoştinţă 
întemeiată pentru neprihănirea şi curăţia Predaniei şi pentru mărturisirea Orto- 
doxiei.Pentru aceasta, în ceruri te împărtăşeşti slavei celei prea mari, ca cel întoc- 
mai cu apostolii. 


Marele luminător al Bisericii, bogat întru înţelepciune şi har, numele cel sfânt şi 
tuturor minunat, cel ce a purtat mare biruință împotriva a toată înşelăciunea cea 
nouă, să fie lăudat de către toți cu glasuri de mulțumire slujitorul lui Hristos, Fotie. 


Lăudând în cântări viaţa ta cea evlavioasă, multele-ţi isprăvi şi mulţimea sfintelor 
tale daruri, strigăm ţie: Sfinte Fotie, roagă-te cu osârdie împreună cu Ignatie pentru 
Biserică, fiindcă acesteia te-ai arătat mare apărător. 


A Născătoarei 


Preacurată, întru tot cântată Marie, palat purtător de lumină a lui Dumnezeu te-ai 
arătat, arată-mă şi pe mine sălaş al dumnezeieştii străluciri de lumină prin pocăință 
adevărată, ca să moştenesc strălucirea slavei celei de sus. 


Catavasie: În Lege, în umbră şi în Scriptură închipuire vedem noi credincioşii: 
toată partea bărbătească ce deschide pântecele, Sfânt lui Dumnezeu este. Deci, pe 
Cuvântul Cel mai Înainte Născut, Fiul Tatălui Celui fără de început, Cel Întâi 
Născut din Maică, fără de ispită bărbătească ÎI slăvim. 


Luminânda 

A sfântului Fotie, glasul |: Arătatu-te-ai lumii, prea minunate Fotie, podoaba iera- 
rhilor, luminător al Bisericii şi trâmbiţă cu mare glas a ortodoxelor dogme, mus- 
trând desăvârşit tot eresul şi lepădând înşelăciunea cea în deşert glăsuitoare, care se 
ridică cu ispitire împotriva dumnezeieştilor Predanii şi a aşezămintelor celor de 
Dumnezeu rânduite, sfințite părinte. 


Slavă Tatălui şi Fiului şi Sfântului Duh. a sfântului Vucol. Și acum şi pururea şi 
în vecii vecilor. Amin. (a praznicului) 


La laude 
Se pun stihirile 2 ale praznicului şi 4 ale sfântului Fotie, glasul 8: 


Fotie sfințite, cu lumina Duhului ai strălucit marginilor lumii; arătându-te-ai cuvios 
păstor prea îndumnezeit al Bisericii lui Hristos, îndreptându-o către cele de sus. O, 
prea mare şi bună chemare a ta, sfinte! O, mulţimea cunoştinţei şi a harului prin 
care ai strălucit! 


Părinte, de Dumnezeu grăitorule Fotie, livadă a filosofiei şi organ al înţelepciunii 
celei dumnezeieşti te-ai arătat. Pentru care cu sănătos cuvânt înveţi Credinţa Orto- 
doxă ca un întocmai cu apostolii, risipind pâcla cea întunecoasă a ereticului Apus, 
cu strălucirea lui Hristos. 


Părinte, de Dumnezeu grăitorule Fotie, când papa Nicolae al Romei înălțându-se cu 
nedreptate, încerca cu înnoiri să întineze cele sfinte, atunci cu a ta înţelepciune ai 
mustrat deşarta trufie a acestuia. Ci ai strigat cu glas dumnezeiesc: Să stăm bine, să 
stăm cu frică, să luăm aminte la Predaniile sfinte ale prea dreptei credinţe. 


Părinte ierarhe Fotie, viaţa şi învăţăturile tale le numim lumină strălucitoare a 
Bisericii. Căci tu, ca un alt apostol, ai răbdat cu tărie nenumărate prihane de la 
latinii ce neînţelepţeşte te urau. Pentru aceasta slava cea cerească şi răsplătirile cele 
neprădate ai primit, ca un întocmai cu apostolii. 


Slavă Tatălui şi Fiului şi Sfântului Duh. 


Să trâmbițăm cu trâmbiţă de cântări şi săltând bucurându-ne întru prăznuirea cea 
purtătoare de lumină a părintelui de Dumnezeu grăitor. Împărații şi domnii 
împreună să-l laude pe cel ce prin grăirile înţeleptei învățături, prin părinteşti 
mustrări pe împărat l-a dovedit. Păstorii şi învățătorii să-i cânte celui ce a doborât 
sprânceana cea cu trufie înălțată a latinescului eres; pe izvorul înţelepciunii, pe 

propovăduitorul Ortodoxiei, pe sprijinitorul Bisericii, pe vistierul Duhului, 
dumnezeiasca gură a dogmelor; pe alabastrul dumnezeieştilor slove, sfeşnicul 
luminii celei veşnice; pe cel ce dăruieşte tuturor lumina Adevărului, pe marele 
ierarh înconjurându-l cu laude, aşa să-i strigăm: Fotie, mult minunate, păzeşte-ne 
pe noi de tot eresul şi acoperă Biserica cu rugăciunile tale. 


Și acum şi pururea şi în vecii vecilor. Amin. (a praznicului) 
Doxologia mare, ecteniile şi otpustul. 
La Liturghie 


La Fericiri se pun: din Canonul praznicului cântarea a III-a pe 4 şi a sfântului 
Fotie, cântarea a VI-a pe 4 


După Vohod şi tropare, Prochimen glasul 7: Scumpă este înaintea Domnului 
moartea cuvioşilor Lui. Stih: Ce voi răsplăti Domnului pentru toate câte mi-a dat 
mie? Apostolul, din Epistola a II-a către Timotei (|, 8-18): Fiule Timotei, nu te 
ruşina de mărturisirea Domnului nostru.; Aliluia, glasul 2: Preoţii Tăi Doamne se 
vor îmbrăca cu dreptate. Stih: Căci Domnul a ales Sionul, şi l-a ales ca locuinţă Lui 
(caută la ziua de 10 februarie). Evanghelia de la loan (XV, 17-27; XVI, 1-2): Zis-a 
Domnul ucenicilor Săi: aceasta vă poruncesc vouă: să vă iubiţi unul pe altul... 
(caută Evanghelia a doua din ziua de 26 octombrie). 


Chinonicul 
Intru pomenire veşnică va fi dreptul, de auzul rău nu se va teme. 


(traducere din elină: Frăția Ortodoxă Misionară „Sfinţii trei noi Ierarhi”) 

Canonul paraclitic al Sfântului Fotie cel mare, patriarhul Constantinopolului, 


cel întocmai cu apostolii şi mărturisitorul 





SFANTUL ÎERARH 


FOTIe MARTURISITORUL 
(6 februarie) 


Troparul 


Glasul al 5-lea 

Sihăstria Putnei 


http://acvila30.ro/canonul-paraclitic-al-sfantului-fotie-cel-mare-patriarhul- 
constantinopolului-cel-intocmai-cu-apostolii-si-marturisitorul-6-februarie/ 

Acatistul Sfinţilor trei noi ierarhi: Fotie cel mare, Grigorie Palama şi Marcu 
Eugenicul 





Rugăciunile începătoare 


[De este preot începe aşa: Binecuvântat este Dumnezeul nostru totdeauna acum şi 
pururea şi în vecii vecilor. Amin.] 


De nu este preot se zice: Pentru rugăciunile Sfinţilor Părinților noştri, Doamne 
lisuse Hristoase, Fiul lui Dumnezeu, miluieşte-ne pe noi. Amin. 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 

Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


De este mirean zice: Pentru rugăciunile Sfinţilor părinților noştri, Doamne lisuse 
Hristoase, Fiul lui Dumnezeu, miluieşte-ne pe noi. Amin. 


[De este preot zice: Că a Ta este împărăţia, puterea şi slava, a Tatălui şi a Fiului 
şi a Sfântului Duh, acum şi pururea şi în vecii vecilor. Amin.] 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ţie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi suntem 
poporul Tău, toți lucrul mâinilor Tale şi numele Tău chemăm. 

Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 


Care pentru noi oamenii şi pentru a noastră mântuire.S-a pogorât din ceruri Şi 


S-a întrupat de la Duhul Sfânt şi din Maria Fecioara Și S-a făcut om. 

Și S-a răstignit pentru noi în zilele lui Pilat din Pont, Şi a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Doamne, miluieşte ! (de 12 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Veniţi să ne închinăm Împăratului nostru Dumnezeu. 

Veniţi să ne închinăm, şi Să cădem la Hristos Impăratul nostru Dumnezeu. 
Veniţi să ne închinăm, şi să cădem la însuşi Hristos Impăratul şi Dumnezeul 
nostru. 


Apoi: Psalmul 142 
1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2. Să nu intri la judecată cu robul Tău, că nimeni din cei vii nu-i drept înaintea 
Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu-m-a 
să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a slăbit duhul meu. Nu-ţi întoarce faţa Ta de la 
mine, ca Să nu mă asemăn celor ce se coboară în mormânt. 

8. Fă să aud dimineaţa mila Ta, că la Tine îmi este nădejdea. Arată-mi calea pe 
care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun să 
mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta scoate 
din necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc 
sufletul meu, că eu sunt robul Tău. 


Dumnezeu este Domnul şi S-a arătat nouă. Bine este cuvântat Cel ce vine întru 
numele Domnului. (de 3 ori), apoi: 


Troparul Sfinților ierarhi: Pentru mărturisirea dumnezeieșştii credinţe mari lucră- 
tori v-a aflat pe voi Biserica, Sfinţilor părinți: Marcu, Fotie şi Grigorie prea lău- 
daților, căci prin păzirea dumnezeieştilor părinţi aţi zdrobit eresurile întu-necatului 
Apus. Pentru aceasta pe Hristos Dumnezeu rugaţi-L să dăruiască râvnă celor ce 
urmează cinstita voastră vieţuire. (de două ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
(Al Maicii Domnului) 


Condacul Sfinților ierarhi: Ca nişte învăţători de fapte bune, treime de ierarhi prea 
cinstită, cu laude şi cu cântări Biserica vă prea slăveşte. Cu rugăciunile voastre 
dăruiţi, celor ce caută spre voi cu dreaptă credință, îndreptare de fapte bune şi 
izbăvire de vrăjmaşi, ca cei ce sunteţi nebiruiţi. 


Doamne, miluieşte ! (de 3 ori) 

Slavă Tatălui şi Fiului şi Sfântului Duh. Şi acum şi pururea şi în vecii vecilor. 
(Al Maicii Domnului) 


1. Miluieşte-mă, Dumnezeule, după mare mila Ta 

2. Şi după mulțimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ţie unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7, Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19, Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Condacele si icoasele 
Condacul întâi 


Pe alesul şi marele mărturisitor veniţi, o, iubitorilor de mucenici să lăudăm pe 
Marcu cel următor scaunului apostolesc, pe cel întocmai cu apostolii şi de un 

obicei cu loan evanghelistul, să-l cinstim cu laude zicând: Bucură-te, Sfinte 
Marcu mare mărturisitor şi apărător al Ortodoxiei! 


Icosul întâi 

Următor îngerilor te-ai arătat de Dumnezeu purtătorule Marcu, şi ales fiind din 
pântecele maicii tale cu adevărat ca un luceafăr între stele te-ai arătat, pentru care 
te lăudăm: 

Bucură-te, cel scris în Cartea vieţii cea din ceruri; 

Bucură-te, luceafăr între sfinţi luminător; 

Bucură-te, că îngerilor cu vieţuirea le-ai urmat; 

Bucură-te, cel ce arhanghelilor cu mărturisirea te-ai asemănat; 

Bucură-te, cel ce din scutece cu laptele duhovnicesc te-ai hrănit; 

Bucură-te, că înţelept luminător te-ai arătat; 

Bucură-te, lauda cuvioasei tale maici; 

Bucură-te, rod al sfintei rugăciuni, 

Bucură-te, că iubitor al vieţii monahiceşti te-ai arătat; 

Bucură-te, cel ce te-ai sfinţit prin propovăduirea cuvântului; 

Bucură-te, Sfinte Marcu mare mărturisitor şi apărător al Ortodoxiei! 


Condacul al 2 lea 

Ca un nou apostol te-a trimis pe tine Dumnezeu, om ceresc şi înger pământesc, 
căci împletind întreit sfânta cântare, ai făcut pe oameni împreună cu îngerii să-l 
cânte lui Dumnezeu: Aliluia! 


Icosul al 2 lea 

Nou luminător lumii eşti dumnezeiescule Fotie, că începând cercetarea şi 
prigonirea credincioşilor, mai întâi lucrătorii fărădelegii au bătut păstorii, ca mai 
apoi cu lesnire să risipească turma, dar tu biruindu-i cu tărie, auzi de la noi unele ca 
acestea: 

Bucură-te, păzitor neostenit al turmei tale; 

Bucură-te, rugător fierbinte către Dumnezeu; 

Bucură-te, neînfricat mărturisitor al dreptăţii; 

Bucură-te, nebiruit mustrător al nedreptăţii; 

Bucură-te, că pe cei dreptslăvitori i-ai întărit; 

Bucură-te, că pe eretici I-ai afurisit; 

Bucură-te, lauda ortodocşilor; 

Bucură-te, rană nevindecată a catolicilor; 

Bucură-te, iscusit tâlcuitor al Scripturilor; 

Bucură-te, propovăduitor al predaniile Părinților; 

Bucură-te, a rău credincioşilor netăcută dojană; 

Bucură-te, cel cu mare bărbăţie în prigoană; 
Bucură-te, Sfinte Fotie, de Dumnezeu cuvântătorule, prea fericite! 


Condacul al 3 lea 

Te-ai îmbrăcat cu putere sfântă în Athos, luând schima monahicească, şi în 
slăbiciunea trupului, te-ai supus pe tine la nevoinţe, Grigorie fericite, strigând 
Celui ce te întărea pe tine: Aliluia! 


Icosul al 3 lea 

Strălucind cu isihia şi cu nevoinţa stăruitoare, în toate faptele şi vieţuirea ta şi, prin 
rugăciunea minţii, te-ai unit cu Mântuitorul în taină, umplându-te de lumina 
dumnezeiască şi luminând pe cei ce strigă către tine: 

Bucură-te, candelă a isihiei; 

Bucură-te, pildă a înfrânării; 

Bucură-te, lucrător al rugăciunii minţii; 

Bucură-te, comoară a vieţuirii adevărate; 

Bucură-te, vas de mare preţ al suflării Mântuitorului; 

Bucură-te, gură de Dumnezeu purtătoare a vorbirii Duhului; 

Bucură-te, că ai trecut dincolo de hotarele stricăciunii; 

Bucură-te, că vezi slava lui Dumnezeu; 

Bucură-te, cel ce vezi lumina cea dumnezeiască; 

Bucură-te, cel ce vezi pe Dumnezeu şi eşti văzut de EI; 

Bucură-te, cel ce ai zădărnicit nebuneştile învățături; 

Bucură-te, cel ce ai alungat grozave ameninţări; 

Bucură-te, Sfinte Grigorie, propovăduitorule al Adevărului! 


Condacul al 4 lea 

Vechea mitropolie a Efesului oarecând în vremurile vechi scaun apostolesc fiind în 
care a stat ucenicul cel iubit al Mântuitorului, tu primindu-l, cu acela te-ai sârguit a 
te asemăna lui Hristos Dumnezeu cântându-i: Aliluia! 


Icosul al 4 lea 

De la începutul păstoriei tale, prea minunate părinte, de toți ai fost cunoscut ca 
fiind păstor adevărat şi toţi slăveau pe Dumnezeu, şi pe tine te lăudau zicând: 
Bucură-te, vas de mult preţ al lui Hristos; 

Bucură-te, ce cu vieţuirea te-ai arătat mult cuvios; 

Bucură-te, cel ce prin cuvinte ai grăit luminos; 

Bucură-te, cel ce până la sânge te-ai împotrivit ereticilor; 

Bucură-te, că te-ai făcut următor apostolilor; 

Bucură-te, cel ce neîmblânzit ai asuprit pe draci; 

Bucură-te, cel ce cuvintele latinilor în cenuşă le prefaci; 

Bucură-te, că pe apostaţii ierarhi i-ai mustrat; 

Bucură-te, că şi astăzi stai împotriva ierarhilor eretici; 

Bucură-te, pavăză a adevărului întărită de Dumnezeu; 

Bucură-te, ruşinare a ritorilor rău credincioşi; 

Bucură-te, slavă a cuvântătorilor de Dumnezeu; 

Bucură-te, Sfinte Marcu mare mărturisitor şi apărător al Ortodoxiei! 


Condacul al 5 lea 

Ai fost ridicat în scaunul patriarhiei prin descoperire de sus, şi fiind pus ca o 
lumină în sfeşnic, ca un soare ai luminat deopotrivă Răsăritul şi Apusul, slăvind pe 
Hristos cu cântarea: Aliluia! 


Icosul al 5 lea 

Se spăimântează şi tremură mincinoasa învăţătura latinească, dimpreună cu tatăl 
lor satana, la pomenirea cinstitului tău nume, când cu multă putere se întindea pe 
tot pământul erezia lor, iar tu ca o lumină ai alungat întunericul, pentru care te 
lăudăm: 

Bucură-te, bucuria ortodocşilor; 

Bucură-te, ierarh prea bun al lui Hristos; 

Bucură-te, că buzele tuturor pomeneau al tău nume; 

Bucură-te, mare păstor şi întâistătător al Bisericii; 

Bucură-te, că ai spăimântat pe papa cel eretic; 

Bucură-te, lumină ce alungi întunericul minciunii; 

Bucură-te, că l-ai îngrozit pe tatăl ereziarhilor, satana; 

Bucură-te, că te-ai ostăşit până la sânge; 

Bucură-te, că ierarhii râvnitori iau aminte la jertfa ta; 

Bucură-te, că nu ai căutat scaune mărite; 

Bucură-te, cel ce nu te-ai socotit vrednic de slujirea arhierească; 

Bucură-te, al arhiereilor dreptar şi al poporului luminător, 

Bucură-te, Sfinte Fotie, de Dumnezeu cuvântătorule, prea fericite! 


Condacul al 6 lea 

Propovăduitor al luminii dumnezeieşti, cu cuvinte dumnezeieşti ai devenit, ca unul 
ce ai fost părtaş al acesteia încă din viaţa aceasta, şi ai întunecat cu strălucirea 
cuvintelor pe cei care împotriva acesteia au ridicat glasul, pe toţi trezindu-i la 
adevăr, Grigorie, strigând lui Dumnezeu: Aliluia! 


Icosul al 6 lea 

Strălucind în Sinod, ca un luminat teolog, cu gura înţelepciunii celei de negrăit, ai 
învăţat că fiinţa lui Dumnezeu este de neîmpărtăşit, dar lucrarea lui Dumne-zeu se 
împărtăşeşte celor ortodocşi: 

Bucură-te, mare arătător al celor sfinte; 

Bucură-te, dumnezeiescule arătător de Dumnezeu; 

Bucură-te, tâlcuitorule al strălucirii celei de sus; 

Bucură-te, strălucitule scriitor al tainei îndumnezeirii; 

Bucură-te, dumnezeiescule îndrumător al trezviei minţii; 

Bucură-te, călăuzitorule al rugăciunii celei dinlăuntru nerătăcite; 

Bucură-te, că te-ai umplut de daruri dumnezeieşti; 

Bucură-te, cel ce ai văzut strălucirea lui Dumnezeu; 

Bucură-te, cel ce alungi întunecarea patimilor; 

Bucură-te, temelie a dogmelor ortodoxe; 

Bucură-te, izvor de învățături dumnezeieşti; 

Bucură-te, Sfinte Grigorie, propovăduitorule al Adevărului! 


Condacul al 7 lea 

Singur sfinte părinte te-ai aflat în acel nelegiuit sobor ca un fiu al luminii, 
mărturisind dogma Sfântului Duh care purcede numai din Tatăl, dar închinat 
dimpreună cu Fiul, o singură Dumnezeire în trei ipostasuri, căreia Îi cântăm: 
Aliluia! 


Icosul al 7 lea 

Duhul Sfânt pe care l-ai mărturisit după învăţăturile Sfinţilor Părinți te-a întărit pe 
tine cel ce erai sfințit de EI, spre a răbda prigoana şi însingurarea, pentru care auzi: 
Bucură-te, aur prea strălucit; 

Bucură-te, că în foc te-ai lămurit; 

Bucură-te, că mărturisind te-ai mântuit; 

Bucură-te, că pe demoni i-ai asuprit; 

Bucură-te, credincios apărător al adevăratei credinţei; 

Bucură-te, păstrător al Sfintei Tradiţii; 

Bucură-te, tâlcuitor iscusit al Scripturilor; 

Bucură-te, luminos povăţuitor al mulțimilor; 

Bucură-te, ocrotitor al celor prigoniți pentru credinţă; 

Bucură-te, cel ce ne îndemni să nu ascundem adevărul; 

Bucură-te, că prin viaţa ta ne eşti îndreptar de sfinţenie; 

Bucură-te, călăuză a celor ce vor să-l cunoască pe Dumnezeu; 

Bucură-te, Sfinte Marcu mare mărturisitor şi apărător al Ortodoxiei! 


Condacul al 8 lea 

Învăţătură străină de adevărata credinţă, în acele vremi papa al Romei ridicând, se 
sârguia a o răspândi în tot pământul; iar tu degrab cu limba ta cea de ritor iscusită, 
pretutindeni trimis-ai învățături cu însemnări din Sfânta Scriptură, iar osteneala ta 
văzând-o dreptcredincioşii, pe Dumnezeu îl lăudau zicând: Aliluia! 


Icosul al 8 lea 

Cu mare râvnă ai lepădat meşteşugita şi vicleana dogmă prin care Duhul purcede şi 
de la Fiul, asemănându-te apostolului Pavel care anatemei a dat pe cei ce 
răstălmăcesc Credinţa Ortodoxă, la fel şi tu sub greu blestem i-ai aruncat, iar 
pentru aceasta credincioşii bucurându-se îţi cântă: 

Bucură-te, că învățătura străină nu ai primit-o; 

Bucură-te, că pe ticălosul papa de eres l-ai vădit; 

Bucură-te, că potrivnic te-ai făcut relelor nădăjduiri; 

Bucură-te, fiule al lui Dumnezeu după har; 

Bucură-te, râvnitorule al dogmelor ortodoxe; 

Bucură-te, căci cu Pavel apostolul te-ai asemănat; 

Bucură-te, căci cu greu blestem pe latinii eretici i-ai împovărat,; 

Bucură-te, cel ce ai răbdat fără tulburare nedreapta caterisire; 

Bucură-te, că Domnul Hristos pentru aceasta te-a încununat; 

Bucură-te, că ai trimis pretutindeni dogma adevăratei credinţe; 

Bucură-te, cel a cărui învăţătură a fost lăudată de sfinţi; 

Bucură-te, alăută binecuvântată a Bisericii; 

Bucură-te, Sfinte Fotie, de Dumnezeu cuvântătorule, prea fericite! 


Condacul al 9 lea 

Râuri din pântecele tale curg, prin tainica revărsare din cer, cum a spus 
Mântuitorul, Părinte cuvioase Grigorie, adăpând inimile însetate cu apa vieţii, 
strigând lui Dumnezeu: Aliluia! 


Icosul al 9 lea 

Cu uşurinţă, Părinte, ai îndurat feluritele încercări, pentru mărturisirea cea bună, şi 
precum aurul în foc încercat fiind, tuturor ai strălucit urcând spre cele mai bune pe 
cei care cu evlavie îţi strigă ţie acestea: 

Bucură-te, piatră a bărbăţiei celei bune; 

Bucură-te, stâncă a răbdării; 

Bucură-te, cel ce nu te înfricoşezi de a ispitelor năvală; 

Bucură-te, cel care ai stins focul patimilor; 

Bucură-te, zid de neclintit al Bisericii lui Hristos; 

Bucură-te, făclie mult luminoasă a poporului bine credincios; 

Bucură-te, că ai îndurat necazurile cu bucurie; 

Bucură-te, că Domnului te-ai înfăţişat cu slavă; 

Bucură-te, propovăduitor al tainelor lui Dumnezeu; 
Bucură-te, cel ce dai credincioşilor cele mântuitoare; 
Bucură-te, al sufletelor iconom dumnezeiesc; 

Bucură-te, prieten prea îndumnezeit al lui Hristos; 

Bucură-te, Sfinte Grigorie, propovăduitorule al Adevărului! 


Condacul al 10 lea 

În sfântul munte al Athonului, venind spre închinare, înştiinţare de la Dumnezeu 
primind Sfinții Părinţi, de a ta venire toţi s-au bucurat, care cu sârguință spre a 
primi binecuvântare de la tine un singur arhiereu ortodox pe tine te mărturiseau, 
slăvind pe Dumnezeu cu cântarea: Aliluia! 


Icosul al 10 lea 

Venind mai marele Sfântului Munte în insula Limnos unde erai întemnițat, cu 
întrebări te-a cercetat despre dreapta credință, şi primind răspunsul tău cel 
dreptmăritor, îndată toate lavrele din muntele Athonului ţi-au viersuit cântare, 
lăudându-te aşa: 

Bucură-te, cunună a Bisericii dreptslăvitoare; 

Bucură-te, cel ce prin viaţă feciorelnică te-ai curățit; 

Bucură-te, cel ce prin nevoinţe te-ai luminat; 

Bucură-te, că prin mărturisire te-ai desăvârşit; 

Bucură-te, că prin isihie cu mintea L-ai văzut pe Dumnezeu; 

Bucură-te că inima prin rugăciune ţi-ai sfințit; 

Bucură-te, că de glasul conştiinţei ai ascultat; 

Bucură-te, că simţurile trupeşti cu duh le-ai adăpat; 

Bucură-te, că sufletul cu necredincioşii nu ţi l-ai întinat; 

Bucură-te, cel ce ne îndemni să urmăm pildele tale; 

Bucură-te, că părinţii aghioriți păstrează învăţăturile tale, 

Bucură-te, că prin ajutorul tău ei dau mărturia cea bună; 

Bucură-te, Sfinte Marcu mare mărturisitor şi apărător al Ortodoxiei! 


Condacul al 11 lea 

Apropiindu-se vremea şi sfârşitul veacurilor, mândrul Veliar cu paşi repezi venea 
ca un leu ca să-i înghită pe toţi aleşii lui Dumnezeu; dar tu, sfinte, l-ai biruit şi-ntru 
toate neputincios l-ai vădit, lăudând pe Dumnezeu, Cel ce te întărea cu cântarea: 
Aliluia! 


Icosul al 11 lea 

Până la sfârşit toate pătimirile şi ispitele le-ai răbdat şi-ntru toate vesel arătându-te, 
al tău cinstit suflet în mâna lui Hristos l-ai dat, pentru care pătimit-ai până la sânge, 
iar Duhul Sfânt umbrindu-te, ne învaţă a grăi aşa: 

Bucură-te, că vicleşugurile diavolului cu rugăciunea le-ai risipit; 

Bucură-te, supătorule al mândriei latineşti; 

Bucură-te, rană nevindecată a slujitorilor diavoleşti; 

Bucură-te, vădire a înşelăciunilor; 

Bucură-te, că prigonirile cele cumplite cu vitejie le-ai răbdat; 

Bucură-te, că mai înainte ai cunoscut al tău sfârşit mucenicesc; 

Bucură-te, că nicidecum de cumplita moarte nu te-ai spăimântat; 

Bucură-te, că te-ai odihnit după multe osteneli,; 

Bucură-te, că ai trecut la locaşurile sfinţilor; 

Bucură-te, că acolo de Domnul şi de sfinţi eşti întâmpinat; 

Bucură-te, că te-ai învrednicit de-a dreapta Domnului a şedea; 

Bucură-te, cunună a soborului sfinţilor ierarhi; 

Bucură-te, Sfinte Fotie, de Dumnezeu cuvântătorule, prea fericite! 


Condacul al 12 lea 

Har dumnezeiesc cere şi mântuirea sufletelor, Grigorie, înțelepte ierarhe, pentru cei 
ce vin la tine cu evlavie şi cinstesc luptele tale cele strălucite, căci ca un slujitor 
luminat străluceşti celor ce strigă: Aliluia! 


Icosul al 12 lea 

Cântând suferinţele tale şi dumnezeieştile lupte, pe care le- ai săvârşit pentru 
Biserică, ceata bine credincioşilor totdeauna te laudă pe tine, Grigorie, şi cu gură 
mulțumitoare strigă către tine neîncetat unele ca acestea: 

Bucură-te, tărie a Bisericii; 

Bucură-te, ritorul bunei cinstiri de Dumnezeu; 

Bucură-te, cel care ai ruşinat pe batjocoritorul Achindin; 

Bucură-te, cel care ai arătat puterea cea dăruită de Dumnezeu; 

Bucură-te, cel care împreună cu apostolii sălăşluieşti, ca unul ce le-ai urmat în 
toate; 

Bucură-te, părtaş al strălucirii izvorâte din Dumnezeu; 

Bucură-te, luceafăr strălucitor al Tesalonicului; 

Bucură-te, al Ortodoxiei atlet de Dumnezeu cuvântător; 

Bucură-te, dulceaţă a sufletului meu; 

Bucură-te, dumnezeiesc sprijin al tuturor ortodocșilor; 

Bucură-te, strălucire a Bisericii tale celei cinstite; 

Bucură-te, dulce strălucire a poporului credincios; 

Bucură-te, Sfinte Grigorie, propovăduitorule al Adevărului! 

Condacul al 13 lea (de trei ori) 

O, întru tot lăudaţilor şi mult pătimitorilor părinţi, primiţi de la noi aceste smerite 
laude şi mijlociţi la scaunul Sfintei Treimi curmarea prigonirilor, dând tărie, iertare 
şi milă celor prigoniţi pentru dreapta credinţă, ca să Îi cântăm lui Dumnezeu 
cântarea: Aliluia! 


Apoi se zice: 


Icosul întâi 

Următor îngerilor te-ai arătat de Dumnezeu purtătorule Marcu, şi ales fund din 
pântecele maicii tale cu adevărat ca un luceafăr între stele te-ai arătat, pentru care 
te lăudăm: 

Bucură-te, cel scris în Cartea vieţii cea din ceruri; 

Bucură-te, luceafăr între sfinţi luminător; 

Bucură-te, că îngerilor cu vieţuirea le-ai urmat; 

Bucură-te, cel ce arhanghelilor cu mărturisirea te-ai asemănat; 

Bucură-te, cel ce din scutece cu laptele duhovnicesc te-ai hrănit; 

Bucură-te, că înţelept luminător te-ai arătat; 

Bucură-te, lauda cuvioasei tale maici; 

Bucură-te, rod al sfintei rugăciuni, 

Bucură-te, că iubitor al vieţii monahiceşti te-ai arătat; 

Bucură-te, cel ce te-ai sfinţit prin propovăduirea cuvântului; 

Bucură-te, Sfinte Marcu mare mărturisitor şi apărător al Ortodoxiei! 


Condacul întâi 


Pe alesul şi marele mărturisitor veniţi, o, iubitorilor de mucenici să lăudăm pe 
Marcu cel următor scaunului apostolesc, pe cel întocmai cu apostolii şi de un 
obicei cu loan evanghelistul, să-l cinstim cu laude zicând: Bucură-te, Sfinte 
Marcu mare mărturisitor şi apărător al Ortodoxiei! 


Rugăciune 


Sfinților ierarhi prea lăudaţi ai Sfintei Biserici, primiţi puţina noastră rugăciune şi 
veniţi în ajutorul nostru. Credem lui Hristos, sfinţilor, că pentru rugăciunile voastre 
putem dobândi răspuns la cererile noastre. Pentru aceea vă rugăm: aveţi grijă de 
toţi credincioşii şi ne întăriți în dreapta credinţă. Feriţi-ne pe noi, sfinţilor, de toată 
erezia ecumenistă şi dezbinarea, de toată înşelarea şi minciuna. Aveţi grijă de 
preoţii Sfintei Biserici, întărindu-i în lucrarea lor şi acoperindu-i prin rugăciunile 
voastre. 

Păziţi-i pe toţi cei din cinul monahal, sprijinindu-i în vremea mărturisirii dreptei 
credinţe. Aveţi grijă, robilor ai lui Dumnezeu, de toți patriarhii şi ierarhii orto- 
docşi. Nu-i lăsaţi să se îndepărteze de adevăr şi le fiţi lor pavăză în vremurile de 
cumpănă. 


Mijlociţi pentru cei râvnitori, ca să le lumineze Dumnezeu minţile şi să priceapă 
adâncul învățăturilor Sfintei Scripturi şi ale Sfinţilor Părinţi. Voi care aţi stat 
împotriva rău credincioşilor izbăviţi-ne din ghearele tuturor rătăcirilor. Arătaţi 
acum nouă şi păstorilor noştri grabnicul vostru ajutor, iar în vremurile din urmă 
arătaţi-vă dascăli ai iubitorilor de adevăr. 


Sfinților ierarhi, mustraţi pe cei vătămaţi de întunericul ereziilor şi ai ecume- 
nismului paneretic şi fiți celor însetaţi de adevăr cărare spre poarta Bisericii. Nu 
încetaţi a vă ruga pentru cei care stau departe de Biserică, să primească şi aceştia 
lumina cunoaşterii adevăratului Dumnezeu. Staţi împotriva bisericilor min-cinoase 
şi chemaţi-i în Biserica lui Hristos pe cei pe care diavolul îi ţine în legăturile sale. 


Ca pentru rugăciunile voastre totdeauna fiind păziţi, pe voi, Sfinţilor trei noi 
Ierarhi, să vă lăudăm în toate zilele vieţii noastre, iar Dumnezeului celui în Treime 
lăudat, mulţumiri să Li aducem, cântându-l cântarea de biruinţă: Aliluia. 


Apoi: Cuvine-se cu adevărat să te fericim pe tine, Născătoare de Dumnezeu, cea 
pururea fericită şi prea nevinovată şi Maica Dumnezeului nostru. Ceea ce eşti mai 
cinstită decât Heruvimii şi mai slăvită, fără de asemănare, decât Serafimii, care, 
fără stricăciune pe Dumnezeu Cuvântul ai născut, pe tine, cea cu adevărat 
Născătoare de Dumnezeu, te mărim. 


[De este preot: Se rostește ectenia întreită, după care se face otpustul mic. ] 
De nu este preot se zice: Slavă... şi acum, Doamne miluieşte ( de trei ori); Pentru 


rugăciunile Sfinților părinților noştri, Doamne lisuse Hristoase, Fiul lui Dumne- 
zeu, miluieşte-ne pe noi. Amin. 

Paraclisul Sfinţilor trei noi Ierarhi: Fotie cel mare, Grigorie Palama şi Marcu 
Eugenicul 





Rugăciunile începătoare 


[De este preot începe aşa: Binecuvântat este Dumnezeul nostru totdeauna acum şi 
pururea şi în vecii vecilor. Amin.] 


De nu este preot se zice: Pentru rugăciunile Sfinţilor părinților noştri Doamne 
Iisuse Hristoase, Fiul lui Dumnezeu, miluieşte-ne pe noi. Amin. 


Slavă Ţie, Dumnezeul nostru, slavă Ţic. 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 

Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Doamne, miluieşte ! (de 12 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Veniţi să ne închinăm Împăratului nostru Dumnezeu. 

Veniţi să ne închinăm, şi Să cădem la Hristos Împăratul nostru Dumnezeu. 
Veniţi să ne închinăm, şi să cădem la însuşi Hristos Impăratul şi Dumnezeul 
nostru. 


Apoi: Psalmul 142 

1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2. Să nu intri la judecată cu robul Tău, că nimeni din cei vii nu-i drept înaintea 
Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu-m-a 
să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a slăbit duhul meu. Nu-ţi întoarce faţa Ta de la 
mine, ca Să nu mă asemăn celor ce se coboară în mormânt. 

8. Fă să aud dimineaţa mila Ta, că la Tine îmi este nădejdea. Arată-mi calea pe 
care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun să 
mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta scoate 
din necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc 
sufletul meu, că eu sunt robul Tău. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Aliluia, aliluia, aliluia, slavă Ţie Dumnezeule (de trei ori) 


Dumnezeu este Domnul şi S-a arătat nouă. Bine este cuvântat Cel ce vine întru 
numele Domnului. (de 3 ori), apoi: 


Tropar, glasul 5: 


Podobie: Cel ce Te-ai înălţat pe Cruce de bunăvoie, poporului Tău celui nou, nu- 
mit cu numele Tău, îndurările Tale dăruieşte-i, Hristoase Dumnezeule. Veseleşte 
cu puterea Ta pe binecredincioşii creştini, dăruindu-le lor biruință asupra celui 
potrivnic, având ajutorul Tău armă de pace, nebiruită biruinţă. 


Ca nişte prea luminoase făclii ale înţelepciunii ascunse în Dumnezeu şi apărători ai 
Ortodoxiei cele de Sus descoperite, podoaba cea blagoslovită a lerarhilor, înnoirile 
semețului eres aţi lepădat, măriților Sfinţi trei noi Ierarhi: Fotie cel mare, Grigorie 
Palama şi Marcu Evghenicul, cei ce sunteţi lumina Sfintelor Biserici; păziţi-le pe 
dânsele de toată rătăcirea. (de două ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin (a Născătoarei) 

Niciodată nu vom tăcea, de Dumnezeu Născătoare, a vesti puterile tale noi, 
nevrednicii. Că de nu ai fi stătut înainte rugându-te pentru noi, cine ne-ar fi izbăvit 
dintru atâtea primejdii? Sau cine ne-ar fi păzit până acum slobozi? De la tine, 
Stăpână, nu ne vom depărta că pe robii tăi pururea izbăveşti din toate nevoile. 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7, Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Canon de pocăință împotriva ereziei, apostaziei [şi ecumenismului] şi pentru 
împăcarea Bisericii 


facere a Sfântului ierarh Petru Movilă 

Cântarea 1, glasul al 8 lea 


Irmos:Apa trecând-o ca pe uscat şi din răutatea egiptenilor scăpând israeliteanul 
striga: izbăvitorului şi Dumnezeului nostru să-i cântăm. 


Stih: Sfinţilor trei noi ierarhi, rugaţi-vă lui Dumnezeu pentru noi. 


Pe Tine, Hristoase Împărate, care credinţa cea adevărată în Tine ai pus-o ca piatră 
şi temelie de nezdruncinat a Bisericii Tale, pe Tine care ne-ai lăsat făgăduinţa că 
Biserica nu va fi biruită de porțile iadului, răscumpărând-o cu cinstitul Tău sânge, 
Te rugăm cu lacrimi: izbăveşte-ne grabnic de necazurile ereticeşti de acum, de 
strâmtorările apostaţilor [şi ecumeniştilor]. 


Stih: Sfinţilor trei noi ierarhi, rugaţi-vă lui Dumnezeu pentru noi. 


S-au deschis porţile iadului, buzele hulitoare de Dumnezeu, ca să înghită Sfânta Ta 
Biserică, dar Tu, adevăratule Împărat, Hristoase, închide-le şi le pune stavilă cu pu- 
terea Ta cea dumnezeiască. Te rugăm cu inima frântă, izbăveşte Biserica de toate 
strâmtorările, căci ai răscumpărat-o cu sângele Tău cel curat. 


Slavă Tatălui şi Fiului şi Sfântului Duh. 


Tu eşti piatra cea din capul unghiului şi Capul Trupului Tău, Capul Bisericii Tale, 
Hristoase, Împărate. Loveşte-i cu lemnul Crucii Tale pe câinii care o tulbură şi o 
dezbină, iar ei dăruieşte-i pace cu dumnezeiasca Ta putere, căci ai răscumpărat-o 
cu sângele Tău cel curat. 


Și acum şi pururea şi în vecii vecilor. Amin (a Născătoarei) 


Pe tine, Maică binecuvântată, pântece care L-ai purtat pe Dumnezeu, chezăşie şi 
acoperământ al neamului creştinesc, te rugăm din inimă: ocroteşte turma Fiului tău, 
care este tulburată de lupii cei fioroşi, şi izbăveşte-o de năvala lor ucigătoare de 
suflet, căci Fiul tău şi Dumnezeul nostru a răscumpărat-o cu sângele său cel curat. 


Cântarea a 3 a 
Irmos: Doamne, cel ce ai făcut cele de deasupra crugului ceresc şi ai zidit 


Biserica, Tu pe mine mă întăreşte întru dragostea Ta, că Tu eşti marginea doririlor 
şi credincioşilor întărire, Unule, lubitorule de oameni. 

Stih: Sfinţilor trei noi ierarhi, rugaţi-vă lui Dumnezeu pentru noi. 


Tu, Mântuitorule şi lubitorule de oameni, Cel ca vezi prigonirea Bisericii 'Tale de 
către duşmanii cei vicleni, milostiveşte-Te şi ascultă rugăciunea noastră şi, milostiv 
fiind, izbăveşte-o degrabă de toate necazurile şi scârbele, şi întăreşte-o în pace 
adâncă pe piatra mărturisirii adevărate, ca să Te slăvim cu toţii într-un gând pe 
Tine; Cel ce eşti Dumnezeu de o ființă cu Tatăl şi cu Duhul. 


Stih: Sfinţilor trei noi ierarhi, rugaţi-vă lui Dumnezeu pentru noi. 


S-au sculat lupi grei, Doamne, speriind şi împrăştiuind fără milă turma Ta de oi 
cuvântătoare şi încearcă să o înghită cu amăgirea cea diavolească; dar Tu, 
Hristoase, păstorule cel bune care Ţi-ai dar viaţa pentru noi slobozeşte-ne de fiarele 
acestea şi izbăveşte-ne degrabă, ca să Te slăvim cu toţii într-un gând pe Tine; Cel 
ce eşti Dumnezeu de o ființă cu Tatăl şi cu Duhul. 


Slavă Tatălui şi Fiului şi Sfântului Duh. 


S-au sfătuit apostaţii şi păgânii să dărâme Biserica Ta, Hristoase, cu amăgirile 
cuvintelor mincinoase, dar noi cu lacrimi ne rugăm ie: adunările acestora 
împrăştie-le, precum de demult ai împrăştiat adunătura de neamuri la zidirea 
turnului şi nimiceşte-le, ca să Te slăvim cu toţii într-un gând, pe Tine, Cel ce eşti 
Dumnezeu de o ființă cu Tatăl şi cu Duhul. 


Şi acum şi pururea şi în vecii vecilor. Amin (a Născătoarei) 


Marie, Născătoare de Dumnezeu, care L-ai născut pe Mântuitorul şi Izbăvitorul 
lumii, cu rugăciunile tale scapă Biserica Fiului Tău de toate nenorocirile, neca- 
zurile şi vicleşugurile schismatice, ca să-L slăvim cu toţii într-un gând pe Hristos, 
Cel ce este Dumnezeu de o ființă cu Tatăl şi cu Duhul. 


Sedealna, glasul al 8 lea: Ca nişte învăţători de fapte bune, treime de Ierarhi prea 
cinstită, cu laude şi cu cântări Biserica vă prea slăveşte. Cu rugăciunile voastre 
dăruiţi celor ce caută spre voi cu dreaptă credință, îndreptare de fapte bune şi 
izbăvire de vrăjmaşi, cei ce sunteţi nebiruiţi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin (a Născătoarei) 

Îmi aduc aminte de judecată şi mă tem, că am făcut lucruri vrednice de ruşine, eu, 
smeritul, dar mă rog Născătoare de Dumnezeu, prea lăudată: Mai înainte de a 
ajunge la porțile morţii, întoarce-mă şi mă îndreptează pe cale pocăinţei; pentru ca, 
închinându-mă cu mulțumire, să laud puterea ta cea nemăsurată şi dumne-zeiasca 
sprijinire. PreaSfântă mireasă a lui Dumnezeu, roagă-te lui Hristos Dumnezeu să- 
mi dăruiască curăţie de păcate şi mare milă. 


Cântarea a 4-a 


Irmos: Auzit-am, Doamne, taina rânduielii Tale, înţeles-am lucrurile Tale şi am 
prea slăvit Dumnezeirea Ta. 


Stih: Sfinţilor trei noi ierarhi, rugaţi-vă lui Dumnezeu pentru noi. 


Ca să izbăveşti Biserica Ta de amăgirea duşmanului, Stăpâne Hristoase, Ţi-ai 
vărsat fără cruţare sângele, iar acum, lubitor de oameni fiind, Te rugăm s-o 
izbăveşti de toate ereziile nou urzite şi de amăgirile schismatice şi să o păstrezi 
nestricată. 


Stih: Sfinţilor trei noi ierarhi, rugaţi-vă lui Dumnezeu pentru noi. 


Fără milă şi-au ascuţit trădătorii dinţii şi precum fiarele au căscat gurile ca să 
înghită Biserica Ta, Hristoase Impărate, dar Tu sfărâmându-le dinţii amăgitori, 
păzind de ei nevătămată turma Ta, ca un lubitor de oameni. 


Slavă Tatălui şi Fiului şi Sfântului Duh. 


Te rugăm cu râvnă, Mântuitorule, spre ruşinarea amăgitorilor duşmani să 
înțelepţeşti cu înţelepciunea Ta cea dumnezeiască inimile întâi stătătorilor Bisericii 
şi cu luminarea cunoaşterii Tale sfinţeşte propovăduirea lor şi lumi-nează-le 
mintea, ca un lubitor de oameni, spre întărirea credinţei celei întru Tine. 


Şi acum şi pururea şi în vecii vecilor. Amin (a Născătoarei) 

Stăpână prea curată, mintea cea desfrânată a apostaţilor [şi ecumeniştilor] tari la 
cerbice biruieşte-o cu puterea neadormită a rugăciunilor tale şi adu-i în Biserica 
Ortodoxă, alungă degrabă din inima lor bezna amăgirii, ca să slăvească dim-preună 


cu noi, cu dreaptă credinţă pe Hristos, lubitorul de oameni. 


Cântarea a 5-a 

Irmos: Luminează-ne pe noi, Doamne, cu poruncile Tale şi cu braţul Tău cel înalt; 
pacea Ta dă-o nouă, lubitorule de oameni. 


Stih: Sfinţilor trei noi ierarhi, rugaţi-vă lui Dumnezeu pentru noi. 


Hristoase, lubitorule de oameni, dă ierarhilor Tăi şi tuturor cârmuitorilor Bise-ricii 
Tale priceperea de a îndrepta cu dreptate cuvântul adevărului Tău, Mân-tuitorule, 
şi toate ereziile şi apostaziile stârpeşte-le, Binefăcătorule multmilostiv. 


Stih: Sfinţilor trei noi ierarhi, rugaţi-vă lui Dumnezeu pentru noi. 


Ne rugăm ie, Hristoase, dăruieşte Bisericii Tale darul de a te slăvi în pace, în 
dreaptă credință, lubitorule de oameni; şi scoţând-o degrabă din răutăţile şi 
prigoanele dăunătoare, izbăveşte-o de toate nevoile care vin din partea apos-taţilor 
[şi ecumeniştilor] care au înconjurat-o, Binefăcătorule mult milostiv. 


Slavă Tatălui şi Fiului şi Sfântului Duh. 


Cu de-a sila sfâşie apostaţii [şi ecumeniştii] amăgitori haina Bisericii Tale, 
Hristoase, ţesută din înaltă cuvântare de Dumnezeu; dar Tu, Bunule, cu puterea Ta 
cea dumnezeiască, grăbeşte-Te, şi scoate-o şi scap-o din cursele lor pier-zătoare de 
suflet, Binefăcătorule mult-milostive. 


Și acum şi pururea şi în vecii vecilor. Amin (a Născătoarei) 

Viţei graşi au înconjurat Biserica Fiului tău, Născătoare de Dumnezeu, şi ca s-o 
înghită şi-au căscat fălcile hulitoare, răcnind ca nişte lei, dar tu, ajutătoare 
puternică creştinilor la nevoie fiind, vino acum şi degrabă stârpeşte-i pe ei, 
rugându- te cu sârguinţă pentru noi lui Hristos, Binefăcătorul cel mult-milostiv. 
Cântarea a 6-a 

Irmos: Rugăciunea mea voi înălța către Domnul şi Lui voi spune mâhnirile mele; 
că sufletul meu s-a umplut de răutăţi şi viaţa mea s-a apropiat de iad. Dar ca Iona 
mă rog: Dumnezeule, din stricăciune scoate-mă. 


Stih: Sfinţilor trei noi ierarhi, rugaţi-vă lui Dumnezeu pentru noi. 


Valurile mării amăgitoare s-au înălțat peste măsură spre înecarea Bisericii Tale, 
Hristoase, dar acum Tu, precum de demult sculându-Te ai oprit marea cea văzută, 

opreşte valurile ei şi cu rugăciunile tuturor sfinţilor Tăi izbăveşte Biserica Ta de la 
înecul ducător la pierzanie. 


Stih: Sfinţilor trei noi ierarhi, rugaţi-vă lui Dumnezeu pentru noi. 


Apostaţii [şi ecumeniştii] şi-au încordat arcul şi au scos armele ca să-i omoare pe 
robii Tăi săraci şi sărmani care cred cu dreptate în Tine, dar Tu, Hristoase, cu 
rugăciunile tuturor sfinților Tăi, fă ca armele acelora să intre în inimile lor şi 
arcurile lor să se frângă, iar pe noi să nu ne rănească de loc. 


Slavă Tatălui şi Fiului şi Sfântului Duh. 


Din adâncul inimii ne închinăm cu lacrimi Ţie, Hristoase Împărate, rugându-ne cu 
râvnă: izbăveşte Biserica Ta de aceste nenorociri şi de clevetirea grea a potriv- 
nicilor şi păstrez-o nevătămată şi în adâncă pace, spulberând degrabă toate ereziile 
şi apostaziile cu rugăciunile tuturor sfinţilor Tăi. 


Și acum şi pururea şi în vecii vecilor. Amin (a Născătoarei) 


Apostazia de trei ori afurisită, prea curată, a stârnit uneltirile amăgitoare, voind să 
dărâme din temelie Biserica Fiului tău, răscumpărată cu sângele Său cinstit, dar tu 
grăbeşte-te, adăpost al creştinilor, şi cu rugăciunile tale de Maică şi ale tuturor 
Sfinților, roagă-te lui Hristos să stârpească uneltirile lor şi să aducă pace în 
Biserică. 


Condacul: Grăbeşte-Te să-i spulberi pe neaşteptate, Doamne lisuse Hristoase, ca 
să nu robească prin învăţăturile lor, căci duşmanii Te hulesc şi pe noi ne ameninţă; 
loveşte-i dar, cu Crucea Ta, pe cei ce se luptă cu noi şi curmă degrabă urzelile lor, 
ca toţi ce fac rău robilor Tăi să înţeleagă şi să cunoască aievea cât de puternică 
este, prin rugăciunile Născătoarei de Dumnezeu, credinţa ortodocşilor, Unule, 
Iubitorule de oameni. 


Condacul, glas 2: Ceea ce eşti păzitoare creştinilor nebiruită şi rugătoare neîn- 
cetată către Făcătorul, nu trece glasurile de rugăciune ale păcătoşilor, ci sârguieşte 
ca o bună spre ajutorul nostru, care cu credință strigăm către tine: grăbeşte spre 
rugăciune şi te nevoieşte spre îmblânzire, apărând pururea pe cei ce te cinstesc pe 
tine, Născătoare de Dumnezeu. 


Prochimen, glasul al 4-lea: Minunat este Domnul întru sfinţii Săi, Dumnezeul lui 
Israel. 

Stih: Sfinţilor celor ce sunt în pământul Lui, minunate a făcut Domnul într-înşii 
toate voile Sale. 


Evanghelia 


Preotul: Înţelepciune, drepţi, Din Sfânta Evanghelie de la Ioan citire. 


17. Aceasta vă poruncesc: să vă iubiţi unul pe altul. 

18. Dacă vă urăşte pe voi lumea, să ştiţi că pe Mine mai înainte decât pe voi M-a 
urât. 

19. Dacă aţi fi din lume, lumea ar iubi ce este al său; dar pentru că nu sunteţi 
din lume, ci Eu v-am ales pe voi din lume, de aceea lumea vă urăşte. 

20. Aduceţi-vă aminte de cuvântul pe care vi l-am spus: Nu este sluga mai mare 
decât stăpânul său. Dacă M-au prigonit pe Mine, şi pe voi vă vor prigoni; dacă 
au păzit cuvântul Meu, şi pe al vostru îl vor păzi. 

21. Iar toate acestea le vor face vouă din cauza numelui Meu, fiindcă ei nu 
cunosc pe Cel ce M-a trimis. 

22. De n-aş fi venit şi nu le-aş fi vorbit, păcat nu ar avea; dar acum n-au cuvânt 
de dezvinovăţire pentru păcatul lor. 

23. Cel ce Mă urăşte pe Mine, urăşte şi pe Tatăl Meu. 

24. De nu aş fi făcut între ei lucruri pe care nimeni altul nu le-a făcut păcat nu 
ar avea; dar acum M-au şi văzut şi M-au urât şi pe Mine şi pe Tatăl Meu. 

25. Dar (aceasta), ca să se împlinească cuvântul cel scris în Legea lor: "M-au 
urât pe nedrept". 

26. Iar când va veni Mângâietorul, pe care Eu ÎI voi trimite vouă de la Tatăl, 
Duhul Adevărului, care de la Tatăl purcede, Acela va mărturisi despre Mine. 

27. Și voi mărturisiţi, pentru că de la început sunteţi cu Mine. 

1. Acestea vi le-am spus, ca să nu vă smintiţi. 

2. Vă vor scoate pe voi din sinagogi; dar vine ceasul când tot cel ce vă va ucide 
să creadă că aduce închinare lui Dumnezeu. 


Slavă Tatălui şi Fiului şi Sfântului Duh. 


Pentru rugăciunile Sfinţilor trei noi Ierarhi, Milostive, curăţeşte mulțimea 
greşalelor noastre. 


Și acum şi pururea şi în vecii vecilor. Amin (a Născătoarei) 

Pentru rugăciunile Născătoarei de Dumnezeu, Milostive, curăţeşte mulțimea 
greşalelor noastre. 


Stih:Miluieşte-mă, Dumnezeule, după mare mila Ta şi după mulţimea îndu- 
rărilor Tale, curăţeşte mulţimea fărădelegilor mele. 


[Preotul: Mântuieşte Dumnezeule...] 
Cântarea a 7-a 


Irmos: Tinerii cei ce au mers din ludeca în Babilon oarecând, cu credinţa Treimii 
văpaia cuptorului au călcat-o cântând: bine eşti cuvântat, Dumnezeul părinţilor 
noştri. 


Stih: Sfinţilor trei noi ierarhi, rugaţi-vă lui Dumnezeu pentru noi. 


Dumnezeule şi Răscumpărătorule, Mire al Bisericii, Te chemăm cu stăruință: scapă 
Mireasa Ta din mâinile nelegiuiţilor, care vor s-o nimicească, stârpeşte puterea 
amăgirii lor, ca să putem cânta fără de încetare: „Tatăl nostru, Doamne, fii 
binecuvântat”. 


Stih: Sfinţilor trei noi ierarhi, rugaţi-vă lui Dumnezeu pentru noi. 


Doamne, desfă degrabă legătura pestriță a amăgirii, pe care încearcă s-o ţeasă 
şarpele ispititor al Bisericii Tale şi rupe mrejele lui, ca fiind izbăviţi de acestea, să 
strigăm într-un glas: „Tatăl nostru, Doamne, fii binecuvântat”. 


Slavă Tatălui şi Fiului şi Sfântului Duh. 


Dă-ne răbdare bărbătească, Mântuitorule, care ne-ar scăpa de la necaz şi nu ne 
duce peste puteri în ispită, ci izbăveşte-ne de toate amăgirile viclene ale apos- 
taților [şi ecumeniştilor] care năvăleasc peste noi, ca mereu să strigăm în 
Ortodoxie: „Iatăl nostru, Doamne, fii binecuvântat”. 


Şi acum şi pururea şi în vecii vecilor. Amin (a Născătoarei) 
Fă rugăciune către Fiul Tău şi Dumnezeul nostru, Marie mireasă de Dumnezeu 


Născătoare, ca ridicându-şi puterea Sa dumnezeiască, să vină să scape Biserica Sa 
de nenoricirile pe care ni le fac apostaţii [şi ecumeniştii] şi de ereziile păgâne şi să 

izbăvească de amăgitori pe cei care-l cântă cu evlavie: „Tatăl nostru, Doamne, fii 
binecuvântat”. 


Stih: Să lăudăm, bine să cuvântăm şi să ne închinăm Domnului, cântându-l şi prea 
înălțându-L întru toţii vecii. 


Pe Împăratul ceresc, pe care îl laudă îngereştile cete, cântaţi-L şi prea înălțaţi-L pe 
EI întru toţi vecii. 


Cântarea a 8-a 


Irmos: Nu trece cu vederea pe cei ce au trebuinţă de ajutor de la tine, Fecioară, pe 
cei care cântă şi te prea înalţă întru toţi vecii. 


Stih: Sfinţilor trei noi ierarhi, rugaţi-vă lui Dumnezeu pentru noi. 


Mântuieşte-ne pe noi, Hristoase, lubitorule de oameni, care ne pierdem în fiecare zi 
şi ne împuţinăm din pricina amăgelii apostaziei |şi ecumenismului], precum l-ai 
scăpat pe Petru, care se îneca în mare, întărind cu putere pe piatra adevăratei Tale 
mărturisiri pe cei care cântă cu credinţă dreaptă: „Cântaţi toate faptele Domnului 
Dumnezeu şi prea măriți-L în veci”. 


Stih: Sfinţilor trei noi ierarhi, rugaţi-vă lui Dumnezeu pentru noi. 


Latră la Biserica Ta, Hristoase, rânjind cu hulire ca leii cumpliți copiii trădării în 
curtea lor de amăgire, vrând s-o fure fără cruţare. Dar Tu, Doamne, care Ţi-ai 
vărsat sângele pentru ea, nu-i lăsa în mâinile duşmanilor pe cei care cântă cu 
credinţă: „Cântaţi toate faptele Domnului Dumnezeu şi prea măriţi-L în veci”. 


Binecuvântăm pe Tatăl şi pe Fiul şi pe Sfântul Duh, Domnul. 

Hristoase, Judecătorul veşnic, întăreşte-i în dreapta credință pe ierarhii Bisericii 
Tale şi apără Biserica neînfrântă de porţile iadului, după făgăduinţa Ta, Doamne, şi 
izbăveşte-ne de necazurile care ne apasă pe noi, cei ce cântăm cu credinţă: „Cântaţi 
toate faptele Domnului Dumnezeu şi prea măriți-L în veci”. 


Şi acum şi pururea şi în vecii vecilor. Amin (a Născătoarei) 


De la tine primind trupul, Preacurată, S-a născut cel care prin cuvânt dumne-zeiesc 
le-a făcut pe toate; te rugăm, Preacurată, din inimă: roagă-L să ne scape de 

amăgirea duşmănească şi să izbăvească Biserica sa de necazul ce o apasă şi să-i 
mântuiască pe cei ce cântă cu credinţă: „Cântaţi toate faptele Domnului Dumnezeu 
şi prea măriţi-L în veci”. 


Cântarea a 9-a 


Irmos: Cu adevărat de Dumnezeu Născătoare, prea curată Fecioară, toţi te măr- 
turisim, cei izbăviţi prin tine, cu netrupeştile cete slăvindu-te. 


Stih: Sfinţilor trei noi ierarhi, rugaţi-vă lui Dumnezeu pentru noi. 


Turma Ta cea cuvântătoare, hăituită şi tulburată de lupii cei lacomi, strigă cu glas 
tare: Ai milă, îndură-Te şi ne izbăveşte grabnic de cursele vrăjmaşului, ca să nu 
pierim, ci să Te prea mărim în veci pe Tine, Cel ce eşti singurul cap al celor 
credincioşi. 


Stih: Sfinţilor trei noi ierarhi, rugaţi-vă lui Dumnezeu pentru noi. 


Tremurând şi temându-ne cu frică mare, căci cunoaştem păcatele noastre cele fără 
măsură, îngenunchem către Tine, Doamne lisuse Hristoase, şi Te rugăm: întăreşte- 
ne credinţa, linişteşte Biserica şi izbăveşte-o grabnic de amăgirile trădării 
apostaţilor [şi ecumeniştilor], ca să te prea mărim în veci pe Tine, Cel ce eşti 
singurul cap al celor credincioşi. 


Slavă Tatălui şi Fiului şi Sfântului Duh. 


Spulberă, Mântuitorule, amăgeala crâncenă a tuturor ereziilor şi stârpeşte din rădă- 
cină paguba apostaziei [şi ecumenismului], potoleşte sfâşierile bisericeşti, oile 
rătăcite adună-le şi du-le în turma Ta sfântă. Te rugăm, Hristoase Doamne, să ne 
linişteşti şi pe noi în Ortodoxie, ca să Te prea mărim în veci pe Tine, Cel ce eşti 
singurul cap al celor credincioşi. 


Și acum şi pururea şi în vecii vecilor. Amin (a Născătoarei) 


Roagă-te, prea curată, Fiului şi Domnului tău să spulbere toate păraiele amăgirii şi 
să le sece grabnic, iar pe cei rătăciţi să-i îndrepte spre cunoaşterea adevărului, să 
liniştească Biserica Sa şi pe noi toţi să ne întărească în credință cu dreptate. 
Stăpână Fecioară, pe tine te rugăm, ca să te prea mărim în veci cu credință dreaptă, 
care eşti cu adevărat Născătoare de Dumnezeu. 

Luminânda: Atingându-ne cu credinţă de sfințitele voastre moaşte, Sfinţilor mu- 
cenici, pe amândouă părțile ne însănătoşim. Ci, o, marilor mucenici, faceţi aducere 
aminte către Domnul, Căruia staţi înainte, pentru noi cei ce săvârşim strălucita şi 
prea luminata voastră pomenire (de două ori). 


Slavă Tatălui şi Fiului şi Sfântului Duh.Şi acum şi pururea şi în vecii vecilor. 
Amin (a Născătoarei) 


Mare şi prea slăvită taina a naşterii tale de Dumnezeu dăruită Doamnă şi Maica lui 
Dumnezeu, Fecioară, proorocii o au propovăduit, apostolii o au învăţat, mucenici o 
au mărturisit şi îngerii o laudă, iar oamenii se închină ei. 


Cuvine-se cu adevărat să te fericim, Născătoare de Dumnezeu, cea pururea 
fericită și prea nevinovată și Maica Dumnezeului nostru. Ceea ce ești mai 
cinstită decât heruvimii şi mai mărită fără de asemănare decât serafimii, care 
fără Stricăciune pe Dumnezeu Cuvântul ai născut, pe tine, cea cu adevărat 
Născătoare de Dumnezeu, te mărim. 


Rugăciune pentru proslăvirea Sfinţilor trei noi ierarhi 


Sfinților ierarhi prea lăudaţi ai Sfintei Biserici, primiţi puţina noastră rugăciune şi 
veniţi în ajutorul nostru. Credem lui Hristos, sfinţilor, că pentru rugăciunile voastre 
putem dobândi răspuns la cererile noastre. Pentru aceea vă rugăm: aveţi grijă de 
toţi credincioşii şi ne întăriți în dreapta credinţă. Feriţi-ne pe noi, sfinţilor, de toată 
erezia ecumenistă şi dezbinarea, de toată înşelarea şi minciuna. Aveţi grijă de 
preoţii Sfintei Biserici, întărindu-i în lucrarea lor şi acoperindu-i prin rugăciunile 
voastre. 


Păziţi-i pe toţi cei din cinul monahal, sprijinindu-i în vremea mărturisirii dreptei 
credinţe. Aveţi grijă, robilor ai lui Dumnezeu, de toți patriarhii şi ierarhii orto- 
docşi. Nu-i lăsaţi să se îndepărteze de adevăr şi le fiţi lor pavăză în vremurile de 
cumpănă. 


Mijlociţi pentru cei râvnitori, ca să le lumineze Dumnezeu minţile şi să priceapă 
adâncul învățăturilor Sfintei Scripturi şi ale Sfinților Părinţi. Voi care aţi stat 
împotriva rău credincioşilor izbăviţi-ne din ghearele tuturor rătăcirilor. Arătaţi 
acum nouă şi păstorilor noştri grabnicul vostru ajutor, iar în vremurile din urmă 
arătaţi-vă dascăli ai iubitorilor de adevăr. 


kk hkkhkhkkhkhkhkhkhkhhkhkhkikikhikiki 


e Xe e e Xe e Xe e e Xe e e Xe De De e e e e e e De e e e e e e e e e XX 


kkkkkkkhkhkhhkikhkhkhkrhkhkhhkikrhkihkikihyik 


XP Xp e Xe Xe De Xe e e Xe e e Xe e e e e e e e e e e e e e E e e Xe Xe e XX 


Sfinților ierarhi, mustraţi pe cei vătămaţi de întunericul ereziilor şi ai ecume- 
nismului paneretic şi fiți celor însetaţi de adevăr cărare spre poarta Bisericii. Nu 
încetaţi a vă ruga pentru cei care stau departe de Biserică, să primească şi aceştia 
lumina cunoaşterii adevăratului Dumnezeu. Staţi împotriva bisericilor min-cinoase 
şi chemaţi-i în Biserica lui Hristos pe cei pe care diavolul îi ţine în legăturile sale. 


Ca pentru rugăciunile voastre totdeauna fiind păziţi, pe voi, Sfinţilor trei noi 
Ierarhi, să vă lăudăm în toate zilele vieţii noastre, iar Dumnezeului celui în Treime 
lăudat, mulţumiri să Li aducem, cântându-l cântarea de biruinţă: Aliluia. 


De nu este preot se zice: Slavă... şi acum, Doamne miluieşte ( de trei ori) 


Pentru rugăciunile Sfinţilor părinților noştri, Doamne lisuse Hristoase, Fiul lui 
Dumnezeu, miluieşte-ne pe noi. Amin. 

Viaţa Sfântului Fotie cel mare, patriarhul Constantinopolului, cel întocmai cu 
apostolii şi mărturisitorul 





In această lună [februarie], în ziua a şasea, pomenirea celui între sfinți Părintelui 
nostru Fotie cel mare, patriarhul Constantinopolului, cel întocmai cu apostolii şi 
mărturisitorul. 





Constantinopol 

Neamul şi educaţia 


Sfântul Fotie face parte din cele mai vrednice chipuri ale Bisericii veacului al IX- 
lea; ba, mai mult, a însăşi istoriei universale. Marele întru sfinți Fotie vede lumina 
zilei în cetatea Constantinopolului în preajma anilor 800-810 după Hristos, fiind 
născut din părinţi binecredincioşi. 


lubitoarea de Dumnezeu şi de fapte sfinte, maica sa Irina, căsătorită fiind cu 


Serghie, fratele împărătesei Teodora şi al patriarhului Tarasie, odrăsleşte un 
binecuvântat prunc, ce se va arăta un mare luminător al Bisericii. 





Sfânta Teodora 


Tatăl lui fund surghiunit din pricina cinstirii Sfintelor icoane, moare în pribegie. 
Legăturile de rudenie mai sus pomenite vor prilejui sfântului şederea alături de cei 
mai înţelepţi dascăli din Constantinopol, unde va deprinde îndeosebi materia 
numită matematică, alături de Leon, arătându-se astfel locaş a toată ştiinţa şi 
înţelepciunea. 


Mai mult, încă de copil este înzestrat cu necurmata îndeletnicire a rugăciunii: 
- avea Să scrie mai târziu - 





De altfel, chiar mărturia lui Nichita Paflagonul, care nu nutrea prea mare evlavie 
față de sfânt, aminteşte înălțimea instruirii sale: “împreună-alergau toate, adică 
îndemânarea fizică, învăţătura, bogăţia, prin care şi întreaga deprindere 
cărturărească se revărsa asupră-l”. 

Îndeosebi, râvna spre învăţătură, sădită încă din copilărie, îi pricinuieşte aplecarea 
către dumnezeiasca înţelepciune. Spre sfârşitul instruirii cărturăreşti, Fotie este 
cinstit cu vrednicia de protospătar, de căpetenie a străjilor împărăteşti, fiind 
totodată şi sfetnic de taină al împăratului. Nu zăboveşte defel în a-şi îmbogăţi 
cunoştinţele, adunând înţelepciune din filozoficele învățături, pe care mai târziu le 
va aşterne în scrierile sale întocmai, cu osebită însuflețire, în scrierea numită 
“Dicţionar” (Lexicon). 


Dascăl al Școlii din Magnavra 


Ca dascăl al acestei şcoli cu vădit duh lumesc, potrivnic învățăturilor bisericeşti din 
şcolile mănăstirilor vremii, precum cele din Mănăstirea Studion şi Aşezământul 
bisericesc al Sfinților Apostoli, sfântul se îndeletniceşte cu tâlcuirea scrierilor 
elineşti şi ale Sfinţilor Părinţi. Astfel, ostenindu-se cu multă migală, sfântul 
întocmeşte lucrarea numită “Miriovivlos” sau “Biblioteca”. 


Pe lângă orele petrecute la Şcoala din Magnavra, sfântul pune început unor 
prelegeri duhovniceşti, transformând propria locuinţă în facultate de filosofie. 
Fiind înconjurat de câţiva ucenici foarte dornici de învăţătură, sfântul se osteneşte 
călăuzindu-i în desluşirea teologiei, cea care "îndreptează toată mintea către 
evlavie”. 


Trimiterea sa la Bagdad, cetatea agarenilor 





Sfinţii Chiril şi Metodie 

Datorită bogatei înţelepciuni, precum şi cumpătării de care dă dovadă, în anul 851 
este trimis - împreună cu prea înțeleptul său ucenic Constantin, viitorul Sfânt 
Chiril, luminătorul slavilor - “la asirieni”, adică în cetatea ce se cheamă Bagdad, 
pentru a susține cu fidelitate curmarea prigoanelor la care sunt supuşi creştinii. 
Ajungând în cetatea Bagdadului, mai precis la Samarra, care în acea vreme era 
inima Califatului, cei doi sfinți îi uimesc pe agareni prin duhovniceasca lor 
înţelepciune. Mai mult, neînfricoşându-se de vreo rea pătimire, sfinţii poartă de 
grijă vestirii în acel ţinut a Evangheliei lui Hristos, încredințați fiind că doar astfel 
este cu putință ca cei doritori de vieţuire curată să-şi lase urâtele obiceiuri, 
călătorind pe calea mântuirii. Lesne se înţelege pricina pentru care agarenii, după 
cum adevereşte viaţa sfântului Chiril, vor încerca să-i otrăvească pe sfinți, însă 
neizbândind - căci asupra sfinților odihneşte harul lui Dumnezeu, păzindu-i - în 
cele din urmă se întorc sănătoşi în Constantinopol spre a-şi isprăvi duhovniceasca 
îndeletnicire. 


Înălțarea Sfântului Fotie în scaunul patriarhal 
al Constantinopolului 





Mihail al III-lea 


În scurtă vreme sfântul ajunge iscusit până şi în socotelile cârmuirilor, timp în care 
întâiul dregător al împăratului, ucenicul său — Bardas, voieşte a-l izgoni pe Ignatie, 
patriarhul cetăţii, care se pune împotriva împărtăşirii acestui dregător la prăznuirea 
Dumnezeieştii Arătări, din pricina învederatei sale vieţi destrăbălate şi a ne- 
pocăinţei în care stăruia. Alungarea patriarhului Ignatie de către Bardas este 
prilejuită de înmormântarea unui oarecare Ghivona din Dhirrachio, despre care 
dregătorul credea că era fiul împărătesei Teodora de la un alt bărbat şi că, din 
această pricină, a fost ucis într-un mod barbar de oamenii împăratului Mihail al III- 
lea. 

Ghivona este socotit vinovat de înaltă trădare şi chiar înmormântarea sa săvârşită 
de Patriarh, este privită drept dușmănie faţă de împărat. Din această pricină, Ignatie 
este silit în iulie 857 să părăsească tronul, fiind surghiunit în cele din urmă în 
ostrovul Terevinthos din Propontida. 


În urma tiranicei izgoniri a patriarhului, Bardas voieşte să ridice în scaunul 
patriarhal un bărbat slăvit de norod pentru virtuțile sale. Spre a preîntâmpina 
oarecare ticluite urzeli, în această privință, gândul dregătorului zăboveşte atunci 
asupra sfinţitului Fotie, care cu adevărat era mult lăudat pentru vrednicia şi 
credincioşia sa, nu numai din pricina negrăitelor cunoştinţe lumești, ci şi a vieţuirii 
în sfinţenie, precum şi a îndrăzneţelor lupte în vederea apărării Ortodoxiei, în 
vremea celei de a doua prigoane a cinstitorilor de icoane. Fotie se împotriveşte 
grabnic propunerilor unchiului său, dregătorul Bardas, amintind de multele 
tulburări şi griji ale scaunului patriarhal, cât şi de propria nevrednicie. 





As am noi as 4 tnt: (PE ae sar 

Moartea lui Bardas 


De aceea, cu lacrimi în ochi şi din toată inima, se roagă a fi ales altcineva în locul 
său, nevrând sub nici un chip să bea amarul pahar al necazurilor care îl aşteaptă. 


Cu toate acestea Bardas înţelege foarte bine că nu se află în această vreme în 
împărăție cineva mai potrivit pentru aceasta. Aşa se face că întrebuinţează spre 
dobândirea nădejdii sale, toate chipurile şi mijloacele, mergând chiar până la 
întemnițarea sfințitului Fotie, pentru ca acesta să nu poată fugi pe ascuns din 
Constantinopol. 


- avea să scrie sfântul după hirotonie către papa Nicolae - 

Epistolele de întronizare şi Sinodul din 861 


După hirotonia săvârşită de Grigorie Asvestul - episcopul Siracuzei şi de alţi doi 
episcopi “fără scaun” [adică hirotoniți, dar încă nu întronizaţi - n.tr.], sfântul urcă 
în scaunul patriarhal pe 25 decembrie 857, hotărând să-şi îndeplinească sarcinile 
cuvenite rangului său, cu toată râvna inimii şi îndeosebi cu toate puterile lui. 
Imediat după întronizare, trimite obişnuitele solii către papa şi patriarhule din 
Răsărit, pentru a-i înştiinţa de toate cele întâmplate. 

În această vreme, supuşii credincioşi patriarhului Ignatie cer papei aşezarea lui în 
cinstea de odinioară, neprimind cu nici un chip numirea Sfântului Fotie în scaunul 
patriarhal. 

Papa Nicholas 1 


Din acest motiv, iubitorul de slavă papă Nicolae, care “se făcuse pe sine împărat al 
lumii întregi”, află grabnic prilej spre a ajunge orânduitor al lucrurilor bisericeşti 
din acea vreme, dorire potrivită deşartelor sale năzuinţe cezaro-papiste. Pentru 
îndeplinirea acestor dorinţe, Nicolae dă de ştire împăratului Mihail al III-lea, şi 
chiar lui Fotie, într-un chip cu totul nepotrivit, strigând cu tărie că izgonirea lui 
Ignatie din scaunul patriarhal al cetății Constantinopolului s-a făcut fără îngăduinţa 
sa! Aşadar, din acest motiv el trimite la Constantinopol pe doi legaţi ai săi, 
Rodaldo Porto şi Zaharia Anagnis, care, după puţin timp, vor lua parte la Sinodul I- 
II (Al doilea întâi), ce se va ţine în marea Cetate a Bizanțului, în mai 861 după 
Hristos. În urma acestui sinod, numit drept al doilea Sobor întâi, întrunind 318 
Părinţi, deopotrivă cu Primul Sinod ecumenic [de la Niceea - n.tr.], legaţii papei, 

cunoscători îndeaproape ai frământărilor bisericeşti din Răsarit, plecându-se 
adevărului, primesc pe sfințitul Fotie ca patriarh canonic al Constantinopolului, 
semnând desăvârşit toate gramatele numirii lui. 


Caterisirea Sfântului Fotie de către papa Nicolae şi răspunsul sfântului 
faţă de hotărârile sinodului din 867 


Când trufaşului papă Nicolae îi sunt aduse la cunoştinţă toate cele petrecute la 
Sinodul din 861, el respinge hotărârile trimişilor săi, caterisindu-l pe Zaharia în 
863, iar pe Rodaldo în 864. În acelaşi chip voieşte a face şi Sfinţitului Fotie, 
precum ŞI episcopului Grigorie al Siracuzei, neavând însă vreun drept sau vreo 
autoritate pentru aceasta. La un sinod, pe care-l adună în 863 în Lateran, numeşte 
ca neîntemeiată hotărârea celui de-al doilea întâi Sinod, “caterisindu-l” deopotrivă 
pe Sfânt, precum şi pe Grigorie Asvestul, cel care-l hirotonise pe Fotie. După 
îndeplinirea celor de mai sus, trimite la Constantinopol şi tuturor hotărârea 
sinodului său, la care iau parte doar episcopi latini, după care se iveşte un bun 
prilej pentru a trimite în anul 866 pe cardinalii şi paterii latini în Bulgaria, 
încercând a dobândi pentru latineştile eresuri roadele propăvăduirii ortodoxe, 
propovăduire cârmuită şi întreţinută dinainte de 864 de curtea Bizanțului. 
Amestecul papei dovedeşte atât Sfântului Fotie, cât şi întregului Răsărit, fără 
tăgadă şi pentru prima oară, grava cădere a fostei Biserici Apusene, întruchipată de 


papă. 


De aceea, Sfântul Fotie adună în 867, la Constantinopol, un sinod al episcopilor 
Bisericilor Ortodoxe, pentru a hotări asupra smintitoarei măsluiri a Evangheliei, 
săvârşită de papistaşi şi răspândită cu osârdie nu numai în Apus, ci şi în Răsărit. La 
acest Sinod a fost dat anatemei, în primul rând, adaosul “Fihogque” (şi de la Fiul), 
strecurat în Simbolul Credinței, ca o a doua purcedere a Dumnezeirii Sfântului 
Duh, fiind totodată şi o nouă încununare a tuturor relelor Bisericii Apusene. 
Asemenea ereziei numită “Filioque”, este condamnată şi amestecarea catolicilor 
papistaşi în nou întemeiata - de către Bizanţ, Biserică a Bulgariei, fapt oprit cu 
asprime de sfintele canoane. În acelaşi chip s-au osândit toate răstălmăcirile 
crezului catolic, care erau cu totul străine de hotărârile Sinoadelor Ecumenice ale 
Bisericii. Peste toate acestea, latinii predicau în Bulgaria învățături de credinţă noi, 
pricinuind schimbări în vieţuirea creştină: botezul “prin stropire”, defăimarea 
preoților căsătoriți şi silirea acestora de a petrece în feciorie, scurtarea Postului 
mare la o singură săptămână, mirungerea din nou a credincioşilor din Biserica 
Bulgară de către episcopii din Apus ş.a. După cercetarea amănunțită a celor 
amintite, Sinodul din 867 purcede la anatemizarea trufiei papale şi a poftei de 

stăpânire a papei Nicolae, pentru toate acţiunile sale potrivnice Sfintelor Canoane 
şi cu desăvârşire străine “Sfintelor Sinoade” şi “fericiţilor Sfinţi Păriny”. 


Nedreapta “caterisire” a sfântului de către locţiitorii papei. Surghiunirea. 





Mihail al III-lea 


Dar după pomenitul sinod, lucrurile iau o întorsătură neaşteptată în Bizanţ. La 25 
septembrie în acelaşi an, împăratul Mihail al III-lea este ucis de cel ce până atunci 
fusese mai marele dregătorilor, Vasile | macedoneanul, care rămânea astfel sin- 
gurul stăpânitor. 


Pentru această vărsare de sânge, Sfântul Fotie îl mustră aspru pe Vasile I, certându- 
] - după cum aminteşte istoricul Zambelio - astfel: “Nevrednic eşti Dumnezeieştilor 
Taine, tu, care ţi-ai întinat mâinile cu sângele binefăcătorului tău”. 


Mustrarea are drept urmare alungarea Sfântului Fotie din scaunul patriarhal şi 
aducerea din nou a lui Ignatie de către Vasile I, care voia să-şi întărească tronul nu 
numai cu sprijinul noului patriarh, ci şi cu cel al Apusului. Ca şi cum toate acestea 
nu erau de ajuns, are loc în 869, la Constantinopol, un sinod mincinos, în fruntea 
căruia întâi-stătători erau trimişii papei Adrian al II-lea, care luaseră “din parte-le” 
hotărârea condamnării Sfântului Fotie. Sfântul fiind adus cu sila înaintea zisului 
sinod dinainte ticluit, tace cu desăvârşire, având în minte pilda Domnului în faţa 
Caiafei şi a lui Pilat. Întrebându-l de pricina tăcerii lui, sfântul răspunde: 
”Dumnezeu aude şi glasul celui ce tace”, la care cei din sinod, având întâi- 
stătători pe trimişii papei, nu încetează a-l sili, întrebându-l de nenumărate ori: "De 
ce nu răspunzi?”. Sfântul le spune: 

În urma celor petrecute, îi rânduiesc sfântului o scurtă vreme de gândire, spre a 
cugeta mai adânc şi pentru a se apăra de învinuirile lor. După încheierea timpului 
sorocit, sfântul nu primeşte “lbellul” pe care papiştii îl alcătuiesc împotriva lui, ci 
îi înfruntă, arătându-le că ei trebuie să caute pocăință, şi să dovedească cu fapta 
pocăinţa pentru învederatele eresuri. După cele zise, Sfântul Fotie este “caterisit” şi 
surghiunit în strâmtorile Bosforului, unde pătimeşte mâhniri din pricina depărtării 
de tovărăşeasca însoţire şi de lipsirea cărturăreştilor îndeletniciri: - scria el - 





Întoarcerea sfântului în Constantinopol, aşezarea în scaunul patriarhal 


Nedreapta purtare față de sfânt trebuia să se apropie de sfârşit. Odată cu trecerea 
anilor, în Bizanţ lucrurile prind a se schimba şi adevărul care în veac nu piere este 
iarăşi cinstit. Pricină a îndreptării este însuşi ţarul Boris al Bulgariei, numit din 
botez Mihail. 


Înţelegând viclenia apusenilor, Mihail (Boris), care nu mai nădăjduieşte a dobândi 
nimic de la latini, se întoarce spre Bizanțul, care - prin osârdia Sfințitului Fotie, 
cândva îl încreştinase. Această venire în fire face să răsară pe buzele tuturor 
numele Sfântului Fotie, despre care toţi povesteau întotdeauna minunându-se. Din 
această pricină, împăratul Bizanțului, Vasile I, voieşte a-şi răscumpăra nedreptatea 
ce o săvârşise împotriva lui Fotie. Spre îndreptarea acelei nelegiuri, de care Vasile 
1 se socoteşte foarte vinovat, îl alege pe sfânt - decât care nu se afla altul mai 
înţelept şi mai potrivit - ca dascăl al nevârstnicilor lui prunci, dar şi pentru a-l 
avea aproape de el ca povăţuitor, nu numai în cele bisericeşti, dar şi în cele 
politice, ba mai mult, în socotelile conducerii imperiului. 


Împăcarea sfântului cu patriarhul Ignatie 

Sfântul Ignatie 


Chiar atunci, când într-un oarecare fel cinstirea ce îi fusese ştirbită îi este 
îndreptată, sfântul voieşte să se împace cu de acum bătrânul Ignatie, care-şi trăieşte 
ultimile zile ale vieţii. 


Apropiindu-se de Ignatie, Sfântul Fotie cade întâiul, închinându-se bătrânului 
patriarh, care-i întoarce smerit închinarea, dându-şi sărutarea dragostei şi a păcii. 
Arătându-şi deopotrivă cinstire unul celuilalt, împăcarea pricinuieşte pacea şi 
dragostea pogorâte în inimi, statornicind totodată o neobosită împreună-lucrare 
între cei doi sfințiți patriarhi, despărțiți cândva de samavolniciile lui Bardas şi ale 
împăraţilor, iar pe de altă parte de uneltirile trufaşilor papi. Sfântul îl cercetează pe 
patriarh nu numai o dată sau de două ori, fiindu-i cu adevărat sprijin în ultimii ani 
al vieţii sale. 


Pentru aceasta, după dreptate este arătată această împăcare drept “mai aducătoare 
de lumină” decât toate faptele sale mari şi prea minunate, şi chiar decât prea 
înţeleptele sale scrieri. 

Patriarul Ignatie 


Intoarcerea în scaunul patriarhal 





Biserica Sfânta Sofia 


După săvârşirea lui Ignatie, pe 23 octombrie 878, Sfântul Fotie se întoarce pentru a 
doua oară în scaunul patriarhal al Constantinopolului. 


Pentru cinstirea bisericească a Sfântului Fotie, se întruneşte la Constantinopol în 
noiembrie 879, un sinod de 383 de episcopi, sinod la care iau parte şi trimişii papei 
loan al VIII-lea, care mărturisesc împreună cu ceilalți sinodali “că Dumnezeu 
sălăşluieşte în el”, adică în Fotie. Acest sinod desființează hotărârile sinodului din 
863, care fusese convocat de papa Nicolae, şi ale celui din 869, care, prin uneltirile 
papei Adrian, îl osândiră cu nedreptate pe sfânt. 

Acum, ierarhii şi poporul Bisericii îi redau cinstirea de odinioară, numindu-l pe 
Fotie după dreptate,” lucrător neînfruntat, împodobit cu toată lucrarea harului”. 


După aşezarea în cinste, sfântul lucrează în chip dreptmăritor la întărirea cre- 
dincioşilor, pentru întoarcerea ereticilor, spre întocmirea bibliotecilor, orânduirea 
aşezămintelor ortodoxe şi, mai înainte de toate, spre întărirea propovăduirii 
cuvântului lui Hristos. Îndeosebi, grija sa se îndreaptă către cei tineri, adunându-i 
în preajma sa pe iubiții săi ucenici. Se îngrijeşte să arate mai ales cu fapta 
poporului lui Dumnezeu curăția şi dragostea sa. Deseori, îi îndeamnă pe cre- 
dincioşi la ridicarea de biserici sau la întărirea celor în paragină. 


Din nou izgonit din scaunul patriarhal. 
Adormirea sa 

Leon VI (dreapta, pe cal) şi tatăl său Vasile I (stânga) 


În 29 august 886, în Bizanţ, lucrurile prind iarăşi a se schimba. Împăratul Vasile 1 
moare şi se ridică la cârmuirea împărăției fiul său, Leon al VI-lea cel înţelept. Însă 
acest împărat, care în tinereţe fusese ucenic al sfântului, din păcate s-a arătat cu 
totul nemulțumitor față de dascălul său, chiar dacă prin a sa lucrare, a primit în 
istorie numirea de “înţelept”. 


Uitând de dragostea ce-i arătase sfântul, noul împărat coboară degrab din scaunul 
patriarhal pe Fotie, nevoind a fi mustrat de el pentru vieţuirea în desfrânări, 
aşezând pentru aceasta în scaun pe nevârstnicul său frate, Ştefan [care avea doar 
şaisprezece ani - n.tr.]. De parcă n-ar fi fost de ajuns cele făcute, noul împărat îl 
întemnițează pe Sfântul Fotie în mănăstirea Armenilor, fiind socotit în chip 
mincinos părtaş la o tainică înţelegere împotriva împăratului. 

In această mănăstire vieţuieşte surghiunit, îndeletnicindu-se îndeosebi cu 
deprinderea necontenitei rugăciuni şi alcătuind cărți. După izgonire, timp de patru 
ani, sfântul întocmeşte una din cele mai înalte lucrări: "Despre mistagogia Duhului 
Sfânt”. 


Afară de această lucrare, sfântul mai alcătuieşte şi un mare număr de epistole în 
care dezleagă cu măiestrie multele nelinişti ce preocupau pe cărturarii şi teologii 
vremii. Aşadar, sfântul vieţuieşte în pace până pe 6 februarie 897/898, după care îşi 
încredințează sufletul lui Dumnezeu, lăsând în urma sa duhovniceșştile sale 
învățături şi slăvitele sale pătimiri cele întru apărarea Ortodoxiei de potrivnicile 
uneltiri ale papistaşilor hulitori ai dreptei credințe. Din această pricină, după 
dreptate dobândeşte peste veacuri şi numele de mare apărător al Sfintei Ortodoxii. 


[Astăzi, un fragment din moaştele Sfântului Fotie cel mare se găsesc în mănăstirea 
Dionisiu din Sfântul Munte Athos - n.tr.] 


(traducere din elină: Frăția Ortodoxă Misionară „Sfinţii trei noi Ierarhi”) 

Sinaxar - Pomenirea prea cuviosului părintelui nostru Fotie mărturisitorul, 
cel întocmai cu apostolii, patriarhul Constantinopolului 





Tot în această zi (6 februarie), pomenirea prea cuviosului părintelui nostru Fotie 
mărturisitorul, cel întocmai cu apostolii, patriarhul Constantinopolului. 


Sfântul Fotie, patriarhul Constantinopolului, "farul departe luminător al Bisericii”, 
a trăit în secolul IX, într-o familie de creştini zeloşi. Tatăl său, Serghie, a murit ca 
martir apărând sfintele icoane. Sfântul Fotie a primit o educaţie excelentă şi, 
datorită faptului că familia lui aparţinea casei imperiale, el a ocupat funcţia de prim 
secretar de stat în Senat. 


Contemporanii săi spuneau despre el: "Avea cunoştinţe remarcabile în aproape 
toate ştiinţele vechi, încât, pe bună dreptate ai putea compara gloria vremurilor sale 
cu cea a anticilor." 


Mihail, tânărul succesor la tron, împreună cu Sfântul Chiril, viitorul iluminător al 
slavilor, au fost instruiți de el. Credinţa lui creştină puternic înrădăcinată I-a ferit pe 
Sfântul Fotie de seducţia şarmului vieţii de la palat, tânjind cu tot sufletul său după 
viaţa de călugărie. 

În 857 Bardas, care a condus împreună cu împăratul Mihail, l-au deposedat pe 
patriarhul Ignatie (la 23 octombrie) de Scaunul din Constantinopol. 


Episcopii, cunoscând credinţa şi vastele cunoştinţe ale lui Fotie, i-au spus 
împăratului că el ar fi vrednic să ocupe tronul arhipastoral. Sfântul Fotie a acceptat 
propunerea cu smerenie şi a trecut prin toate rangurile clericale în 6 zile. În ziua 
Naşterii Domnului a fost sfințit episcop şi ridicat la tronul patriarhal. 


În scurt timp însă au apărut tulburări în cadrul Bisericii datorită înlăturării 
Patriarhului Ignatie. Pentru a calma spiritele a fost convocat Sinodul din 861, în 
care s-a retras Ignatie şi a fost instalat Fotie ca Patriarh. 


Papa Nicolae I, care-şi trimisese acoliţii la sinod, a crezut că prin recunoaşterea lui 
Fotie ca patriarh, îl va putea subordona lui. Dar când noul patriarh s-a dovedit 
nesupus, Nicolae l-a anatemizat pe Fotie într-un sinod roman. 


Sfântul Fotie a fost un luptător ferm împotriva intrigilor papale şi ale schimbărilor 
din cadrul Bisericii de Răsărit, până la sfârşitul vieţii sale. 

În 864, Bulgaria s-a convertit de bună voie la creştinism. Prinţul bulgar Boris a fost 
botezat de însuşi Sfântul Fotie. Mai târziu, sfântul a trimis preoţi şi un arhiepiscop 
pentru a boteza poporul bulgar. 


În 865, Sfinţii Chiril şi Metodie au fost trimişi să propovăduiască pe Hristos în 
limba slavonă. Cu toate acestea, partizanii papei i-au incitat pe bulgari împotriva 
misionarilor ortodocşi. 


Situaţia dezastruoasă din Bulgaria s-a agravat o dată cu invazia germanilor din 
cauza cărora au fost nevoiţi să ceară ajutor din vest, iar prinţul bulgar l-a rugat pe 
papă să-şi trimită episcopii. Când au ajuns în Bulgaria, trimişii papali au început să 
înlocuiască credinţa şi practicile ortodoxe cu învăţătura şi obiceiurile latineşti. 


Sfântul Fotie, ca ferm apărător al dreptăţii şi demascator al falsităţii, a scris o 
enciclică prin care i-a informat pe episcopii de răsărit despre acţiunile papei, 
explicând că diferenţele dintre biserica romană şi cea ortodoxă nu constau doar în 
ritual, ci şi în confesiunea credinţei. Astfel s-a convocat un sinod în care s-a 
cenzurat aroganţa celor din vest. 


În 867, Vasile macedoneanul a pus mâna pe tronul imperial, asasinându-l pe 
împăratul Mihail. Sfântul Fotie a denunţat crima şi nu i-a permis acestuia să se 
împărtăşească cu Sfintele şi Dumnezeieştile Taine. Drept aceea, Sfântul Fotie a 

fost înlăturat de la tronul patriarhal şi închis în mănăstire sub pază, iar Ignatie a 
fost readus ca patriarh în locul său. 


Sfântul Sinod din 869 s-a întrunit pentru a cerceta atitudinea Sfântului Fotie. La 
sinod au participat reprezentanţi ai papei, care au cerut ca toți cei prezenți să 
semneze un document (Libellus) prin care să-l condamne pe Fotie şi să recunoască 
supremația papei. Episcopii de răsărit nu au fost de acord cu aşa ceva şi s-au certat 
cu delegaţii papei. 


Chemat la sinod, Sfântul Fotie a primit toate acuzaţiile în tăcere. Doar când 
judecătorii l-au întrebat dacă se căieşte pentru cele făcute, el a răspuns: "De ce vă 
credeți judecători?" După lungi dispute, acuzatorii lui Fotie au ieşit victorioşi. 
Chiar dacă nu aveau motive pentru acuzaţiile făcute, ei i-au anatemizat atât pe 
patriarhul Fotie cât şi pe episcopii care l-au apărat. Sfântul a fost condamnat la 7 
ani de închisoare şi, conform propriei lui mărturii, l-a mulțumit lui Dumnezeu 
pentru răbdarea cu care şi-a îndurat judecătorii. 


În tot acest timp, clerul latin a fost expulzat din Bulgaria iar Patriarhul Ignatie şi-a 
trimis episcopii acolo. 


În 879, la doi ani de la moartea Patriarhului Ignatie, s-a convocat un alt sinod 
(considerat de mulţi ca al optulea sinod ecumenic) în care Sfântul Fotie a fost, din 
nou, numit ca arhipăstor recunoscut legal al Bisericii din Constantinopol. 


Papa loan al VIII-lea, care l-a cunoscut personal pe Fotie, a declarat prin trimişii 
săi că deciziile papei de dinainte au fost anulate. Sinodul a recunoscut caracterul 
neschimbat al Crezului de la Niceea - Constantinopol, respingând conceptul fals de 
"filioque" şi recunoscând independenţa şi egalitatea ambelor tronuri şi ambelor 
biserici, cea de vest şi cea de răsărit. Consiliul a decis renunţarea la ritualurile şi 
învăţăturile latine din biserica bulgară introduse de clerul roman. 


Sub succesorul împăratului Vasile, Leo, Sfântul Fotie a suferit din nou din cauza 
falselor acuzaţii, fiind acuzat că vorbeşte împotriva împăratului. 


În 886 a fost deposedat din nou de Scaunul său şi şi-a încheiat cursul vieţii în anul 
891. A fost înmormântat la mănăstirea Eremia. 


Biserica Ortodoxă îl venerează pe Sfântul Fotie ca pe un "stâlp şi fondator al 
Bisericii," un "ghid inspirat pentru ortodocşi” şi un teolog înţelept care a lăsat în 
urmă o mulțime de lucrări în care demască erorile latinilor, respinge ereziile 

distrugătoare de suflete, explică Sfânta Scriptură şi explorează multiplele aspecte 
ale Credinței. 

Proloage - Viaţa Sfântului ierarh Fotie cel mare, patriarhul 
Constantinopolului 





Sfântul Fotie cel mare a trăit pe vremea împăraţilor Mihail (842-867 d.Hr.), Vasile 
1 macedoneanul(867-886 d.Hr.) şi Leon al VI-lea cel înțelept (886-912 d.Hr.). A 
venit pe lume în cetatea Constantinopolului, în anul 810(după alţii, 820), într-o 
familie binecredincioasă, care a luptat pentru cinstirea şi onoarea Sfintelor icoane. 


Părinții săi, Sfântul Serghie (prăznuit pe 13 mai) - fratele împărătesei Teodora și al 
patriarhului Tarasie - şi mama sa Irina, au fost persecutați de împăratul iconoclast 
Teofil (829-842). Tatălui său 1 s-a luat proprietatea şi a fost surghiunit împreună cu 
soția şi copii, din pricina cinstirii icoanelor, murind în pribegie, ca un mărturisitor. 


Urmărind etapele vieţii sale, Sfântul Fotie a fost mai întâi ucenic, petrecând ore în 
şir în bibliotecă, studiind, apoi profesor de filozofie al Universităţii din Magnavra, 
prima universitate din Europa Medievală, apoi a deţinut poziții importante în stat, 
şi în final, a fost înscăunat în sfințitul tron patriarhal al Constantinopolului, fiind şi 
practicant al milosteniei şi filantropiei. 


Indiferent de persoanele care erau în jurul său sau de locurile unde se afla, neţinând 
seama nici de lipsurile celor două exiluri, Sfântul Fotie lupta pretutindeni pentru 

adevărata Credinţă ortodoxă, pentru Tradiţia apostolică şi pentru Credinţa 
strămoşească, care este, de asemenea, conţinutul Invăţăturii Patristice. 


Sfântul Fotie a luptat pentru credința ortodoxă, împotriva maniheiștilor, a 
iconoclaştilor și a altor eretici, iar pe mulți dintre ei i-a reinstaurat în Biserica 
Ortodoxă Universală, a lui Hristos. 


În anul 858, când din porunca împăratului patriarhul Ignatie a fost scos din scaunul 
patriarhal, au venit la Sfântul Fotie, care cu adevărat era mult lăudat pentru 
vrednicia şi credincioşia sa, nu numai din pricina negrăitelor cunoştinţe lumeşti, ci 
ŞI a vieţuirii în sfinţenie. 


Înălţarea lui în scaunul patriarhal al Constantinopolului a avut loc în ziua de 
Crăciun a anului 858 d.Hr, de către episcopul Siracuzei - Grigorie Asvestul și alți 
doi episcopi. Intre timp, desigur, Sfântul Fotie fusese călugărit şi hirotonit preot. 


Îndată după întronizare Sfântul Fotie a trimis scrisori sinodale către papă si 
patriarhiile din Răsărit pentru a-i înştiința de cele întâmplate și subliniind 
restabilirea păcii în Biserica din Constantinopol. 


Dar, înainte de a putea consolida această pace, susţinătorii patriarhului Ignatie s-au 
adunat în Biserica Sfânta Irina, cerându-i papei aşezarea lui în cinstea de odinioară, 
neprimind cu nici un chip numirea Sfântului Fotie în scaunul patriarhal. 


Atunci, Sfântul Fotie a convocat Sinodul în biserica Sfinții Apostoli, pentru a 
aborda problema ridicată. Sinodul a condamnat acțiunile susținătorilor lui Ignatie şi 
a subliniat că acesta, demisionând de la tronul patriarhal nu mai era Patriarh. 


În urma evenimentului, în care susţinătorii patriarhului Ignatie au intervenit şi au 
solicitat îndepărtarea patriarhului Fotie. S-a întrunit la Constantinopol un al doilea 
Sinod Ecumenic, în 861, la care au luat parte și părinții Primului Sinod Ecumenic 
de la Niceea şi la care papa Nicolae şi-a trimis doi delegaţi. În urma acestui sinod, 
participanţii, cunoscând îndeaproape frământările bisericii de Răsărit şi supunându- 
se adevărului, l-au acceptat pe Sfântul Fotie ca patriarh canonic al Constan- 
tinopolului, încuviințând numirea lui. 


Aflând papa Nicolae toate cele petrecute la Sinodul din 861, a respins hotărârile 
delegaților săi, pe care i-a şi caterisit. În acelaşi fel a voit a face şi Sfântului Fotie, 
precum ŞI episcopului Grigorie al Siracuzei, neavând însă vreun drept sau vreo 
autoritate pentru aceasta. Apoi, în 863, la un sinod pe care l-a adunat, el nu a 


kk hkkhkhkkrhkhkhkhkhkhhkkhkhkikhkikiki 


e Xe e e e De Xe e e Xe e e Xe De De e e e e e e De e e e e e e e e XX 


kkkkkkkkhkhkhkikhkhkhkrhkkhihkikrhkihkikihyik 


XP Xe e Xe Xe De Xe e e Xe e e Xe e e e e e e e e e e e e e e e e Xe XX 


recunoscut hotărârea Sinodului de la 861 şi l-a „caterisit” atât pe Sfântul Fotie, cât 
și pe episcopul Grigorie. 


Dar amestecul papei i-a demonstrat şi Sfântului Fotie și mai ales întregii Biserici 
de Răsărit, grava cădere a Bisericii Apusene, reprezentată de papă. De aceea, la 
Sinodul care s-a întrunit în vara anului 867, la iniţiativa Sfântului Fotie cel mare, 
papa Nicolae a fost destituit pentru acțiunile sale nereglementare, și a fost 
anatemizat în primul rând adaosul Filoque, strecurat în Simbolul Credinței. În acest 
fel au fost osândite toate răstălmăcirile crezului catolic, care nu respectau deloc 
hotărârile Sinoadelor Ecumenice ale Bisericii, ştiindu-se că orice deviere de la 
adevărata credință duce la pierderea spiritualităţii, şi condamnându-se ca „păcat de 
moarte”, orice rătăcire de la Ortodoxie (dreapta credință). Într-adevăr, epistola 
circulară a Sfântului Fotie, validată de Sfintul Sinod, a devenit un criteriu ferm în 
evaluarea relaţiilor dintre Răsărit si Apus. 


Asasinarea împăratului Mihail al III-lea, la 24 septembrie 867, de către Vasile | 
macedoneanul, a fost urmată de o criză a Bisericii Răsăritene. Pe acesta din urmă - 
precum odinioară Sfântul Botezător loan pe împăratul Irod - Sfântul Fotie l-a 
mustrat aspru zicându-i astfel: „Nevrednic eşti Dumnezeieştilor Taine, tu, care ţi-ai 
întinat mâinile cu sângele binefăcătorului tău”. Sfântul a devenit astfel victima 
împăratului dornic de consolidare politică și a fost înlăturat din scaunul patriarhal, 
fiind reinstaurat Ignatie. 


lar în 869 a fost întrunit la Constantinopol, în biserica Sfânta Sofia, un sinod 
mincinos, în fruntea căruia se aflau trimişii papei Adrian al II-lea. Aceştia l-au 
„anatemizat” pe Sfântul Fotie şi l-au excomunicat împreună cu adepții lui şi 
împreună cu episcopul Grigorie al Siracuzei. Fiind adus în fața acestui sinod, 
Sfântul Fotie a tăcut cu desăvârșire pe tot parcusul „procesului”, în ciuda atitudinii 
provocatoare a reprezentanților papei, care l-au întrebat de nenumărate ori: „De ce 
nu răspunzi?”. Dar Sfântul le-a răspuns: „Nici lisus nu a scăpat de condamnare”. 
Apoi, Sfântul Fotie a fost „caterisit” şi surghiunit în strâmtorile Bosforului, supus 
astfel multor lipsuri și greutăți. 


Odată cu trecerea anilor însă, lucrurile s-au schimbat în Bizanţ, Vasile I, voind a-şi 
răscumpăra nedreptatea ce o săvârşise împotriva lui Fotie, l-a chemat din exil. 
Acest lucru a fost urmat de reconcilierea dintre cei doi Patriarhi, Ignatie şi Fotie, 
iar la moartea bătrânului Ignatie, la 23 octombrie 878 Sfântul Fotie a fost reinstituit 
în scaunul patriarhal al Constantinopolului, până în anul 886, când a fost pentru a 
doua oară forţat să se retragă, lui Vasile I urmându-i la tron fiul său, Leon al VI-lea 
cel înțelept. 

Sfântul Fotie a adormit întru Domnul în anul 891, în timp ce se afla în exil la 
Mănăstirea Armenilor, lăsându-ne ca testament duhovniceștile sale învățături şi 
slăvitele sale pătimiri, întru apărarea Ortodoxiei de potrivnicile uneltiri ale celor 
hulitori ai dreptei credinţe. 


O părticică din moaștele sale se află la Mănăstirea Dionisiou din Muntele Athos. 

Opera lui teologică justifică luptele Bisericii și atestă credința ortodoxă şi 
conştiinţa Bisericii. In acest sens, conştiinţa bisericească a văzut în persoana 
Sfântului Fotie un apărător al Ortodoxiei și un exponent de seamă al Bisericii 


veacului al IX-lea. 


(traducere şi adaptare: Alexandra Cojocaru - sursa: www.saint.gr) 

lulian Dumitraşcu - Sfântul ierarh Vucol, episcopul Smirnei și Fotie, 
patriarhul Constantinopolului; Sfântul cuvios Varsanufie cel mare 


1. Sfântul ierarh Vucol, episcopul Smirnei - A fost sfințit episcop al oraşului 
Smirna (Asia mică) de către Sfântul loan evanghelistul. 








Înainte de trecerea la cele veşnice, episcopul Vucol şi-a încredinţat eparhia 
vrednicului său urmaş Policarp. 


Ca şi episcop, Vucol a apărat învăţătura apostolică împotriva ereziei lui Marcian. 
2. Sfântul cuvios Varsanufie cel mare - A trăit în secolul al VI-lea, în timpul 


domniei împăratului lustinian 1 (483-565). A dus o viaţă ascetică în Mănăstirea 
Avvei Seridus (Serid sau Serida) din Palestina, lângă oraşul Gaza. 





Sfântul cuvios Varsanufie cel mare 

A învăţat pe toţi cei care veneau la el că nu trebuie făcut nimic fără a-l întreba mai 
înainte pe părintele nostru duhovnicesc. 


A trecut la Domnul în anul 540, în chip minunat. 
3. Sfântul ierarh Fotie, patriarhul Constantinopolului ( 897) - S-a născut în această 


cetate la anul 810, din părinții drepteredincioşi, Irina şi Serghie, fratele Sfintei 
împărătese Teodora şi rudă cu Sfântul patriarh Tarasie. 





Sfântul ierarh Fotie 


Fotie a studiat ştiinţele profane, dar şi Sfintele Scripturi, scrierile Sfinților Părinţi şi 
canoanele Bisericii. Patriarhul a fost întronizat la Praznicul Naşterii Domnului din 
anul 858. 


Pentru că a mustrat păcatele împăraţilor, a fost izgonit din scaun, dar readus apoi 
cu cinste. 


A scris cărți cu caracter învăţătoresc, Juridic şi literar. Sfântul Fotie a pus început 
încreştinării popoarelor slave în credinţa ortodoxă a Răsăritului. 

Arhid. Ştefan Sfarghie - Sfinţii ierarhi Vucol, episcopul Smirnei, şi Fotie, 
patriarhul Constantinopolului; Sfântul cuvios Varsanufie cel mare 


Sfântul ierarh Vucol ($100) a trăit pe vremea Sfinților apostoli şi a fost hirotonit 
episcop de Sfântul apostol şi evanghelist loan, care l-a aşezat în marea cetate a 
Smirnei. 





Sfântul ierarh Vucol 
Aici, Sfântul Vucol a păstorit cu înţelepciune şi cu dragoste turma credincioşilor 
vreme îndelungată, aducând pe mulţi la cunoaşterea adevărului şi botezându-i în 


numele Preasfintei Treimi. 


Mai înainte de moartea sa, Sfântul ierarh Vucol a lăsat ca episcop în locul lui pe 
fericitul Policarp. Şi aşa s-a mutat la cereştile locaşuri, în ziua de 6 februarie. 


În această zi pomenim şi pe Sfântul ierarh Fotie (+897) 

Sfântul ierarh Fotie 

Acesta a fost hirotonit episcop în sfânta zi a Naşterii Domnului, în anul 857, şi a 
păstorit cu înţelepciune turma cea cuvântătoare a lui Hristos. 


Sfântul Fotie a scris multe cărţi deosebit de însemnate pentru viaţa Bisericii, cărți 
cu caracter învăţătoresc, juridic şi literar. Amintim: Mistagogia Duhului Sfânt şi 
Amfilohia, lucrare de 324 de teme, în care sfântul expune diferite probleme despre 
Sfânta Scriptură, teologie şi filosofie. 


Sfântul Fotie a fost un mare luminător al Bisericii, punând început şi încreştinării 
popoarelor slave în credinţa ortodoxă a Răsăritului. 


Tot astăzi facem pomenirea Sfântului cuvios Varsanufie cel mare, care s-a născut 
în Egipt şi a îmbrăţişat viaţa monahală de tânăr. S-a învrednicit de darul vestirii 
celor viitoare şi tămăduia adesea neputinţele sufleteşti şi trupeşti ale ucenicilor săi. 





Sfântul cuvios Varsanufie cel mare 


Dintre toate darurile sale pe care i le împărtăşea Duhul Sfânt, cel mai mare era 
acela al dreptei socotinţe şi al învăţăturii duhovniceşti, aceste daruri rămânând 
lucrătoare până în zilele noastre pentru toţi cei care citesc cu evlavie cartea Scri- 
sorilor lui de călăuzire spirituală. 


S-a mutat în pace la Domnul pe la anul 540. 

Asterios Gerostergios - Sfântul Fotie cel mare - Fotie şi schisma dintre Răsărit 
şi Apus (carte) 





https://www.academia.edu/45230211/Asterios_Gerostergios_Sf% C3% A2ntul_Fotie_cel_m 
are_Fotie_9% C59%9Fi_schisma_dintre_R %o C4 9% 83s 9% C4% 83rit_% C5%9Fi_Apus 

Sfântul Fotie cel mare (820-891), patriarhul Constantinopolului, a fost un mare 
îndrumător spiritual şi intelectual ortodox, cel mai important din vremea sa, şi cu 
adevărat un om sfânt. Cu toate acestea, viaţa şi opera lui nu au primit nici pe 
departe atenţia pe care ar fi meritat-o. Ca urmare, el a fost grav răstălmăcit şi chiar 
blamat în Apus. Nu există nici măcar o lucrare în limba engleză care să ofere o 
imagine completă şi exactă a personalităţii şi a contribuţiilor lui Fotie. 


Cartea de faţă, a pr. dr. Asterios Gerostergios din Biserica Ortodoxă Greacă din 
America, vine să împlinească lipsa unei astfel de lucrări, într-un stil clar, concis şi 
savant, părintele Gerostergios prezintă în cuprinsul a zece capitole originea lui 
Fotie, educaţia sa şi roadele acesteia, numirea în scaunul patriarhal al Constan- 
tinopolului, prima depunere şi exilul, al doilea episcopat, a doua depunere şi 
moartea, precum şi problema rolului pe care I-a jucat în schisma dintre Biserica 
Ortodoxă Răsăriteană şi cea Apuseană. Susţinându-şi afirmaţiile cu un amplu 
aparat documentar, părintele Gerostergios reuşeşte să scoată în evidenţă caracterul 
creştin nobil al lui Fotie, puritatea vieţii sale, aspectele multiple ale importanţei lui 
şi caracterul nefondat al acuzaţiei că Fotie a fost cauza schismei dintre Răsărit şi 
Apus. 


Părintele Gerostergios a mărit valoarea scrierii sale adăugând la sfârşit mai multe 
frumoase imnuri religioase extrase din slujba în cinstea Sfântului Fotie. Acestea 
oferă o imagine vie a veneraţiei profunde pe care o au credincioşii ortodocşi faţă de 
acest ilustru Părinte al Bisericii. 


Sfântul Fotie cel mare este o carte edificatoare, bogată în informaţii. Merită un 
public larg. 


Constantine Cavarnos 
Mulţumiri 


Autorul doreşte să-şi exprime aprecierea şi profunda recunoştinţă față de 
următoarele persoane, pentru contribuţia lor la publicarea acestui volum: 

Dr. Norman Brown, pentru că a citit prima versiune a manuscrisului, oferind 
sugestii valoroase; 

Profesorului Constantine Cavarnos, de la Hellenic College, pentru că a citit 
Sprijinul şi încurajarea dr. Cavarnos au fost deosebit de folositoare pentru tipărirea 
acestei cărți; 

Părintelui Artemios de la schitul „Sfântul Sava” din Sfântul Munte Athos, pentru 
că ne-a trimis fotografia unei icoane a Sfântului Fotie realizată în schitul lor; şi 
domnului Basil Bacos, student la Holy Cross Greek Orthodox School of Theology, 
pentru că a desenat icoana de pe coperta cărții. 


Autorul mulţumeşte de asemenea călduros pentru ajutorul financiar oferit în scopul 
publicării acestei lucrări domnului Christos Tsampouris; familiei Petrelis, în 
memoria lui John Petrelis şi a lui Eleni Petrelis; domnului Stavros Pappas, în 
memoria soacrei sale, Kleanthi Themistoklis. 


Și nu în ultimul rând, mulţumeşte editurii Cambridge University Press pentru 
permisiunea de a cita din cartea lui F. Dvornik, The Photian Schism. 


Asterios Gerostergios 
Introducere 


Veacul al IX-lea reprezintă una dintre cele mai zbuciumate perioade ale istoriei. 
De-a lungul acestui secol au avut loc evenimente importante, care au influenţat 
ulterior generaţii întregi, deschizându-se astfel o nouă eră în istoria omenirii. 
Curentele spirituale şi evoluţia gândirii umane din epoca medievală şi modernă îşi 
au rădăcinile în acest secol. Veacul al IX-lea constituie, prin urmare, o sursă de 
inspiraţie reală pentru oamenii spiritului. 


După cum se ştie, prima jumătate a acestui secol era încă zguduită de controversa 
iconoclastă, întreaga lume cunoscută în acea vreme, Răsăritul şi Apusul deo- 
potrivă, au luat parte la această luptă cu toate forţele lor spirituale. Curentele 
civilizatoare ale antichităţii clasice - elenistice, romane şi creştine - se între- 
pătrundeau cu altele provenite din Orient, fiecare dorindu-şi supraviețuirea şi 
supremaţia în viitor. 


Ca şi în primele secole de existenţă, creştinismul a intrat în conflict cu gândirea 
greacă, şi astfel au rezultat ereziile creştine, care au aruncat lumea creştină în 
dezordine pentru multă vreme. 


Deci şi în secolul al IX-lea (dar şi mai devreme, din 726 până în 843), se poate 
observa lupta creştinismului, asemenea celei din trecut, în timp ce pentru primele 
cinci sau şase secole punctele specifice ale acestei lupte au fost analizate în 
întregime, istoricii şi specialiştii ajungând la un acord aproape unanim, cauza marii 
dispute a spiritului din secolele al VIII-lea şi al IX-lea rămâne încă destul de 

obscură, existând o mulțime de controverse şi diferențe de opinie printre 
specialişti. 


— Astfel, unii susţin că disputa a avut un caracter hristologic, în timp ce alții 
sunt de părere că ea are la bază redeşteptarea spiritului grec antic, care a 
renăscut după întunericul secolelor al VI-lea şi al VII-lea. 

— Alții văd cauza acestui conflict în influenţa venită din Orient, în special din 
lumea islamică, dat fiind faptul că lupta a fost condusă şi continuată de 
împărați care proveneau din Orient (Leon al III-lea Isaurul, 717-774 etc.). 


Totuşi, ceea ce surprinde în mod special pe cei care studiază istoria acestei 
perioade, dar mai ales secolul al IX-lea, este înflorirea resimţită în toate planurile 
civilizaţiei, în timp ce în secolele al VI-lea şi al VII-lea spiritul uman s-a aflat mai 
degrabă în declin, observăm acum o redeşteptare bruscă ce a avut ca urmare 
naşterea unor strălucitoare realizări spirituale. Asistăm astfel la o înflorire a 
literelor, a artelor şi a ştiinţelor. 


Când, în 843, iconodulii au triumfat în lupta finală împotriva iconoclaştilor, renaş- 
terea spirituală care fusese iniţiată nu a stagnat. Dimpotrivă, victoria a devenit baza 
unor noi realizări. 


O forţă care a animat acea reînnoire spirituală a fost Sfântul patriarh Fotie cel 
mare. Acest patriarh ecumenic şi Sfânt al Răsăritului Ortodox a reprezentat un 
fenomen rar, rămânând o enismă foarte greu de elucidat pentru generaţiile 
următoare, înzestrat cu multe daruri naturale şi cultivându-le în mod adecvat, 
Fotie a devenit cea mai important personalitate între contemporanii lui din 
Bizanţ, dând dovadă de o gândire creatoare inepuizabilă, ale cărei idei pot fi 
exploatate de generaţiile viitoare. 


Este important de observant aici că talentul lui ca erudit, dascăl, ierarh, misionar, 
diplomat şi om al bisericii nu este contestat sau minimalizat de nici un specialist 
important. Deşi există acest consens general asupra personalităţii lui Fotie, până de 
curând s-a manifestat un dezacord esenţial cu privire la caracterul, sfințenia şi la 
aportul lui la unitatea creştină. Totuşi, recent, cercetările făcute asupra vieţii şi 
timpului lui Fotie au aruncat o lumină nouă asupra subiectului, ele parcurgând un 
drum lung în corectarea distorsiunilor şi a nedreptăţilor îndreptate asupra lui Fotie 
de istoricii occidentali din trecut. 


Ca orice mare personalitate a istoriei deschizătoare de noi orizonturi, Fotie a 
devenit un simbol al controversei în vremea sa şi în epocile care au urmat, 

ajungând să fie considerat instigatorul şi părintele schismei dintre Biserica 
Răsăriteană şi cea Apuseană. 


Dar înainte de a prezenta opiniile specialiştilor din trecut şi contemporani, ca şi 
propriile noastre păreri despre responsabilitatea lui Fotie în privinţa schismei, 
trebuie să expunem aici o biografie destul de amănunțită a sa, tocmai fiindcă, 
plecând de la viaţa reală şi de la împrejurările acesteia, putem trage concluzii 
sănătoase şi valabile referitoare la adevărata lui personalitate. 

Silviu-Andrei Vlădăreanu - Sinaxar - Sfântul Fotie cel mare 





Sfântul ierarh Fotie cel mare s-a născut în jurul anului 820 în Constantinopol într-o 
familie de vază. Evlavioasa sa mamă se numea Irina, iar tatăl, Serghie, era înalt 
dregător la curtea imperială. Unchiul Sfântului Fotie, fratele tatălui său, a fost 
Sfântul Tarasie, patriarhul Constantinopolului, iar celălalt unchi, fratele mamei a 
fost căsătorit cu sora Sfintei împărătese Teodora. 


Fiind cinstitori ai Sfintelor icoane, membrii familiei Sfântului au avut cu toţii de 
suferit în timpul împăratului iconoclast Teofil, fiindu-le confiscată averea şi trimişi 
în surghiun. De altfel ambu părinţi ai Sfântului Fotie au şi murit exilați. 


Nu este cunoscut unde a dobândit Sfântul o educaţie atât de aleasă, însă vestita sa 
bibliotecă confirma erudiţia sa. Unii consideră că el ar fi fost un autodidact, alții că 
ar fi studiat în Tesalonic, iar alţii că, deşi părinţii fuseseră exilați, el ar fi rămas în 
continuare în Constantinopol. Cert este că încă din tinereţe înţelepciunea şi 
profunzimea cunoştinţelor sale teologice erau preţuite chiar şi de duşmanii săi. 


Deşi iubea liniştea şi curăţia şi, aşa cum chiar el mărturisea, tânjea după viaţa 
monahală, Sfântul Fotie nu a făcut acest pas, ci întâi a predat mai multe discipline 
la şcoala împărătească superioară din Constantinopol, iar apoi s-a supus hotărârilor 
curții primind mai întâi rangul de căpitan al gărzii şi apoi de prim secretar imperial. 

În anul 858, după nedreapta exilare a patriarhului Ignatie, Sfântul Fotie, pe atunci 
mirean, dar având deja reputația celui mai mare învăţat al vremii, a fost ales 
patriarh, hirotonit şi instalat, în ciuda opoziției sale. 


Un mare merit al Sfântului Fotie a constituit trimiterea fraţilor Chiril şi Metodie să 
propovăduiască ortodoxia în ţinuturile slave în limba slavonă. 





i să 
Catedrala Sfânta Sofia din Constantinopol, altarul slujirii Sfântului Fotie cel 
mare (Foto: O Silviu- Andrei Vlădăreanu) 


Pe fondul conflictului între Roma şi Constantinopol, dar şi a complicatei situaţii 
politice interne, în luna septembrie 867, Sfântul Fotie a fost înlăturat din scaunul 
patriarhal şi exilat, iar Ignatie a fost repus în tron. 


Vremea petrecută în surghiun nu a fost pentru Sfântul Fotie mai puţin roditoare, el 
alcătuind acum mai multe cărți de o deosebită însemnătate teologică, epistole, 
cuvântări şi cântări bisericeşti. 


În 876 Sfântul Fotie a fost în sfârşit rechemat la Constantinopol, încredinţându-i-se 
educaţia fiilor împăratului, iar patriarhul Igantie l-a recomandat ca şi succesor al 
lui. 


În 877, la moartea lui Ignatie, Sfântul Fotie îşi va relua demnitatea patriarhală. 
Repunerea sa pe tronul Constantinopolului se va face şi cu acceptul Romei, ceea ce 

nu l-a determinat însă să devină mai flexibil în problema introducerii eresului 
„Filhoque” în Crez de către apuseni. 


Odată cu venirea pe tron a împăratului Leon al VI-lea, în anul 886, bătrânul Fotie, 
fostul profesor al noului împărat, a fost exilat pentru a doua oară, de data aceasta în 
Armenia. 


Data mutării sale la Domnul nu este cunoscută cu precizie, dar este în general 
considerată a fi 6 februarie 891 sau 893, după alţii chiar 897. 


Sfintele sale moaşte au fost aduse la Mânăstirea Sfântul Prooroc leremia din 
Constantinopol, ctitoria Sfântului, iar apoi strămutate la Mânăstirea Sfânta Treime 


din insula Halki unde funcţiona marea şcoală teologică a Patriarhiei Ecumenice. 


Sursa: Lumea Credinței nr. 2 (103), februarie 2012, pp. 64-66 

Sfântul Fotie cel mare - „Să-mi fie mie cuvintele tale duse la împlinire cu 
fapta” 





Traducere și adaptare: Laura Enache 
Omilia 5 rostită la Bună Vestirea Preasfintei Născătoare de Dumnezeu 


1. Strălucit este praznicul acestei zile și strălucită bucurie aduce marginilor 
pământului. Dă bucurie, risipind vechea întristare, dă bucurie, izgonind blestemul 
lumii și reînnoind ridicarea celui ce a căzut oarecând și dând tuturor mântuire. 
Îngerul vorbeşte cu Fecioara şi se nimiceşte şoapta şarpelui şi se înlătură atacul 
uneltirii. Îngerul vorbeşte cu Fecioara şi se slăbește înşelarea Evei şi firea osândită 
se arată mai înaltă decât osânda, ca şi mai înainte de osândă şi agonisește 
dobândirea Raiului ca moştenire. Acesta vorbește cu Fecioara și arvuneşte 
eliberarea lui Adam și şarpelui începător al răutății îi este răpită tirania asupra 
neamului nostru şi stăpânirea lui este zdrobită şi află acum că în zadar s-a înarmat 
împotriva făpturii. Căci slăbesc măiestriile lui împotriva noastră, fiindcă firea cea 
netrupească, aducând vestirea, pune trofeu de biruinţă nebiruit împotriva păcatului. 
Căci crucea lui Hristos şi Pătimirea cea de voie este înghițirea morții şi a păcatului 
de biruinţă, pe lângă pătimirea prin întrupare. 

Îngerul aduce bună vestirea Întrupării de care astăzi ne veselim și al cărei praznic îl 
prăznuim. Îngerul este trimis la Fecioară şi firea oamenilor se înnoiește, căci a băut 
vestirea ca pe un leac al mântuirii şi varsă tot veninul balaurului şi se curăţă de 
solzii bolii. Îngerul este trimis către Fecioara şi zapisul păcatului este rupt şi 
pedeapsa neascultării este anulată şi chemarea tuturor este arvunită. 


Astăzi a venit bunăvestirea bucuriei, fiindcă arhanghelul schimbă cuvinte cu 
Fecioara, fiindcă arhistrategul puterilor celor nevăzute vorbeşte cu Maria care era 
logodită cu Iosif, dar care a fost mai dinainte rânduită şi păstrată pentru lisus. 


Dar ce vorbeşte și ce îi aduce? O, înfricoşată taină, cuvânt negrăit şi mod necuprins 
al unui cuvânt străin! Încerc să spun ce îi vorbeşte şi ce îi aduce, dar sunt oprit de 
nelinişte? Sunt oprit, fiindcă încep să măsor noianul iubirii de oameni a Stăpânului. 
Sunt oprit, fundcă cer să scrutez adâncul dumnezeieștii iconomii. Și mintea 
ameţeşte să se apropie, cuvântul se retrage, limba încetează să grăiască. Şi apoi 
prin râvnă, cuvântul iarăşi, ca şi cum s-ar îndârţi, vrea să îndrăznească, dar 
nedumerirea înarmând tăcerea împotriva lui, o face să poarte biruinţa. 


2. Dar tu, o, cel mai înţelept dintre evangheliști vino ca, începând cu mine 
împreună cuvântul, să arunci departe de mine, prin împreună lucrarea ta, neliniştea 
mea şi, alungându-mi frica, fă-te chezaș îndrăznirii mele prin împreună vorbirea cu 
mine, zicând: În luna a şasea a fost trimis de Dumnezeu arhanghelul Gavriil într-o 
cetate a Galileei, al cărei nume era Nazaret, la o fecioară logodită cu un bărbat al 
cărui nume era losif din casa şi neamul lui David, şi numele Fecioarei era Maria. Și 
intrând îngerul la ea a zis: Bucură-te ceea ce eşti plină de har, Domnul este cu tine. 


Vezi care erau cele aduse ei și cele pe care le-a grăit către ea? Vezi pricina 
vorbirii? Bucură-te, zice, ceea ce eşti plină de har, Domnul este cu tine. O, străină 
taină care scapă oricărei înțelegeri şi oricărei cuprinderi cu mintea! Taina este 
crezută ca atare, nu este investigată, este admirată, nu cercetată, taina este 
închinată, nu examinată, mărturisită, nu scrutată, cinstită, nu cântărită, dorită, nu 
înțeleasă. 


Îngerul este trimis la Fecioara, anunțând stăpâneasca venire, vestind venirea lui 
Dumnezeu la oameni, binevestind replăsmuirea făpturii noastre. Îngerul este trimis 
la Fecioară făcând cunoscută pogorârea Stăpânului, și Stăpânul, odată cu vestirea, 
vine. Acela aduce bunele vestiri şi Stăpânul împlineşte cuvintele. Acela strigă 
Fecioarei: Bucură-te, ceea ce ești plină de har şi Stăpânul împlineşte cu fapta 
bucuria. Acela îi spune Fecioarei: Bucură-te, ceea ce eşti plină de har şi lumea 
întreagă prin ea adună roadele bucuriei. Acesta rostește închinarea Fecioarei celei 

fără de pată şi Fecioara se tulbură de străina închinare, iar toată făptura tresaltă de 
buna vestire mântuitoare. 


3. Se tulbură cinstita Fecioară, dar nu refuză salutarea. Se tulbură de cuvinte, dar 
nu se întoarce de la binefacere. Căci văzând, s-a tulburat de cuvântul lui şi se 
gândea ce fel de închinăciune să fie aceasta. S-a tulburat, dar nu s-a întors de la 
închinăciune. S-a tulburat, dar se gândea în sinea ei. Se gândea, căutând modul 
acestei închinăciuni, dar vedea raţiunea ei scăpând cugetelor ei. 


Ce fel de închinăciune să fie aceasta? Văd, zice, că nu este cuprinsă în limitele 
obișnuinţei, depășește rânduielile firii, nu poate fi descrisă de faptele omeneşti: Ce 
fel de închinăciune să fie aceasta? Îl văd pe mesager stând cu evlavie ceea ce mă 
convinge să primesc vestirea cu bucurie, dar îmi pune înainte cuvinte pețitoare şi 
bucuria se schimbă în frică şi îmi tulbură sufletul cu mesajul. Văd faţa reţinută de 
respect, dar îmi vesteşte venirea Mirelui. Îl văd vorbind cu înţelepciune, dar îmi 
vestește cuvintele zămislirii şi dorul fecioriei mă sileşte să bănuiesc cuvântul ca 
înşelător. Ce fel de închinăciune să fie aceasta ? De aceea mă tulbur văzând lucrul 
cântărind egal în mintea mea de ambele părți. 


Rânduiala mesagerului şi întreaga lui stare împreună cu frumuseţea chipului învaţă 
că mesajul vine de la Dumnezeu, dar cuvintele care îmi semnifică venirea unui 
pețitor mă conving să refuz învoirea. Căci, zice evanghelistul, văzând s-a tulburat. 


Ce a văzut şi pentru ce s-a tulburat? Văzându-l pe înger privind cu ochi curaţi, dar 
aducând mesajele unui pețitor. Luând aminte cu ochi curat, dar vorbind despre 
legăminte de nuntă. Auzind aceste cuvinte de nuntă şi văzând felul vorbirii că nu 
este părtaş patimilor, Sfânta Fecioară s-a tulburat de contradicţiile cugetelor şi fiind 
stăpânită de frică înţeleaptă, se uimea de străina închinare. 


4. Dar ce spune către ea îngerul? Oare a lăsat-o pe ea să se tulbure de cugetele 
contradictorii? Oare a privit-o cum se zbuciuma de valurile nedumeririlor? Și 
atunci cum nu ar fi fost mustrat ca un rău slujitor al poruncii? Cum nu i s-ar fi 
răsplătit cu pedeapsă pe drept cuvânt că a lăsat-o pe Fecioară să se tulbure. 


Ce îi spune: Nu te teme, Marie, nu am venit înșelare să-ți grăiesc ţie, ci să-ţi 
vestesc nimicirea înşelării. Nu am venit ca să înşel, ci să mă fac chezașul izbăvirii 
din înșelare. Nu am venit să-ţi prad neprădata feciorie, ci să-ți binevestesc 
sălășluirea întru tine a Plăsmuitorului şi păzitorului fecioriei. Nu te teme, Marie, nu 
sunt slujitor al vicleniei șarpelui, ci trimis al Celui ce nimicește șarpele. Acela prin 
cuvânt şi-a vărsat veninul în firea omenească și amestecând otrava cu moartea, a 

vărsat vătămarea în toți, iar eu am venit până la margini, concentrând în poruncile 
stăpânești viaţa cea fără de sfârșit, prin care se înde-părtează de la neamul 
oamenilor boala şi capătă îndrăznire fericirea cea din Rai. Acela prin amăgirea 
îndumnezeierii l-a prăvălit pe Adam în neascultare şi a schimbat petrecerea aceluia 
liberă de chinuri cu viaţa aceasta împovărătoare, iar eu îţi binevestesc pe Creatorul 
tuturor că va îndumnezei pe om cu adevărat în prea curatele tale sânuri feciorelnice 
şi va dezlega amăgirea îndumnezeirii. Am venit ca trimis al Mirelui, iar nu ca 
uneltitor, dătător de bucurie, iar nu pricină de întristare, mai înainte vestitor al 
mântuirii, iar nu sfătuitor al pierzaniei. Nu te teme, Marie, cu voi tămădui 
gândurile tale cu poruncile cele stăpâneşti, eu voi dezlega legăturile nedumeririi. 
Ai aflat har la Dumnezeu. Închinarea mea este a harului dumnezeiesc, nu slujitoare 
a firii omeneşti. Este a harului dumnezeiesc, iar nu a omeneștii uneltiri, este a 
harului dumnezeiesc, iar nu al comuniunii trupești. Este a harului dumnezeiesc care 
întrece orice cuget omenesc. 


Dar când auzi de har, omule, să nu socoteşti că în zadar i s-a dat harisma Fecioarei, 
nici să nu presupui că darul era din iubire de cinste deşartă. A aflat har Fecioara la 
Dumnezeu, fiindcă s-a făcut pe sine vrednică de Creatorul, fiindcă prin frumuseţea 
curăţiei şi-a înfrumusețat sufletul şi s-a pregătit pe sine să fie locaş vrednic de iubit 
Cuvântului, Celui ce a întărit cerurile. A aflat har la Dumnezeu, nu numai fiindcă 
şi-a păzit fecioria fără de prihană, ci şi fiindcă şi-a păzit neîntinată dispoziția liberă 
a inimii, fiindcă din pruncie a fost sfințită lui Dumnezeu templu însuflețit netăiat 
de mână omenească, ci zidit de Împăratul slavei, din pricina nepătării trupului, a 
strălucirii fecioriei, a neîntinării curăției, a dispoziției inimii celei curate, din 
pricina neplecării sufletului spre păcat şi a neschimbării din bine. 


Pentru aceasta,vei lua în pântece și vei naşte Fiu, pe care Heruvimii ÎL slăvesc cu 
cutremur. Vei lua în pântece şi vei naşte Fiu, pe care cetele îngerilor se 
înfricoşează să-L privească, pe care făptura întreagă nu-L poate cuprinde, pe 
Creatorul pântecelui nestricăcios, nu stricând fecioria, ci pecetluind încuietorile 
fecioriei, care prin naştere nu va nimici curăţia, ci o va arăta nestricată de toată 
întinăciunea. Vei lua în pântece pe Cel ce este pretutindeni, dar neîncăput nicăieri, 
pe care numai pântecele tău este crezut că poate să-L încapă fără strâmtorare. Vei 
lua în pântece pe Plăsmuitorul strămoşului tău. Despre tine a strigat şi prorocul, 
zicând: lată Fecioara va lua în pântece şi va naşte Fiu şi vor chema numele lui 
Emanuil care se tâlcuieşte „Cu noi este Dumnezeu”. Acesta Dumnezeu tare este, 
Stăpânitor, Domn al păcii și părinte al veacului ce va să vie. 


Cele prorocite despre tine le binevestesc şi eu astăzi şi nu vin să-ţi aduc cuvintele 
mele, ci aducând poruncile Celui ce m-a trimis. Acela l-a insuflat pe Isaia să 

prorocească despre tine. Acesta iarăşi mi-a încredințat mie astăzi să binevestesc 
împlinirea prorociei de atunci care este pe cale de a se înfăptui. Şi iată, vei lua în 
pântece şi vei naşte Fiu şi vor chema numele lui Emmanuil, care se tâlcuieşte cu 
noi este Dumnezeu, dar fiindcă prin EL se vor bucura de mântuire Îl vor numi Iisus, 
pe Cel ce i-a mântuit pe ei din păcatele lor. Căci numele Lui vine de la binefacere, 
chemarea numelui este de la folosul Lui, din fapte este lauda. ÎI vor numi lisus, 
prin care le curge lor bogăţia nesecată a mântuirii, prin care sunt zdrobite boldurile 
morţii, prin care înfloreşte harul nemuririi. Şi cade stăpânirea păcatului, poartă 
biruință firea celui căzut. Acesta mare va fi și Fiu al Celui Preaînalt Se va chema. 
Mare va fi, cum şi era, chiar dacă va îmbrăca strâmtorarea trupului, chiar dacă Îşi 
va încinge smerenia trupului. Mare va fi căci nici asumarea omenității nu-l va 
micşora măreția dumnezeirii, ci mai degrabă va înălța împreună cu ea smerenia 
omenității. 


Mare va fi şi după întrupare, sau dacă vrei, şi după osteneli și după sudorile care 
curg în picuri mari și după ce a primit a pătimi toate câte obişnuiește să pătimească 
firea trupului. Pentru aceea, chiar dacă ÎL vei vedea flămânzind, asudând, ostenind, 
ocărât, biciuit şi la sfârşit răstignit, mort şi îngropat, să nu presupui nimic 
nevrednic de Dumnezeu, cu privire la Cuvântul lui Dumnezeu. Căci Acesta mare 
va fi, precum şi era, chiar dacă a primit de voie cele ale trupului şi s-a supus legii 
firii noastre prin propriul trup. Mare va fi şi Fiu al Celui Preaînalt Se va chema. 
Căci nu tu ÎL vei numi, ci Acela Se va chema. Căci nu tu Îl vei numi cu numele, ci 
Acela va fi numit. Şi de cine va fi numit? Fie în mod vădit că de Tatăl cel de o 
ființă care cunoaşte exact firea Fiului, Căci nimeni nu a cunoscut pe Fiul decât 
numai Tatăl şi nimeni nu a cunoscut pe Tatăl, decât numai Fiul, de la care este 
naşterea negrăită și mai înainte de veci a Fiului, Acesta are și cunoașterea Lui 
nemincinoasă. 


Cel ce are şi cunoașterea adevărată a Odraslei, Acesta este vrednic de crezare că l-a 
pus şi numele potrivit. Pentru aceea și zice Dumnezeul tuturor şi Tatăl Domnului 
nostru lisus Hristos: Acesta este Fiul Meu cel iubit întru care am binevoit, de El să 
ascultați. Aşadar numele Lui este dintotdeauna, chiar dacă abia acum 1-a fost pus 
numele spre învățătura şi cunoaşterea noastră. De aceea și spune că va fi numit, iar 
nu că va fi. Căci era şi mai înainte de veci, şezând împreună cu Tatăl cel de o 
fiinţă. Pe Acesta ÎL vei lua în pântece şi te vei arăta Maică a Lui. Pe acesta Îl va 
primi sânul tău feciorelnic, care nu a încăput în sălaș ceresc, al Cărui pumn ţine 
toate şi a Cărui lucrare a proniei este ţinerea și menţinerea fiinţelor, pe Acesta Îl 
vei lua în pântece. 


kk hkkhkhkkrhkhkhkhkhkhhkikhkhkikhikiki 


Xe Xe e e Xe De Xe e e Xe e e e De De e e e e e e De e e e e e e e e e XX 


kkkkkkkhkhkhkhkikhkhkhrhkhkhhkikrhkihkikihyik 


XP Xe e Xe Xe De Xe e e Xe e e Xe e e e Xe e e Xe e e e e e e e e Xe e XX 


5. Dar ce răspunde la toate acestea Preasfânta Fecioară? Oare nu cumva a fost 
îndată înmuiată de cuvinte sau deschizându-și auzul cu plăcere gândurilor, şi-a dat 
fără cercetare încuviințarea? Nicidecum. Dar ce zice? Știu acum limpede că îmi 
descrii în cuvinte zămislirea şi nașterea şi pe Fiul meu, dar prin acestea şi mai mult 
mi-ai mărit nedumerirea. Cum va fi mie aceasta de vreme ce eu nu ştiu de bărbat? 
Căci orice naştere este prin unirea cu bărbat pe când înstrăinarea de unirea cu 
bărbat nu îngăduie nici auzului să conceapă zămislirea. 


Cum îmi va fi mie odraslă, al Cărei Născător nu este cunoscut? Cum va fi aceasta? 
Și cine ştie să tâlcuiască sfatul cel stăpânesc? Cine îndrăzneşte să afle pricină 
poruncii împărăteşti sau să expună raţiunea tainicei iconomii? Cine poate să 
vestească modul străinei nașteri? Cine poate pătrunde taina cea nepătrunsă? Cum 
va fi aceasta? Una știu, una am fost învăţat, una am fost trimis să spun, şi pe 
aceasta o spun: Duhul Sfânt va veni peste tine şi puterea Celui Preaînalt te va 
umbri. Acesta te va învăţa cum vei naşte, acesta îți va tâlcui cum vei zămisli, căci 
EI este părtaş sfatului stăpânesc, ca fiind de un tron, iar eu sunt rob, slujitor al 
poruncilor stăpâneşti, nu tâlcuitor al poruncii, plinitor sunt al voii Lui, nu interpret 
al sfatului. Acesta va rândui toate, Acesta toate le cercetează, şi adâncurile lui 
Dumnezeu. Eu însă strig: Bucură-te, ceea ce eşti plină de har şi laud minunea şi mă 
închin nașterii, dar ca să spun modul zămislirii nu ştiu. 


Dar dacă vrei să primeşti credinţa celor vestite ţie și prin alte exemple, ase-mănând 
cele mari cu cele mici, crezând prin cele întâmplate deja pe cele viitoare, astfel vei 
lua în pântece şi vei naşte Fiu, precum toiagul lui Aaron a odrăslit nelucrat, lucrând 
cele ale celor ce aveau rădăcină, şi precum ploaia a căzut din cer pe lână şi a udat-o 
numai pe aceasta, iar pământul nu l-a rourat, tot aşa și tu vei lua în pântece şi vei 
naşte Fiu. Aceasta o vestește mai dinainte strămoșul tău David, însuflat mai 
dinainte de Dumnezeu să vadă naşterea ta: Pogori-Se-va ca ploaia pe lână şi ca 
picăturile ce cad pe pământ. Precum rugul a primit focul şi cum hrănind flacăra nu 
se strica, tot așa şi tu vei zămisli Fiu, împrumutându-l trup, dând hrană focului 
nematerialnic şi atrăgând în schimb nestricăciunea. Căci acestea toate au 
preînchipuit zămislirea ta, au făcut cunoscută mai dinainte nașterea, au zugrăvit de 
departe naşterea ta. Acestea au fost preînchipuite ca să adeverească negrăita ta 
naştere. S-au întâmplat mai dinainte ca să zugrăvească umbrit necuprinderea tainei. 
Căci rugul aprins, şi roua care roura, şi toiagul care dădea frunze, nu aduceau nici 
un folos vieţii, nici nu îl atrăgea pe om spre lauda celui ce săvârşea minunea, ci 
minunea se întâmpla cumva fără rost, afară numai dacă nu preînchipuiau icoane și 
propo-văduiri ale naşterii tale, ca şi cum ar preceda venirea Stăpânului. 

O ai, dacă vrei, şi pe vecina şi ruda ta Elisabeta spre exemplu. lată şi aceasta, a 
zămislit fiu, la bătrâneţea ei, şi aceasta este a şasea lună pentru ea, cea numită 
stearpă, că la Dumnezeu nimic nu este cu neputinţă. Căci Cel care desface 
legăturile sterpiciunii, Acesta poate să gătească naştere de la sine fără mijlocirea 
bărbatului. Cel ce reînnoieşte rădăcina uscată şi o face butuc roditor, Acesta și 
țarina cea nearată o va înnoi Sieşi ca pe un ogor roditor. 


6. Dar acestea arhanghelul le-a spus ca să o facă pe fecioara cea fără de pată să se 
învoiască. Ce răspunde la toate acestea prea cinstita Fecioară, patul cel ceresc, 
muntele cel sfânt, izvorul cel pecetluit, păstrat pentru Cel ce l-a pecetluit? Fiindcă 
Duhul cel Sfânt va veni lămurit, nu mă mai împotrivesc, nu mai spun nimic 
împotrivă: Fie mie după cuvântul tău. Dacă sunt socotită vrednică de Stăpânul, voi 
sluji bucuros voii Lui. Dacă Îi este drag Ziditorului făpturii ca eu să fiu templu 
Ziditorului, să zidească El Însuşi casă cum a binevoit. Dacă Plăsmuitorul se 
odihneşte în făptură, să plăsmuiască întru mine trupul Lui, cum știe El și cum 
volieşte. lată roaba Domnului fie mie după cuvântul tău. Să-mi fie mie cuvintele 
tale duse la împlinire cu fapta. Fie mie cuvintele tale potrivite cu faptele. 


7. Dar sfânta şi nestricata Fecioară arătând prin aceste cuvinte ascultare trimi-sului 
Stăpânului, a încheiat cuvântul, dar noi ce vom aduce Fecioarei? Ce laudă 
desfătătoare îi vom ţese ei? Care altele decât cele ale căror temeiuri ni le-a dat nouă 
de la început Arhanghelul Gavril, zicând: 

Y Bucură-te, ceea ce eşti plină de har. Domnul este cu tine. Binecuvântată eşti 
tu între femei şi binecuvântat este rodul pântecelui tău. 

Y Bucură-te, fiindcă vedem pe Soarele dreptăţii răsărind din tine şi lumea 
cerească împreună cu cea pământească strălucind şi alungând întunericul 
înșelării şi strălucind lumii lumina harului. 

Y Bucură-te, ceea ce eşti plină de har că lucrând nearat spicul care ne 
hrănește sufletul, ai nimicit seminţele lăstarului celui stricător de suflet. 

Y Bucură-te, că pâinea dătătoare de viaţă care s-a copt în pântecele tău 
purtător de foc, ca într-un cuptor, ne-o oferi nouă ca ambrozie, risipind 
vătămarea mâncării celei aducătoare de moarte, ca pe o frământătură. 

Y Bucură-te, că ne-ai rodit nouă pomul vieţii, uscând odrăslirile mâncării din 
pom, și dându-ne nouă dulceaţa cunoștinței. 

Y Bucură-te, ceea ce eşti plină de har, că învistierindu-ţi mărgăritarul cel de 
mult preţ, ai transmis până la marginile lumii bogăția mântuirii. 


Binecuvântată eşti tu între femei, că ai nimicit înfrângerea căderii femeii, 
preschimbând ocara înșelării în lauda neamului. Că întru tine, Fecioara, Cel ce a 
plăsmuit din feciorelnic pământ pe Adam la început îl replăsmuieşte pe om astăzi 

din feciorelnicele tale sângiuri, fiindcă, ţesând veșmântul trupului Cuvântului, ai 
acoperit goliciunea celui întâi zidit. Și pentru ce să le mai înşir pe toate? 


Y Bucură-te, ceea ce ești plină de har, că întru tine s-au săvârşit cele mai 
presus de om şi binecuvântarea tuturor bunătăţilor prin nașterea ta nouă 
ne-a înflorit. 


8. Însăţi, 0, Fecioară şi Maică, singurul lucru nou şi străin sub soare, tinde-ne nouă 
rugăciunea ta spre ocrotire şi trimite ajutorul tău spre pază, întăreşte pe robul tău 
cel credincios şi pe împăratul nostru drepteredincios în virtute și în cinstirea de 
Dumnezeu, povăţuindu-l să cârmuiască în chip înţelepțit de Dumne-zeu cârmele 
împărăției celei de aici, arătându-l moştenitor al Împărăției celei de dincolo, a lui 
Hristos, adevăratul nostru Dumnezeu, Fiul tău şi Stăpânul, pe care fie ca noi toţi să 
o dobândim cu harul şi cu iubirea de oameni ale lui Hristos Însuși, adevăratul 
Dumnezeul nostru, Cel zămislit fără de sămânță, odrăslit negrăit şi născut netâlcuit 
din tine. Că EI ne-a făcut pe noi, și noi suntem poporul Lui şi oile păşunii Lui, şi 
Lui îi trimitem slavoslovia şi închinăciunea noastră, împreună cu Tatăl cel 
împreună fără de început şi de o fiinţă şi cu de viaţă dătătorul Duh Cel de o fire şi 
împreună veşnic, acum şi pururea şi în vecii vecilor. Amin. 


(Sfântul Fotie cel mare, Omilia 5 la Buna Vestire, în curs de apariţie la Editura 
Doxologia) 

„Unii, prin depărtarea de mâncăruri îşi înnobilează trupul, dar cu limba prin 
cleveteli, mănâncă amarnic cărnurile aproapelui” 





(Se [e) de) [ef E Be 


Căci sunt unii care se îndeletnicesc cu postul din dorinţa de a plăcea oamenilor, dar 
refuză harul lui şi câştigul ostenelilor şi, în timp ce trebuia să-şi ţină strâns ago- 
nisita, în chip nenorocit, o risipesc, imitând lucrarea neguțătorilor celor vătămaţi la 
minte, care, înfruntând nesfârșita adâncime a mării şi oceanului şi, scăpând fără de 
vătămare, în plutirea lor, din furtuni şi întreite valuri, fiindcă acostează chiar la 
buza țărmului, își scufundă toată marfa la malul mării, ca şi cum ar fi în largul 
mării. Așa păţesc cei ce caută la slava cea de la oameni și care scufundă toată oste- 
neala postului. 


Dar unii prin lipsa de mâncăruri își subțiază înfăţişarea, dar prin umflarea slavei 
deşarte se umflă şi se aprind, făcându-se pe ei trupești printr-o asemenea dietă, 
luptându-se din răsputeri să-şi ascundă patima iniţială a lăcomiei pântecelui printr- 
o patimă mai cumplită, a părerii de sine, iar alții, prin depărtarea de mâncăruri îşi 
înnobilează trupul, dar cu limba prin cleveteli, mănâncă amarnic cărnurile aproa- 
pelui. Pentru aceştia era mai bine să fie demonizați şi să-şi pună dinainte mădu- 
larele ca de mâncare, decât să cheltuiască vieţile aproapelui prin ponegriri şi prin 
ocuparea cu acestea şi prin adăstarea în reproşuri şi ocări. 

Căci patima lăcomiei pântecelui prin faptul că este greu de ținut în frâu şi este 
cumva fără de voie, poate să atragă mila asupra celor care o au și nu îi scoate afară 
din bunăvoința de sus în vremea cercetării celor trăite pe pământ, dar cel ce are de 
voie fapta nebunească, demonică și crudă, pe bună dreptate îşi atrage rană şi ură 
din partea tovarășilor săi şi își face neîmblânzită și înfricoşată dumnezeiasca pe- 
deapsă. 


Pentru ce, lăsând ale tale, omule, judeci pe aproapele? Pentru ce, purtând bârna în 
ochiul tău, te interesezi de paiul fratelui? Pentru ce nu auzi legea stăpânească ce ne 
poruncește: Nu judecaţi şi nu veți fi judecaţi, ci ca şi cum te-ai fi rânduit cetățean 
în slujba altui legiuitor, te arăţi pe tine însuţi, nu prin scris, ci cu viaţa, potrivnic 
Legii şi judeci pe aproapele tău şi te bucuri, poate, de învinuirile împotriva lui, deşi 
Dătătorul tău de lege strigă împotrivă şi îți poruncește? Căci nu așa a poruncit Dă- 
tătorul nostru de lege: Judecă, ca să nu fii judecat şi loveşte şi rănește pe alții cu 
clevetelile care ţi se cuvin ţie, ca să ascunzi că tu eşti astfel şi prin învinuirile şi 
condamnările altora să ascunzi propria ta răutate. 


lar Dătătorul nostru de lege şi Dumnezeu mărturiseşte nu judecaţi, ca să nu fiți ju- 
decați şi cine eşti tu ca să judeci pe sluga altuia? Iar prin cuviosul Pavel iarăși mu- 
stră: În ceea ce judeci, pe tine însuţi te judeci. Ce silă te împinge la acest păcat? Ce 
câștig nădăjduit dintr-o asemenea nebunie te îndeamnă la asemenea nerușinare, 
încât să te împuţinezi în a păzi poruncile Stăpânului celui urâtor al răului şi să te 
pleci la porunca tiranului urâtor de oameni? Sau mai bine zis, ce pagubă nu urmea- 
ză pentru cei chinuiţi de o asemenea deşartă osteneală? 


Când trebuie să plângem şi să ne pocăim pentru propriile păcate şi să pedepsim 
păcatul prin post şi, prin faptul de a nu judeca pe aproapele, să răpim bunăvoința 
Judecătorului de obşte şi de acolo să scoatem iubire de oameni, noi, neținând 
seama de nimic dintre acestea toate, lăsăm rănile noastre nevindecate, ne facem 
cercetători amarnici ai celor ce nu ni se cuvin nouă deloc, interesându-ne de cuvân- 
tul şi de mersul și zâmbetul aproapelui. 


Dar pentru ce trebuie să vorbim noi despre fapte, care deşi încă nici nu s-au întâm- 
plat, răul nostru obicei, exersându-se în meditarea lor zilnică, le plăsmuieşte cu 
ușurință şi încălzeşte la sân bănuielile noastre şi naște chin şi nedreptate vieții 
omeneşti şi toate acestea ca şi cum ar fi judecate de un judecător drept ce judecă 
după legi dumnezeieşti şi le strecoară curgerii limbii noastre şi nu ne ruşinăm să ne 
purtăm urât toată ziua. 

Cei care îşi fac din acestea meditaţia vieţii lor şi-şi petrec timpul cu acestea, cum 
nu îşi atrag loruși în chip nenorocit cea mai de pe urmă pagubă pentru care nu este 
cu putinţă să aflăm nici o justificare? Căci uneltind să vătămăm prin cuvinte necu- 
vioase petrecerile altora, noi înşine, expunându-ne propria viaţă răutății defăi- 
mătorilor, ne vătămăm cu felurite rele şi înălțându-ne să judecăm pe alţii, cădem 
noi înşine în prăpastia osândiţilor. Şi cine sunt cei ce ponegresc? Răii pe cei buni, 
viclenii pe cei blânzi, dacă nu cumva s-ar întâmpla şi altceva încă mai curios. 


(Sfântul ierarh Fotie, patriarhul Constantinopolului, Omilii, traducere de Laura 
Enache, în curs de apariţie la Editura Doxologia) 

Predici şi editoriale despre Sfântul ierarh Fotie 

Sfântul Nicolae Velimirovici - Proloagele de la Ohrida - Pomenirea Sfântului 
Fotie, patriarhul Constantinopolelui 


Sfintul Nicolae Velimirovigis - 


AIE Oh 


Y 


lanuarie - lunie 


Vol] 





Sfântul Fotie a fost un mare luminător al Bisericii. El era rudă a împăratului şi al 
slăvitului patriarh Tarasie. 


EI a fost zelos apărător al Bisericii în contra papismului şi a altor erezii ale 
latinilor, în şase zile el a parcurs toate treptele sfinte ale preoţiei, de la mirean, la 
patriarh. EI a fost intronizat pe scaunul patriarhal în Sfânta zi de Crăciun a anului 
857 după Hristos şi a adormit în Domnul treizeci şi patru de ani mai târziu, în 891. 

Comoara Sfântului mare ierarh Fotie, mărturisitorul care a ştiut (cum) să 
spună nu Papei! 





Întrebându-l de pricina tăcerii lui, sfântul răspunde: Dumnezeu aude şi glasul celui 
ce tace, la care cei din sinod, având întâi-stătători pe trimişii papei, nu încetează a-l 
sili, întrebându-l de nenumărate ori: De ce nu răspunzi? Sfântul le spune: - Nici 
lisus nu a scăpat de condamnare. 


“Sfântul Fotie, iubiții mei, ne-a lăsat ceva preţios, Ortodoxia. Aceasta este cea mai 
mare comoară a noastră. Nu o înţelegem, nu o simţim...Faţă de vrăjmaşii credinţei 
era leu. S-a luptat împotriva multor erezii şi desigur a iconomahilor. Îi mustra pe 
bogaţii care erau răpitori şi nedrepţi. S-a pus rău însă cu împărații şi autocratorii. Şi 
aceasta i-a adus prigoană“ 


“Spune viaţa lui că atunci când auzea că cineva a păcătuit, curgeau lacrimi din 
ochii lui; credea că a păcătuit el însuşi şi se tânguia şi-l ruga pe Dumnezeu să-l 
ierte”. 

Mitropolitul Augustin Kantiotis - Omilie la pomenirea Sfântului Fotie, 
patriarhul Constantinopolului 


Luna trecută (pe 19 ianuarie) l-am prăznuit pe Sfântul Marcu, episcopul Efesului, 
evghenicul, care a spus „nu” papei. Astăzi se aude din nou un „nu” papei. L-a spus 
un alt sfânt, mare dascăl şi părinte al Bisericii, sfințitul Fotie. Despre el vom spune 
câteva cuvinte. 


SR 5 e 


Marele Fotie s-a născut în capitala Imperiului Bizantin, în Cetate (Constantinopol), 
în jurul anului 810. A trăit şi a activat în veacul al IX - lea - au trecut deci de atunci 
mai bine de o mie de ani. A fost educat într-un mediu familial bun. Familia joacă 
un rol important. Dacă deschidem Vieţile Sfinţilor, vom vedea că toți aceştia pe 
care îi sărbătorim (Vasile, Grigorie, Gură de Aur, Fotie...), toţi au ieşit din case 
creştine. Atunci, în casele acelea se făcea rugăciune, priveghere; casa se transforma 
în biserică. Din astfel de case sfințite au ieşit Părinţii. Atunci din case ieşeau îngeri; 
astăzi ies demoni. De unde să iasă acum părinţi şi dascăli? O mare răspundere aveţi 
Voi, părinţii, care - am spus-o de mii de ori şi voi muri cu această durere - pe copiii 
voştri îi faceţi învăţători, profesori, generali, avocaţi; dar nici unul afierosit pentru 
preot, cleric, misionar! Şi dacă englezii, francezii, italienii au trimis jos, în Africa, 
în acele părţi sălbatice, pe cei mai buni copii ai lor, noi nimic. 


Aşadar, Sfântul Fotie a ieşit dintr-o casă creştină: tatăl evlavios, mama evlavioasă. 
Erau nobili şi după lume. Ce înseamnă nobil? Nu că aveau bogății şi funcţii. Cea 
mai mare nobleţe este virtutea. Aşadar, erau oameni virtuoşi şi evlavioşi. Şi cum 
spuneau şi strămoşii noştri, „tot aurul de pe pământ şi de sub pământ nu valorează 
cât virtutea” (Platon, N6u. 5,728 A). Cât valorează virtutea nu valorează tot aurul 
din lume. Dintr-o astfel de casă a ieşit Fotie. Mama lui, Irina, şi tatăl lui, 
Serghie, au fost martiri în perioada iconoclasmului. 


Fotie a arătat de mic că va deveni mare. Era un copil - minune, nu era doar deştept; 
era un geniu. Genii se numesc cei care pot să pătrundă adânc în lucruri şi să 
rezolve cele mai dificile probleme. Precum Olimpul este cel mai înalt munte, tot 
aşa genii sunt marile înălţimi ale cugetării. Odată la o sută, două de ani se naşte un 
geniu. Mari bărbaţi, staturi înalte, precum erau de pildă Homer, Platon, Aristotel, 
sau - în epoca noastră - Einstein. 


Sfântul Fotie nu era doar un geniu; era şi sârguitor. Nu semăna cu acea slugă 
leneşă din pilda talanților, care a luat talantul şi l-a ascuns în pământ. Marele Fotie 


kk hkkhkhkkrhkhkhkhkhkhhkikhkhkikhikiki 


e Xe e Xe Xe e Xe e e Xe e e e De De e e e e e e De e e e e e e e e XX 


kkhkkhkkkkhkhhkikhkhkhkrhkhkhhkikrhihkikihyik 


XP Xp De e Xe De Xe e e Xe e e Xe e e e Xe De e e e e e e e e e e e e XX 


a cultivat talantul său. Noaptea nu dormea decât puţine ore. Studia. Ce studia? Pe 
scriitorii antici, iar, mai mult, pe Părinţii Bisericii: Gură de Aur, Vasile, Grigorie 
Teologul... Dar mai înainte de toate o carte o ştia pe de rost: Sfânta Evanghelie, 
Sfânta Scriptură. Geniul şi osârdia lui s-au împletit în aşa fel, încât el s-a dovedit 
unul din cei mai mari bărbaţi ai umanităţii. A studiat gramatica, poezia, retorica, 
filozofia, chiar şi medicina şi orice altă ştiinţă. Preda în Constantinopol trecând 
drept un profesor înţelept. 


Foarte devreme a fost luat la palatul împăratului şi a ocupat mari funcții la Curtea 
lui Teofil; a ajuns protospătar (şeful gărzii imperiale), protoasicrit (secretar general 
al statului) şi senator (parlamentar). 


Deodată, la vârsta de 47 de ani, a devenit patriarh al Constantinopolului, într-o 
perioadă dificilă a Imperiului Bizantin. Şi-a dorit? Nu şi-a dorit. El iubea cărţile, 
îi plăcea în cabinetul de studiu. L-au luat de acolo - laic fiind - să-l hirotonească. 
Când a văzut că se insistă, nu a dormit toată noaptea. Plângea şi spunea: Prefer să 
mor decât să se întâmple aşa ceva. Nu pentru că dispreţuia demnitatea preoțească, 
ci pentru că ştia cât de dificil este să ridice cineva această răspundere, mai ales în 
astfel de timpuri. La urmă însă s-a supus. A fost hirotonit într-o săptămână: 
monah în prima zi, apoi citeţ, ipodiacon, diacon, preot şi mai pe urmă episcop şi 
patriarh în ziua Naşterii Domnului, în anul 857. Nu s-a mândrit. Și-a păzit 
cugetul în cumpătare. Era smerit. 


Spune Viaţa lui că atunci când auzea că cineva a păcătuit, curgeau lacrimi din ochii 
lui; credea că a păcătuit el însuşi şi se tânguia şi-l ruga pe Dumnezeu să-l ierte. 


Aşa era Sfântul Fotie, plin de iubire şi de compasiune pentru turma lui. Dar faţă de 
vrăjmaşii credinței era leu. S-a luptat împotriva multor erezii şi desigur a 
iconomabhilor. Îi mustra pe bogaţii care erau răpitori şi nedrepţi. S-a pus rău însă cu 
împărații şi autocratorii. Şi aceasta i-a adus prigoană. Avea duşmani. 


Cine au fost cei care l-au mâncat? Preoţii, episcopii şi călugării. Nu suportau limba 
lui. Toţi aceştia s-au aliat împotriva lui. Au reuşit şi au atras pe împărați de partea 
lor şi de două ori Sfântul Fotie a fost trimis în exil. 


— Prima oară în 867, sub Vasile macedoneanul, în Mănăstirea Acoperă- 
mântului pe țărmurile tracice ale Bosforului. Şi nu i-au permis să ia cu el pe 
nimeni. Ceea ce l-a durut cel mai mult a fost faptul că nu l-au lăsat să-şi ia 
cu el nici cărțile care erau mereu tovarăşii lui. L-au caterisit în 869. 

= În 878 a revenit pentru a doua oară în tronul patriarhal, însă iarăşi l-au 
detronat în 856, sub Leon cel înţelept, şi l-au exilat într-o mică insulă lângă 
Calcedon, în mănăstirea leriei. Acolo, în exil, şi-a închis ochii pe 6 
februarie 891. 


Marele Fotie a spus „nu” papei, care voia să supună întreaga lume stăpânirii lui. 
Dacă suntem astăzi ortodocşi, o datorăm Sfântului Fotie. Catolicii nu vor să audă 
de numele lui; pentru noi, ortodocşii, este apărător al credinţei, precum marele 
Atanasie, precum Marcu Evghenicul şi atâţia alți părinţi. 


3 5 2 


Sfântul Fotie, iubiții mei, ne-a lăsat ceva preţios, Ortodoxia. Aceasta este cea mai 
mare comoară a noastră. Nu o înţelegem, nu o simţim. 


Un sfânt ascet din zilele noastre a rostit o profeție: dacă vom continua să trăim cum 
trăim, va veni ziua în care unii vor fi franci (catolici), alții protestanți, unii masoni, 
alții marxişti şi atei, unii în diferite alte erezii şi religii... Din nefericire, cei mai 
mulți sunt indiferenți. Dacă se înmulţesc iehoviştii (hiliaştii); pe cine interesează? 
Îţi spun: De asta să se îngrijească preoţii şi episcopii... Nu este aşa. Eşti creştin 
ortodox? Trebuie să te lupţi pentru credinţa ta şi să te rogi lui Dumnezeu. Suntem 
datori. Cât s-au nevoit Părinţii pentru credinţa noastră! Să ne facem şi noi astăzi 
imitatorii lor. Când va apărea la casa voastră vreun eretic şi va bate în uşă, imediat 
să informaţi Mitropolia. Ereticii şi cei de alte religii câştigă acum privilegii; iar noi, 
ortodocşii, vom deveni elini de mâna a doua. Aceştia Îl hulesc pe Hristos, pe 
Dumnezeu, pe Maica Domnului, toate cele sfinte şi nu-i împiedică nimeni. Dacă le 
spui ceva şi îi speri, imediat te denunţă că i-ai atacat. Patria noastră s-a transformat 
într-o vie fără gard. 


Unde este acum marele Fotie, unde este Marcu Evghenicul, unde sunt Vasile şi 
Gură de Aur, unde sunt mucenicii şi mărturisitorii! Noi, cei puţini, câţi am mai 
rămas şi mai credem, să ne trezim şi să luptăm pentru credinţa noastră. Mai bine să 
se stingă soarele decât Ortodoxia. 


Unul din cei de demult zicea: Dumnezeul meu, îți mulţumesc că nu m-ai făcut 
copac, că nu m-ai făcut animal patruped, ci m-ai făcut om. Şi un altul spunea: Îţi 
mulțumesc, Dumnezeul meu, că m-ai făcut elin. Noi trebuie să-l mulţumim lui 
Dumnezeu, pentru că ne-am născut ortodocşi. 

Fie ca Dumnezeu, pentru mijlocirile Preasfintei Născătoare de Dumnezeu, ale 
Sfântului Marcu Evghenicul şi ale Sfântului Fotie, să ne miluiască şi să ne 
mântuiască. Amin. 

(traducere din elină: monahul Leontie) 


Sursa: Cartea “Ne vorbeşte Părintele Augustin, Mitropolitul de 103 ani” 


(Omilie a Mitropolitului de Florina, Părintele Augustin Kantiotis, în Sfânta 
Biserică a Sfântului Pantelimon, Florina, 7 spre 8.02.1986, vineri spre sâmbătă) 

Mitropolitul Augustin Kantiotis - Predică la pomenirea Sfântului Fotie, 
patriarhul Constantinopolului: O turmă şi un păstor 





„O turmă, un păstor! ” (loan 10, 9-16) 


Iubiţii mei, ciobanul îşi iubeşte oile, se interesează de ele. Le conduce la păşuni şi 
la izvoare. Le paşte, le adapă, iar seara le aduce înapoi. Le numără şi le păzeşte în 
staul. Dacă lipseşte vreo oaie, ciobanul cel bun nu poate fi liniştit. Se întoarce 
înapoi şi aleargă până o găseşte. Şi când o găseşte, o pune pe umărul său şi o aduce 
în staul. În nopţile de iarnă, când în munţi este zăpadă şi coboară lupii, ciobanul 
este neliniştit. Şi păzeşte staulul cu câinii ciobăneşti. Aceştia latră şi nu-i lasă pe 
lupi să se apropie. Şi când o oaie se îmbolnăveşte, atunci se îngrijeşte de ea în mod 
deosebit. 


Dar există un cioban care îşi iubeşte mai mult decât oricine oile. Şi acest cioban 
îndurător, ciobanul cel bun, este Domnul nostru lisus Hristos. Oile lui suntem toţi 
oamenii. Oi cuvântătoare sau raţionale conduce Hristos. Între ciobanul pe care-l 
cunoaştem şi Domnul nostru lisus Hristos ca păstor al sufletelor există asemănări. 


Precum ciobanul îşi ia oile şi le duce la păşuni şi la izvoarele cele răcoroase, aşa şi 
Hristos pe oile sale, pe creştini, îi conduce la păşuni. Care sunt aceste păşuni? Sunt 
sfintele cărți, este predica Evangheliei, este Sfânta Scriptură. Aici pasc oile cele 
cuvântătoare. 

Și precum ciobanul a construit un staul şi acolo îşi adăposteşte şi îşi păzeşte oile, 
aşa şi Hristos a zidit Sfânta lui Biserică, care este staul şi acolo îşi adăposteşte şi îşi 
ocroteşte oile Sale cuvântătoare, pe creştini. 


Și precum ciobanul are câini ciobăneşti care latră, aşa şi Hristos în Biserica Lui are 
- Şi vai dacă nu ar avea! - câini ciobăneşti. Şi câinii ciobăneşti, care latră şi nu îi 
lasă pe lupi să se apropie, sunt propovăduitorii Evangheliei. 


Și precum ciobanul, când îşi pierde o oaie, nu se linişteşte până nu o găseşte, aşa şi 
Hristos nu s-a liniştit, ci a coborât din cele cereşti aici pe pământ, ca să afle oaia 
cea pierdută şi s-o conducă spre mântuire. 


Și ceva mai presus a adăugat Hristos. Nici un cioban nu-şi jertfeşte viaţa pentru oi; 
profită de pe urma oilor. Dar Hristos nu profită de pe urma oilor lui, nu le 
exploatează. N-are nici un folos de la creştini, dar El însuşi s-a jertfit pentru 
mântuirea omenirii. 

Aşadar, Hristos este Păstorul cel Bun, precum zice în Evanghelie: “Eu sunt 
păstorul cel bun” (loan 10, 14). Şi noi suntem oile Lui. Hristos se îngrijeşte de 
Biserica Lui. Şi acum, când este în ceruri, continuă să se intereseze de oile Lui. 


Odată, când erau ciobani cu mii de oi, nu puteau să le pască singuri. De aceea 
aveau şi ajutoare. Păstorul care avea turma cea mare se numea marele baci, şi 
acesta avea ajutoare, pe baci, care îl ajutau. Aşadar, aşa se numeşte şi Hristos în 
Scriptură; nu este o denumire inventată de mine. Este să spunem marele baci, 
“arhipăstorul” (1 Petru 5, 4), care are mii şi milioane de oi. Şi aici jos, pe pământ, 
are ajutoare, păstori cărora le-a încredinţat turma. Aceştia sunt preoţii, arhiereii, 
patriarhii, şi în general toţi clericii. Şi Biserica noastră, ca să-şi îngrijească mai 
bine oile, s-a împărţit în episcopii şi enorii, în mici şi mari. 


SR 5 2 


Un astfel de bun păstor, din cei aşezaţi de Hristos peste oile Lui, este patriarhul 
Fotie, care este sărbătorit astăzi. 


Nu voi istorisi viaţa lui. Doar vă spun că s-a născut în veacul al IX - lea. S-a născut 
în Constantinopol, din părinți evlavioşi şi aleşi. A studiat, s-a educat, a dobândit o 
mare înţelepciune, a devenit unul din cei mai învăţaţi oameni ai epocii lui. Atunci a 
apărut un mare pericol pentru Biserică. S-a arătat lupul sau, mai degrabă, ceva mai 
rău decât lupul, deoarece nu s-a arătat ca un lup, ci, ca să înşele oile şi să intre în 
staul şi să facă un rău mare, era îmbrăcat în piele de oaie. Era un lup cu chip de 

oaic. Şi acesta era papa de la Roma. Deci pe acest lup l-a izgonit Sfântul Fotie. Şi 
până astăzi suntem despărțiți de papa. 


2 5 2 


- Dar de ce despărțiți? Vor spune toţi cei care îi compătimesc pe franci (catolici). 
Există diferenţe între noi? Da, există diferenţe. Pentru că papa şi francii învaţă 
lucruri care nu sunt conforme cu Biserica noastră. 


- Care sunt acestea? Care sunt diferenţele noastre cu catolicii? Trebuie să ştim 
diferenţele. Se duc ortodocşii în Europa şi nu ştiu diferenţele dintre noi şi apuseni, 
şi aceştia râd de ei şi îi fac de-ai lor. 

=> Noi, ortodocşii, ne-am botezat în cristelniță “în numele Tatălui şi al Fiului 
şi al Sfântului Duh”. Tot trupul trebuie să fie acoperit cu apă. Cristelniţa 
este râul Iordan. Francii (catolicii) însă nu au cristelniță. Au stropirea. 
Precum preotul îi stropeşte cu agheazmă pe creştini, aşa fac ei când 
botează. În realitate ei nu au Taina Sfântului Botez. 

— Noi, toți ortodocşii, ne împărtăşim cu Trupul şi Sângele lui Hristos. A zis 
Hristos: “Luaţi, mâncaţi, acesta este Trupul Meu... Beţi dintru acesta toți, 
căci acesta este Sângele Meu...” (Matei 26, 26-27). Francii nu împărtăşesc 
Sângele lui Hristos, ci doar Trupul (ceea ce li se pare lor a fi Trupul lui 
Hristos - n. tr.). 

=> Noi, Simbolul de credinţă, Crezul, nu l-am schimbat. Ei l-au schimbat. Acolo 
unde noi spunem “şi întru Duhul Sfânt..., care de la Tatăl purcede”, ei au 
adăugat că purcede “şi de la Fiul”. 

= Catolicii în biserici nu au icoane, ci statui ca vechii idolatri. 


Și multe alte diferenţe avem, pe care nu putem să le spunem aici şi acum. Aşadar 
de aceea suntem despărțiți. 


Papa a făcut tot ce a putut ca să îi convingă şi să-i rătăcească, să-i atragă de partea 
sa pe răsăriteni. Dar Sfântul Fotie a opus rezistenţă şi a spus “nu”. Precum noi în 
munţii Albaniei am spus italienilor “nu” şi ne-am păstrat libertatea noastră, aşa şi 
Fotie a spus “nu” papei şi a păstrat această ţară ortodoxă. Şi toți Balcanii. Dacă 
aStăzi noi Suntem ortodocşi, dacă Sunt ortodocşi sârbii, bulgarii, românii, ruşii, o 
datorăm acelui “nu”, pe care l-a spus atunci Sfântul Fotie papei, care voia să-şi 
supună întregul Răsărit. 


Pe acest sfânt bărbat îl sărbătoreşte astăzi Biserica noastră. 

- Dar, îmi veţi spune, este lucru bun despărţirea? Nu, este un lucru ruşinos. Precum 
ruşinos este ca o familie să se fi despărţit, aşa şi aici. Suntem fragmente-fragmente, 
unii sunt franci (catolici), alţii protestanți, unii penticostali, alţii de diferite alte 
erezil. 


- ŞI va exista întotdeauna această despărțire? Nu, nu va exista. Dacă veţi merge la 
Naţiunile Unite, veţi vedea 157 de steaguri. Dar, precum zice Apocalipsa, va veni o 
zi în care toate neamurile, care acum sunt despărțite sub diferite steaguri, se vor 
uni. Da, toate aceste turme se vor uni, şi un singur steag, da, un singur steag va 
exista în lume. Şi acest steag este cinstita Cruce! Conducător al întregii lumi va fi 
Domnul nostru lisus Hristos. Aceasta o zice Evanghelia pe care aţi auzit-o: “...şi 
va fi o turmă şi un păstor” (loan 10, 16). 


Asta se va întâmpla numaidecât. Dar acum vom trece prin multe încercări, prin 
multe războaie, se va vărsa mult sânge, foarte mult sânge. ŞI apoi umanitatea se va 
pocăi şi va cădea închinându-se lui Hristos. Şi atunci toate gurile şi toate inimile, şi 
munții şi văile, şi stâncile şi râurile şi stelele cerului şi toţi vor spune: “Unul Sfânt, 
unul Domn Iisus Hristos întru slava lui Dumnezeu Tatăl. Amin!”. 


Sursa: Cartea “Ne vorbeşte Părintele Augustin, Mitropolitul de 103 ani” 


(Omilia Mitropolitului de Florina, părintele Augustin Kantiotis în Sfânta 
Biserică a Sfântului Fotie, în Pentavriso, Eordeea, 06 februarie 1974) 

Sfântul lustin Popovici despre Viaţa Sfântului Fotie cel mare 





Părinţii noştri purtători de Dumnezeu, care în Biserica lui Dumnezeu au făcut totul 
după bună plăcerea lui Dumnezeu ne-au lăsat ca moştenire sfântă această 
învăţătură, pe care au primit-o de sus şi pe care le-au transmis-o Sfinții Apostoli: 
nu există virtute mai mare decât mărturisirea şi apărarea adevăratei credinţe 
ortodoxe. Pentru că nu mai există, spun ei, o altă virtute, care să te facă atât de 
plăcut lui Dumnezeu şi atât de binecuvântat pentru Biserică. De fapt, Adevărul este 
Dumnezeu însuşi şi, pentru noi, oamenii, iubirea şi mărturisirea acestui Adevăr 
dumnezeiesc - întru care, rezidă adevărata credinţă a Bisericii - înseamnă eliberare, 
mântuire şi luminare. 


lată sfânta învăţătură pe care, înainte de toate, au propovăduit-o fericiţii Părinţi, a 
căror viaţă a însemnat lupta pentru păstrarea intactă a credinței adevărate în 
Hristos, singura care duce la mântuire şi fără de care, nu există pentru oameni, 
părtăşie cu viaţa veşnică. 


Această sfântă tradiţie a Sfinţilor noştri Părinţi, a căror întreagă viaţă a fost ca o 
afirmare şi o mărturisire a ei, este lecţia cea mai admirabilă care a fost dată 
generației noastre pentru a fi urmată, dar, lipsind râvna pentru „iubirea adevărului” 
(I Tes. 2,10), această generaţie a crescut rece şi învârtoşată, în indiferența sa față 
de adevărata credinţă. 


khkkhkkhkhkkrhkhkhkhkhkhhkikhkhkikrhkikikik 


e Xe e e Xe e Xe e e Xe e e e De De e e e e e e De e e e e e e e e XX 


kkhkkhkkkhkhkhkhkikhkhkhrhkhkhhkikrhihkikihyik 


XP Xe e Xe Xe De Xe e e Xe e e Xe e De e Xe De e e e e e E e e e Xe e e XX 


Primii mari Sfinţi Părinţi ai Bisericii, cei mai sublimi râvnitori [Liferal: zeloți. ] 
pentru puritatea credinţei, pentru păstrarea ei fără de nici o pată, şi pentru Adevărul 
dumnezeiesc, au fost, fără îndoială, Sfântul Atanasie cel mare şi Sfântul Vasile cel 
mare. 


Aici, prin urmare, Sfântul nostru Părinte purtător de Dumnezeu Fotie, 
mărturisitorul şi apărătorul credinţei ortodoxe în Hristos, nu le este cu nimic 
mai prejos. Ca şi ei, el s-a ostenit ca să dobândească toate virtuțile, care sunt 
mireasmă bineplăcută înaintea lui Dumnezeu şi care conduc la îndumnezeire. 
Și, mai mult, s-a luptat pentru Adevărul dumnezeiesc, pentru adevăratele dogme 
ale Bisericii ortodoxe, pentru moştenirea prea scumpă, pe care au lăsat-o 
Bisericii, Sfinţii Apostoli şi Sfinţii Părinţi insuflaţi de Dumnezeu. 





Astfel, în scrisoarea pe care o adresează papei Nicolae, Sfântul Fotie a putut să 
scrie aceste cuvinte, care au rămas celebre: 





1 Erezia este un păcat de moarte. Dreapta credinţă trebuie apărată cu toată inima şi cunoştinţa 
pe care o avem. A fi nepăsători faţă de puritatea credinţei e ca şi cum am fi nepăsători sau 
indiferenți, la faptul dacă există sau nu există un Dumnezeu. Însă, dacă slujim lui Dumnezeu, nu 
putem să-l slujim oricum, ci după adevărul Său. lar a lăsa ceva afară, a fi indiferent la 
amănunte, nu e plăcut nici la oameni, dar la Dumnezeu. Dacă la oameni, a nu saluta pe cineva e 

Chemându-l în ajutor pe Sfântul nostru Părinte Fotie, pentru edificarea şi pentru 
înălţarea spirituală a generaţiei noastre indiferente față de adevăr, vom povesti 
sfânta sa viaţă de apostol neobosit, închinată apărării credinţei ortodoxe. 


Desigur, suntem conştienţi de faptul că Sfântul Fotie a fost un „semn de 
împotrivire” [piatră de poticnire] , atât în timpul vieţii sale, cât şi după moartea sa, 
căci mulţi au fost duşmanii săi, care au îndrăznit să vorbească şi să scrie împotriva 
sfintei sale persoane. Dar adevărul istoric, dezvelit şi golit de toate certurile, este 
de ajuns pentru a arăta care este statura spirituală a Sfântului nostru Părinte şi rolul 
fără egal pe care l-a jucat în Biserică, pentru salvarea şi păstrarea „tezaurului 
[Literal: depozitului. ] de credinţă” ortodox. 


Către anul 820, Sfântul Fotie s-a născut la Constantinopol, din părinţi la fel de 
mult credincioşi, pe cât erau de cinstiţi şi de puternici. Serghie, tatăl său, avea 
calitatea de gardă personală a împăratului la palat, ataşat la curtea imperială, 
fiind frate cu Sfântul Tarasie, patriarhul care, în 787, condusese Sinodul VII 
Ecumenic, la care fusese condamnată erezia iconoclastă. Mama Sfântului Fotie, 
Irina, era o femeie virtuoasă, plină de iubire pentru Dumnezeu. Fratele mamei 
sale se numea tot Serghie şi era căsătorit cu o femeie care se chema tot Irina, 
sora Sfintei Teodora împărăteasa, care, cu ajutorul Sfântului  Metodie 
patriarhul, la Sinodul din $43, reinstaurase cultul ortodox al Sfintelor Icoane. 
Sfântul Fotie, care cinstea mult pe Sfinţii Tarasie şi Metodie, a mers toată viaţa sa 
pe urmele acestor Sfinţi. 


Dar înainte ca Sfânta Teodora să restabilească cultul Sfintelor Icoane, mulţi dintre 
creştinii ortodocşi mireni, şi încă mai mulţi preoţi, au avut de îndurat tulburări şi 
persecuții de tot felul. Printre cei care au suferit pentru cinstitele Icoane s-au 
numărat şi părinţii Sfântului Fotie. Aceşti adevăraţi creştini ortodocşi iubeau şi 
cinsteau cu evlavie Sfintele Icoane, la fel ca şi monahii virtuoşi, care se ridicau 
în apărarea lor. De câte ori n-a deschis mama Sfântului Fotie poarta acestor 
fraţi, cărora, mai înainte de a le face milostenie, le cerea binecuvântările. În 
afară de Sfântul Fotie, familia sa mai avea patru copii: Constantin, Serghie, 


văzut ca un rău, ca o lipsă de bun-simţ, cum vede atunci Dumnezeu pe aceia, care spun minciuni 
despre EI ? Filioque pare pentru unii catolici „ecumenişti”, un amănunt nesemnificativ” care 
ne desparte, dar asta arată întunecarea de care dau dovadă. Nu poţi minţi despre Dumnezeu! 
Dacă Fiul Se naşte din Tatăl şi Duhul Sfânt purcede din Tatăl, nu poți să spui, că Duhul Sfânt 
purcede din Tatăl „şi din Fiul”. A include minciuni în cele despre modul de a fi al lui Dumnezeu 
e o mare hulă. Şi tocmai de aceea, Sfântul Fotie a fost plin de râvnă, în a propovădui adevărul. 

Tarasie şi Teodora. Toţi erau crescuţi de către părinţii lor în aceeaşi credinţă şi 
evlavie din care ţâşnesc izvoarele minunate ale rugăciunii şi ale faptelor bune. 


În timpul împăratului iconoclast Teofil, care a domnit între anii 829-842, în timp ce 
persecuțiile erau cumplite împotriva ortodocşilor, părinții Sfântului Fotie s-au 
văzut sărăciţi de bogăţia lor, persecutați şi exilați împreună cu copiii lor în pustiuri 
aride şi sălbatice, unde şi-au sfârşit zilele, ca mucenici şi mărturisitori ai adevăratei 
credinţe, pentru dragostea căreia n-au consimţit niciodată, nici măcar o singură 
dată, să nu mai cinstească Sfintele Icoane [Aceasta arată cât de importantă este 
cinstirea Sfintelor Icoane în Ortodoxie. ]. 


De asemenea, văzând credința lor neclintită, a cărei tărie n-a fost dezminţită 
niciodată, pseudo-sinoadele iconoclaste s-au îndemnat să arunce, asupra tatălui 
Sfântului Fotie, asupra Sfântului Fotie însuşi - pe atunci foarte tânăr - şi asupra 
fratelui său, anatemele odioase care deja îl atinseseră pe patriarhul Tarasie, unchiul 
lor. 


Sfântul Fotie va consemna aceste evenimente în scrisorile sale, şi nu le 
menţionez aici decât pentru a arăta cu ce fel de râvnă înflăcărată Sfântul Fotie, 
încă din copilărie, mărturisea, apăra şi susţinea adevărata Credinţă apostolică şi 
sfintele dogme ale Sfinţilor Părinţi. 


Copil fiind, tânărul Fotie avea deja înclinare către viaţa pustnicească (isihastă), 
care se concentrează numai asupra rugăciunii. Ca să ne convingem, trebuie numai 
să-l ascultăm: 





[Scrisoarea 1,1. PG 102, col. 585.]. 


Fiind înzestrat cu acest dar, tânărul Fotie era însetat de dorinţa de a învăţa, de a 
înainta în cunoaştere şi în virtuţi. Încă adolescent, îşi folosea, în studiul temporar al 
ştiinţelor vremii sale, întreaga vastitate a talentului şi a inteligenţei lui. Nu există 
nimeni care să nu fi recunoscut, nici măcar duşmanii săi, în afară de marea sa 
înţelepciune, şi amploarea cunoştinţelor sale. 

Cel mai înverşunat duşman al său, Nichita al Paflagoniei, a fost nevoit să admită 
că: „Fotie, departe de a fi de joasă speţă sau de origine obscură, era, mai 
degrabă, un copil născut din părinţi nobili şi care se bucura de un înalt prestigiu 
[% renume]. Între cei care sunt cunoscuţi ca înțelepții lumii şi ai facultăţilor de 
gândire, el era persoana cea mai înzestrată din tot Imperiul. Studiase gramatica şi 
poezia, retorica şi filosofia, medicina şi aproape toate ştiinţele profane. Excela în 

cunoaştere până într-atât, încât îi întrecea pe toţi contemporanii săi, şi rivaliza 
Chiar cu înţelepţii din timpurile păgâne. Reuşea în toate şi orice lucru îi era 
benefic: înzestrările sale naturale, studiul său sârguincios şi bogăţia sa, care făcea 
ca fiecare carte să-şi găsească drum până la el.” [PG 105, col. 504.] 


După ce a studiat literatura, matematica, filosofia lui Aristotel şi celelalte arte 
înalte, Sfântul Fotie, învăţat de cei mai înţelepţi oameni ai vremii sale, a înaintat în 
studiul dumnezeiesc al Sfintelor Scripturi, cel al teologiei Sfintilor Părinți. Pentru 
acesta din urmă, mărturiseşte el însuşi că a învăţat de la un „bătrân” (Stareţ) care 
avea dreapta judecată şi experienţă a vieţii duhovniceşti. Astfel Sfântul Fotie a 
căpătat repede reputaţia de erudit şi înţelept, în mijlocul unei mulțimi de tineri, care 
deja veneau în număr foarte mare la el, pentru a se folosi de nenumăratele lui 
înzestrări, profane şi duhovniceşti. Uitând tinereţea vârstei sale, Sfântul Fotie îi 
învăţa căile înţelepciunii. EI le citea cărți mântuitoare de suflet, descoperindu-le 
atât limba, cât şi înţelesul. ? 


Tarasie, fratele său, asculta adesea lecţiile sale. Mai târziu, va veni timpul când 
acesta va fi departe şi îl va ruga pe Sfântul Fotie să îl sfătuiască în privinţa cărților 
pe care să le citească în călătorie, şi să-i spună părerea sa, în legătură cu fiecare 
carte. Tocmai pentru a satisface această cerere adesea reiterată de fratele său, 
Sfântul Fotie a scris într-o bună zi acea minunată operă, atât de bogată, pe care o 
numim „Miriobiblos”: cartea a mii de opere, sau „Bibliotheca”. 


La acea dată, Sfântul Fotie şi-ar fi dus fără îndoială la îndeplinire dorinţa sa de a 
deveni monah, dacă împăratul Mihail, a cărui domnie a durat între 842-867, nu l-ar 
fi împiedicat. Căci acest împărat l-a chemat pe Sfântul Fotie la curtea sa. Aici, 
tânărul Fotie s-a văzut constrâns de a accepta, împotriva voinţei sale, ranguri şi 
onoruri. În primul rând, Sfântul Fotie a devenit primul consilier personal, înainte 
de a fi numit mare cancelar, şi aceasta, în ciuda faptului că aceste funcții nu erau 
acordate decât persoanelor foarte loiale curţii. Sfântul Fotie era de o înţelepciune 
şi de o virtute atât de strălucitoare, încât împăratul nu a ezitat nici un pic Să îl 
trimită la Bagdad, în calitate de ambasador imperial, pentru a discuta cu însuşi 
califul persan, problema încetării persecuției creştinilor în teritoriul otomane. L- 
a însoţit tânărul şi înzestratul său elev, Constantin filosoful, cunoscut mai târziu 
sub numele de Chiril, Sfântul apostol al slavilor. 


* Sfântul Iustin ne reaminteşte încă odată, că una e traducerea şi alta e înţelesul duhovnicesc al 
traducerii. Astăzi, mulți care încearcă să traducă, hulesc pe Duhul Sfânt, vorbind de o înţelegere 
literaro-duhovnicească a textelor sfinte, în afară de prezenţa interioară a Sfântului Duh. Nu e de 
ajuns să faci Facultatea de Teologie Ortodoxă ca să traduci, ci trebuie să trăieşti şi în Duhul 
Sfânt, ca să poți explica şi altora, ce se ascunde în litera pe care o traduci. 

Pe când încă se afla la curtea imperială, Sfântul Fotie ocupa şi un scaun de profesor 
la universitatea pe care Cezar Bardas, unchiul şi tutorele împăratului, a renovat-o 
la Constantinopol, în palatul imperial. Aici preda, de asemenea, şi Leon 
matematicianul, erudit din Tesalonic, şi acelaşi Constantin filosoful, viitorul mare 
Chiril, care, ca şi acela, era originar din Tesalonic. 


Deşi Sfântul Fotie aproape că nu părăsea palatul, unde era reţinut de nenumărate 
afaceri de stat, el nu pierdea nici o ocazie ca să citească, anume cărți duhovniceşti 
foarte folositoare de suflet, şi nici să-şi instruiască nenumăraţii elevi. În aceeaşi 
perioadă, el a început să scrie o mulţime de cărți ziditoare, şi de comentarii la 
Sfintele Scripturi, ale căror adâncimi sublime le cerceta. 


La rugămintea prietenului săi Amfilohie al Cizicului, el a scris „Amfilohia”, în 
care a răspuns la 326 de întrebări şi probleme extrase din Scripturi. Printre 


5) 


operele sale se numără şi tratatul „Contra maniheilor”, „Mistagogia Duhului 
Sfânt” şi „Comentariu la Epistolele Sfântului Pavel”. În afară de acestea, el a 
reunit şi a compilat, în „Nomocanonul” său, legile şi canoanele Bisericii. În 
fine, a scris o mulţime de discursuri şi de enciclice şi a compus un număr infinit 
de imne şi cântări liturgice. Decât să ne întindem mai mult, ca să demonstrăm 
cultura sa universală, mai bine vorbim acum despre celelalte fapte ale sale, care fac 
şi mai mult vrednice de laudă toate cele ce le-am spus până acum. 


După o luptă care a durat mulţi ani, Biserica s-a văzut în sfârşit, eliberată de acea 
erezie mortală * a iconoclasmului. Totuşi, rămâneau multe de făcut pentru ca totul 


SA) 


* Erezia, se spune iar, este o „boală” mortală a sufletului. Sfântul Iustin Popovici numeşte 
iconoclasmul „erezie mortală ”, pentru a arăta cât de cumplită este necinstirea Sfintelor Icoane 
şi ce consecințe are pentru sufletul creştin: moartea spirituală, veşnică. Astăzi, Ortodoxia este 
tot mai mult atacată din această cauză, a închinării noastre la Sfintele Icoane, pe care ereticii 
protestanți şi neoprotestanţi le numesc „„idoli”, acuzându-ne că cinstim lemnele şi pietrele ca 
dumnezei. Se pare că satana urăşte foarte mult faptul că înălțăm rugăciuni către Sfinți şi mai 
ales către Prea Curata şi, deşi e cu totul absurd şi fără nici o noimă ceea ce susţin „fraţii ” 
neoprotestanţi - care ne cer nouă să fim toleranţi, în timp cei ei îşi manifestă deschis disprețul 
cel mai mare şi ura, pe care le nutresc pentru noi, ori de câte ori au ocazia - ei continuă cu o 
încăpățânare furibundă, să ne acuze, mai înainte de toate, că ne închinăm la idoli. Aceasta în 
ciuda faptului că li s-a explicat, cred că de mii de ori, ce înseamnă Sfintele Icoane pentru noi. 
Parcă satana i-a surzit de tot. Creştinii ortodocşi de astăzi ar trebui să ştie cât de mult au suferit 
cei de demult, în numele cinstirii Sfinţilor şi a Sfintelor Icoane, ca să-şi dea seama cât de 
important este acest lucru şi să se împotrivească cu toată puterea acestei ispite neo-iconoclaste, 
care este cu totul pierzătoare de suflet. Familia Sfântului Fotie este un exemplu de jertfă, în 
acest sens. La fel şi noi, nu numai că nu trebuie să ne fie ruşine când suntem acuzaţi că ne 

să reintre în normal. Căci, chiar prin gura patriarhului Nichifor mărturisitorul, 
Biserica, în aceste vremuri de război, făcuse multe pogorăminte, care nu ar fost 
admise în timp de pace. Şi, ca şi cum nu ar fi fost de ajuns că acest război 
împotriva ereziei iconoclaste a produs multe în paguba lor, el a dat laicilor şi chiar 
monahilor şi preoților, prilejul de a provoca tulburări, din care au avut impudoarea 
de a trage foloase de pe urma lor, şi prin care, semănau în viaţa ecleziastică, 
dezordine şi confuzie. Pretextând că luptă împotriva ereziei, aceşti indivizi 
continuau să neliniştească Biserica, după ce tulburarea trecuse, şi în timp ce 
adevărata credinţă începuse din nou să domnească, împreună cu ordinea, şi în timp 
ce erau din nou în cinste ascultarea şi buna înţelegere frăţească. Căci austeritatea 
prea mare a unora şi prea multul laxism al altora erau doar izvor de neînţelegeri 
între fracțiuni, din păcate. Rezolvarea acestor probleme era sarcina care a căzut pe 
umerii Sfântului Fotie, care de puţin timp ocupa scaunul patriarhal, după cum vom 
vedea imediat. 


Biruinţa desăvârşită a Ortodoxiei asupra iconoclasmului fusese obţinută în timpul 
patriarhului Metodie, care a ocupat acest scaun între 843-847. Acest Sfânt Patriarh 
a condus Biserica lui Dumnezeu cu har şi înţelepciune. Dacă existau iconoclaşti 
care se pocăiau, Biserica îi primea cu dragoste şi îi socotea printre copiii săi. Au 
existat totuşi unii mărturisitori, mai riguroşi [în privinţa credinţei], care îi reproşau 
Sfântului Metodie îndurarea sa, încât vroiau să rupă orice comuniune cu el. 


După ce a adormit Sfântul Metodie, i-a urmat Patriarhul Ignatie. Acesta devenise 
monah după căderea tatălui său, împăratul Mihail 1 (811-813). Sfântul Metodie, 
deşi virtuos şi deşi a rezolvat nenumărate neînţelegeri, în care monahii se arătau 
intransigenţi, n-a ştiut totuşi cum să reconcilieze cele două fracțiuni care se sfâşiau 
între ele, sfâşiind în acelaşi timp Biserica. 


După cum scrie Sfântul Fotie însuşi: 





[J. N. Valettas, „Scrisorile Sfântului  Fotie...”, Londra, 1864, 


p.142.] 


închinăm la Sfintele Icoane, ci trebuie să le apărăm cu prețul vieţii, căci aşa au făcut mii de 
Sfinți mucenici. 

Cearta a continuat deci, până când în luna august 857, a izbucnit o neînțelegere 
între Cezar Bardas şi patriarhul Ignatie, care a fost demis. Mai târziu, totuşi, şi-a 
dat singur demisia. 


Mai mult de un an, tronul patriarhal a rămas vacant. Dar, într-un sfârşit, într-un 
sentiment unanim, ochii întregii Biserici s-au îndreptat spre singurul om considerat 
demn de a fi patriarh, spre singura personalitate capabilă de a pune capăt disen- 
siunilor şi de a reconcilia cele două tabere. Era vorba, bineînţeles, de Sfântul Fotie, 
acest om minunat [7 În text era de fapt: „maitre”, maestru, învăţător. ], plin de în- 
țelepciune şi de cunoaştere, secretarul şi consilierul împăratului. Astfel, cele două 
părți adverse, întreaga curte şi împăratul însuşi şi-au îndreptat privirile asupra lui. 
Dar mult timp, smeritul Fotie nu a vrut să accepte greaua sarcină a tronului 
patriarhal. 


Despre acest refuz, el îi explica smerit într-o scrisoare lui Cezar Bardas: „...Sfiam 
că nu Sunt vrednic de demnitatea ierarhică şi de însărcinarea de păstor. 
Văzându-mă astfel forțat şi constrâns, nu am vrut Să-mi dau consimţământul. 
Am plâns, m-am împotrivit, şi am făcut tot ce îmi era cu putinţă pentru a mă 
apăra de a fi ales împotriva voinţei mele. M-am rugat ca acest pahar să fie 
îndepărtat de la mine şi plângeam, temându-mă de marile griji şi ispite care, 
ştiam că mă aşteaptă. Dar nu mi-a fost de ajutor.” [Scrisoarea 1, 6. PG 102, col. 
624.] 


Și, într-o altă scrisoare, prin care îl anunţa pe Nicolae, papă al Romei, de alegerea 
sa ca patriarh al Constantinopolului, Sfântul Fotie dezvăluia care fuseseră cauzele 
refuzului său: „Privind cu duhul la măreţia vredniciei preoţeşti, gândind la 
prăpastia între desăvârşirea sa şi josnicia umană, măsurând slăbiciunea 
puterilor mele şi amintindu-mi că toată viaţa m-am gândit la cât de sublimă este 
o astfel de vrednicie, gând care îmi provoca mirare şi uimire totală; văzând pe 
bărbaţii din zilele noastre, ca să nu mai vorbesc de cei din vechime, cum acceptă 
jugul cel greu al patriarhatului, şi, deşi sunt oameni înlănţuiţi de trup şi sânge *, 
îndrăznesc, spre marea lor primejduire, să îndeplinească misiunea heruvimilor, 
care Sunt numai duhuri; în timp ce sufletul meu se lipeşte de asemenea gânduri 
şi văzându-mă pe mine însumi în aceeaşi Situaţie, care mă făcea să tremur 
pentru cei pe care îi vedeam astfel, nu pot să spun câtă durere Simt, câtă 
suferință mă încearcă. Încă din copilărie, luasem hotărârea - care a devenit şi 


* Am păstrat expresia mot-a-mot: „înlănţuiţi de trup şi sânge”, pentru că mi s-a părut foarte 
sugestivă. Nu numai că sunt oameni de carne şi sânge, adică având trup ca şi noi, dar, ca şi noi, 
sunt înlănţuiți, împiedicaţi, la tot pasul, de patimile trupului, pe care, însă, le înving. 

mai fermă în mine cu timpul - de a mă ţine departe de griji şi de zgomotul vieţii, 
şi de a mă veseli doar de dulceaţa blândă a unei vieţi retrase. Totuşi (trebuie să 
mărturisesc Sfinţiei Voastre, pentru că, scriindu-vă, Sunt dator să vă spun 
adevărul), am fost obligat să accept demnități la curtea imperială şi să renunţ 
astfel la hotărârea mea... În ultimul rând, deoarece acela care a deţinut această 
vrednicie episcopală înaintea mea, a renunţat la această cinste, m-am văzut 
atacat din toate părţile, din nu ştiu ce pornire, de către întreg clerul şi de către 
adunarea episcopilor şi a mitropoliţilor, şi mai ales de către împărat, care este 
plin de dragoste pentru Hristos, care este bun, drept, milostiv şi (de ce să nu o 
spunem ?), mai drept decât cei care au domnit înaintea lui. Decât cu mine a fost 
nemilostiv, dur şi groaznic. Fiind în înţelegere cu adunarea celor de care am 
vorbit, nu mi-a lăsat nici un răgaz, luând drept motiv al insistențelor sale, voinţa 
şi dorinţa unanimă a clerului, care nu îmi dă dreptul la nici o scuză, afirmând 
că, în faţa unui asemenea sufragiu, el nu poate, chiar dacă ar vrea, să consimtă 
la refuzul meu. Adunarea clerului era considerabilă, încât rugăminţile mele 
fierbinţi nu puteau fi auzite de un aşa mare număr; iar cei care le auzeau, nu 
țineau deloc seama de ele. Ei nu aveau decât o singură intenţie, o singură 
hotărâre: aceea de a mă însărcina, chiar împotriva voinţei mele, cu vrednicia 
patriarhatului. * [Scrisoarea 1, 1., cf. PG. 102, col. 589.] 


Mulțimea imensă a episcopilor, a clerului şi a poporului, nu înceta să îi ceară 
aceasta cu insistenţă. Astfel, Sfântul Fotie a fost degrabă constrâns să accepte, 
împotriva voinţei lui, scaunul patriarhal rămas vacant de mai bine de un an. Şi într- 
o singură săptămână, înaintând cu rapiditate şi conform cu ordinea stabilită de 
Biserică, diferitele grade ierarhice, a fost făcut monah şi consacrat patriarh. În 
prima zi, a fost tuns în monahism. În a doua zi, a fost înaintat ca citeţ. În a treia 
zi, a devenit ipodiacon. În a patra, diacon. În a cincea zi, a fost înălțat la 
demnitatea de preot. În a şasea, a fost sfinţit episcop. De ziua Naşterii Domnului, 
mitropolitul de Siracuza, Grigorie Asbestas, Evlampie de Apameea şi Vasile de 
Gortina, prin punerea mâinilor, l-au înălțat la rangul de Patriarh. 


Alegerea noului patriarh Fotie a fost salutată de toți. Desigur, au existat şi motive 
de neînțelegere şi mici certuri. Dar cele două fracțiuni au văzut în el un garant al 
dreptei Credinţe, în el care, copil fiind, părinții săi au fost expuşi persecuțiilor 
iconoclaste. Dar ele vedeau şi un păstor autentic în cel care, odată, luase parte la 
conflicte şi neînţelegeri, şi gândeau că el va şti să reconcilieze părţile adversare şi 
să bandajeze rănile Bisericii, adunând sub omoforul său părintesc, oile risipite ale 
lui Hristos. 

Cinci episcopi, partizani ai Sfântului Ignatie patriarhul, s-au ridicat totuşi, 
împotriva alegerii Sfântului Fotie. Ceilalţi partizani ai lui Ignatie l-au sprijinit însă 
pe noul patriarh. Dar, cu toate acestea, mai târziu, s-au găsit unii dintre ei, care să 
se întoarcă împotriva lui. 


După ce a fost ales patriarh, Sfântul Fotie a ţinut în 859 la Constantinopol, un sinod 
care s-a reunit în Biserica Sfinților Apostoli. Apoi, după o tradiție deja foarte veche 
a Bisericii, i-a trimis episcopului Romei şi celorlalți trei patriarhi ai Răsăritului, 
scrisori prin care îi anunţa de alegerea sa. 


În cea pe care a scris-o papei Nicolae, el spunea că nu există o altă formă de 
comuniune mai înaltă, decât cea bazată pe credinţă şi dragoste. Şi, adăugând la 
aceste cuvinte, o mărturisire a credinţei sale ortodoxe, el mărturisea Sfânta Treime, 
Întruparea Fiului lui Dumnezeu şi cele şapte Sinoade Ecumenice. Prin aceasta, 
Sfântul Fotie admitea toate Sinoadele pe care Biserica le recunoscuse până atunci, 
şi respingea şi anatematiza, pe toate cele pe care Biserica le respinsese şi le 
anatematizase. În încheierea scrisorii sale, Sfântul Fotie Îl ruga pe Dumnezeu ca să 
ocrotească în pace Biserica, să îndrepte spre mântuire pe binecredincioşi şi să-i 
unească pe toţi sub un singur Cap, Hristos. 


La Roma, unde un emisar al împăratului Mihail al III-lea a fost însărcinat să o 
ducă, scrisoarea a ajuns la începutul anului 860. Dar mesagerul a fost depăşit de 
câţiva călugări răzvrătiți, care, abia sosiți din Constantinopol, aveau în fruntea lor 
un arhimandrit pe nume Teognost. Teognost şi călugării săi s-au prezentat drept 
partizani ai patriarhului dinainte, Ignatie, şi, împreună cu cei cinci episcopi pome- 
niți mai sus, au refuzat să-l recunoască pe Sfântul Fotie ca patriarhul lor, şi aceasta 
în condiţiile în care Sfântul Ignatie îşi dăduse singur demisia şi îl recunoscuse pe 
Sfântul Fotie ca patriarh legitim. La Roma, aceşti răzvrătiți au obţinut o audienţă la 
papa, în ochii căruia au încercat să-l mânjească şi să-l calomnieze pe Sfântul Fotie. 
Ei au spus că Sfântul nu era decât un pseudo-episcop, a cărui alegere contravenea 
canoanelor. 


Despre acest lucru, Cezar Bardas a crezut că Teognost acționa fiind instigat de 
Ignatie şi l-a exilat pe acesta în insula Metilene. Şi acolo, în insula din Marea Egee, 
prinzându-i pe partizanii lui Ignatie, preoți şi monahi, el îi persecuta, şi chiar îi 
tortura. 

Sfântul Fotie a fost mişcat atât de mult, încât i-a scris lui Bardas să înceteze 
imediat persecuțiile, ameninţându-l că, dacă nu face nimic, el va renunţa pe loc la 
tronul patriarhal. 

Unealtă a satanei, papa Nicolae a fost bine dispus să audă, de la arhimandritul 
Teognost, că Sfântul Fotie nu era decât un simplu laic, ce fusese ales şi înălțat la 
rangul de patriarh. De mult timp, papa aştepta să se ivească ocazia, pentru ca el să 
se amestece în problemele Bisericii de la Constantinopol, pe care dorea să o 
supună puterii sale. În ambiția sa nebună, arogantul papă Nicolae, ardea de dorinţa 
să vadă întreaga lume sub autoritatea sa. Atunci, a făcut să ajungă, pe căile sale, 
împotriva suveranilor din Occident, un document fals, însăilat de cancelaria papală 
şi cunoscut sub numele de „Donaţia lui Constantin”, prin care împăratul Constantin 
ar fi cedat în aparenţă oraşul Roma şi Imperiul de Apus în întregime, episcopului 
de Roma. 


Ori, Nicolae dorea să smulgă împăratului din Constantinopol şi Italia de sud, 
Sicilia, întreaga Peninsulă Balcanică, cât şi ţările slave care tocmai învățau 
Credinţa ortodoxă [Literal: „care erau la început, care gângăveau, bâjbâiau 
Credinţa ortodoxă. ”]. În ce măsură îl devora patima puterii pe Nicolae, ne putem 
da seama după felul în care el a folosit anumite falsuri, cum sunt „Decretele 
Isidoriene”, conform cărora, toată autoritatea temporală şi ecleziastică revenea 


papilor de la Roma. 


Puteai să crezi că, fără papa de la Roma, nu se lua nici o hotărâre în Biserică. ŞI, în 
prostia sa nebunească, Nicolae mergea până acolo încât să gândească faptul că 
creştinismul însuşi n-ar fi existat fără Roma! Cuprins de patima mândriei pe care i- 
o inspira satana, Nicolae a văzut deci oportunitatea, credea el, de a domni asupra 
Constantinopolului. Sub motivul că doreşte a se alipi cauzei lui Ignatie, fostul 
patriarh, el a încercat să facă astfel încât Sfântul Fotie să fie demis. Cu acest scop, 
i-a Scris O scrisoare acestuia, în timp ce trimitea o altă scrisoare împăratului Mihail. 
În aceasta îl mustra în termeni duri pe Sfântul Fotie pentru faptul de a fi acceptat 
vrednicia de patriarh şi mai mult, pentru că a suit atât de repede treptele ierarhice. 
Vrând să profite de o invitaţie pe care i-o făcuse împăratul de a veni la 
Constantinopol, pentru a asista la Sinodul care condamna iconoclasmul, papa 
Nicolae a trimis acolo doi clerici, care aveau însărcinarea să studieze toată 
problema şi trebuiau să prezinte la Roma un raport, asupra căruia el însuşi urma să- 
şi exprime părerea. Astfel, la sfârşitul anului 860, episcopii Rodoald şi Zaharia 
soseau la Constantinopol. 


În primăvara anului 861 deci, Sfântul Fotie, care se adâncea mereu, şi mai mult, în 
smerenie, în dragostea pentru buna înţelegere şi în stricta supraveghere a 
canoanelor ecleziastice, a convocat al doilea Sinod, care s-a reunit în Biserica 
Sfinților Apostoli, cu acordul împăratului Mihail. La această adunare, care apoi a 
rămas cunoscută sub numele de Sinodul I-II, se grăbeau să vină un număr mare de 

episcopi, printre care erau şi delegaţii papei Nicolae. Hotărârile celui de-al VII-lea 
Sinod Ecumenic au fost unanim ratificate atunci, în timp ce erezia iconoclastă era 
încă o dată condamnată, iar Sfântul Fotie a fost recunoscut de către toţi ca patriarh 
legitim şi canonic. 


La acest Sinod au fost adoptate şaptesprezece sfinte canoane, cu scopul de a-i 
readuce pe monahii răzvrătiți la dreapta ascultare şi la tradiția Bisericii. Cât despre 
acei monahi, care nu vroiau să se dezică de calitatea lor de nesupuşi, ei au primit în 
mod expres, interdicția de a-şi părăsi episcopul canonic, pentru că aceasta ar fi un 
aşa mare păcat, încât o asemenea atitudine ar fi un motiv de schismă şi de confuzie. 
Sfântul Sinod a adăugat şi faptul că nu poate clerul să condamne un episcop 
considerat păcătos în faţa oamenilor, decât printr-o decizie sinodală, regulă care a 
fost adoptată ca răspuns dat acelor călugări rigorişti, care se despărțiseră de 
propriul lor cap, de Patriarhul nou ales şi de episcopii săi. 


Sfântul Sinod nu a uitat însă, să facă diferenţa între o răzvrătire nejustificată şi 
rezistenţa lăudabilă pentru apărarea credinţei, pe care a încurajat-o. Asupra acestei 
probleme, el a decis că dacă un episcop mărturisea deschis în Biserică vreo erezie 
deja condamnată de Sfinţii Părinţi în timpul Sinoadelor anterioare, şi dacă se găsea 
cineva care să înceteze să-l pomenească |pe acel episcop care mărturisea erezia], 
Chiar înainte de condamnarea lui de către un Sinod, atunci, nu numai că acea 
persoană nu era vinovată, ci fapta sa era vrednică de laudă, aceea de a fi condamnat 
un pseudo-episcop. Cu atât mai mult cu cât, făcând aceasta, el nu diviza Biserica, 
ci se lupta pentru unitatea credinţei. 


Prevăzând că patima puterii care îl mânca pe Nicolae nu se va satisface cu aceste 
canoane şi aceasta, deşi proprii delegaţi ai papei, împreună cu întregul Sinod, 
recunoscuseră alegerea patriarhului ca fiind canonică, Sfântul Fotie i-a scris papei 
o scrisoare plină de smerenie şi de iubire, în care îi explica fiecare detaliu, ca unui 
frate. Nu trebuie decât să citim aceste rânduri: 

murmurului acestora din urmă, ea face din dragostea părintească o armă 
puternică, ce le vine în ajutor şi împiedică, în sânul familiilor, acele sfâşieri de 
care firea se îngrozeşte. Ea pune capăt cu uşurinţă neînțelegerilor care se ridică 
între prieteni şi îi determină să păstreze aceeaşi prietenie. Cât despre cei care au 
aceleaşi gânduri despre Dumnezeu şi despre lucrurile dumnezeieşti, chiar dacă 
depărtarea îi desparte sau chiar dacă nu S-au văzut niciodată, ea îi uneşte şi îi 
aseamănă prin cugetare şi face din ei adevăraţi prieteni. Şi dacă, din întâmplare, 
unul dintre ei a ridicat, într-un mod de neluat în seamă, acuzaţii asupra celuilalt, 
ea remediază, restabileşte lucrurile, refăcând legătura unirii.” 


Și Sfântul Fotie îşi urma astfel scrisoarea sa către papa Nicolae: 

„Am pierdut o viaţă liniştită şi dulce. Am pierdut Slava mea (pentru că sunt unii 
care îşi iubesc slava lor în societate), am pierdut îndeletnicirile mele dragi, 
relaţiile atât de frumoase * şi de fericite cu prietenii mei, acele relaţii din care 
suferinţa, cearta şi reproşurile erau excluse...Primesc reproşuri de acolo de 
unde aşteptam mângâiere şi încurajări: durerea se adaugă astfel la durere. - Nu 
trebuia, mi se spune, să fi fost calomniat. Dar spuneţi aceasta celor care au 
făcut-o. - Nu se făcea să vă producem tulburare. Maxima este bună, dar cine 
este acela care merită mustrarea voastră? Nu Sunt oare cei care au produs 
tulburarea? Și cine sunt cei care merită milă? Nu sunt cei care au fost tulburaţi? 
Dacă cineva i-ar lăsa în pace pe cei care au adus tulburare şi s-ar porni 
împotriva celui care a fost supărat de ei, aş vrea să sper de la dreptatea voastră 
că l-aţi condamna pe unul ca acela. 


Canoanele Bisericii, spun ei, au fost încălcate, pentru că, din laic, aţi fost înălţat 
la vrednicia sacerdotală. Dar cine le-a încălcat? Oare cel ce a produs tulburare 
sau cel care a fost antrenat cu forţa în acestea, împotriva voinţei lui? - Dar ar fi 
trebuit să rezistaţi. - Cât de mult? - Am rezistat, şi chiar mai mult decât s-ar fi 
cuvenit. Dacă nu m-aş fi temut să nu isc furtuni încă şi mai mari, aş mai fi 
rezistat încă, şi până la moarte. Dar care sunt acele canoane despre care se 
spune că au fost încălcate? Sunt canoane pe care, până astăzi, Biserica din 
Constantinopol nu le-a primit. Sunt transgresate * canoane când trebuia să fie 


4 Literal: „pure”: e vorba aici de relaţii pline de nevinovăție, de delicateţe, lipsite de orice 
gânduri bănuitoare; de prietenie adevărată, interesată numai de cunoaştere şi de revelarea 
sufletului către celălalt şi a celuilalt către tine. Cred că despre această puritate a relaţiilor de 
prietenie vorbeşte Sfântul Fotie aici. 


74 trecute cu vederea 

Dar această scrisoare plină de înţelepciune dumnezeiască şi de iubire frăţească, şi 
întru totul conformă cu adevărul, nu a avut nici un efect asupra mândrului şi 
arogantului Nicolae, căci dragostea pentru putere întunecase deja mintea şi sufletul 
său. Astfel, departe de a răspunde iubirii frăţeşti a lui Fotie cu aceeaşi dragoste 
frăţească, pe care o merita comportamentul virtuos al patriarhului - şi de care papa 
nu era vrednic - a făcut ca până şi înşişi delegaţii săi, care, s-au întors de la 
Constantinopol, să nu se facă crainicii lui iar ura şi furia papei nu au mai cunoscut 
limite. 


Atunci, după ce în august 863, s-a reunit la Roma un sinod, el l-a condamnat pe 
Sfântul Fotie, şi împotriva oricărei dreptăţi, l-a recunoscut pe Ignatie drept patriarh, 
faptă prin care lăsa să se vadă cât de mult întrecuse măsura dorinţa sa de autoritate. 
Că această patimă a fost rea până peste poate, putem să ne dăm seama judecând 
mai bine lucrurile în timp ce vom aduce în discuţie evanghelizarea popoarelor 
slave şi în mod special, pe cea a bulgarilor. 


În timp ce la Roma, papa Nicolae se gândea la mijloacele de realizare a viselor sale 
de stăpânire, pentru a supune sieşi Biserica din Constantinopol, Sfântul nostru 
Părinte Fotie, egalul apostolilor, ducea la desăvârşire în Răsărit, spre slava lui 
Dumnezeu, sarcina sa grea de apostol şi evanghelist. Şi, nemulțumindu-se numai 
cu împodobirea Bisericilor lui Dumnezeu, cu punerea în ordine a treburilor 
bisericeşti, nemulțumindu-se numai să compună slujbe dumnezeieşti, să combată 
atâtea erezii noi şi să dărâme ruinele celor vechi, nemulțumindu-se să se oprească 
la toate acestea, în acelaşi timp, cu toată inima şi cu tot sufletul, el s-a hotărât 
pentru mai mult, anume pentru a predica Evanghelia lui Hristos printre neamurile 
lipsite de orice învăţătură. 


Cu acest scop, în înţelegere cu împăratul, el a trimis la cazacii din Rusia de sud, 
pe doi slăviți monahi originari din Tesalonic, Metodie, care venea dintr-o 
mănăstire din muntele Olimp din Bitinia şi Chiril, care se numea şi Constantin, 
prieten şi ucenic al Sfântului patriarh. Astfel aceşti fraţi binecuvântaţi au 
predicat cu succes Sfânta Evanghelie printre păgâni, dintre care mulţi au primit 
adevărata credinţă. Sfântul Fotie a fost deci la originea evanghelizării marii 
naţiuni ruse, către care el a trimis primul episcop şi păstor. 


” Scrisoarea 1, 2. PG. 102, col. 593-617. 

Un an mai târziu, când au sosit la Constantinopol emisarii prinţului Moraviei 
Ratislav, veniți ca să ceară de la împărat şi de la patriarh un propovăduitor al 
Evangheliei şi câţiva preoți care să cunoască limba slavonă, pentru a răspândi 
printre slavii din Moravia credința Evangheliei şi tradiţiile creştine, încă o dată, 
Sfântul patriarh şi împăratul i-au trimis pe aceşti dumnezeieşti monahi (863), care 
au devenit astfel Părinţii spirituali ai popoarelor slave din Rusia; căci Sfinţii Chiril 
şi Metodie şi ucenicii lor, nemulţumiţi de a răspândi Vestea cea bună doar printre 
slavii din Moravia, au răspândit-o în toată Peninsula Balcanică şi în ţinuturile 
învecinate. 


De-abia se scursese un an - suntem deja în 864 - şi prinţul bulgar Boris, împreună 
cu întreg poporul său, a primit de la Sfântul Fotie, lumina sfântă a Botezului. Naşul 
lui Boris a fost împăratul Mihail însuşi, al cărui nume l-a şi luat prin Botez. Către 
acest prinţ Boris-Mihail, nou luminatul fiu spiritual al împăratului, Sfântul patriarh 
a trimis scrisori de învăţătură duhovnicească, ce respirau înţelepciune dumne- 
zeiască şi în care el îi făcea cunoscute însărcinările şi îndatoririle unui suveran 
creştin. 


lată deci care au fost înaltele fapte evanghelice ale Sfântului Fotie. Dar, dacă ele nu 
se deosebesc de cele ale apostolilor, nu mai puţin i-au adus invidia şi ura 
puternicului papă Nicolae, pe care setea de putere îl înnebunea. Nicolae era într- 
adevăr cu atât mai furios, cu cât nu mai exista nimeni în Constantinopol care să dea 
atenţie condamnării Sfântului Fotie, pe care el o pronunţase. Astfel, el i-a adresat 
împăratului, din nou, o scrisoare infamă cu privire la Sfântul Fotie. Printr-o politică 
abilă, papa l-a convins pe prinţul bulgarilor, Boris, ca să se despartă de Biserica din 
Constantinopol şi să primească hirotonirile de la Roma, ceea ce era un lucru 
contrar canoanelor. lată cum s-a făcut aceasta. 


Pentru ca autoritatea sa să se extindă asupra Bisericii bulgare nou-constituite, şi de 
aici, asupra întregii Peninsule Balcanice, papa a trimis în Bulgaria un mare număr 
de preoţi şi episcopi franci (866). Aceştia, nici nu au ajuns bine, şi s-au legat de 
preoţii instituiți în acele locuri de Sfântul Fotie. Ei au declanşat contra acelora 
persecuții, făcând tot ce le stătea în putință pentru a distruge ritul şi dogmele 
ortodoxe. Nu au vrut să recunoască ca legitimă hirotonirea preoţilor ortodocşi şi 
au convins ei înşişi poporul ca să-i respingă pentru că erau căsătoriți. Aceşti 
pseudo-preoți franci nu recunoşteau deloc încreştinarea înfăptuită de preoții 
ortodocşi şi încreştinau din nou poporul. Pentru a fi pe placul mulțimii, ei au 
îndulcit regula postului şi au îngăduit un anumit laxism moral, au instituit, din 
contră, postul în ziua de sâmbătă, şi au introdus în Biserică numeroase obiceiuri 
care îi erau străine. Dar nu puteau face un rău mai mare decât au făcut predicând 

noua erezie a Occidentului, despre purcederea Duhului Sfânt de la Tatăl şi de la 
Fiul, fără să-şi dea seama că deteriorau sfântul Crez sobornicesc de la Niceea. 


În calitatea sa de Părinte spiritual al bulgarilor, Sfântul Fotie, în iubirea sa 
plină de râvnă pentru adevărata credinţă şi pentru dogmele Sfinţilor Părinţi, nu 
mai putea suferi mai mult greşelile criminale pe care le perpetua clerul papal, cu 
binecu-vântarea papei Nicolae. Astfel, el a considerat că singura rezolvare, 
pentru a-i Slava pe copiii Săi duhovniceşti, era de a recurge la arme, drept pe 
care i-l dădeau canoanele bisericeşti. El a hotărât deci, să țină un Sinod, care să 
decidă definitiv în această privinţă. 

Atunci, a trimis o enciclică, către toţi patriarhii Răsăritului, cărora le cerea să vină 
la un mare Sinod care se ţinea la Constantinopol, unde au să dezbată împreună 
erezia papei Nicolae, înainte de a-l condamna. EI le cerea să vină în persoană, sau, 
dacă aceasta nu era posibil, să trimită delegați. 


Patriarhii Răsăritului şi-au trimis delegaţii la Sinodul care s-a reunit la cererea 
Sfântului Patriarh Fotie. În vara anului 867, toţi delegaţii sosiseră la Constan- 
tinopol, iar această adunare număra nu mai puţin de o mie de episcopi, preoţi şi 
călugări. Sfântul Patriarh Fotie prezida şi împăratul Mihail însuşi era prezent. 


Sfântul Sinod a discutat, în primul rând, îndeletnicirile criminale şi învăţăturile 
eretice ale misionarilor franci, pe care papa îi trimisese în Bulgaria. A fost 
condamnată, în mod oficial, erezia latinilor, pe care o răspândeau cu privire la 
Duhul Sfânt (adică pe Filioque), la fel ca şi toate ereziile anterioare. Papa Nicolae a 
fost condamnat, depus şi anatematizat, ca autor al acestei blasfemii eretice şi al 
acestei schisme care sfâşia Biserica. A fost de asemenea, aspru criticat [7 Literal: 
„biciuit”.] gustul puterii neîngrădit la Nicolae, aroganţa, voinţa de a domni ca 
stăpân peste Biserica lui Dumnezeu, cu singurul scop de a o supune sieşi în 
întregime. 


Sinodul a început prin a privi spre faptele solemne şi harismatice ale Sfântului 
Patriarh Fotie, pe care acesta le întreprindea pentru biruinţa Credinței ortodoxe 
asupra tuturor ereziilor şi prin care se slăvea Duhul Sfânt Mângâietorul, prin harul 
Căruia s-au adunat Sfintele Sinoade Ecumenice € care au veştejit flagelul demonic 
al ereziei. Prin acest Sinod, Sfântul nostru Părinte Fotie şi Părinţii care au fost 


* 4 Ar trebui scris cu litere de aur acest mare adevăr: Sfintele Sinoade Ecumenice s-au adunat şi 
au spus adevărul prin Sfântul Duh. Astăzi se încearcă tot felul de discreditări ale lor: ba că 
împărații le-au dorit, ba că unii episcopi, ba alte interese meschine. Mai întâi de orice factor 
uman Sau alături de oameni, Duhul Sfânt e Cel Care a stabilit adevărul. Sinergia divino-umană 
e adevăratul mod de păstrare al adevărului. 

prezenţi, au arătat, într-un mod foarte limpede, că, fără nici o excepţie, toți 
episcopii, şi episcopul Romei printre ei, reprezintă autoritatea sinodală a Bisericii. 
Și dacă această regulă era în vigoare în vremuri oarecare, cu cât mai mult nu era, 
când se ivea la orizont o nouă învăţătură eretică, după cum s-a văzut aceasta din 
timpuri anterioare papei Nicolae? 


Toată lumea ştia că al VI-lea Sinod Ecumenic îl condamnase pe episcopul Romei, 
Honorius, [/lonorius, papă al Romei (626-638).], pentru că îmbrăţişase erezia 
monotelită - a cărei condamnare a fost făcută, de altfel, de Sinodul al VII-lea 
Ecumenic. 

Și celebra sentință a Sfântului Fotie, conform căreia trebuie ca „fiecare să-şi 
cunoască măsura sa”, spusă în timpul Sinodului I-II din 861 şi adoptată de acelaşi 
Sinod, şi care a înscris-o între sfintele canoane, nu e neaplicabilă şi asupra papei de 
la Roma. Căci, în Biserica lui Dumnezeu, nu există alt Cap decât Domnul nostru 
lisus Hristos, care conduce Biserica împreună cu Duhul Sfânt, prin mijlocirea 
Sfinţilor Părinţi şi a Sinoadelor. 


În acea vreme, împăratului Mihail i s-a alăturat drept co-regent, un oarecare 
macedonean pe nume Vasile, care la început nu fusese decât slujitorul împăratului 
şi care, încet-încet, a devenit familiar acestui prinţ şi a fost înălțat la această 
demnitate. Dar Vasile ardea de dorinţa de a ocupa tronul. Şi, devenind jucăria 
propriei sale patimi, l-a omorât pe Bardas, unchiul împăratului. După care, nu a 
durat mult ca să apară o ocazie, prin care să îl lovească pe împăratul însuşi. Astfel, 
într-o noapte de septembrie a anului 867, el s-a înscăunat împărat. După ce a pus 
mâna pe putere, Vasile a făcut tot ce i-a stat în putinţă ca să păstreze acest „bun”, 
rău obţinut. 


De atunci, fără să neglijeze să privească în toate părțile, oricât de mare ar fi fost 
preţul, el s-a angajat să obţină sprijinul Romei. Şi cum ştia că papa îl ura pe Sfântul 
Fotie şi că îl prefera pe Ignatie, Vasile l-a demis forţat pe fericitul Fotie de pe 
tronul patriarhal, apoi l-a exilat într-o mănăstire abandonată din Bosfor, închinată 
Prea Curatei Maici a lui Dumnezeu. După ce l-a readus pe Ignatie pe scaunul 
patriarhal, Vasile a încercat să intre în relaţii cu papa Adrian [E vorba de papa 
Adrian al II-lea (867-872).], care fusese ales în urma morţii lui Nicolae. 


La cererea lui Adrian, împăratul Vasile şi patriarhul Ignatie au reunit la Con- 
stantinopol, în anul 869, un Sinod la care delegaţii papei s-au grăbit să sosească. 
Dar, chiar şi aşa, episcopii erau foarte rari, căci cea mai mare parte a lor, se 
păziseră să vină. 

Chemat din exilul său, Sfântul Fotie a refuzat să ia parte. Nu putea fi constrâns 
decât prin forță. Astfel, un trimis guvernamental imperial a trimis soldaţi, care au 
primit ordinul de a-l lua cu ei. Dar, pe toată durata dezbaterilor, Sfântul Fotie s-a 
zidit pe sine într-o tăcere plină de seninătate. Şi, atunci când adunarea s-a neliniştit 
de tăcerea sa, a zis numai: „Dumnezeu aude glasul celor tăcuţi. ” 


Emisarii papali i-au întors replica: „Tăcerea dumneavoastră nu vă va feri de 
condamnare:” 


La care Sfântul patriarh a răspuns: „Nici tăcerea lui isus nu L-a ferit de 


upă ă pauză îndelu ă, trimisul împă Ul 1- A 
După o altă pauză îndelungată, trimisul împăratului i-a cerut: „Deoarece ai acest 
drept, Fotie, spune-ne ce ai de spus!” 


Sfântul Fotie a răspuns liniştit: „Drepturile mele nu sunt din lumea aceasta.” 


Din acel moment, i s-a lăsat un răgaz de câteva zile, în speranţa, dacă se poate 
spune aşa, că va veni la „pocăinţă”. După care, a fost din nou adus în faţa 
Sinodului, împreună cu prietenul său Grigorie, episcop de Siracuza. ŞI, în timp ce 
se ducea să participe la acest pseudo-sinod, Sfântul mergea sprijinindu-se în 
bastonul său patriarhal. Văzând aceasta, emisarul papal Marinus a cerut cu aro- 
ganţă ca acel sprijin să-i fie luat, căci era, zicea el, însemnul vredniciei episcopale. 
Pe loc, soldaţii au executat ordinul. Sfântul Fotie nu s-a întristat şi nici nu s-a 
supărat din cauza acestui gest. Şi în timp ce delegatul papei dorea să obţină de la 
Grigorie şi de la Sfântul Patriarh Fotie o mărturisire scrisă a pocăinţei lor, ei 1-au 
răspuns „să lase pocăinţa celor care au nevoie de ea”. 


Odată în plus, trimisul papei s-a tulburat şi Sfântul Fotie a avut ceva de spus. Ela 
răspuns astfel: 


Discuţiile au căzut imediat asupra episcopilor care au fost aduşi în judecată, pentru 
că au rămas credincioşi Sfântului Fotie. Şi, atunci când unul dintre aceşti ierarhi, 
care se numea loan de Heracleea, era constrâns de unul dintre delegaţii papali să îl 
anatematizeze pe Sfântul Fotie, a fost auzit spunând: „Cine îşi anatematizează 
ierarhul, să fie anatema!” Cei care, dintre ierarhi, îmbrăţişaseră cauza Sfântului 
Fotie, declarau de asemenea: „Noi nu putem să acceptăm această nebunie 
(„folie”).” Atunci, delegaţii papei i-au anatematizat pe Sfântul Fotie şi pe episcopii 
săi, şi, în mijlocul întregii adunării, s-au apucat să ardă volumele cu actele 
Sinodului care avusese loc în 867, împotriva papei Nicolae. 

Nemulțumindu-se să se oprească numai la această profanare, pseudo-sinodul a 
continuat să încalce canoanele. Şi, cu o neruşinare fără de seamăn, care mai mult 
decât toate, distrugea bunul mers [7 ordinea] de până atunci al Bisericii, trimişii 
papei au smuls adunării privilegii de toate felurile, care niciodată în trecut nu 
fuseseră acordate sau recunoscute papei, oricare ar fi fost el. Aceste pretenţii 
nemăsurate au făcut ca acest pseudo-sinod să treacă în istorie drept ceea ce era, de 
fapt. De atunci, Biserica l-a condamnat în unanimitate. După numai câţiva ani, un 
Sinod canonic (879-880), ţinut de cele două Biserici, a Romei şi a Constan- 
tinopolului, au anulat în mod public hotărârile acestui sinod care erau împotriva 
canoanelor. Ceea ce vom vedea imediat. 


Totuşi, pseudo-sinodul hotărâse că Sfântul Fotie trebuia să se întoarcă la locul său 
din exil. Aici, suferind de o aspră singurătate şi păzit cu stricteţe, el a cunoscut zile 
amare. ŞI, deşi au fost mulţi dintre prietenii săi, care, pentru că au îmbrăţişat cauza 
sa, au împărtăşit aceeaşi soartă, adică exilul, nu a fost nici unul care să ceară 
împăratului să stea cu Sfântul Fotie [7 adică să fie trimis în exil alături de el şi nu 
în altă parte]. Stântului Fotie i-a fost interzis până şi faptul de a i se aduce cărți. 


Din exil, Sfântul i-a scris împăratului, că suferinţele sale depăşeau tot ceea ce se 
poate descrie, pentru că nu avea nici măcar drepturile elementare care se acordau 
sclavilor care erau răi. Şi cerea cu umilinţă ca măcar să 1 se acorde privilegiul de a 
citi cărți mântuitoare pentru sufletul său. 


Cu toate acestea, deşi a trăit mult timp surghiunit, Sfântul lui Dumnezeu nu a lăsat 
niciodată deznădejdea şi duhul răutății să-i locuiască sufletul. Avea mereu aceeaşi 
smerenie, aceeaşi linişte, aceeaşi nădejde neclintită în măreţia dreptății dumne- 
zeieşti. Şi, ca un alt loan Gură de Aur, cel ce înaintea lui a stat pe scaunul 
patriarhal din Constantinopol, mergea până acolo încât el îşi mângâia prietenii şi 
tovarăşii de suferinţă. 


lată ce scria Sfântul Fotie, episcopilor care erau tovarăşii săi de exil: 

La ce desăvârşire a smereniei ajunsese patriarhul exilat, putem judeca după 
următoarea întâmplare. 


În anul 870, un cutremur de pământ dintre cele mai dezastruoase, a zguduit 
Constantinopolul şi împrejurimile. Mulţi dintre creştinii credincioşi au văzut în 
această nenorocire pedeapsa lui Dumnezeu pentru exilul nedrept al patriarhului lor. 
Căci ei ştiau că „Vieţile Sfinţilor” povesteau de o catastrofă asemănătoare care s-a 
produs la surghiunirea samavolnică a Sfântului Patriarh loan Gură de Aur. Totuşi, 
când acest gând, care circula în popor, a ajuns la urechile Sfântului Fotie, el i-a 
asigurat că nu trebuie să creadă nimic. 





Încă şi prin alte lucruri, Sfântul Fotie amintea de Sfântul loan Gură de Aur: căci ca 
şi acela, era un bun păstor şi un strălucit predicator, un teolog sublim şi un Sfânt 
Părinte al Bisericii. Nu îi era cu nimic mai prejos, nici după obiceiuri, nici după 
virtuţi. După modelul Sfântului Părinte loan Gură de Aur, orice lucru îi era motiv 
de proslăvire a lui Dumnezeu. Căci, după cum Sfântul loan Gură de Aur nu 
încetase să strige: „Slavă Ţie, Doamne, pentru toate!”, Sfântul Fotie îi răspundea ca 
un ecou: „Slavă lui Dumnezeu, Mântuitorul nostru, pentru toate!” 


Astfel, Sfântul Fotie a petrecut în exil ani lungi şi grei, până când împăratul 
Vasile a început să-şi schimbe comportamentul în privinţa sa. Sfătuitorii 
patriarhului Ignatie erau persoane cinstite şi ei aveau un mare ascendent asupra 
împăratului. Pe de altă parte, conştiinţa patriarhului îl îngreuna, din cauza 
persecuției purtate împotriva Sfântului Fotie, de care se credea vinovat în mare 
parte. EI a reuşit în cele din urmă să-l convingă pe împărat să-l cheme pe Sfânt din 
exilul său, ceea ce s-a făcut în curând. Astfel, în 873, Vasile l-a adus la palatul 

împărătesc şi i-a dat libertatea de a preda din nou la Academia Magnaura [Numele 
Universităţii din Constantinopol, vine de la numele palatului imperial Magnaura. 
Universitatea îşi avea de fapt locaţia în acest palat. ]. Vasile i-a încredinţat chiar 
Sfântului Fotie educaţia celor trei fii ai săi, Constantin, Leon şi Ştefan. 


Astfel s-au împăcat cei doi patriarhi care, cu harul lui Dumnezeu, şi-au iertat unul 
altuia greşelile. 


Văzându-se deja aproape de moarte, fericitul patriarh Ignatie l-a sfătuit pe 
împăratul Vasile să îl aşeze pe Sfântul Fotie patriarh, când va muri el. Trei zile 
după ce acesta a adormit întru Domnul - pe 23 octombrie 877 - Sfântul Fotie s-a 
reîntors pe scaunul patriarhal. Prima sa grijă a fost de a înscrie fără întârziere 
numele lui Ignatie în dipticul Bisericii, pentru ca fericitul patriarh Ignatie să fie 
recunoscut printre Sfinţii Bisericii. 


După ce s-a reîntors pe scaunul patriarhal, Sfântul Fotie a adus aceasta la 
cunoştinţa Patriarhilor Răsăritului şi a noului papă al Romei, loan [Ioan al VIII-lea 
(872-882). Vezi imediat după:,, Scrisoare către mitropolitul de Aquileea ”, cap.23.], 
un om evlavios şi ortodox, despre care Sfântul Fotie a fost fericit să audă că nu 
mărturisea erezia lui „Filioque”, nici nu permitea să se schimbe nimic din Simbolul 
de Credinţă. Atunci Sfântul Fotie i-a convocat pe împărat, pe papă şi pe Patriarhii 
Răsăritului la un Sinod care s-a ţinut la Constantinopol. 


Astfel, în luna noiembrie a anului 879, o mare adunare a reunit vreo patru sute de 
episcopi, incluzându-i şi pe delegaţii Patriarhilor Răsăritului şi pe reprezentanţii 
papei - adică pe episcopii Paul de Ancona şi Eugeniu de Ostia şi preotul Petru - 
sub conducerea Sfântului Fotie. 


De la început, toţi au fost unanimi în a-l recunoaşte pe Sfântul Fotie, confirmând 
alegerea sa cu aceste cuvinte: „Încă de la început, noi am fost uniţi cu sfinţitul 
nostru Stăpân, patriarhul ecumenic, şi nu am fost niciodată despărțiți de el. Noi 
eram chiar gata a ne vărsa sângele pentru el. Dar nu s-a găsit nimeni care să ne 
întrebe despre aceasta. Cei care s-au răzvrătit împotriva lui, sunt astăzi primii care 
îşi condamnă atitudinea lor şi starea de spirit pe care o aveau atunci, şi din toată 
inima au hotărât cu tărie să salute în el pe stăpânul lor, pe ierarhul lor şi pe păstorul 
lor. Cânt despre cei care încă nu ştiu încotro să încline, noi îi privim ca pe nişte 
duşmani ai Bisericii şi judecăm ca necesar să fie despărțiți de Ea.” 


La care Sfântul Patriarh a răspuns: 

[Act. Sinod. cf. Mansi, 17A — ISA, 450-520.] 


S-a citi apoi scrisoarea papei loan, pe care episcopii din Apus de asemenea au 
semnat-o. Prin acest document, loan recunoştea alegerea Sfântului Fotie şi anula 
tot ceea ce, până atunci, se scrisese sau se spusese împotriva lui. Sfântul Sinod şi-a 
dat de asemenea aprobarea: „Pentru sinodul ţinut la Roma împotriva Prea 
Sfinţitului Patriarh Fotie, sub papa Adrian, asemenea şi pe cel care, la Cons- 
tantinopol, s-a ţinut împotriva aceluiaşi Fotie, noi le declarăm cu totul nule şi 
interzicem ca ele să fie considerate în numărul Sfintelor Sinoade. Aceste adunări 
ale episcopilor care îl „biciuiesc” pe Fotie nu ar fi meritat niciodată numele de 
sinod.” 


Citind aceste hotărâri, Sfinți Părinţi au strigat: „La fel gândim noi toți. La fel 
propovăduim, într-un acord unanim. În această privinţă, papa loan ne-a bucurat 
mai mult decât toţi. Căci încă înainte de a fi spus el aceste cuvinte, noi am anulat, 
am respins şi am anatematizat ca anticanonic tot ceea ce s-a putut scrie, spune sau 
face, împotriva Prea Sfințitului nostru Părinte, unindu-ne astfel cu el în comuniune 
sfântă şi în faţa celor care i-au fost tovarăşi în lucrarea sa.” 


A venit apoi rândul episcopilor care, pentru că fuseseră hirotoniți de către Sfântul 
Fotie, s-au văzut condamnaţi şi exilați, şi care erau acum reaşezaţi în vrednicia lor 
episcopală şi recunoscuţi de către Sinod. Cât despre Sfântul Fotie, întreaga adunare 
s-a minunat de înţelepciunea şi de sfinţenia sa. 


Despre el, a fost auzit mitropolitul Procopie al Cezareei şi Capadociei spunând: 
„Cu adevărat acest om, care a luat în paza sa întregul univers şi îi duce toate 
poverile, ajunge la desăvârşirea înălțimii Arhi-Păstorului, Hristos Dumnezeu.” 


La care delegaţii papei au adăugat: „Şi noi, care trăim în cealaltă parte a lumii, 
recunoaştem că sentimentul nostru nu diferă cu nimic de al vostru.” 


Intr-un singur glas, Sfântul Sinod a răspuns atunci: „Nu, cu siguranţă, nu există 
nimeni care să se îndoiască de faptul că Dumnezeu Se odihneşte asupra lui.” 


Delegații romani au alcătuit încă şi acest discurs: „Mila şi harul dumnezeiesc s-au 
pogorât atât de mult asupra sufletului Prea Sfințitului Patriarh, încât el poate să 

strălucească şi să lumineze întreaga creație. Căci la fel cum soarele, fără să ocupe 
întreaga boltă a cerului, luminează totuşi întreg pământul, la fel şi Fotie, deşi stă la 
Constantinopol, face să strălucească întreaga creaţie şi îi dăruieşte lumina şi raza sa 
curată.” [Idem.,501.] 


Au fost de asemenea dezbătute la acest Sinod probleme importante foarte grave. 
Dar cea mai importantă hotărâre, a fost adoptarea unui decret sinodal, tocmai 
pentru a împiedica alterarea, de orice fel, a Simbolului ecumenic de Credinţă. Şi 
într-adevăr, a fost confirmat şi pecetluit în acelaşi fel, hotărârile de la Niceea. Toţi 
ierarhii, insuflați de Dumnezeu, au declarat atunci: „Acest mare Sinod ecumenic 
proclamă Simbolul de Credinţă stabilit de Sinodul de la Niceea şi confirmat de 
toate Sinoadele ecumenice.” 


Delegații Romei au adăugat aceste cuvinte: „Pentru a asculta de marele şi slăvitul 
nostru împărat în Dumnezeu şi pentru a place tuturor fraţilor noştri împreună 
slujitori cu noi, este drept ca să nu fie alcătuit un nou simbol de credinţă. Ci mai 
degrabă să proclamăm din nou şi să reafirmăm vechiul simbol, care este crezut şi 
mărturisit de lumea întreagă.” 


Prea Sfinţitul Patriarh Fotie a spus atunci: 


Atunci Petru, diaconul întru toate plăcut lui Dumnezeu şi care era primul dintre 
secretari, a citi textul următor: „Urmând învăţătura dumnezeiască a Domnului şi 
Mântuitorului nostru lisus Hristos, înscrisă în sufletele noastre prin încredințarea 
raţiunii şi prin curăţia Credinței; păstrând şi primind această învăţătură prin dreapta 
judecată infailibilă a sfintelor Hotărâri şi a Canoanelor Sfinților Apostoli şi 
Ucenici; ţinând şi ascultând, prin credinţa cea mai sinceră şi mai statornică, Dogma 
de neschimbat şi inviolabilă a celor şapte Sfinte Sinoade Ecumenice, fiind conduşi 
şi îndreptaţi de insuflarea Unuia şi Aceluiaşi Duh Sfânt: noi respingem pe toţi cei 
care au fost respinşi de Biserică şi-i primim şi-i considerăm vrednici de a-l fi 
mădularele Ei, pe cei care, fiind stăpâni cu evlavia, au dat cinstea şi respectul 
cuvenit Crezului de la Niceea. 


În această credință, care este şi a noastră, noi îl proclamăm și îl primim, în duh şi în 
cuvânt, şi în faţa tuturor, tare şi limpede, dăm citirii Simbolul Credinței Creştine 
celei adevărate, care de la început, ne-a fost transmisă de la Sfinţii noştri Părinţi, şi 
aceasta fără ca să îndepărtăm nimic din ea şi fără ca să îi adăugăm nimic, fără ca să 
o împodobim [7 în mod fals şi nenecesar] şi fără ca să o trădăm întru nimic. Căci 
orice eliminare şi orice adăugare, chiar dacă nu ar exista nici o impresie de erezie, 

duce, prin viclenia diavolului, la dispreţuirea a ceea ce nu trebuie să fie disprețuit şi 
la ultragierea nedreaptă a Sfinților Părinți. Cât despre îndreptarea textelor şi a 
hotărârilor Sfinţilor Părinţi, acesta este un lucru încă şi mai rău. De asemenea, 
acest Sfânt Sinod ecumenic, primind în dragostea lui Dumnezeu şi cu judecată 
dreaptă, vechiul Simbol de Credinţă şi cinstindu-l cum se cuvine, întemeind şi 
zidind pe el cetatea mântuirii, îi învaţă pe toţi să creadă şi să propovăduiască ceea 
ce sfântul şi sobornicescul Simbol de Credinţă mărturiseşte.” 


Apoi a fost proclamat Simbolul niceo-constantinopolitan, fără ca să-i fie adăugat 
sau retractat ceva: „Aceasta este Credinţa noastră; în această mărturisire de 
credinţă, noi ne-am însemnat cu semnul Sfintei Cruci şi, prin această mărturisire, 
Cuvântul Adevărului a biruit şi a nimicit orice erezie. În cei care împărtăşesc 
Credinţa noastră, noi recunoaştem pe fraţii noştri, părinţii noştri, împreună 
moştenitori cu noi ai Împărăției Cerurilor. Dacă cineva este atât de neruşinat încât 
să alcătuiască o altă mărturisire de Credinţă, pe lângă acest Simbol Sfânt, care de la 
începuturi, ne-a fost transmis de Sfinţii şi fericiţii noştri Părinţi, şi dacă îndrăzneşte 
apoi să-l numească „Simbolul Credinței” - smulgându-le vrednicia Sfinților 
purtători de Dumnezeu şi inserând în Crez alte mici formule personale - şi care 
încearcă prin urmare să-l impună credincioşilor sau celor care se întorc de la erezie, 
ca şi cum ar fi o învăţătură sobornicească, stricând astfel cu îndrăzneală comoara 
acestui Simbol Sfânt, cinstit de toți, prin expresii false, adăugări sau eliminări; o 
asemenea persoană să fie depusă din vrednicia sa, dacă este un membru al clerului; 
să fie anatematizată dacă este un laic, după cum ne poruncesc nouă Sfintele 
Sinoade Ecumenice.” 


Încă odată, Sfinţii Părinți au repetat în cor: „Aceasta este judecata noastră unanimă, 
aceasta este Credinţa noastră; cu această mărturisire noi am fost botezați, cu 
aceasta am fost unşi [4 în sensul de: hirotoniți] preoţi. Cât despre cei care gândesc 
altfel sau care îndrăznesc să substituie acestui Simbol un altul, să fie anatema!” 


ŞI, desigur, promulgarea acestei hotărâri a fost făcută pentru a extirpa pe ultima 
născută dintre erezii, falsa dogmă latină, care strica Sfântul Simbol de Credinţă şi 
prin aceasta, încălca învăţătura Duhului Sfânt, pe care Sfinții Apostoli şi Sfinţii 
noştri Părinţi ne-au lăsat-o moştenire. 

Niciodată - o ştim - Sfântul Patriarh Fotie nu a încetat să lupte împotriva 
ereziilor vrăjmaşe lui Dumnezeu, fie că ele erau maniheene sau monofizite, fie 
că era vorba de dogma latină a lui „Filioque”. Şi, tot aceeaşi grijă i-a inspirat şi 
scrierea „Mystagogiei” sale, un tratat despre învăţătura mistică a Duhului Sfânt, 
în care el dezvăluie ereziile latine şi face dreptate mărturisirii ortodoxe a 
Sfinţilor Părinţi, conform căreia, Duhul Sfânt purcede numai de la Tatăl, după 

cuvintele Domnului Însuşi. Asupra aceluiaşi subiect, el a discutat cu numeroşi 
episcopi şi mai ales cu arhiepiscopul de Aquileea, în Italia, căruia el i-a scris o 
scrisoare rămasă celebră. 


Atunci când delegaţii papei au cerut ca Biserica bulgară să fie aşezată sub 
jurisdicţia Romei, Sfântul Fotie le-a răspuns că nu va mai discuta această problemă 
şi că lasă ca ea să fie „tranşată” de evlaviosul împărat. Totuşi, deoarece exista 
teama de a-i vedea pe papii viitori, ca pe nişte noi Nicolae, însetați de putere, că 
încearcă să capete o autoritate atât de mare, încât să treacă peste cea a Bisericii lui 
Dumnezeu, Sinodul a hotărât, la propunerea Sfântului Fotie, adoptarea unui canon 
care îi interzicea papei de la Roma orice alt privilegiu decât acela al primatului 
onorific, care îi fusese totdeauna conferit până atunci. Făcând aceasta, Sinodul nu 
dădea voie Romei să îşi întindă sau să îşi modifice în vreun fel prerogativele. Căci 
Biserica lui Dumnezeu nu vrea cu nimic să se asemene formelor de guvernare ale 
vreunei autorităţi temporale, ci în Ea împărăţeşte acel precept evanghelic, care este 
ca o lege a Bisericii: „Cine dintre voi vrea să fie cel mai mare, să fie slujitorul 
vostru. Şi cine dintre voi vrea să fie primul, să se facă vouă rob” (Mt. 20,26; Mc. 
10,43). 


Astfel s-a încheiat acest mare, acest Sfânt Sinod întrunit la rugămintea Sfântului 
Fotie şi căruia, Biserica întreagă, atât în Răsărit cât şi în Apus, i-a recunoscut 
hotărârile şi canoanele. Au urmat apoi ani senini şi liniştiţi, în care, Sfântul nostru 
Părinte Fotie a condus Biserica în pace. 


Sfârşitul său se apropia însă, cu cât venea vremea să fie chemat ca să 1 se pună pe 
cap cununa slăvită a mărturisitorilor şi a mucenicilor. 

Când împăratul Leon i-a urmat fratelui său Vasile, cu aroganță el l-a scos [ Literal: 
decăzut.] pe Sfântul Patriarh din tronul său patriarhal, şi l-a întemnițat într-o 
mănăstire aflată în ruine, nu departe de Constantinopol, şi unde Sfântul a petrecut 
cei cinci sau şase ani ultimi, ai lungii sale vieți. Din iubire pentru Hristos, el 
suferise persecuții fără număr şi îndurase furtuni nenumărate; până la drojdie, el îşi 
bău paharul de mărturisitor. 


Astfel, în pace, în ziua de 6 februarie a anului 891, el şi-a încredinţat în mâinile 
Domnului Său, sufletul prea fericit. Puțin mai târziu, sfintele sale moaşte au fost 
mutate, pentru a fi aşezate, în Biserica Sfântul loan Înaintemergătorul, aflată nu 
departe de mănăstirea constantinopolitană a Sfântului Prooroc Ieremia. 

La scurtă vreme după fericita sa adormire, Sfânta Biserică Ortodoxă l-a aşezat în 
rândul Sfinţilor lui Dumnezeu pe patriarhul Fotie, cinstind astfel sfânta sa 
pomenire. 


Mai târziu, sfântul său nume a fost trecut în „Synodiconul”, pe care Biserica îl 
citeşte odată pe an, în Duminica Ortodoxiei: 

„Lui Ignatie şi lui Fotie, Sfinţii Patriarhi ortodocşi: VEŞNICĂ POMENIRE! 
Tuturor celor care scriu orice cuvânt sau orice act împotriva Sfinților Patriarhi 
Tarasie, Nichifor, Metodie, Ignatie şi Fotie: ANATEMA!” 


Și atunci când, pe 6 februarie, Biserica întreagă îi cântă slujba de pomenire, Sfântul 
Fotie este astfel slăvit: „Campion al Ortodoxiei, apărător al mărturisitorilor dreptei 
credinţe, stâlp şi temelie a Bisericii, unealtă a harului, vas ales, harpă a Duhului cu 
sunete dumnezeieşti, propovăduitor înflăcărat, înţelept ierarh, învăţător luminat al 
lumii, trâmbiţă care strigă, în cuvânt şi dogmă, că Duhul purcede numai de la 
Tatăl, aşa cum a propovăduit, cu autoritate dumnezeiască, fiul tunetului, Sfântul 
loan evanghelistul; luptător neobosit împotriva ereziilor, tu ai tăiat greşeala ereziei 
şi ai apărat Sfântul Simbol al Credinței, împotriva adăugirilor şi intercalărilor 
ereticeşti. O, mare Fotie, Prea Sfinte Părinte, tu eşti mare în cuvânt, tu, al cărui 
nume este Lumină!” 


Cu puterea lui Dumnezeu şi cu sfintele rugăciuni ale Sfântului Său, să aibă milă de 
Noi şi să ne mântuiască. Amin! 


(din lucrarea Sfântul Fotie cel mare - Opere trinitare) 

Omilia părintelui Mihai Aldea despre Sfântul Fotie, importanţa cunoaşterii 
istoriei şi trăirea în realitatea virtuală 





Pr. Mihai Aldea - Predică la Duminica cananeencei şi a Sfântului ierarh Fotie 
cel mare, mărturisitorul 


“Tubiţi credincioşi, astăzi sunt prăznuiți mai mulți sfinţi a căror viaţă plină de 
lumina lui Hristos înseamnă foarte mult, foarte mult, însă am avut uimirea să văd 
că hpseşte din calendarul pe acest an Sfântul Fotie, patriarhul Constantinopolului, 
unul din cei mai mari sfinţi din istoria Bisericii Lui Hristos. Lipseşte. Acum nu este 
singura problemă din calendarul pe anul acesta. Dacă vă uitaţi în calendar, la data 
de 17 decembrie veţi afla că cei 3 tineri care sunt împreună cu Proorocul Daniil, 
din Vechiul Testament s-ar chema: Anania - ceea ce e adevărat, Azaria - iarăşi e 
adevărat, şi... Mihail - [corect] este Misail. Dar, şi anul trecut şi anul acesta, 
cineva a avut “plăcerea” să schimbe numele Sfântului din Misail în Mihail. La fel, 
cineva a avut “plăcerea” să nu-l treacă în calendar pe Sfântul Fotie. [Nota noastră: 
Acelaşi lucru este valabil şi pentru Sfântul Marcu al Efesului...: Praznicul uitat al 
Sfântului Marcu al Efesului şi “prăznuirile” minciunii şi umilirii în faţa ideologiei 
masonice a ecumenismului |]. 


Însă, uitându-mă în sinaxarele Liturghierelor şi Ceasloavelor noastre, am văzut că 
destul de puţine sunt ediţiile care-l au trecut pe Sfântul Fotie. Existenţa Sfântului 
Fotie nu este în nici un fel uitată de ierarhia noastră. Totuşi, de unde această 

tradiţie, să zicem aşa, a “uitării” lui, într-o oarecare măsură, cel puţin în această 
formă a prezenţei în calendarele sau în sinaxarele cărților de cult ş.a.m.d.? 


Pentru asta ar trebui să cunoaştem un pic de istorie. Ce legătură are istoria cu 
Biserica, ce legătură are istoria cu Liturghia? Cât de potrivit este să vorbim de 
istorie la Sfânta şi Dumnezeiasca Liturghie? Păi toată Scriptura este 1storie! 
Cuvântul istorie vine din greacă şi înseamnă “ceva care trebuie ţinut minte”, ceva 
preţios care trebuie ținut minte, pe care trebuie să-l ştii, să-l ai. Aşa a apărut 
disciplina numită istorie, prin faptul că unii şi alții au socotit că anumite fapte 
trebuie păstrate, să nu se uite, să rămână aşa. Or, din aceste punct de vedere, 
dumnezeieştile Scripturi sunt prima, şi cea mai mare, şi cea mai folositoare carte de 
istorie, pentru că ne arată faptele care s-au petrecut în istoria mântuirii, care sunt de 
cea mai mare însemnătate pentru noi. Desigur, există şi istorie atee, dar aceasta 
este una falsificată. Şi există tot felul de istorii eretice, care de asemenea sunt 
schimbate după cum le-a plăcut unora sau altora. Este de cea mai mare însemnătate 
să ştim istoria aşa cum s-a petrecut. Lucrul acesta este foarte greu. 


Omul de astăzi trăieşte mai ales în realitatea virtuală. Am spus-o, şi o mai spun! 
Cei mai mulţi dintre bucureştenii de astăzi, când merg pe stradă, au în faţa ochilor 
fragmente din filme, sau din jocurile de pe calculator, de pe messenger, sau mai 
ştiu eu de unde... Chiar şi când merg pe stradă, oamenii sunt încă prinşi de această 
realitate virtuală. Dar, de ce alerga oamenii către realitatea virtuală? Să spunem că 
desființăm pentru o clipă, aşa, virtual, desfiinţăm realitatea virtuală, deci nu mai 
există televizor, numai există televizor, internet, nu mai există cinematografe. 
Sigur, putem comunica prin scrisori, dar nu mai există aceste elemente ale realităţii 
virtuale. Ce se întâmplă cu omul? Păi cred că vreo 20% din populaţie în câteva zile 
se sinucide, şi n-o spun spectaculos, o spun cu îngrijorare, pentru că sunt convins 
de ceea ce spun. Este ceva foarte grav! Aproape un sfert din populația ţării în 
câteva zile se sinucide, pentru că, în clipa în care tai realitatea virtuală, ce văd 
oamenii în jurul lor? Ziduri, mizerie, împuţiciune peste tot, corupţie, nenorocire, şi, 
Nicio şansă, nici o şansă de a îndrepta lucrurile sau sistemul. 


Realitatea virtuală oferă posibilitatea de evadări şi descărcări. Omul se uită la nu 
ştiu ce film, se închipuie eroul de acolo, e fericit că i-a bătut pe ăia de acolo, chiar 
dacă a stat în fotoliu, apoi omul se duce la serviciu a doua zi, şi mai rabdă încă o zi 
să-l înjure şeful... Deci există această refugiere în realitatea virtuală. Desigur, 
există şi descărcări între oameni pe chaturi, sau pe mess. ŞI îi înjură pe guvernanți, 
intră pe forumuri şi pun nişte postări din astea foarte... “miezoase”, şi se descarcă. 
Li se pare că au făcut mare lucru. Şi-n felul acesta trec zilele, trec anii, şi ei pot 
suporta sistemul care-i ţine în lanţuri şi-şi bate joc de ei. 


kk hkkhkhkkrhkhkhkhkhkhhkikhkhkikhikiki 


e Xe e e Xe e Xe e e Xe e e e De De e e e e e e De e e e e e e e e e XX 


kkkkkkkhkhkhkhkikhkhkhkrhkhkhhkikrhkihkikihyik 


XP Xp e Xe Xe De Xe e e Xe e e Xe e e e e e e e e e e e e E e e e e XX 


[Nota noastră: Vezi şi introducerea de la: La ce ar trebui să fim mai atenţi când 
“dezvăluirile” curg, care ar putea fi noile capcane şi ce avem de făcut? ] 


Dar dacă ar dispărea realitatea virtuală, ce-ar face omul? Aşa cum spun, s-ar trezi 
într-o realitate deznădăjduitoare, seacă, pustie, lipsită de speranţă. Puţini, foarte 
puţini sunt cei care-şi aduc astăzi cu adevărat aminte, de atmosfera care era în 
România în anii '85-*88, când nu mai erau doisprezece ore de televiziune, cum 
fuseseră înainte. Rămăseseră numai două, şi atunci, în lipsa acestei evadări, toţi se 
simțeau pustiiţi, deznădăjduiți, deprimaţi, şi toată viaţa părea că nu are nici un sens, 
nici un rost. (...) 


Atunci, realitatea virtuală e un lucru bun pentru că îi împiedică pe unii să se 
sinucidă? Nu! Pentru că nici realitatea acesta seacă pe care o văd oamenii când 
reuşesc să ridice ochii din realitatea virtuală nu este adevărată! Este tot o iluzie, o 
păcăleală! Are românul o vorbă: “ochii înţeleptului văd mai departe”. Mulţi nu 
înţeleg această vorba şi spun: “mai departe de ce?“. 


Să luăm această pildă. Vedem un cablu metalic care zbârnâie uşor. Ce facem, 
punem mâna pe el? Dacă este un cablu de înaltă tensiune poate că va fi ultimul 
lucru pe care-l facem în această viață. Dar ceea ce vedem noi e un cablu, un fir. 
Am văzut |un] om care s-a electrocutat. Râdea, zâmbea. Când a pus mâna pe firul 
ăla, odată a ţâşnit apa din el, s-a carbonizat, a căzut jos. Era o bucată de cărbune 
fumegând, nu mai era om, într-o fracțiune de secundă. De ce i s-a întâmplat acest 
lucru? Pentru că el s-a încrezut în realitatea “seacă” de care am vorbit mai 
devreme. N-a privit mai departe. 


Or, în spatele tuturor lucrurilor pe care le vedem există şi altele, şi în spatele 
acelora, altele. Şi dacă avem înţelepciunea să mergem destul de adânc, Îl găsim pe 
Dumnezeu. Îl găsim pe Dumnezeu! Adevărata realitate este cea în care noi 
neîncetat Îl vedem, Îl înţelegem pe Dumnezeu, îi vedem şi îi înţelegem pe îngeri şi 
pe sfinţi, şi chiar pe demoni - nu numai oamenii, animalele, şi obiectele din jurul 
nostru. Aşa cum nu vedem curentul electric, dar ştim că există şi trebuie să ne 
folosim de el, la fel s-ar cuveni să ştim că există Dumnezeu, că există puterile 
cereşti şi puterile întunericului, şi să ţinem seama de acest lucru atunci când 
mişcăm privirea. Şi atunci, nu am mai avea nevoie de realitatea virtuală, pentru că 
realitatea adevărată în care am fi, este mai mult decât bogată, şi nu mai are 
trebuinţă de nimic în plus. 


Cunoaşterea istoriei adevărate ne ajută să înţelegem aceste lucruri, să-L vedem pe 
Dumnezeu lucrând în istorie, şi să-l vedem pe diavol lucrând în istorie. In clipa în 

care noi primim o istorie păgână, o istorie eretică, fără să cercetăm, o luăm ca 
atare, în clipa aceea, am pierdut foarte, foarte mult. Trebuie văzută întotdeauna 
sursa. 


De pildă, în clipa în care istoria care se dă este pecetluită, ştampilată sau poate 
chiar semnată de cineva care este de o anumită credinţă, fie că este masonică, sau 
[de] nu ştiu ce altă credinţă, atee, catolică, sau adventistă ş.a.m.d., noi îndată 
trebuie să fim treji şi să ne dăm seama că acolo sigur anumite puncte sunt 
schimbate după credinţa aceluia. Să fim treji, să încercăm să judecăm. De obicei nu 
facem acest lucru. 


Dau un exemplu foarte simplu: secolul al XIX-lea, deci de la anul 1801 la anul 
1900, este o vreme despre care nu ştim aproape nimic. Am auzit ceva de revoluţia 
de la 1848, şi de Alexandru loan Cuza, câte ceva de Carol I, şi dacă am mai auzit şi 
de Brătianu însemna că suntem foarte culți. Dacă ştim că tot atunci a fost şi 
războiul de independenţă suntem minunaţi. Şi cu asta, s-a cam încheiat ceea ce ştie 
omul obişnuit despre secolul al XIX-lea, la prima vedere. Pentru că, de fapt, 
realitatea virtuală în care trăim, toată această societate, foarte insinuant, strecoară 
tot felul de minciuni despre această perioadă, pe care le primim fără să ne dăm 
seama. Şi o să spun, Nicolae Bălcescu de pildă, intră în istoria secolului al XIX- 
lea, şi Avram Iancu, şi mulți alţii despre care noi am auzit aşa în treacăt, dar fără să 
facem legătura, şi fără să îi aşezăm în context (în afară de cei care, desigur, sunt 
pasionaţi de istorie). 


- Dacă vorbim de secolul al XVIII-lea, spuneţi-mi şi mie ce lucruri mai ştiţi aşa, 
pentru istoria noastră din secolul al XVIII-lea? 


[Răspuns dintre credincioşi:] - Răscoala lui Horea. 
- Altceva?... 
[un credincios] - Prigoana uniată. 


— Aha! Adică greco-catolicismul, intrarea greco-catolicismului în Ardeal. Uciderea 
şi torturarea acelora care nu vroiau să treacă la greco-catolicism. Dărâmarea, 
incendierea, distrugerea în orice fel a peste 300 de biserici şi mănăstiri ortodoxe 
din Ardeal şi luarea cu de-a sila a aproape tuturor celorlalte de către greco-catolici, 
cu câteva excepţii, câteva locuri, în care românii s-au luptat - putem spune 
nebuneşte — cum a fost în Țara Bârsei, sau în Haţeg, sau în Făgăraş. ŞI, deşi mulți 
dintre ei au fost siliţi, ca să scape cu viaţa, să fugă în munţi, până la urmă, au silit 

ocupanţii să-i lase să fie ortodocşi, altfel pierdeau pe toţi oamenii pe care doreau 
să-i exploateze, şi nu mai aveau cu cine să muncească. 


Deci asta pentru Transilvania, dar pentru Muntenia şi Moldova? 


Brâncoveanu... la începutul secolului, şi după aceea? 


Secolul al XVIII-lea reprezintă punctul în care istoria noastră începe să meargă cel 
mai rău din toată istoria neamului românesc. Ultimele trei secole sunt cele mai rele, 
cumplit de rele! Şi tocmai pe ele le cunoaştem foarte puţin. 


Dacă în Transilvania, în Crişana, în Maramureş avem genocidul împotriva 
românilor ortodocşi, în Muntenia şi Moldova avem domniile fanariote care 
înseamnă, de asemenea, genocid. Domnitorii fanarioți din Moldova, în primii 
patruzeci de ani de domnie fanariotă, au ucis sau izgonit din ţară jumătate din 
populaţie. Sunt documente străine care ne arată acest lucru. Jumătate din populaţie. 
Vă daţi seama ce însemna asta? (...) lar în Muntenia trei sferturi, 75% din 
populaţie, ucisă sau izgonită. Asta a însemnat secolul al XVIII-lea pentru cele trei 
Țări Româneşti. 


Dar tot secolul al XVIII-lea este secolul în care grecii, albanezii, şi turcii 
măcelăresc mai mult de jumătate din populaţia românească din Munţii Pindului, 
din Epir, din Tesalia, şi Macedonia. Este un secol foarte greu pentru neamul 
românesc, despre care nu ştim aproape nimic. Nu ştim, ceea ce este foarte grav! 
Pentru că, pe urmă, vin unii cu neobrăzare să spună: ce bine era dacă românii erau 
catolici. De ce? Ca să fim criminali, ca să fim nişte asasini, ca să facem genocid, 
cum au făcut toate neamurile catolice? (...). Vedeţi ce înseamnă să uiţi istoria? 
Cine adoptă catolicismul conştient, îşi ia în spate toate aceste crime. Ca să nu mai 
vorbim de Inchiziţie. Nu vreau să înşir aici, nici măcar în linii mari... Crimele 
făcute de Inchiziția adusă de greco-catolici - [şi] atenţie, nu romano-catolici - 
greco-catolicii au adus Inchiziția în Transilvania, şi ea a funcționat la Blaj; singura 
perioadă din istoria Transilvaniei în care a existat Inchiziţie, este în secolul al 
XVIII-lea, când este adusă de greco-catolici la Blaj, ca să-i poată măcelări pe fraţii 
ortodocşi români, care nu voiau să se facă greco-catolici. Asta a propos de 
dragostea de neam a conducătorilor greco-catolici, despre care se minte într-una. 
Dar oamenii nu ştiu, nu ştiu ce s-a întâmplat. Este foarte grav! 


kk hkkhkhkkhkhkhkhkhkhhkhkhkikikhikiki 


e Xe e e Xe e Xe e e Xe e e e De De e e e e e e De e e e e e e e e XX 


kkkkkkkhkhkhkhkikhkkhkrhkkhhkikrhihkikihyik 


XP Xp e Xe Xe e Xe e e Xe e e Xe e e e Xe e e e e e e e e e e Xe e XX 


În secolul al XIX-lea ce se întâmplă? Muntenia şi Moldova sunt invadate de 
neamuri străine. Pe golul de populaţie făcut de crimele fanariote vin tot felul de 
străini fără nici un fel de acte în regulă. Vin, se aşează, se fac stăpâni pe acest 
pământ ruşi, hpoveni, bulgari, evrei, ţigani, turci, tot felul. Vin, vin, se aşează, şi 
încep să lucreze şi ei la distrugerea, la izgonirea şi oprimarea românilor. Sunt 
documente incontestabile în această privinţă. E de ajuns, dacă vreţi, să luaţi, de 
pildă, publicistica lui Mihai Eminescu, să vedeţi că el dă date statistice, din 
statisticile oficiale ale Ţărilor Române, în care arată ceea ce s-a întâmplat. Dar noi 
nu ştim nimic. 


În schimb sunt ridicaţi în slăvi Brătianu, marele prim-ministru politician din timpul 
lui Carol I, care a declarat în Parlament, public, că scopul vieţii lui a fost să 
nimicească “superstiția românească”, adică Ortodoxia. El numea Ortodoxia 
superstiție populară, pentru că el era mason, era ateu, era împotriva Bisericii, şi a 
încercat s-o distrugă. Şi era foarte satisfăcut, în Parlament, către sfârşitul vieţii lui 
că, în mare parte, şi-a atins scopul. De ce spunea asta? Pentru că, împreună cu 
ceilalți “fraţi masoni”, au pustiit mănăstirile, au ucis nu ştiu câți călugări. Dar 
despre prigoana asta nu se ştie nimic. 


Avem sfinţi martiri în mănăstirile noastre din vremea pasoptistiştilor şi [a] 
urmaşilor lor. Nu se ştie nimic! Istoria e uitată! Călugări care au fost bătuţi, 
torturați, alungaţi din mănăstire pentru că nu voiau să accepte toate nelegiuirile. 
Masonii îşi alegeau dintre ei tot felul de oameni corupți, câteodată de o scâr- 
băvnicie greu de închipuit, şi-i puneau, cum făcuseră fanarioţii înainte, îi puneau pe 
post de stareţi, de egumeni, ca să jefuiască averile mănăstirilor, pe urma plecau, nu 
rămâneau... A fost o luptă cumplită împotriva Bisericii, despre care noi nu ştim 
nimic. În această vreme s-a schimbat şi istoria Bisericii, oficial, pentru că având 
puterea, aceşti masoni au schimbat istoria Bisericii şi au scos multe lucruri care nu 
le conveneau din cărțile de slujbe, pas cu pas, şi s-a ajuns de s-a uitat şi de Sfântul 
Fotie, pe care toţi românii îl aveau la mare cinste, pentru că ştiau că el a fost 
apărător al Bisericii împotriva papistăşiei. 


Mai mult decât atât, despre aceste lucruri, şi despre istorie nu spun. Cred că fiecare 
dintre noi înţelege că, în loc să pierdem timpul la televizor sau la alte lucruri, ne-ar 
fi mult mai de folos să încercăm să cunoaştem istoria adevărată a neamului nostru 
şi a Bisericii noastre, sau să facem ceva de folos. 


Voi reveni asupra acestor lucruri, însă, vreau să citesc un cuvânt din ziarul Lumina. 
Pentru că, dacă cei care au făcut calendarul au uitat de Sfântul Fotie, din fericire, 

Ziarul Lumina şi-a adus aminte, şi în numărul de ieri, de sâmbătă, este un articol 
despre Sfântul Fotie. Vă citesc numai nişte subtitluri (...) 


În sfârşit, aici, din câte aţi văzut, nu e nici un titlu despre disputele cu papii eretici 
de la Roma care începuseră să proclame tot felul de nebunii drept Adevăr: 
Filioque, supremaţia papală, şi alte prostii din acestea. Dar este dat un cuvânt în 
care se zice despre Asterios, care ne dezvăluie pentru prima dată latura sensibilă a 
personalităţii Sfântului Fotie, în care reda dialogul patriarhului constantinopolitan 
cu înverşunatul lui opozant, Papa Nicolae, un mare ereziarh. El este cel, care, 
practic a întemeiat catolicismul ca erezie Deci toate liniile eretice ale cato- 
licismului au fost stabilite de Nicolae, el le-a făcut. Şi felul în care a văzut 
colaborarea cu puterea lumească, şi felul în care a văzut dreptul papilor de a ucide 
pe cei care-i stau împotrivă, ş.a.m.d. 


Citez din articolul din Ziarul Lumină: 


“Fotie propune ca dragostea să fie fundamentul relației dintre ei, pentru că numai 
prin ea se poate realiza împăcarea autentică, şi înţelegerea la nivelul intim, 
duhovnicesc al fiinţei”. 


Și acum urmează citatul din Sfântul Fotie: „cât despre cei care au aceleaşi gânduri 
despre Dumnezeu şi cele dumnezeieşti, deşi distanța îi separă şi nu se văd 
niciodată, ea îi uneşte, adică dragostea, şi îi identifică nevăzut, şi face din ei 
prieteni adevăraţi. Şi dacă din întâmplare unul din ei ar ridica acuzaţii nechibzuite 
împotriva celuilalt, ea, adică dragostea, înlătură răul, aşează lucrurile pe calea cea 
bună şi pecetluieşte legătura unirii“. 


Este un cuvânt al Sfântului Fotie asupra căruia s-ar putea face un şir de cateheze, 
un cuvânt foarte duhovnicesc. Însă ceea ce nu vede, din păcate, autorul acestui 
articol - sau poate nu a vrut să sublinieze din pricini pastorale, dintr-o “dibăcie 
diplomatica”, nu ştiu, dar nu apare explicit - este faptul că Fotie propune ca 
dragostea să fie fundamentul relaţiei nu dintre el şi Nicolae, ci dintre cei care sunt 
de aceeaşi credinţă. El spune “despre cei care au aceleaşi gânduri despre 
Dumnezeu şi cele dumnezeieşti”. Deci, dragostea uneşte pe oameni dacă sunt în 
adevăr - nu dacă sunt unul în adevăr, unul în minciună - dacă amândoi au aceleaşi 
gânduri despre Dumnezeu şi cele dumnezeieşti. 


De ce spun acest lucru? Pentru că Nicolae era eretic, nu avea aceleaşi gânduri cu 
Biserica lui Hristos, despre Dumnezeu şi cele dumnezeieşti. Nu! Avea alte păreri şi 
alte gânduri, şi atunci, îi atrage atenţia Sfântul Fotie, că acuzele pe care le aduce 

vin din dragostea care-i lipseşte, pentru că nu este în adevăr. Fiindcă într-adevăr, 
dacă ai căzut din adevăr, ai căzut şi din dragoste, la fel cum dacă ai căzut din 
dragoste, ai căzut din adevăr. 


Pentru aceste lucruri şi pentru altele asemenea, pentru lupta Sfântului Fotie în a 
apăra dragostea adevărată - adevărul fiind dragostea lui Dumnezeu - a fost chinuit 
mult. A fost destituit din scaunul patriarhal de mai multe ori, a avut foarte multe 
necazuri, greutăţi. De aceea, el este trecut în sinaxarele Bisericii ca ierarh martir, 
pentru că a suferit foarte mult pentru Hristos, după cuvântul care spune: “Păstorul 
cel bun îşi pune viaţa sa pentru oile sale”. 


Intorcându-ne un pic la istorie, aş vrea să zic acest lucru: dacă cineva se apucă să 
înveţe, să cunoască cu adevărat viaţa Sfântului Fotie, va câştiga foarte mult folos. 
Acolo ni se arată multe lucruri. 


Întâi, de pildă, la Sinodul din 879, delegaţia papală şi apoi însuşi Papa confirmă 
faptul că Fotie a fost osândit nevinovat, şi, mai mult decât atât, este în acel Sinod, 
şi în actele semnate de Papa, anatema peste cine îl mai denigrează vreodată pe 
Sfântul Fotie. Or, dacă ne luăm după această hotărâre papală şi sinodală, înseamnă 
că toți catolicii sau cel puţin teologii catolici de astăzi sunt anatema, pentru că ei 
neîncetat îl denigrează pe Sfântul Fotie. Vă aduc din cărțile lor şi de pe site-urile 
lor nenumărate citate: peste tot ei - fie cu eleganţă, fie vulgar şi brutal - îl 
batjocoresc, îl înjosesc, îl bârfesc în fel şi chip pe Sfântul Fotie cel mare. Or, după 
hotărârea propriului lor papă înseamnă că ei sunt anatema! Deci iată o lecţie 
despre nebunia ereziilor, despre felul în care se contrazic şi se osândesc ele pe ele 
însele. Ori a greşit papa acela, şi atunci papa nu e infailibil, deci catolicismul este 
erezie, ori a avut dreptate, şi atunci catolicii care denigrează pe Sfântul Fotie sunt 
anatema şi sunt eretici. Cum o dăm, tot acolo ajungem. 


Cunoaşterea vieţii Sfântului Fotie ne poate ajuta să înţelegem foarte bine, cât păcat, 
câtă greşeală au cei care se grăbesc să osândească un episcop, şi să-i îi nege puterea 
şi darul lui de a sluji, din pricina unor împrejurări independente de puterile lui. 


Sfântul Ierarh Fotie a fost pus pe scaun de către un stăpânitor, Vardas, care a făcut 
un abuz foarte mare. Sfântul Ignatie, care fusese patriarh, a fost cu de-a sila luat, 
torturat, închis undeva, pentru că a osândit păcatele lui Vardas şi ale familiei lui. 
Le-a osândit public, şi nu le-a dat voie să se împărtăşească, şi atunci ei l-au închis 
pe Sfântul Ignatie, şi au hotărât să pună pe altcineva patriarh. 

Fotie, fiind un om foarte cult şi vestit în tot Constatinopolul, nu numai pentru 
cultura lui, ci şi pentru viaţa lui extraordinară - nu era călugăr, dar trăia ca un 
călugăr, avea o viaţă plină de curăţie, de rugăciune, de asceză - şi atunci, au hotărât 
să-l pună pe el patriarh. EI nu a vrut şi a încercat să fugă. L-au prins ostaşii, l-au 
arestat, l-au ţinut în închisoare până au aranjat hirotonirea, l-au dus cu de-a sila la 
biserică, şi l-au hirotonit în timp ce plângea în hohote. L-au hirotonit cu de-a sila 
patriarh. Odată hirotonit, având datorie sfântă faţă de harul pe care-l primise şi fără 
voia lui, a început să-şi facă treaba. Şi s-au găsit mulţi din aceştia super corecți şi 
hiper exacţi care să se ridice împotriva lui pe motiv că a fost hirotonit necanonic, 
fiindcă a fost îndepărtat necanonic Ignatie. Istoria a dovedit că, cei care au făcut 
acest lucru au greşit foarte mult, şi de-a lungul timpului n-au făcut altceva decât să 
fie folosiţi de catolici în atacurile lor împotriva Sfântului Fotie, atunci când acesta 
apăra dreapta credinţă. 


Trebuie o mare grijă, o mare înţelepciune în felul în care ne raportăm la lucrurile 
din jurul nostru. Avem nevoie de dreaptă socoteală. Dreapta socoteală se câştigă 
foarte greu, dar dacă ne uităm la înaintaşii noştri şi vedem credinţa lor, şi felul în 
care şi-au sfârşit viaţa, putem învăţa şi putem câştiga ceva. 


Femeia cananeeancă despre care se vorbeşte astăzi, la prima vedere este călcată în 
picioare şi se poate pune întrebarea: ““de ce atâtea necazuri?”. “Nu putea Hristos să- 
i vindece îndată fata şi gata? De ce trebuie să o lase să fugă, să se chinuiască, să o 
trateze dispreţuitor, să îi spună că este o căţea?”. Nu-i spune ad literam, dar practic 
ăsta este înţelesul, spune “nu e bine să iei pâinea fulor şi s-o arunci câinilor“. Or, 
după cum spune părintele Nicolae de la Rohia, asta implicit însemna că ea este 
căţea! Dar ea răspunde: “da, Doamne, aşa este, dar şi câinii se satură din 
firimiturile care cad de la masa stăpânilor lor“. Zice Scriptura: “atunci 
răspunzându-i ei lisus”. Deci abia acum i-a răspuns ei cu adevărat. Până atunci 
răspunsese altora care aveau tot felul de idei despre cananeeni. Şi în felul ăsta 
chinuind-o, ca să zic aşa, pe această femeie, pentru că ştia că va putea să-şi ducă 
această cruce, El a arătat superioritatea ei față de ceilalţi care se credeau mari sfinți 
şi credincioşi. Aşa şi ea şi-a câştigat mai mare răsplata. În acest fel şi ea a devenit 
mai bună, dar şi ceilalți s-au folosit. 


De multe ori noi nu înţelegem aceste judecăţi ale lui Dumnezeu. De ce a trebuit să 
fie chinuiţi călugării din mănăstirile noastre în secolul al XIX-lea? De ce a trebuit 
românii din secolul al XIX-lea să sufere atâta chinuri şi atâta genocid? De ce? O să 
înţelegem aceste lucruri atunci când vom cerceta mai mult istoria, şi vom încerca 
să vedem care e lucrarea lui Dumnezeu, care este lucrarea omului, şi care este 
lucrarea diavolului în istorie. Când vom scăpa de obişnuinţa de a gândi o istorie 

atee şi de a vedea lumea ateu? Pentru că acel chip al realităţii seci, pe care o vedem 
atunci când renunțăm la realitatea virtuală, acel chip al realităţii seci este de fapt 
chipul unei realități atee. Arată ca la cei care văd lumea seacă în lipsa realităţii 
virtuale, în lipsa dorurilor acestora audiovizuale, arată că ei nu au o adevărată 
credinţă, ei nu Îl văd pe Dumnezeu în lume, nu Îi înţeleg lucrarea, nici [nu-I] simt 
prezenţa. Un lucru foarte rău, care ne face să nu putem fi creştini. 


Dacă Sfântul Fotie cel mare a putut să rabde toate batjocurile, toate nedreptăţile... 
Nu vă închipuiţi... La un pseudo-sinod din acesta în care împăratul era mână în 
mână cu papa şi au vrut să-l batjocorească, să-l chinuiască. EI de câte ori era adus 
şi spuneau tot felul de minciuni şi batjocuri la adresa lui, şi urlau la el, el stătea şi 
tăcea. Îl întrebau: “De ce nu răspunzi?”. 


Dumnezeu aude şi glasul celui ce tace, la care cei din sinod, având întâi-stătători pe 
trimişii papei, nu încetează a-l sili, întrebându-l de nenumărate ori: De ce nu 
răspunzi? Sfântul le spune: - Nici lisus nu a scăpat de condamnare. 


Și a răbdat - asta nu o zi, nu două, ci săptămâni şi săptămâni întregi, în care a fost 
torturat zi de zi, ca la Inchiziţie, ca la securitate, cum vreţi să-i spuneţi. De ce a 
putut el să rabde toate astea? De ce a putut el, depus încă o dată, şi încă o dată din 
scaun, să scrie atunci când era în închisoare, când era persecutat, arestat, să scrie, 
cărţi de teologie extraordinare? Pentru că avea inima către Dumnezeu, şi pentru că 
înţelegea lucrarea lui Dumnezeu, şi vedea lucrarea diavolului, şi ştia că Dumnezeu 
va birui. Înţelegea aceste lucrări pe care noi de multe ori nici nu le ştim, de care 
nici nu ne-amintim că există. 


Să încercăm să învăţăm istoria cea adevărată, istoria duhovnicească. Citiţi Sfintele 
şi Dumnezeieştile Scripturi, ca să vedeţi cum, din întâmplări, la prima vedere, mici, 
neînsemnate, de toate zilele, se poate desprinde învăţătura duhovnicească, dacă ai 
ochi de văzut şi urechi de auzit.Şi pe urmă să încercăm să facem acest lucru în 
viaţa noastră de fiecare zi. 


Că scrie în Noul Testament: “Tot ce faceţi, ca pentru Dumnezeu să faceţi”. Aceasta 
e o poruncă adevărată! În fiecare zi a vieţii noastre diavolul ne atacă şi încearcă să 
ne ducă departe de Dumnezeu, să ne mâne cu vicii, cu momeli, cu ce poate, să ne 
mâne spre iad, în fiecare zi a vieţii noastre, şi în fiecare clipă a vieţii noastre. 
Dumnezeu aşteaptă de la noi o mişcare către EI şi ne ajută. 


Sfinţii închisorilor au fost fericiți în puşcărie. Dar sunt oameni în zilele noastre 
care având condiţii uimitor de bune, se socotesc cei mai nenorociți oameni din 

lume şi-şi plâng de milă tot timpul. Şi chiar sunt cei mai nenorociți oameni din 
lume, pentru că nu-L au pe Dumnezeu! Nu-L au pe Dumnezeu în viaţa şi-n sufletul 
lor! 


Să încercăm să urmăm Sfântului Fotie cel mare şi celorlalți Sfinţi pe care astăzi îi 
prăznuim, şi să luptăm să câştigăm pe Dumnezeu în viaţa noastră, în privirea 
noastră, în ochii noştri, să putem să Îl vedem pe Dumnezeu în lume, să-l înţelegem 
lucrarea, să ne putem feri în felul acesta de capcanele şi ispitele diavolilor. 


Țineţi credinţa nu ca pe o carte în rafturi ci ca pe e un mod în care se cuvine să 
trăim, să vedem, să simţim lumea, viaţa noastră şi tot ceea ce există. Aşa să ne 
ajute Dumnezeu! Amin”. 

Mitropolitul lerotei de Navpaktos: Sfântul Fotie cel mare şi Sinodul al VIII- 
lea Ecumenic 





Sinodul al VIII-lea Ecumenic condamnă ereziile papiste 
de Mitropolitul Najpaktei şi Sfântului Vlasie, lerotheos Vlahos 


Sinodul din 879-880 d.Hr. de la Constantinopol, care a avut loc pe când patriarh al 
Constantinopolului era Sfântul Fotie cel mare - această mare personalitate 
patristică - a prezentat din toate punctele de vedere o importanţă foarte mare şi un 
interes excepţional, cu atât mai mult cu cât acest mare Sinod a avut loc înainte de 
ocuparea tronului Vechii Rome de către franci şi de introducerea oficială a lui 
Filioque şi, desigur, înainte de întreruperea comuniunii euharistice pe care pa- 
triarhul Constantinopolului a impus-o Papei Romei în 1009. Acesta este motivul 
pentru care vom analiza câteva puncte caracteristice ale Sinodului, considerat al 
VIII-lea Sinod Ecumenic, puncte de un interes deosebit mai ales pentru zilele 
noastre. În cercetarea acestei teme am citit în primul rând Actele Sinodului, atât cât 
s-a păstrat din ele, precum şi diferite studii teologice asupra Sinodului. 


Evenimentele care au precedat convocarea Sinodului din 879-880 
Sfântul Fotie cel mare s-a urcat pe tronul Constantinopolului în anul 858, în pofida 


voinţei sale, după ce a fost detronat patriarhul Ignatie, aşa cum Fotie însuşi 
mărturiseşte într-o scrisoare a sa către Papa Nicolae I. Susţinătorii lui Ignatie s-au 

adresat Papei Nicolae I cu acuzaţia că Ignatie a fost detronat pe nedrept, iar Fotie a 
fost înscăunat necanonic în locul lui Ignatie şi, în plus, a fost ridicat la treapta de 
patriarh direct de la simplu mirean, adică hirotonia sa a avut loc „peste noapte”. 


Papa Nicolae 1 era destul de ambițios şi se considera cap universal al Bisericii, 
animat în chestiunile ecleziale de viziunile france şi anume de părerile lui Carol cel 
mare. Nicolae, având aceste idei, i-a trimis o scrisoare lui Fotie şi l-a înştiinţat că 
nu recunoaşte alegerea sa. Astfel s-a amestecat în jurisdicția altei Biserici, a 
Bisericii Constantinopolului, şi acest lucru l-a făcut prin încălcarea sfintelor 
canoane, de vreme ce fiecare Biserică autocefală are competența canonică a 
alegerii întâi-stătătorului ei. Astfel, Papa Nicolae şi-a afirmat clar primatul asupra 
întregii Biserici, pentru că, potrivit teoriilor sale, el ar fi avut competenţa să 
recunoască sau nu canonicitatea alegerii patriarhului altor Biserici. 


Fotie a convocat în anul 861 Sinodul din Constantinopol, aşa-numitul Sinod I-II, şi 
l-a invitat pe Papă să-şi trimită reprezentanţi. Ceea ce s-a şi petrecut. 

Sinodul acesta a validat alegerea lui Fotie ca patriarh şi înlăturarea de la tron a lui 
Ignatie, cu justificarea că Ignatie a fost ales în mod necanonic, prin intervenţia 
împărătesei. Toţi cei prezenţi au semnat Actele Sinodului, chiar şi reprezentanţii 
Papei. 


Papa Nicolae 1 a fost foarte nemulțumit de această decizie şi în anul 863 a convocat 
Sinodul de la Roma, la care au participat doar episcopii Italiei. Sinodul acesta l-a 
caterisit pe Fotie şi pe toţi episcopii hirotoniți de Fotie, recunoscându-l pe Ignatie 
ca patriarh canonic al Constantinopolului. Acest lucru l-a făcut, pentru că se 
considera Patriarh ecumenic având competenţa canonică de a interveni în treburile 
bisericeşti ale unei alte jurisdicții. 


Între timp, cu binecuvântarea Papei Nicolae I, au fost trimişi în acea epocă misio- 
nari franci în Bulgaria, care i-au alungat pe misionarii trimişi de Fotie ce activau 
acolo pentru că Patriarhia Constantinopolului avea competenţa canonică a zonei pe 
temeiul canonului 28 al Sinodului al IV-lea Ecumenic. Misionarii franci au înlă- 
turat tradiţiile bisericeşti predate creştinilor Bulgariei de Biserica constan- 
tinopolitană şi au impus moravurile şi tradiţiile france şi, mai ales, au impus în 
cultul bulgarilor erezia Filioque care fusese consacrată de Sinodul de la Frankfurt 
în anul 794. 


Avem de-a face în mod clar cu un amestec necanonic într-o altă jurisdicție 
bisericească, cu încălcarea Canonului 28 al Sinodului IV Ecumenic pe care l-am 

menţionat mai sus şi cu introducerea ereziei Filioque, potrivit căreia Duhul Sfânt 
purcede de la Tatăl şi de la Fiul. 


Patriarhul Fotie, după ce a informat toate Bisericile asupra acestor teme, a 
convocat în anul 867 Sinodul din Constantinopol. Acest Sinod a avut loc în 
prezenţa împăratului şi a multor episcopi şi, pe de o parte, l-a caterisit pe Papa 
Nicolae | pentru amestecul său necanonic în Bulgaria, iar pe de alta a condamnat 
erezia Filioque. 


În acelaşi an, însă, Papa Nicolae I a murit înainte de a fi informat asupra caterisirii 
sale. Urmașul său, Adrian, în anul următor, adică în 868, a convocat Sinodul de la 
Roma la care au participat doar episcopi din Occident, Sinod care l-a anatemizat pe 
Fotie şi a ars Actele Sinodului din 867. 


În acea epocă au avut loc schimbări politice în Imperiul Bizantin: a urcat pe tron 
Vasilie I macedon care l-a detronat şi l-a exilat pe Fotie şi astfel Ignatie s-a reîntors 
pe tronul patriarhal. Pentru validarea acestei schimbări în Biserică, împăratul a 
colaborat cu Papa Adrian în vederea organizării unui Sinod în Constantinopol care 
să confirme această schimbare. Astfel, între 869-870 s-a întrunit un Sinod în 
Biserica Sfintei Sofia din Constantinopol în prezenţa reprezentanţilor Papei şi a 
câtorva episcopi, Sinod care în fapt a impus primatul papal în Biserica de Răsărit, 
de vreme ce s-au luat hotărâri în conformitate cu libello-ul papal Libellus 
Satisfactionis, emis anterior. La acest Sinod a fost anatemizat Fotie, au fost 
caterisiți toţi cei hirotoniți de el şi au fost excomunicați monahii şi laicii susținători 
ai săi. Desigur, la acest Sinod au fost distruse Actele Sinoadelor convocate de 
Sfântul Fotie cel mare (861 şi 867). 


Însă la scurt timp după acest eveniment, Ignatie şi Fotie s-au împăcat, iar după 
moartea lui Ignatie, Fotie s-a reîntors pentru a doua oară pe tronul patriarhal în anul 
878. Astfel, în anul următor 879-880, a convocat în Biserica Sfintei Sofia un mare 
Sinod la care a fost chemat să participe şi noul Papă loan al VIII-lea, lucru care s-a 
şi întâmplat prin delegaţii acestuia. Sinodul a anulat anatemele impuse lui Fotie de 
Sinodul din 869-870, a condamnat Filioque, a abordat anumite teme ecleziale şi în 
esenţă a respins primatul Papei asupra tuturor Bisericilor. Sinodul acesta este foarte 
important pentru Ortodoxie şi are o semnificație extraordinară. Dincolo de tema 
ereziei Filioque, s-a stabilit autocefalia fiecărei Biserici şi neamestecul Papei în 
alte jurisdicții ecleziale, adică a negat primatul papal. Vom analiza în amănunt 
aceste teme mai Jos. 


Trebuie să semnalăm aici deosebirea dintre Ignatie şi Fotie. 

— Amândoi aveau dragoste de Dumnezeu şi erau bine intenţionaţi, numai că 
Ienatie şi susținătorii săi nu înţeleseseră că în epoca respectivă se puneau la 
cale mari jocuri politice sub pretextul chestiunilor dogmatice şi canonice, 
pentru că Papa aspira să îşi consolideze dominaţia absolută asupra întregii 
Biserici, după cum şi francii aspirau să se extindă şi spre Răsărit şi să pună 
mâna şi pe regiuni ale Imperiului Roman de Răsărit. 

— Fotie, dimpotrivă, dincolo de sfințenia şi înţelepciunea sa recunoscute, era 
un om agil, inteligent, un diplomat capabil, şi de aceea a prevăzut pericolul 
politic şi eclezial şi din această perspectivă s-a raportat corect la întreaga 
situaţie. Problema sa nu era tronul patriarhal, ci chestiunile teologice, 
ecleziale şi naţionale care se iviseră în acea epocă. 


1. Actele Sinodului 


Citind Actele Sinodului din anul 879-880, ceea ce s-a păstrat şi s-a editat, 
înţelegem marea importanţă a acestui Sinod care a avut loc în şapte sesiuni. 

Prima sesiune cuprinde deschiderea lucrărilor care a avut loc pe 14 noiembrie 879, 
în ziua de sâmbătă, în marea sală de judecată a Patriarhiei. Au participat toţi 
episcopii, precum şi trimişii Papei. Au urmat rugăciunea, saluturile, s-au schimbat 
primele idei asupra temelor care preocupau Biserica. 


A doua sesiune a Sinodului a avut loc în ziua de 17 a lunii noiembrie, marţi, în sala 
catehumenilor din partea dreaptă a Bisericii Sfânta Sofia. La această sesiune s-au 
citit diferite scrisori, adică a Papei loan al VIII-lea către împăratul Vasilie 1 
macedon şi către Patriarhul Fotie, scrisoarea Patriarhului Alexandriei, Mihail, către 
împăratul Vasilie şi către fiii acestuia şi către Patriarhul Fotie, a Patriarhului 
Ierusalimului, Teodosie, către Patriarhul Constantinopolului, Fotie, a Mitro- 
politului Samosatelor, Avramie, către Fotie. 


A treia sesiune a Sinodului a avut loc pe 19 noiembrie, ziua de joi, în acelaşi loc ca 
la sesiunea precedentă. La această şedinţă s-a citit scrisoarea Papei loan către 
Sinod, a Patriarhului lerusalimului, Teodosie, către împăratul Vasilie. S-a citit de 
asemenea „comonitoriul”, adică „mandatul” Papei către reprezentanții săi în 
Constantinopol, care conține poruncile Papei către aceştia referitor la poziția pe 
care sunt mandataţi să o aibă pe durata Sinodului. Vom analiza în amănunt acest 
mandat mai Jos. 


A patra sesiune a avut loc în Ajunul Crăciunului, în ziua de Joi, în sala judecății de 
la Patriarhie. La această şedinţă s-a citit scrisoarea Patriarhului Antiohiei, 
Teodosie, către Patriarhul Fotie, scrisoarea noului Patriarh al Ierusalimului, Ilie, 

către Patriarhul Fotie. S-au discutat câteva puncte ale „comonitoriului” şi tema 
anulării Sinodului din 869-870 care l-a anatemizat pe Fotie, precum şi tema 
anatemizării episcopilor ostili lui Fotie. În continuare s-a săvârşit Dumnezeiasca 
Liturghie a Crăciunului la care au luat parte toţi episcopii. 


A cincia sesiune a Sinodului a avut loc pe 26 ianuarie 890, ziua de marţi, în sala 
catehumenilor din latura dreaptă a Bisericii Sfintei Sofia. În cadrul acestei sesiuni 
s-a anulat Sinodul din 869-870 şi s-a validat Sinodul al VII-lea Ecumenic, pe care 
îl validase şi Sinodul anulat din 869-870. De asemenea, au fost emise trei canoane 
importante care se referă la chestiuni bisericeşti esențiale şi sunt caracterizate în 
dreptul canonic ca Sfintele canoane ale „Sinodului din Biserica Sfintei Sofia din 
Constantinopol”. 


A şasea sesiune a Sinodului a avut loc pe 3 martie, ziua de joi, în luxoasa sală de 
ceremonii a Palatului imperial, sub prezidiul împăratului Vasilie şi al fulor săi, 
Leontie şi Alexandru. Şedinţa Sinodului a avut loc la Palat, pentru că împăratul nu 
putea ieşi în public din cauza doliului şi trebuia să semneze deciziile Sinodului, ca 
acestea să devină legi ale Imperiului. În cadrul acestei şedinţe a vorbit împăratul 
care a spus că trebuia să aibă loc acest Sinod Ecumenic, ca să se restabilească 
unitatea în Biserică, şi a propus să se aşeze ca pecete a unităţii Bisericii Simbolul 
credinţei de la Niceea-Constantinopol şi să fie valabil în toate Bisericile, fără nici 
un adaos sau omisiune. 


Prin această afirmaţie sunt vizaţi francii care adăugaseră Filioque la Simbolul de 
credinţă, dar nu îi menţionează nominal pentru a păstra pacea în Biserică. Apoi au 
fost semnate hotărârile Sinodului de către împărat şi de către fii săi, ca aceste 
hotărâri să devină legi ale Imperiului. 


A şaptea sesiune, ultima a Sinodului, a avut loc pe 13 martie, ziua de duminică, în 
aceeaşi sală a catehumenilor din latura dreaptă a Bisericii Sfintei Sofia. În cadrul 
acestei şedinţe s-a citit rezumatul Actelor Sinodului, pentru a fi acceptate de către 
toţi cei prezenţi deciziile luate anterior. Important este faptul că toți cei prezenţi au 
acordat cinstea cuvenită Patriarhului Fotie. Astfel, reprezentanții Papei au dus 
laude lui Fotie pentru „faima sa cea bună” răspândită în toată lumea, nu doar în 
Franţa sau în Italia, ci în toată lumea, şi acest lucru îl mărturisesc: „nu doar cei ce 
vorbesc limba greacă, ci şi acest neam barbar şi prea crud”. Este important acest 
cuvânt, pentru că, prin această caracterizare, delegaţii Papei se refereau la francii 
care săvârşiseră acte barbare. Toţi aceştia dau bună mărturie despre Fotie. Potrivit 
cuvântului reprezentanților Papei: „că nu este nimeni asemenea lui în înţelepciune 

şi în cunoaştere, nici în milostivire şi compasiune, nici în bunătate şi smerenie şi că 
totdeauna faptele sale au fost mai mari decât cuvintele sale”. 


ŞI Sinodul se încheie cu un imn închinat Sfântului Fotie cel mare. Reprezentanţii 
Papei şi cardinalul Petru au spus: „Dacă cineva nu îl consideră pe acesta Patriarh 
sfânt şi nu are comuniune cu el, partea lui să fie cu a lui luda şi să nu mai stea 
alături cu creştinii”. Şi întregul Sinod a „strigat cu glas mare”: „Toţi dimpreună pe 
acesta să-l cinstim şi să-l slăvim şi dacă cineva nu îl are drept arhiereu al lui 
Dumnezeu, acela să nu vadă slava lui Dumnezeu! Şi acestea spunând au urat mulți 
ani împăraţilor”. 


3. Temele pe care le-a abordat Sinodul VIII Ecumenic 


Sinodul Ecumenic din 879-880 considerat al VIII-lea Sinod Ecumenic, a abordat 
temele ivite în intervalul de timp imediat anterior: confirmarea lui Fotie pe tronul 
Patriarhal şi ridicarea anatemelor Sinodului din 869-870, recunoaşterea cutumelor 
şi tradiţiilor bisericeşti ale fiecărei Biserici Locale, printre care era şi hirotonia „din 
rândul poporului” a Episcopilor, valabilitatea deciziilor fiecărei Biserici Locale, 
poziția Episcopului în Biserică şi relaţia dintre Episcop şi monah, după cum se 
arată în Sfintele Canoane pe care le-a redactat acest Sinod Ecumenic, jurisdicția 
canonică în eparhia Bulgariei şi condamnarea ereziei Filioque. 


In continuare însă se vor sublinia patru puncte importante care, după părerea mea, 
constituie chintesenţa acestui Sinod important. 


a) Cele două forme de ecleziologii, răsăriteană şi apuseană 


Încă de la începutul Sinodului, pe durata primelor discuţii, s-a văzut clar că se 
ciocneau ecleziologia Bisericii Apusene şi aceea a Bisericii Răsăritene. Papa 
considera că el este capul întregii Biserici, că are primatul puterii în toată Biserica, 
câtă vreme ortodocşii nu îi recunoşteau decât primatul slujirii, fără să îi acorde 
competenţa de a se amesteca în celelalte jurisdicții bisericeşti. 


Societatea apuseană fusese vătămată de concepţia feudală pe care au adus-o francii 
în Europa, potrivit căreia există o organizare piramidală a Statului. Această 
organizare piramidală a fost adoptată de Biserica Romei şi Papa se considera drept 
Părintele universal, administratorul tuturor Bisericilor locale şi cel care validează 
sau nu deciziile Sinoadelor. 

Canonul 34 Apostolic stabileşte regimul sinodal al Bisericii, potrivit căruia în 
chestiunile dogmatice şi bisericeşti fundamentale, cele numite „extraordinare”, 
Întâiul nu acţionează independent de ceilalți Episcopi ai Eparhiei, dar nici 
Episcopii nu iau decizii fără să ţină seama de opinia Întâiului. Ceea ce este valabil 
pentru sistemul mitropolitan de administraţie este valabil şi pentru sistemul 
interortodox sinodal al administrării Bisericii. De asemenea, Canonul 28 al 
Sinodului IV Ecumenic stabileşte, între altele, că Episcopii jurisdicţiilor barbare 
vor fi hirotoniți de către Tronul Preasfintei Biserici din Constantinopol. 


Papa Romei nu accepta în practică şi aceste două canoane fundamentale, pentru că 
se considera mai presus de Sinoade, după cum considera că are posibilitatea, ca 
unul ce era conducător bisericesc al întregii lumi, să se amestece în problemele 
interne ale altor juristicții bisericeşti, precum, de pildă, în problema alegerii şi 
reaşezării lui Fotie pe tronul patriarhal şi în hirotonia Episcopilor din Bulgaria. 


Diferenţa dintre aceste două ecleziologii s-a arătat limpede în discuţiile din timpul 
primei şedinţe, când legaţii papali insistau ca ecleziologia lor să fie consfințită de 
Sinod, după cum s-a văzut şi la următoarele prime şedinţe. Pe măsură însă ce 
înaintau discuţiile şi ajungeau la decizii finale a avut întru totul câştig de cauză 
ecleziologia Bisericii de Răsărit. 


Voi cita câteva fragmente semnificative de la dialogul primei zile a consfătuirilor, 
în care se vede clar această diferenţă. De la primele alocuţiuni, Petros, cardinalul şi 
reprezentantul Papei loan, i-a spus lui Fotie: „Vă vizitează Sfântul Petru”, adică în 
persoana Papei vizitează Sinodul însuşi Apostolul Petru, al cărui urmaş este Papa, 
vicarul lui Hristos în toată Biserica. 


Patriarhul Fotie i-a răspuns: 





Foarte clar, Patriarhul Fotie s-a referit aici la arhieria lui Hristos pe care o are 
apostolul Petru, la fel ca şi ceilalți apostoli, prin urmare arhieria fiecărui apostol 
trimite la Hristos. 


Cardinalul Petros a continuat supranumindu-l pe Papă Ecumenic: „Se închină 
sfinţiei-voastre prea sfântul şi ecumenicul Papă Ioannis”. 


Patriahul Fotie a răspuns teologic şi duhovniceşte: ce lg d 

E 


Și aici dragostea nu este individuală, a Papei către Patriarh, ci trimite la dragostea 
Stăpânului comun, Hristos. 


Cardinalul continuă dialogul, menţionând pretenţia şi decizia Papei care: „doreşte 
să te aibă pe preacinstia-ta ca frate şi împreună-slujitor şi împreună-preot”. 


Patriarhul Fotie, răspunzând, se referă la Hristos care este plinitorul tuturor şi îl 
numeşte pe Papă doar părinte duhovnicesc şi, implicit, nu mai-mare al lui: 





În continuare, Cardinalul, încercând să impună primatul Papei în întreaga Biserică, 
se referă la scrisoarea pe care Papa a trimis-o lui Fotie, ca toţi să ştie că Papa se 
îngrijeşte şi supraveghează Biserica de Constantinopol. Este vorba de o foarte clară 
aluzie la drepturile canonice pe care Papa considera că le are în orice altă 
jurisdicție canonică: „A trimis sfinției-voastre scrisoare, ca prin aceasta să 
cunoască toți grija şi supravegherea pe care şi le-a asumat în Biserica lui 
Dumnezeu păstorită de sfinția-voastră, precum şi dragostea şi încrederea pe care le 
are în sfinţia-ta”. 


Patriarhul Fotie a răspuns pe măsură spunând că are cunoştinţă de această grijă a 
Papei încă dinaintea trimiterii scrisorilor, iar acum scrisorile „nu ne învaţă ceva 
nou, ci adeveresc cele dinainte cunoscute”. Fotie arată că interesul arhieresc al 
Papei pentru Biserica din Constantinopol vine de pe poziţia „părintelui şi a celui 
care poartă de grijă”, şi, evident, nu presupune drepturi canonice. Papa L-a imitat 
pe Hristos, „primul şi marele arhiereu”, Care S-a golit de Sine, chip de rob luând. 
Prin urmare, Papa se îngrijeşte „ca, după ce schismaticii vor retracta această 
înşelare aflată pe primul loc, să se unească toți cu Hristos, cu adevăratul nostru 
Dumnezeu, capul comun al tuturor şi să alcătuiască trupul Lui într-o singură pâine 
[euharistică]”. 


În continuare, Fotie a întrebat despre sănătatea Papei. Cardinalul a răspuns: „Este 
bine cu sfintele voastre rugăciuni”. Şi în continuare, Fotie a întrebat despre 
Biserica Romei păstorită de Papă, evident pentru a se opune concepției despre 
universalitatea Papei şi tendinței lui de a interveni în alte jurisdicții bisericeşti: 

a 


Cardinalul a înţeles sensul acestei întrebări şi a întors cuvântul în cazul lui Fotic: 
„Sunt bine sănătoşi cu toţii cu sfintele voastre rugăciuni; dar ce spuneţi despre 
dragostea şi încrederea pe care vi le acordă Papa?”. 


Atunci Fotie s-a referit la dragostea care se exprimă prin fapte: , 






Și aici Papa este caracterizat 
de Sfântul Fotie ca „părinte duhovnicesc” şi nu ca Păstor al întregii Biserici. 


Atunci Cardinalul s-a îndreptat către toți Episcopii care luau parte la Sinod şi, după 
ce le-a transmis salutul Papei şi că prin prezenţa lui la Sinod, ca reprezentant al 
Papei, „vă vizitează Preasfântul Papă”, a transmis dorinţa Papei de a fi pace şi 
unitate în Biserică, soluţionând problema prin recunoaşterea lui Fotie ca Patriarh: 
„Fraţi şi împreună-slujitori, la fel cum părintele iubitor îşi caută odraslele, la fel şi 
bunul păstor (îşi caută) oile, prin scrisorile sale şi prin reprezentanţii săi povăţuitori 
şi călăuzitori, vizitându-vă, dorind ca toată Sfânta Biserică a lui Dumnezeu să se 
unească şi să devină o turmă şi un păstor”. Aici, foarte clar, este formulat din nou 
primatul Papei asupra întregii Biserici, de vreme ce se consideră păstor al tuturor 
creştinilor care sunt oile lui. În virtutea acestei autorităţi îi povăţuieşte pe Episcopi 
să îl recunoască pe Fotie ca Patriarh. 


Atunci, Mitropolitul Irakliei, Ioannis, a răspuns în numele tuturor celorlalți 
Episcopi că problema recunoaşterii lui Fotie ca patriarh a fost rezolvată de însăşi 
Biserica de Constantinopol, care are competenţa canonică în această privinţă şi l-a 
reaşezat pe Fotie pe tron, prin urmare el este acum adevăratul păstor şi patriarh 
ecumenic: „Cu rugăciunile lui s-a adunat deja o turmă şi avem un păstor adevărat, 
cuvios şi lipsit de răutate, pe Fotie, prea sfântul nostru stăpân şi patriarh 
ecumenic”. Astfel a fost respinsă autoritatea canonică a Papei în Biserica de 
Constantinopol. 


Toate aceste discuţii au avut loc în timpul primei sesiuni a Sinodului. Pe durata 
următoarelor sesiuni, legaţii papali au încercat să treacă părerile ecleziologice ale 
Papei în deciziile Sinodului, dar în cele din urmă s-au impus pozițiile Bisericii 
răsăritene, pentru că opiniile papistaşe, aşa cum erau cuprinse în „comonitoriu”, nu 
au fost însuşite de Sinod, şi astfel a fost respins primatul de putere al Papei asupra 
întregii Biserici. 

b) „ Comonitoriul” 


„„Comonitoriul”, termen care desemnează „porunci şi îndrumări”, reprezintă suma 
deciziilor luate de Sinodul întrunit la Roma pentru a regla problema scaunului de 
Constantinopol şi au fost trimise la Constantinopol prin Cardinalul Petros, ca 
legații papali Pavlos şi Evghenios, care se aflau deja la Constantinopol pentru 
abordarea temelor care urmau să se discute la Sinodul convocat, să se pună la 
curent cu aceste noi decizii ale Papei. Poruncile acestea se referă la 10 chestiuni 
concrete. 


1. Trimişii papali să comunice mai întâi cu împăratul şi apoi cu ceilalți. 

2. Să nu discute nimic cu împăratul înainte ca acesta să citească Comonitoriul şi 
scrisoarea pe care i-a trimis-o Papa. 

3. Nu vor face referire la conţinutul scrisorilor pe care le-a trimis Sinodului şi lui 
Fotie, înainte de a le citi însuşi împăratul. 

4. După ce împăratul va fi citit scrisorile, atunci, în ziua următoare trimişii vor lua 
legătura cu Fotie şi vor preda acestuia scrisoarea Papei şi îi vor spune că Papa este 
în comuniune cu el. 

5. Îl vor informa pe Fotie că Papa doreşte să fie reaşezaţi toţi Episcopii hirotoniți 
de Ignatie şi care fuseseră înlăturați. 

6. Legaţii papali sunt trimişi de Papă la Sinod pentru a aduce pacea şi consensul în 
Biserica de Constantinopol. 

7. Episcopii care nu sunt de acord cu acesteâa vor fi caterisiţi. 

8. În viitor să nu mai aibă loc hirotonii de episcopi „din rândul poporului”, adică 
aşa cum a fost ales patriarh Fotie şi alţi câţiva episcopi. 

9. Fotie să nu-şi mai trimită în viitor oamenii în Bulgaria. 

10. Este anulat Sinodul din anul 869-870 care l-a caterisit pe Fotie. 


Din aceste porunci este limpede felul în care acționa Papa, pe de o parte, prin 
faptul că se adresa mai întâi împăratului şi apoi lui Fotie şi Sinodului, pe de altă 
parte, prezentându-se pe sine mai presus de Sinod şi dorind să-şi impună deciziile, 
pe care Sinodul trebuia să le accepte. Aşadar, în aceste condiţii regimul sinodal nu 
putea funcţiona, atâta vreme cât deciziile erau luate dinainte. În aceste directive ale 
comonitoriului se exprimă plenar primatul puterii Papei în întreaga Biserică. 


Este, însă, caracteristic modul în care se transmiteau poruncile şi îndrumările Papei 
în Sinodul convocat în acest scop. Există câteva pasaje foarte expresive care 
vădesc puterea pe care Papa doreşte să o aibă asupra Sinodului. „Poruncim ca 
înaintea noastră să vină la Sinod (Fotie) şi el să fie acceptat de toată Biserica”. 
„Prin dispoziția scrisorilor noastre, acceptaţi-l şi voi pe acesta (pe Fotie)”. „Stând 
în picioare spuneţi-i (lui Fotie): porunceşte domnul nostru, Preasfântul Papă...”. 
„Să-l primească (pe Fotie) aşa cum primesc fiii un tată...”. „Domnul nostru, 
Preasfântul Papă al tuturor bisericilor...”. „,...Excomunicaţi-i şi îndepărtaţi-i 
indiferent de tagma bisericească din care ar face parte, până nu se vor uni cu 
Patriarhul locului...”. „Dorim ca înaintea Sinodului să-l numim Preasfânt Patriarh 
pe Fotie de care am vorbit mai înainte...”. 


Trebuie notat că pe durata citirii „Comonitoriului” au avut loc de două ori discuţii. 
Pentru început, după citirea punctului al şaselea, potrivit căruia trimişii Papei au 
venit la Constantinopol ca să aducă pacea în Biserică, legaţii papali au întrebat: 
„Acest lucru este bun sau nu?”. 


Atunci Sinodul a spus: „Toate câte sunt spre pacea şi consensul Bisericii, bune şi 
primite le considerăm”. 


Apoi, la citirea „Comonitoriului” şi mai ales a poruncii a zecea care priveşte 
anularea Sinodului din 869-870 de către Papă, episcopii prezenţi la Sinodul acela 
au spus că ei, prin propriile lor fapte, au denunţat public, s-au dezis şi au ana- 
temizat acel Sinod unindu-se cu Fotie, Preasfântul Patriarh, au anatemizat şi pe 
aceia care nu s-au dezis de toate câte s-au spus şi s-au scris la acest Sinod (din anul 
869-870). 

Și din acestea se vede că Papa se consideră mai presus de Biserică şi de aceea dă 
porunci scrise chiar la persoana I singular. 


Aşa cum spuneam mai înainte, „Comonitoriul” s-a citit în timpul celei de a treia 
sesiune a Sinodului. La a patra sesiune a Sinodului însă au fost expuse, între altele, 
pretenţiile Papei ca tronul de Constantinopol să nu se mai amestece în eparhia 
bisericească a Bulgariei şi ca de acum încolo să nu mai fie hirotoniți episcopi 
dintre laici, aşa cum s-a întâmplat cu Fotie şi cu alţi câţiva. 


În ce priveşte prima temă, pretenţia Papei era următoarea: „Așa încât patriarhul 
Constantinopolului să nu mai hirotonească pe nimeni în Bulgaria, nici omofor să 
mai trimită, nici, dacă noi îi legăm pe aceştia şi ei se refugiază la sfinţia-voastră, să 
nu se învrednicească de simpatia voastră”. 


Sinodul nu a acceptat această pretenție a Papei şi a decis că pentru acest lucru nu e 
nevoie să se ia o decizie în momentul de față, ci este trimis spre soluţionare 
împăratului, când se va reaşeza Imperiul „în vechile graniţe”: „Cuvântul despre 
enorii al prezentului caz s-a lăsat de-o parte şi cere un timp aparte; dar împreună cu 
voi îl rugăm pe binecredinciosul nostru împărat pentru aceasta şi, după cum îl va 
călăuzi Dumnezeu, să rânduiască, însufleţit de dumnezeieştile şi sfintele canoane şi 
păzit de acestea, noi vom fi mulţumiţi şi vom consimţi”. Astfel a fost respinsă 
pretenţia Papei de a avea jurisdicție canonică în Biserica Bulgariei. 





In ce priveşte a doua temă, adică ridicarea în viitor a vreunui laic la treapta 
patriarhală, pretenția Papei era: „Ca nimeni dintre laici să nu fie înaintat pe tronul 

Constantinopolului, căci alegerile de laici care au avut loc — rar, e adevărat - fie ele 
şi foarte bune, nu pot în viitor să devină lege”. Acest lucru era legat de faptul că în 
acea epocă Papa se confrunta cu problemă impunerii de Episcopi dintre mireni de 
către franci. 


Decizia Sinodului a fost: „Fiecare tron în parte a ţinut aceste vechi obiceiuri 
predate ca ceva sigur şi nu este nevoie să fim în dispută unii cu alţii în privinţa 
acestora şi să ne certăm”. 


Prin urmare, pretenţiile şi porunci ale Papei nu au fost acceptate de Sinodul VIII 
Ecumenic, aşa cum se vede din Actele Sinodului. In Biserică s-a impus sistemul 
sinodal, iar nu absolutismul Papei de la Roma, care vroia să-şi impună părerile. 


c) Primatul Papei 


Cele de mai sus arată cum formulau apusenii primatul papal în primul mileniu. Nu 
era un primat al cinstirii, ca al întâiului din sistemul Pentarhiei, ci era primatul 
puterii, prin încercarea Papei de a-şi impune părerile asupra întregii Biserici, în 
care considera că are competenţă şi răspundere canonică. 


Legaţii papali la Sinod au încercat să treacă în actele Sinodului părerea că doar 
apostolul Petru şi urmaşii săi au primit de la Hristos puterea de „a lega şi dezlega” 
şi au competenţa principală în întreaga Biserică. În această perspectivă, Papa este 
unica sursă a preoţiei şi de aceea, patriarhul Fotie nu are autoritate prin arhieria lui, 
ci îi este acordată de Papă. Apoi, din Actele Sinodului reiese că Papa se consideră 
mai presus de Sinod, el stabileşte deciziile Sinodului şi tot el le validează. Mai 
mult încă, în scrisoarea scrisă în limba latină şi pe care Papa a trimis-o Sinodului 
pentru a regla problema lui Fotie, se poruncea lui Fotie să-şi ceară iertare pentru 
problemele create în Biserică, fapt prin care în realitate Papa se pune pe sine mai 
presus decât ceilalţi patriarhi. 


Această concepţie asupra primatului dezvoltată în primul mileniu de către Papă nu 
a trecut în Sinodul VIII Ecumenic. Marele Fotie îşi cristalizase opiniile care se 
sprijineau pe învăţătura canonică a Bisericii şi aceasta a trecut în hotărârea 
Sinodului. 


Patriarhul Fotie a recunoscut Papei primatul al onoarei, de aceea îl numea frate, 
împreună-slujitor şi părinte duhovnicesc. Dar acest primat al onoarei nu se poate 
aşeza mai presus de Biserică, mai presus de regimul sinodal al Bisericii. Primatul 
Papei este un primat al slujirii, consolidează unitatea Bisericii şi se exprimă în 


kk hkkhkhkkrhkhkhkhkhkhhkkhkhkikhikiki 


e Xe De e Xe De Xe e e Xe e e e De De e e e e e e De e e e e e e e e e XX 


kkkkhkkkkhkhhkikhkhkhkrhkkhhkikrhkihkikihyik 


XP Xp e Xe Xe De Xe e e Xe e e Xe e e e Xe e e Xe e e e E e e e e e e e XX 


chenoză (golirea de sine) şi jertfire, exact aşa cum vedem în lucrarea Intrupării lui 
Hristos. 


Chiar în primul canon pe care l-a redactat Sinodul VIII Ecumenic, la a cincia sa 
şedinţă, se face referire la privilegiile Bisericii Vechii Rome: „nici unul din 
privilegiile onoarei acordate pe temeiul vechimii prea sfântului tron al Bisericii 
Romanilor, nimic din întregul privilegiilor înnoite care se acordă întâiului acesteia 
nu este ştirbit, nimic acum, nimic în viitor”. 


Astfel, se recunoaşte, pe de o parte primatul Episcopului Vechii Rome, dar acesta 
trebuie să funcţioneze în Biserică ca primat al slujirii şi onoarei şi nu ca primat al 
puterii mai presus de Sinod. Adică, trebuie şi în acest caz să fie valabil Canonul 34 
Apostolic. Şi, desigur, e de la sine înţeles că „Biserica” Apuseană urma să se 
întoarcă la Biserica Ortodoxă prin înlăturarea tuturor învățăturilor eretice şi a altor 
inovaţii. 


d) Filioque 
În şasea şedinţă a Sinodului s-a discutat tema dogmatică a lui Filioque. 


Este cunoscut din alte studii că Filioque, părerea că Sfântul Duh purcede şi de la 
Fiul, a fost introdus de franci şi i s-au împotrivit chiar şi Papii Vechii Rome. De 
asemenea, este cunoscut faptul că în Bulgaria misionarii franci, alături de alte 
obiceiuri liturgice, au introdus şi adaosul Filioque în Simbolul de Credinţă. La 
acest Sinod Ecumenic pe care îl studiem (879-880), s-a discutat şi această ches- 
tiune dogmatică. 


Tema a fost introdusă de împăratul Vasilie cu gândul că Biserica trebuie să se 
unească „în consens şi adâncă pace” şi să se citească dogma de credinţă „nu nouă 
şi introduăs pe furiş, ci aşa cum a aşezat-o sfântul şi marele Sinod de la Niceea”. 
Aici se vorbeşte de termenul Filioque, „nou şi introdus pe furiş” de către franci în 
„Simbolul Credinței”. Cu această formulare au fost de acord întru totul Părinţii 
Sinodului, reprezentanţii Vechii Rome şi patriarhul Fotie. 


Apoi a fost citit „Simbolul de Credinţă”, aşa cum a fost alcătuit la Sinoadele I şi II 
Ecumenice. lar după citirea acestuia toată „sfânta adunare prezentă a strigat”: 


» Cu toţii aşa credem, aşa mărturisim, în această mărturisire ne-am botezat şi pe 
temeiul acestei mărturisiri ne-am învrednicit treptei preoţeşti. Pe cei care cred 
altceva decât acestea îi socotim vrăjmaşi ai lui Dumnezeu şi ai adevărului. Dacă 

îndrăzneşte cineva să scrie altfel acest sfânt simbol sau să adauge sau să scoată 
ceva, şi ar îndrăzni Să stabilească dogmă, condamnat este şi respins de toată 
mărturisirea creştină, pentru că scoate sau adăuga ceva sfintei şi Celei de o 
fiinţă şi nedespărţitei Treimi pe care o arată azi mărturisirea dată de sus şi o face 
cunoscută Tradiţia apostolică şi învăţătura Părinților. Dacă îndrăzneşte cineva, 
împins la aceasta de nebunia lui, precum se spune mai Sus, Să prezinte alt simbol 
şi să stabilească dogmă sau să facă adăugare sau scoatere din Simbolul predat 
nouă de Sinodul sfânt, ecumenic şi mare, primul de la Niceea, să fie anatema”. 


În continuare, Patriarhul Fotie propune - dacă sunt de acord Părinţii Sinodului - ca 
împăratul să semneze, să pecetluiască şi să valideze toate cele „înfăptuite şi 
definite de către Sinod”. Părinţii atunci au strigat că nu doar sunt de acord, dar şi 
este necesar şi îl roagă pe împărat ca prin semnătura lui să accepte şi să 
pecetluiască toate câte s-au săvârşit la acest sfânt şi Ecumenic Sinod. 


Și din acestea se vede limpede că Sinodul marelui Fotie din anul 879-880 are toate 
caracteristicile unui Sinod Ecumenic. Cu precădere acest lucru se vede din faptul 
că temele şi deciziile au fost dogmatice şi ecleziologice, personalitatea dominantă a 
fost patriarhul Fotie, care era om duhovnicesc, aşa cum se vede şi din alte texte ale 
sale, au fost prezenţi reprezentanţi ai celorlalte Patriarhii vechi şi ai Vechii Rome, 
care au şi semnat hotărârile, dar şi din faptul că a fost convocat de către împărat, 
care a validat Actele Sinodului. 


Studiind Actele Sinodului VIII Ecumenic constatăm că au fost abordate teme 
dogmatice, precum Filioque şi validarea deciziilor Sinodului VII Ecumenic; teme 
ecleziologice, precum primatul şi recursul la Papă, problema alegerii episcopilor 
dintre mireni, jurisdicția canonică în eparhia Bulgariei, pe scurt, teme care au 
legătură cu unitatea Bisericilor de Răsărit şi Apus. 


În acelaşi timp, din discuţiile care au avut lor pe durata Sinodului al VIII-lea 
Ecumenic transpare şi deosebirea dintre Biserica Răsăriteană şi cea Apuseană în ce 
priveşte priorităţile temelor. Adică, Biserica Răsăriteană năzuia la soluţionarea 
serioaselor probleme teologice, adică unitatea dintre Biserici şi condamnarea 
ereziei Filioque, în timp ce Biserica Apuseană, secularizată deja, căuta soluționarea 
temelor exterioare, adică recunoaşterea primatului şi a recursului la Papă, anularea 
hirotoniilor de episcopi „din rândul poporului” şi obținerea jurisdicției canonice în 
eparhia bisericească a Bulgariei. Şi este evident că reprezentanţii Papei nu au putut 
să treacă în Sinod nici una din poziţiile lor, prin urmare în acest Sinod a pre- 
dominat deplin ecleziologia Bisericii Răsăritene, aşa cum am spus mai înainte. 

4. Sinodul însuşi are conştiinţa că este ecumenic 


Sinodul a fost convocat de împăratul Vasilie macedoneanul, prezidat de patriarhul 
Constantinopolului Fotie şi a avut ca participaţi delegaţii Papei şi reprezentanţii 
tuturor Patriarhiilor. Temele abordate de Sinod sunt dogmatice şi ecleziologice şi 
prin urmare există multe garanţii pentru a fi considerat al VIII-lea Sinod Ecumenic. 
Şi, într-adevăr, aşa a intrat în conştiinţa Bisericii. 


Important este faptul că însuşi Sinodul are conştiinţa că este ecumenic. Acest lucru 
se vede clar în Actele sale. În sfintele canoane instituite de Sinodul acesta, de 
multe ori se autodefineşte ca ecumenic. În primul canon este consemnat: „a decis 
Sinodul sfânt şi ecumenic...” (p. 366). În al doilea canon se scrie: „dar astfel acest 
sfânt şi ecumenic Sinod rânduieşte şi acest lucru ...”. 


Patriarhul Fotie a prezidat acest Sinod având conştiinţa că este ecumenic. De aceea 
într-un anumit moment al Sinodului a spus: „Pentru că s-au înfăptuit toate câte 
trebuia să se înfăptuiască în acest sfânt şi ecumenic Sinod, prin bună plăcerea lui 
Dumnezeu, pe de o parte, prin împreună-lucrarea marilor şi înalţilor noştri 
împărați, prin insuflarea şi încuviințarea prea sfântului Papă al Romei, fratele şi 
părintele nostru duhovnicesc, primite prin prezenţa prea sfinţilor lui reprezentanţi 
şi a celorlalte trei tronuri răsăritene, pe de altă parte, după împlinirea favorabilă a 
acestora, care prin lucrarea rugăciunii s-a făcut, mulţumim prea bunului şi 
iubitorului de oameni Dumnezeu”. 


Delegații Papei îl numesc Sinod Ecumenic: „Preasfinţii reprezentanți ai Vechii 
Rome au spus: Binecuvântat Dumnezeu, pentru că pe această cale părerile şi 
dorinţele tuturor prea sfinților patriarhi s-au reunit, şi prin consensul tuturor şi în 
pace toate cele începute şi înfăptuite de Sinodul sfânt şi ecumenic cu bun sfârşit s- 
au încheiat”. 


Întregul Sinod a considerat că este ecumenic: „Sfântul Sinod a spus: că bun sfârşit 
au primit cele înfăptuite de noi şi dacă noi tăcem, pietrele vor striga. lar cel care nu 
se conformează celor adoptate de acest sfânt şi ecumenic Sinod, să fie despărţit de 
sfânta şi Cea de o ființă Treime”. 


Episcopii care au luat cuvântul au caracterizat Sinodul ca ecumenic. Expresia 
folosită a fost: „căzând de acord la acest sfânt şi ecumenic Sinod...”. 


Împăratul Vasilie este de aceeaşi părere, fapt pentru care a validat acest Sinod prin 
următoarele: „In numele Tatălui şi al Fiului şi al Sfântului Duh, Vasilie întru 

Hristos credincios împărat al Romanilor, fiind de acord cu toate la acest Sinod 
sfânt şi ecumenic, care validează şi pecetluieşte sfântul şi ecumenicul Sinod al VII- 
lea şi validează şi adevereşte pe Fotie, prea sfântul patriarh al Constantinopolului şi 
părintele nostru duhovnicesc, şi îi înlătură pe toţi cei care au scris şi au vorbit 
împotriva lui, cu mâna mea am semnat”. 


Am insistat pe citarea anumitor pasaje, pentru că am dorit să se arate clar conştiinţa 
de sine a Sinodului, faptul că toţi cei prezenţi au crezut că acesta a fost Sinod 
Ecumenic care a validat şi Sinodul al VII-lea Ecumenic. În plus, am insistat asupra 
acestui lucru şi pentru un alt motiv fundamental. 


Mulţi ortodocşi, aproape majoritatea, vorbesc despre şapte Sinoade Ecumenice, 
fără să socotească şi Sinodul din 879-880 ca ecumenic, deşi Sinodul însuşi se 
caracterizează ca ecumenic având toate premizele canonice şi ecleziologice în acest 
sens şi, cu adevărat, este ecumenic. Aceeaşi atitudine se remarcă şi faţă de Sinodul 
din epoca Sfântului Grigorie Palama, care este socotit al IX-lea Sinod Ecumenic. 


Apusenii însă nu ţin seama de Sinodul din timpul lui Fotie (879-880). Deşi Papa 
loan a anulat Sinodul din 869-870 care îl caterisise pe marele Fotie şi a validat 
Sinodul din 879-880, printre cele 21 de „Sinoade Ecumenice” pe care le recunoaște 
azi Biserica papistaşă este socotit şi Sinodul care I-a caterisit pe marele Fotie (869- 
870), dar nu se pomeneşte nimic despre Sinodul din timpul marelui Fotie (879- 
880). 


Există părerea că avem această situaţie, pentru că Sinodul VIII Ecumenic a 
condamnat erezia Filioque şi nu a acceptat primatul Papei. În acest caz, atunci când 
unii sau cei mai mulţi tolerează o asemenea calomniere a lucrării marelui Fotie, se 
pune întrebarea: cum este cinstit marele Fotie? de vreme ce, în fapt, este considerat 
de papistaşi ca „anatemizat”, deşi Papa loan al VIII-lea l-a recunoscut ca patriarh 
canonic al Constantinopolului. 


5. Ce s-a întâmplat după Sinodul al VIII-lea Ecumenic 


Papa loan al VIII-lea, informat fiind că pretenţiile lui nu au fost acceptate de 
Sinod, a trimis scrisori împăratului Vasilie şi patriarhului Fotie exprimându-şi 
nemulțumirea pentru faptul că delegaţii săi au semnat deciziile Sinodului şi a 
declarat că nu acceptă punctele care se abat de la poruncile date de el. Aici se 
vădeşte teoria papistaşilor că Papa este mai presus de Sinoade, pe care el le 
validează sau nu şi, în realitate, Sinodul Ecumenic se supune Papei şi nu Papa se 
supune deciziilor Bisericii exprimate sinodal. 

Însă, în Constantinopol lucrurile deja intraseră pe făgaşul lor şi nu se mai puteau 
schimba. Marele Fotie în colaborare cu împăratul Vasilie au păstrat credința 
ortodoxă în Imperiu prin condamnarea lui Filoque, au înlăturat pericolul 
amestecării Papei în spaţiul răsăritean prin ocuparea Bulgariei şi au dejucat 
planurile Papei de a-şi impune primatul în Biserică, aşadar s-a păstrat regimul 
sinodal al Bisericii. 


În ciuda acestora, schimbarea politică din Imperiu, prin urcarea lui Leon pe tronul 
imperial după moartea lui Vasilie, a avut urmări şi asupra tronului patriarhal al 
Constantinopolului. Leon, deşi fusese ucenic al marelui Fotie, l-a înlăturat pe 
acesta de pe tronul patriarhal şi l-a ridicat pe fratele său Ştefan, care pe atunci era 
în vârstă de 16-17 ani. Marele Fotie a trecut prin al doilea exil la o mănăstire din 
Armenia până la sfârşitul vieţii sale, care a avut loc pe 6 februarie 891. 


Însă nu au mai putut Să Strice toate câte a reuşit Fotie în timpul patriarhatului 
său, aşa încât Sfântul a ajuns să fie recunoscut ca zidul de apărare în încercarea 
apu-senilor de a strica şi a cuceri Biserica Ortodoxă. Omeneşte vorbind, putem 
Să spunem că dacă nu ar fi fost acolo patriarhul Fotie, cu multele lui harisme, 
Papii Romei şi-ar fi crescut puterea bisericească şi politică în întregul Răsărit, 
francii ar fi dobândit cea mai mare putere şi în Biserica de Răsărit, cu toate 
consecinţele cunoscute, şi astfel Biserica Ortodoxă şi-ar fi pierdut şi teologia, şi 
ecleziologia. Aşa cum am menţionat mai înainte, Filioque a fost introdus în 
Biserica Vechii Rome la anul 1009, cu rezultatul că latinii au fost şterşi din diptice 
şi a încetat comuniunea euharistică. 


Marele Fotie a diagnosticat duhovniceşte această mentalitate a papistaşilor şi a 
dorit să păzească Biserica Ortodoxă de denaturare. Ruperea unor întregi regiuni din 
„Biserica” apuseană în secolul al XVI-lea, prin Reformă, ca reacţie la exagerările 
Papei, a îndreptăţit peste timp întru totul poziţia şi acţiunea marelui Fotie. 


6. Personalitatea marelui Fotie 


Dacă cercetăm faptele istorice care au precedat convocării celui de-al VIII-lea 
Sinod Ecumenic, dar şi cele care au avut loc pe durata Sinodului şi după acesta, 
vom putea recunoaște marea personalitate a Sfântului Fotie. EI a fost personalitatea 
dominantă în acea epocă şi marele conducător înţelept şi cu discernământ, care a 
putut să înţeleagă momentele critice ale epocii sale şi să acţioneze cu minte 
cumpătată şi înţeleaptă. Acest lucru reiese din trei aspecte. 

a) Situaţia politică din Imperiu se afla într-o continuă încordare şi rivalitate. Mai 
întâi, în Apusul acelei perioade dominau francii care stăpâneau mari părţi ale 
Imperiului Roman de Apus, jinduiau jurisdicțiile bisericeşti din Apus şi, desigur, 
aveau intenții de expansiune şi către Răsărit. Apoi, în aceeaşi perioadă la 
Constantinopol în palatele imperiale aveau loc neîncetate dispute pentru tronul 
Imperiului. 


După moartea împăratului Teofil a fost ales pe tronul Imperiului Mihail al III-lea 
(842-867), care, fiind mic de vârstă (şase ani), se afla sub tutela mamei sale 
Teodora şi a unei comisii de regență, din care făceau parte şi unchiul său, fratele 
mamei lui, Vardas, care a jucat un mare rol în alegerea lui Fotie, ca patriarh al 
Constantinopolului, şi Vasilie macedoneanul. La scurt timp, Vardas a dobândit o 
mare putere în Imperiu, devenind Cezar. Dar la o incursiune în Creta, Vardas a fost 
omorât şi astfel Vasilie macedoneanul a avut drum liber către tronul imperial. În 
866, Vasilie a fost încoronat co-împărat de către Mihail al III-lea, şi la un an a 
preluat guvernarea statului, după asasinarea lui Mihail al III-lea. Astfel a început 
dinastia macedoneană. Mai târziu, Leon, fiul lui vitreg, fiu natural al lui Mihail al 
III-lea, a urcat pe tronul Imperiului după moartea lui Vasilie ca Leon al III-lea 
(886-912). Se observă aici o bulversare în viaţa politică a Imperiului, cu dispute, 
asasinate etc. 











Sfântul Patriarh Fotie Papa Nicolae I 


b) În această perioadă, Papii Romei erau animați de idei lumeşti şi duceau 
neîncetate războaie cu regii franci. Va trebui să îl amintim pe Papa Nicolae |. E 
vorba de cel mai ambițios Papă din istorie, care a aspirat să dobândească putere 
mai mare decât regii franci şi romani şi a invocat darul pseudo-constantinian şi 
rânduielile isidoriene, potrivit cărora marele Constantin a acordat Episcopului 
Romei puterea politică, atunci când a mutat capitala la Noua Romă, în 
Constantinopol. 

Aşa cum s-a dovedit şi ştiinţific este vorba de nişte texte false care au apărut cu 
câţiva ani înainte ca Nicolae să se urce pe tron şi probabil că el este şi autorul lor. 
Acestea au fost folosite de Papa Nicolae pentru a revendica şi puterea lumească. A 
fost primul Papă care la alegerea sa a purtat tiara cu trei coroane înaintea regelui 
francilor, Ludovic al III-lea, nepotul lui Carol cel mare. Tiara cu trei coroane 
simbolizează întreita putere a Papei: asupra pământului, asupra cerului şi a iadului. 


Papa Nicolae I a dorit să-şi impună primatul în toată Biserica, de aceea s-a 
amestecat în alegerea lui Fotie ca patriarh de Constantinopol, în favoarea lui 
Ignatie, şi a dorit să obţină competenţa canonică în Bulgaria. 


Urmaşul lui la tronul papal, Adrian al II-lea (867-872), deşi avea mai puţine 
abilităţi decât Nicolae I, era insuflat de aceleaşi concepţii ca şi acesta, de aceea, aşa 
cum am văzut, a convocat Sinodul de la Roma la care a fost anatemizat Fotie şi a 
ars Actele Sinodului care îl caterisise pe Nicolae I, predecesorul său. 


După moartea lui Adrian al II-lea, este ales Papă Ioan al VIII-lea care avea aceleaşi 
pretenţii şi nădăjduia că împăratul Roman Vasilie îi va da Bulgaria, lucru care nu s- 
a întâmplat. A fost, însă, împăciuitor față de Fotie, probabil pentru că aştepta 
foloase bisericeşti de la Împărat, pe care în cele din urmă nu le-a primit. Cei trei 
papi din epoca marelui Fotie (Nicolae I, Adrian al II-lea şi loan al VIII-lea) avea 
intenții de expansiune către partea de răsărit a Imperiului Roman, atât prin 
impunerea primatului, cât şi prin înlăturarea jurisdicției canonice în Biserica 
Bulgariei. 


c) Patriarhul Ignatie şi discipolii lui nu au putut să înţeleagă caracterul critic al 
epocii, nu vedeau lucruri clar. Mai precis, Ignatie şi susţinătorii lui revendicau 
întoarcerea lui Ignatie pe tronul Constantinopolului şi nu ezitau să recurgă la 
intervenţia Papei, neînţelegând că astfel îi dădeau acestuia drepturi pentru a-şi 
împlini toate intenţiile, nici nu înțelegeau că, dacă s-ar impune poziţiile Papei în 
Biserică, s-ar altera dreptul bisericesc şi hotărârile Sinoadelor Ecumenice şi nici nu 
vor putea combate erezia Filioque. Din fericire, înainte de moarte, Ignatie s-a 
împrietenit cu marele Fotie. 


d) În această grea perioadă, din punct de vedere politic şi bisericesc, prezenţa 
marelui Fotie s-a dovedit binefăcătoare, prin iconomia lui Dumnezeu. Este 
importantă „scrisoarea de apărare a lui Fotie către Papa Nicolae”, care arată cu 
putere personalitatea lui, harismele şi cugetul său bisericesc. (...) El mărturiseşte 
că prin alegerea sa pe tronul de Patriarh al Constantinopolului şi-a pierdut viaţa 
paşnică şi dulcea seninătate. Scrie: 

Resimte intens multele 
răspunderi ale demnităţii arhiereşti. 





care se exprimă prin dispute, invidie, împotriviri răzvrătiri, ofense, 
murmure de nemulţumire şi dispreţuire. 


Sfântul Fotie era înţelept în ştiinţă de carte şi în cultură, isihast ca mod de viaţă, 
smerit şi paşnic, mărturisitor şi luptător în chestiuni dogmatice şi canonice, 
ajungând până acolo, încât să îl caterisească pe Papa Nicolae I în anul 867 şi să 
demonstreze cu argumente teologice că Filioque este erezie. A fost un vizionar al 
ascensiunii slavilor cărora le-a predat educaţia, cultura şi viaţa ortodoxă, apărător 
al unităţii dintre Biserici doar în adevăr şi dragoste, inteligent şi ager în abordarea 
temelor bisericeşti şi, în general, a fost cel mai înţelept, cel mai sfânt şi mai 
perspicace conducător bisericesc din acea perioadă de tulburări. 


Pentru aceasta marele Fotie a fost caracterizat drept „cel mai mare învăţător şi 
intelectual din acel secol” şi „duhul cel mai puternic, cel mai formidabil politician 
şi cel mai ager diplomat care a urcat vreodată pe tronul patriarhal al Constan- 
tinopolului” (Ostrogorsky). Biserica Ortodoxă îi datorează multe. 


Concluzii 


Din câte s-au menţionat mai înainte - foarte puţine faţă de mărimea operei pe care a 
realizat-o Sinodul VIII Ecumenic (879-880) - se arată clar că, pentru a-l cinsti cu 
adevărat pe Sfântul Fotie, trebuie să ne asumăm luptele lui bisericeşti, să-i 
recunoaştem înţelepciunea, discernământul, sfințenia şi, desigur, să primim 
Sinodul din 879-880 ca Sinod Ecumenic, în care el a jucat un rol primordial, 
asumându-ne deciziile acestui Sinod. 


De asemenea, se impune să primim Canonul 34 apostolic, pe care trebuie să îl 
considerăm temei al întrunirii Bisericii la nivel local şi internaţional, precum şi 
canonul 28 al Sinodului IV Ecumenic şi, mai ales, să acceptăm condamnarea 
ereziei Filioque. În afară de asta, va trebui să cerem papistaşilor la dialoguri să 
recunoască acest Sinod Ecumenic (879-880) şi să îl socotească printre Sinoadele 
Ecumenice în locul Sinodului din 869-870 care l-a excomunicat pe marele Fotie. 


Există unii care invocă părerea Sfântului Nectarie despre dragostea pe care trebuie 
să o arătăm ereticilor, potrivit căreia învăţătura eretică a unor „Biserici” nu trebuie 
să împiedice dragostea dintre creştini, care este coroana virtuţilor. Însă, nu trebuie 
să desconsiderăm şi părerea generală a Sfântului Nectarie despre Papi, pe care a 

formulat-o la sfârşitul primului volum al studiului său despre Schismă, referindu-se 
la cazul marelui Fotie: „Ce se poate spune despre aceasta? Să plângem sau să 
luăm în râs aceste pretenţii ale Papilor Apusului? Cred că trebuie să plângem, 
pentru că multe lacrimi a vărsat poporul grec din pricina acestor Papi, care au 
devenit demonii răi pentru Biserica de Răsărit şi pentru neamul grec”. 


Eu personal simt şi o emoție aparte, pentru că la acest important al VIII-lea Sinod 
Ecumenic din 879-880 a participat şi a semnat Actele şi Episcopul de Nafpaktos, 
Antonios. 


Traducere Tatiana Petrache 


Text preluat din Ilewpaixu Erkiqoia, numerele 221 din decembrie 2010 şi 222 
din ianuarie 2011. 


sursa: Graiul Ortodox 

Adrian Agachi - Patriarhul Fotie al Constantinopolului - primul umanist 
creştin? 





Atunci când vorbim de umanişti creştini înţelegem, de regulă, acel tip de persoane 
care au făcut mai mult rău decât bine în direcţia vieţii duhovniceşti. Nu întotdeauna 
lucrurile stau astfel. Înainte de Renaşterea italiană, a existat o Renaştere bizantină, 
din care cea dintâi a extras anumite principii, unele benefice, altele mai puţin 
folositoare. Reprezentanţii Renaşterii bizantine au fost preponderent intelectualii, 
cu o formaţie teologică şi culturală deosebită. Printre aceştia se numără şi pa- 
triarhul Fotie al Constantinopolului, pe care îl prăznuim în fiecare an pe data de 6 
februarie. 


Definirea termenului de „umanist creştin “ 


Întrebarea esenţială a acestui material este dacă îl putem considera pe Sfântul Fotie 
unul dintre primii umanişti creştini. 


Despina Stratoudaki-White, autoare a două cărți asupra vieţii şi operei Sfântului 
Fotie, este de părere că da, precizând că ar putea fi considerat chiar primul 
reprezentant al acestui curent. 


kk hkkhkhkkrhkhkhkhkhkhhkkhkhkikhkikiki 


e Xe e e Xe De Xe e e Xe e e e De De e e e e e e De e e e e e e e e e XX 


kkkkhkkkkkhhkikhkhkhkrhkhkhhkikrhkihkikihyik 


XP Xe e Xe Xe De Xe e e Xe e e Xe e e e Xe e e e e e e e e e e e e e e XX 


Trebuie să definim mai întâi noţiunea de umanist creştin. Prin aceasta înţelegem în 
primul rând o persoană cu solide cunoştinţe culturale şi teologice, dar care, 
totodată, abordează critic sursele folosite, folosind principii din diverse ştiinţe. 


Bineînţeles, ni s-ar putea răspunde că Sfântul Vasile cel mare trebuie considerat 
primul exemplu în această direcţie, dar sunt anumite diferenţe pe care Sfântul Fotie 
le dovedeşte, cel puţin în abordarea critică a gândirii teologice. Sfântul Fotie 
vorbeşte de stil în cadrul scrierilor teologice, se declară rezervat faţă de anumite 
păreri teologice şi demonstrează clar o influenţă culturală diferită faţă de cea a 
Sfântului Vasile cel mare. 


Bazele culturii sale 


Sfântul Fotie s-a născut în Constantinopol în jurul anului 810, într-o familie no- 
biliară. Tatăl său, Sergius, îndeplinea funcţia de spatharios în cadrul administraţiei 
imperiale. Unchiul său, Tarasius, a fost unul dintre cei mai longevivi patriarhi 
constantinopolitani. Datorită controverselor iconoclaste, tatăl său a fost exilat şi 
împreună cu el au plecat toți membrii familiei. 


În 837 un sinod iconoclast i-a condamnat pe Tarasius şi Fotie, dar aceştia au fost 
reabilitaţi în scurt timp. 


Sfântul Fotie a studiat o perioadă îndelungată la Universitatea Imperială din 
Constantinopol, devenind şi profesor. 


Niketas, biograful patriarhului Ignatie, contemporan cu Fotie, precizează că „era 
priceput în gramatică, filosofie, poezie, retorică şi, în general, în orice ştiinţă pe 
care învăţământul o putea oferi“ (D. Stratoudaki White and Joseph R. Berrigan Jr. 
The Patriarch and the Prince..., p. 15). Cunoştinţele dobândite de Fotie au fost 
dintre cele mai diverse. Spiritul său cultural se observă cel mai uşor din lucrarea sa 
Biblioteca. 


Biblioteca - prima colecţie de recenzii din istorie 


Biblioteca este principala lucrare a patriarhului Fotie al Constantinopolului. 
Cuprinde rezumate a 279 de lucrări, dintre care 158 sunt opere teologice, iar 122 
reprezintă lucrări din cele mai diverse domenii. Cu toate că scrierile teologice sunt 
majoritare la număr, spaţiul dedicat lor ocupă doar 43% din întregul corpus, lăsând 
astfel 57% celorlalte domenii. Care sunt celelalte domenii? 


khkkhkkhkhkkrhkhkhkhkhkhhkikhkhkikrhkikikik 


e Xe e e Xe De Xe e e Xe e e e De De e e e e e e De e e e e e e e e e XX 


kkhkkkkkkhkhhkikhkhkhkrhkkhhkikrhkihkikihyik 


XP Xp e Xe Xe De Xe e e Xe e e Xe e e e Xe e e e e e e e e e e Xe Xe e XX 


Despina Stratoudaki precizează: „Sunt 37 de lucrări istorice, urmate de numeroase 
scrieri legate de călătorii. Întâlnim de asemenea 16 discursuri filosofice, dintre care 
trei aparţinând filosofilor evrei, 5 cărți despre geografie, 6 lucrări asupra papilor şi 
preoţilor din Apus, 6 din domeniul medicinei, câteva asupra mitologiei şi ştiinţelor 
matematice“ (D. Stratoudaki White, Patriarch Photios of Constantinople..., p. 50). 


Interesul patriarhului Fotie asupra lucrărilor istorice, filosofice şi geografice se 
explică prin două elemente. Primul dintre ele este că iubea enorm călătoriile şi 
discuţiile cu reprezentanţi ai altor popoare. Cunoaştem foarte clar că, în jurul 
anului 845, a îndeplinit una sau mai multe misiuni diplomatice în lumea arabă. În 
medicină era interesat în principal de modul de dezvoltare a bolilor. Nu se sfieşte 
să acorde şi sfaturi în câteva scrisori cu privire la tratamente corecte. Frapant nu 
este, în esenţă, faptul că a reuşit să citească enorm pentru perioada în care a trăit. 
Uimitor este faptul că a reuşit şi o abordare critică. 


Atitudinea critică faţă de textele hagiografice 


În ciuda faptului că Biblioteca cuprinde recenzii a 280 de cărţi, doar 8 texte sunt 
rezumate de Vieţi ale Sfinţilor. Ceea ce uimeşte de prima dată este felul în care 
Sfântul Fotie discută aceste scrieri şi cât accent pune asupra utilizării unui stil 
corect. 


Astfel, cu privire la textul Vieţii Sfântului Atanasie cel mare, spune următoarele: 
„Lucrarea pe care o prezint acum înclină mai mult spre neglijenţă decât precizie, în 
mod principal în privinţa aranjării materialului. În multe capitole, povestirea este 
pură fantezie în comparaţie cu alte lucrări pe aceeaşi temă“ (The Bibliotheca..., p. 
243). 


Nu ne-am aştepta ca un astfel de comentariu să apară asupra unei Vieţi de Sfânt, 
dar Fotie demonstrează clar că acurateţea şi obiectivitatea trebuie păstrate chiar şi 
atunci când discutăm despre o lucrare hagiografică. 


Cu privire la autorul Vieţii patriarhului Gheorghe de Alexandria, notează: „Stilul 
folosit este simplu şi deseori vulgar, pentru că autorul nu este precis nici măcar în 
folosirea substantivelor şi verbelor, demonstrându-şi astfel lipsa de educaţie“ (The 
Bibliotheca..., p. 113). 


Lucrurile par şi mai complicate atunci când Fotie respinge atribuirea unei lucrări 
Sfântului loan Hrisostom tocmai pentru că stilul era sub orice critică şi nu se putea 
ca un om atât de cultivat să facă o lucrare atât de slabă. 

Despre una dintre operele Sfântului Efrem Sirul afirmă că este o adevărată minune 
că un mesaj atât de puternic poate fi transmis în condiţii aşa grele din punct de 
vedere stilistic (T. Hăgg, „Photius as a Reader of Hagiography: Selection and 
Criticism“, p. 56). 


Stilul epistolar 


Nu doar în privinţa textelor hagiografice s-a dovedit Fotie critic, ci şi cu privire la 
epistole şi modul în care acestea trebuie scrise. A păstrat patru caracteristici 
esenţiale: concizia, claritatea, simplitatea şi delicateţea. Drept model absolut în 
această privinţă îl considera pe Sfântul Vasile cel mare, care ne-a lăsat o bogată 
colecție de epistole, scrise într-un stil desăvârşit. Cu privire la epistolele Sfântului 
Maxim mărturisitorul, Sfântul Fotie se plânge de obscuritatea textului şi critică 
formulele de adresare ale acestuia. 


Atunci când este întrebat de Antonie al Cyzicului care sunt scriitorii care pot fi 
urmaţi ca modele în privinţa epistolelor, Fotie răspunde cu o lungă listă de autori, 
dintre care pot fi amintiţi tiranul Phalaris, retorul Libanius, generalul roman 
Brutus, dar şi Sfinţii Vasile cel mare, Grigorie Teologul şi Isidor de Pelusium. 


Acrivia patriarhului Fotie în privinţa identificării şi păstrării unor reguli corecte de 
scris este indubitabilă. 


Sfaturi oferite pe măsura înţelegerii 


Atunci când decide să îi trimită o scrisoare hanului bulgar Boris, botezat de curând, 
Sfântul Fotie nu oferă nici un citat direct în cadrul textului. Specialiştii au 
reconstituit însă sursele folosite, ajungând la concluzia că ponderea citatelor clasice 
este mai mare decât cea a surselor patristice. 


Doar Sfântul Vasile cel mare şi Sfântul loan Hrisostom, împreună cu autorii vechi- 
testamentari Solomon şi lisus Sirah se regăsesc în cadrul surselor patristice şi 
biblice. În rest, lucrarea este înţesată cu argumente din lIsocrate, Plutarh, 
Demostene şi Aristotel. 


De ce a ales patriarhul Fotie această cale? Tocmai pentru că proaspătul botezat nu 
era încă în stare să înţeleagă multe aspecte ale vieţii creştine. Îi sunt oferite alături 
de cuvinte simple ale Sfinților Părinți şi multe axiome ale înţelepciunii antice 
conforme cu poruncile evanghelice. Scrisoarea este de fapt un mic tratat 
asemănător cu Învățăturile lui Neagoe Basarab către fiul său Teodosie, abordând 

principalele aspecte ale vieţii unui monarh creştin şi principiile care trebuie să îi 
călăuzească activitatea. 


Concluzii 


Modalităţile prin care Sfântul Fotie încearcă să folosească principii filosofice 
pentru descoperirea calităților stilului constituie variante încercate mai târziu în 
mod eronat şi de renascentişti în Apus. Cultura deosebită, abordarea critică 
viguroasă, inclusiv în privința lucrărilor patristice, constituie o remarcabilă 
avangardă nu doar a gândirii renascentiste bizantine, ci şi a discuţiilor moderne cu 
privire la stilul scrierilor teologice. Toate aceste amănunte îl recomandă pe Sfântul 
Fotie ca un prim umanist creştin, dar unul de o factură deosebită faţă de cei care 1- 
au urmat. Sfântul Fotie nu a pus niciodată cultura mai presus de teologie, ci a 
subordonat-o acesteia. De aceea îl putem considera şi unul dintre umaniştii creştini 
autentici. Mulţi dintre cei care i-au urmat au fost doar umaniști. 

Surse: 

Hăgg, Tomas, „Photius as a Reader of Hagiography: Selection and Criticism“, 
Dumbarton Oaks Papers, Vol. 53 (1999), pp. 43-58. 

Photius, The Bibliotheca, a selection translated with notes by N. G. Wilson (2nd 
edn., London: Gerald Duckworth & Co. Ltd., 2002). 

Stratoudaki White, Despina, Patriarch Photios of Constantinople: His Life, 
Scholarly Contributions, and Correspondence Together with a translation of Fifty- 
two of His Letters (Brookline: Holy Cross Orthodox Press, 1981). 

Stratoudaki White, Despina and Berrigan Jr., Joseph R., The Patriarch and the 
Prince: The Letter of Patriarch Photios of Constantinople to Khan Boris of 
Bulgaria (Brookline: Holy Cross Orthodox Press, 1982). 

Stylian6s Papad6poulos - Ofranda teologică a Sfântului Fotie: Minunea şi 

Manucrisul bizantin al Historiei Bizantine a iii Ioannes Scylitzes (fl 1081), 
Biblioteca Nacional de Espana, sec XII 


1. Minunea Adevărului 


Sfântul Fotie a reprezentat pentru epoca sa vasul ales al lui Dumnezeu. El a fost 
prin excelență propovăduitorul autentic al Tradiţiei și pentru aceasta a devenit cel 
mai renumit, dar şi cel mai profund teolog al epocii sale. Cugetul şi teologia sa au 
exprimat viaţa Bisericii şi au fost rodul luminării Duhului Sfânt. Pentru atitudinea 
aceasta, care nu este atât de des întâlnită în Biserică pe cât ar fi de dorit, Fotie a 
pătruns în inimile credincioșilor din toate secolele, a devenit simbol şi far al 
Adevărului de credință. De aceea este pe deplin îndreptățită hotărârea Bisericii de a 
prăznui pomenirea sa (6 februarie) cu deosebită strălucire [Sfântul Fotie cel Mare 
este protectorul Sfântului Sinod al Bisericii Greciei. [n.tr.]]. Astfel ni se dă 
posibilitatea să conştientizăm dimensiunile şi înţelesul adânc al acestei perso- 
nalități. [...] 

Sărbătorim un bărbat al Bisericii, cinstim un Sfânt al nostru, care se distinge în 
marele nor al sfinților, al mucenicilor și al cuvioşilor. Aceştia din urmă s-au sfințit 
fie prin martiriu, de care se minunau credincioşii epocii, fie prin viaţa deosebit de 
virtuoasă, prin luptele lor de nevoinţă şi prin vederile lor dumnezeiești. Toate 
acestea nu au constituit însă decât mărturii ale sfinţeniei lor, care lucrau şi lucrează 
în duhul credincioșilor ca pildă şi îndemn, ca mărturie a Adevărului credinței 
noastre. Mucenicii şi sfinţii, în noua realitate duhovnicească care era Biserica, au 
devenit pentru credincioşi adevărații eroi şi adevăratele modele de urmat în viaţă. 


ȘI aceasta, deoarece întruchipau prin excelență ethosul Bisericii şi își jertfeau viața 
pentru a trăi viaţa Bisericii. Mai mult încă, sfinții şi mucenicii adesea pecetluiau și 
pecetluiesc prin minune sfințenia lor, ca semn distinctiv față de ceilalți oameni - 
care nu aleg calea sfințeniei. 


În toate timpurile şi în toate locurile, Biserica a cunoscut şi cunoaşte nenumărate 
minuni, dincolo de Minunea minunilor, care este dumnezeiasca ei "Euharistie” ce 
se săvârşeşte repetat pe toată faţa pământului de nenumărate de ori. Minunile 
sfinților ei arată cât de neînsemnat şi, în același timp, cât de măreț este omul. 
Astfel, minunea, ca manifestare vădită a realității duhovniceşti fireşti, s-a plămădit 
odată cu viaţa Bisericii şi constituie dovada cutremurătoare a sfinţeniei sfinților ei, 
pe care îi cinsteşte zi de zi, de veacuri la rând. 


lată însă că [...] cinstim acum un sfânt, care nu ne aduce aminte de prigoanele 
romanilor păgâni și de martiriu. Pe Sfântul Fotie nu îl cinstim pentru multele 
minuni pe care le-a săvârșit, nu știm dacă a tămăduit şchiopi şi orbi, nu știm dacă a 
alinat durerea oamenilor, nu ştim dacă după adormirea sa întru Domnul s-a 
înfățișat credincioșilor spre a-i sfătui, spre a-i întări, spre a le da curaj... 


ȘI cu toate acestea, Fotie este deopotrivă vrednic de uimire şi măreț. Așadar, 
minunea sa în altceva stă. Minunea Sfântului Fotie stă în Adevărul pe care l-a 
exprimat prin teologia sa și l-a făcut cunoscut prin luptele sale bisericeşti. 
Sfântul Fotie nu are icoane făcătoare de minuni, el are însă Adevărul de minune 
făcător vădit prin lucrările sale. 


Credinciosul nu este deprins să ceară mângâiere de la Sfântul Fotie, dar este 
deprins şi trebuie să se deprindă să îi ceară ajutorul în primirea şi înţelegerea 
Adevărului. Minunea sa este Adevărul propovăduirii sale. În asta stă unicitatea şi 
măreţia sa. 

Minunea propovăduirii Adevărului într-o epocă de confuzii este o minune încă mai 
mare decât cele cu care suntem obişnuiţi, deși este mai puțin spectaculoasă şi mai 
greu de înțeles. Cei nepregătiți nu pot pricepe aşa ceva. Cei care nu au învăţat să 
sufere pentru Adevăr măcar atât cât suferă şi pentru trupul lor, nu pot pricepe 
această minune. 


Și totuşi, scoaterea la lumină a Adevărului constituie prin excelenţă o intervenţie a 
lui Dumnezeu în viaţa omului. Duhul Sfânt, prin lucrările Sale necreate, sparge 
bariera relativității umane, dă la o parte duhul secular și îl face pe om capabil să 
vadă, să trăiască mai adânc, mai plenar Adevărul şi apoi să şi exprime această 
înfricoşătoare și dumnezeiască experienţă. 


Tocmai aceasta este minunea Adevărului. Intocmai așa s-a petrecut și cu Sfântul 
Fotie şi de aceea îl cinstim [...], aşa cum Biserica îl cinstea în trecut şi aşa cum îl 
va cinsti și în viitor, atât timp cât Biserica va mai scrie istorie. 


Cât de însemnată este minunea Adevărului și cât de mare este învățătorul 
Adevărului prin care se săvârşeşte minunea descoperirii şi propovăduirii acestuia, 
se vede şi din simplul fapt că un om se poate mântui, chiar de ar rămâne cu trupul 
şchiopătând, dar nu se poate mântui dacă șchiopătează grav în ale credinţei, dacă 
pierde Adevărul, dacă nu are Adevărul curat, dacă se îndoiește de Adevărul 
credinţei sale. Şi asta, pentru că mântuirea, îndumnezeirea, dumnezeiasca fericire 
înseamnă participare la Adevăr, la dumnezeiasca realitate. Erezia este o auto- 
înşelare, omul crede că are Adevărul, deşi nu are nimic şi de aceea nu mai ajunge 
la mântuire. 


Învățătorul prin excelenţă al Bisericii, ca propovăduitor autentic al Adevărului, se 
face părtaş la mântuirea oamenilor, se face părtaş la lucrarea dumnezeieștii 
iconomii pentru mântuire şi de aceea este sfânt şi este socotit sfânt de către oameni, 
este socotit ales lui Dumnezeu, aşa cum s-a întâmplat şi cu Sfântul Fotie, care a 
devenit patriarh al Constantinopolului în 858. 


2. Mai adânca înţelegere a firii Bisericii 
Acest sfânt bărbat a surpat răul ereziei atât prin luptele sale, cât şi prin teologia sa. 
Astfel Biserica Răsăritului şi-a păstrat autenticitatea, care pe atunci era grav 


primejduită de episcopii Romei şi de teologii francilor. 


Papii Romei, molipsiţi de concepţii seculare, falsificau viaţa şi instituția Bisericii. 
Și această falsificare, această deformare, această boală a lor bisericească, au 

încercat să o impună cu forța și în Biserica Răsăritului prin Papa Nicolae (858- 
867). 


Faptul că Biserica Romei cerea primatul puterii, că pretindea jurisdicția într-o altă 
Biserica patriarhală, vădea că nu trăia autentic viața Bisericii, vădea că fusese 
vătămat trupul mistic şi integru al lui Hristos. 


Împotrivirea lui Fotie, luptele sale pline de forță şi încărcate de teologie s-au 
dovedit îndreptăţite, pentru că au reprezentat un demers ferm de exprimare şi 
susținere a structurii autentice a Bisericii. Provocat de ambițiile anti-bisericești ale 
Romei, demersul lui Fotie arată și pune în lumină firea autentică a Bisericii. 


Biruinţa luptelor sale nu constă doar în aceea că nou-înființata Biserică a Bulgariei 
nu a mai fost nevoită, finalmente, să intre sub jurisdicţia Romei, ci în aceea că 
Fotie a arătat că Papa nu avea dreptul să intervină prin măsuri bisericeşti de tip 
politic în problemele Răsăritului şi, implicit, că nu avea dreptul să se amestece în 
treburile interne ale nici unei alte Biserici locale. Fundamental este faptul că, prin 
demersul său, teologia eclezială a căpătat alte dimensiuni, teologia aceasta ale cărei 
baze au fost puse de Ignatie Teoforul, iar acum era lărgită şi desăvârșită de Fotie. 


Într-o ultimă şi surprinzătoare analiză, putem spune că Fotie a formulat şi, efectiv, 
a salvat noţiunea de Biserică locală în relația ei cu alte Biserici locale. Primatul 
puterii, pe care îl pretindea Biserica Romană, vătăma primejdios lucrarea Bisericii 
locale. Episcopul Bisericii locale s-ar fi transformat într-un simplu instrument 
administrativ, nu ar mai fi fost "în locul lui Dumnezeu Tatăl”, aşa cum teologhisea 
Ignatie, așa cum învăţa Biserica Răsăriteană şi cum propovăduia cu îndreptățire 
Fotie. 


Însemnătatea uriaşă a acestei probleme poate fi înţeleasă, dacă luăm în considerare 
faptul că Biserica are doi poli fundamentali: "realismul euharistic” și teologia 
despre episcop. Pentru cei din afara Bisericii noastre, aceşti doi poli - când unul, 
când altul sau chiar amândoi deodată - uneori scandalizau şi continuă să 
scandalizeze și acum şi sunt criticaţi în fel şi chip. Însă un lucru trebuie să ne fie 
clar: că nu există Biserică acolo unde nu există o Euharistie reală sau acolo unde nu 
există un episcop, un întâi-stătător autentic care să o săvârşească. 


In contextul secolului al IX-lea, ca și în epocile premergătoare acestei perioade, 
papii au încercat să mutileze adevăratele dimensiuni ale slujirii episcopului. Insă 
demersul lui Fotie a zădărnicit cu totul uneltirile lor şi astfel, în Răsărit, slujirea 

episcopului are acele dimensiuni duhovnicești, pe care Insuşi Capul Bisericii, 
Hristos, i le-a atribuit. 


3. Purcederea Duhului Sfânt 


Celălalt aspect al însemnatei contribuţii teologice a lui Fotie ţine de domeniul 
triadologiei şi al pneumatologiei. Teologii franci, lipsiţi de o tradiție ortodoxă 
autentică, dar şi teologii romani care porneau de la premise teologice îndoielnice, 
învățau că Duhul Sfânt purcede şi de la Fiul. Învăţau așa-numitul Filioque, pe care 
unii dintre aceştia, şi mai ales francii, l-au adăugat în Simbolul de credinţă. 


Biserica Răsăriteană a anticipat că prin această învățătură se altera credința în 
Dumnezeul Tatăl, pe Care ÎL socotim sursa unică a celorlalte două Persoane. Con- 
ştient sau inconștient, prin această nouă învățătură se creau două surse ale 
dumnezeirii, două principii ale Persoanelor treimice, Tatăl și Fiul. În felul acesta, 
ajungem să punem la îndoială şi unitatea dumnezeirii, şi deoființimea Duhului cu 
Tatăl şi cu Fiul. 


Așadar, Filliogque nu reprezenta nicidecum un progres teologic autentic, ci o 
deformare parțială a învățăturii de credință a Bisericii, care până atunci fusese 
dobândită și formulată în urma unor lupte teologice dramatice şi prin luminarea 
Duhului Sfânt. 


Caracterul acestei învățături apusene moderniste, temeiul eronat şi subversivitatea 
ei au fost demonstrate teologic de Sfântul Fotie cel mare. Pe temeiurile Tradiţiei, 
printr-un studiu pertinent şi însuflat de Sfântul Duh, Sfântul Fotie cel mare a pus în 
lumină Adevărul și astfel s-a arătat limpede că Fillioque nu are nici o bază 
teologică, nu este real, ci este un pseudo-adevăr şi de aceea primejduieşte serios 
însăşi mântuirea celui care adoptă această învăţătură. 


Foarte repede au devenit clare consecințele acestei teologii în viaţa şi conștiința 
credincioșilor. Astfel, după secolul al IX-lea, Biserica Ortodoxă a început să aibă o 
conştiinţă mai vie asupra modului de purcedere a Duhului Sfânt şi să fie pe deplin 
încredinţată că Fillioque constituie o erezie. De atunci încoace, chiar şi occidentalii 
fac tot felul de încercări să interpreteze de așa manieră acest Fillioque al lor, încât 
să nu fie deformată însăşi dogma triadologică. Toate aceste evoluţii se datorează 
Sfântului Fotie, care în Biserică a lucrat și lucrează ca mare părinte şi învăţător al 
ei. 


4. Primatul Adevărului 

Dacă vom cerceta personalitatea şi teologia Sfântului Fotie dintr-o perspectivă mai 
adâncă, care să nu îl deformeze întru nimic, vom ajunge la constatări de o mare 
însemnătate. 


Este important de semnalat contrastul dintre episcopii romani care revendicau 
primatul puterii, şi Biserică, deopotrivă Răsăriteană şi Apuseană, care în acel 
moment istoric a acceptat, direct sau indirect, poziţia şi teologia lui Fotie. Episcopii 
romani pretindeau să-şi impună puterea, crezând că li se cuvine vreo întâietate 
specială. Nu deţineau însă Adevărul de credinţă prin care să se impună în Biserică 
şi de aceea nici nu putea exercita vreo putere în celelalte biserici. Fotie, având ca 
temei Tradiția, a încercat să înfățişeze şi să exprime Adevărul în strânsă legătură cu 
problemele ecleziale ale epocii. El nu vorbea şi nu pretindea puterea, ci se lupta 
pentru Adevăr, care asigură mântuirea omului. lar faptul că Adevărul a fost dăruit 
de Dumnezeu lui Fotie, care se lupta pentru Adevăr, iar nu pentru putere şi 
întâietăți aşa cum făceau papii, este o dovadă că suntem chemați să adoptăm 
poziţia lui Fotie, iar nu pe a papilor. De aceea credincioşii sunt datori să cugete şi 
să trăiască precum Fotie. Prin urmare, în Biserică regula de aur este că întâietatea o 
deține doar Adevărul şi cel care propovăduieşte Adevărul. 


Acest aspect este de la sine înţeles în Biserică, pentru că măsura ultimă, criteriul 
ultim în Biserică este Adevărul. În Biserică privilegiile și primatele depind numai 
şi numai de Adevăr. De aceea în Biserică nu există un alt fel de primat în afară de 
primatul Adevărului, care în secolul al IX-lea a fost dăruit de Dumnezeu lui Fotie. 


Primatul Adevărului poate fi constatat pe tot parcursul istoric al Bisericii, nu este 
legat de un loc anume, pentru că Duhul suflă unde voiește. Nici nu este compatibil 
cu ambiţii seculare, cu revendicări de privilegii, căci Dumnezeu nu are de-a face cu 
asemenea lucruri. 


Și Biserica - mai cu seamă azi când este prinsă într-o luptă între Adevăr şi fel şi fel 
de scheme și structuri cu haină bisericească, fel şi fel de forme bisericeşti care în 
ultimă analiză sunt seculare, acum când este sufocată de multiplele probleme ale 
lumii contemporane - va birui în această luptă duhovnicească pe viaţă şi pe moarte, 
numai şi numai dacă va călca pe urmele Sfântului Fotie, numai şi numai dacă va 
trăi în adevărata ei Tradiţie, dacă va sacrifica interesele ei seculare în această 
confruntare cu problemele epocii. Va birui numai şi numai dacă va dovedi o 
încredere deplină în Duhul Sfânt, Luminătorul. 


Aşa să ne ajute Dumnezeu! 

Sursa: Personalitatea și teologia marelui Fotie. Cuvinte oficiale rostite la sfânta 
lui pomenire în intervalul 1970-2010. Ed. Sfântul Sinod al Bisericii Greciei. 
Atena 2011, pp. 201-207. 


Xe Xe e XP XP e e e e e e e XP e e e e 2 XP e e e e E e e e e 
Xe Xe e Xp XP e e e Xe e e e e Fe e e e e e e e e e E E e e e eX 


fe hkkkkkkkhkikhkhkkikhkikik kiki 


khkkhkhkkhkhkkhkhkhkkhkikhkikhkikhkikihihkyik 


Cărţi despre Sfântul Fotie cel mare 

Stâlpii ortodoxiei. Sfântul Fotie cel mare, Sfântul Marcu egumenul, Sfântul 
Grigorie Palama 


STĂISPIL ORTODOXIEI 
Sra e 


inu Fe i 





Cuprins: 
Viaţa şi nevoinţele celui între sfinţi părintelui nostru Fotie cel mare, patriarhul 
Constantinopolului 


Marcu Evghenicul, mitropolitul Efesului 
Grigorie Palama, arhiepiscopul 'Thessalonicului 
- Acatistul şi Paraclisul Sfinţilor trei noi ierarhi Fotie cel mare, Grigorie 
Palama şi Marcu Evghenicul: 
https://www.academia.edu/44593506/Acatistul_% C5%9Fi_Paraclisul_ Sfin % C5 9% A3ilor_t 
rei_noi_ierarhi_Fotie_cel_mare_Grigorie_Palama_% C59%9Fi_Marcu_Evghenicul 





— Slujba, viaţa şi acatistul Sfinților Fotie cel mare, Grigorie Palama şi Marcu 


al Efesului 
https://www.academia.edu/44593602/Slujba_via%C5%A3a_%C5%9Fi_acatistul_Sfin%C5%A3ilor_Fotie_cel_mar 
e_Grigorie_Palama_%C5%9Fi_Marcu_al_Efesului 








— Ieromonahul Vasilisc Hristea - Viaţa şi acatistul Sfinților Ierarhi Fotie cel 
mare, Grigorie Palama şi Marcu al Efesului 

https://www.academia.edu/44593607/leromonahul_ Vasilisc Hristea Via% C5% A3a %C5 
%9Fi_ acatistul Sfin% C5% A3ilor_ Ierarhi Fotie cel mare Grigorie Palama % C5%9Fi 
Marcu _ al Efesului 








Asterios Gerostergios - Sfântul Fotie cel mare 


SFÂNTUL 


FOTIE CEL MARE 





ASTERIOS GEROSTERGIOS 


Traducere din limba engleză de Marius Popescu 


Sfântul Fotie cel mare (820-891), patriarhul Constantinopolului, a fost cel mai 
însemnat îndrumător duhovnicesc şi intelectual ortodox din vremea sa. 


Cu toate acestea, viaţă şi opera lui nu au primit nici pe departe atenţia pe care ar fi 
meritat-o, fiind răstălmăcit şi chiar hulit în Apus. 


Într-un stil clar, concis şi savant, cartea părintelui Asterios Gerostergios oferă în 
cele zece capitole ale sale o imagine completă şi exactă a personalității multi- 
laterale şi a contribuţiilor lui Fotie la tezaurul Ortodoxiei bizantine. 


La acestea se adăugă mai multe texte liturgice extrase din slujba în cinstea 
sfântului, care ilustrează în chip grăitor prețuirea Bisericii pentru acest ilustru 
Părinte şi Dascăl al său. 

Sfântul Fotie cel mare, filosof şi teolog 


Gr AN'TIII FR, TIȚ Pb = TV 'eă 
SFÂNTUL L OTIE CEL IIARE, 


FILOSOF SI TEOLOG 


DOXOLOGIA 





Autor: Constantin Cavarnos 
Editura: Doxologia 

Format: 13/20 

Pagini: 56 


Această carte cuprinde o monografie cu privire la Sfântul Fotie cel mare în 
calitatea sa de filosof şi câteva recenzii, în care analizez cinci cărți care tratează 
despre Sfântul Fotie, mai ales în calitatea sa de teolog. Monografia este de fapt o 
conferință susținută în cadrul Bibliotecii Colegiului elen / Seminarul ortodox elen 
„Sfânta Cruce” pe data de 6 februarie 1987, ziua de prăznuire a Sfântului Fotie, pe 
care biblioteca îl are drept sfânt ocrotitor al ei. A fost tipărită după doi ani în cartea 
„Studii fotiene”, care a fost editată de către Pr. dr. George C. Papadimitriou, 
directorul Bibliotecii. 

Recenziile au fost publicate în cartea mea „Noua bibliotecă”. Dintre acestea, cea 
dintâi prezentată aici, în care eu analizez cartea „Sfântul Fotie cel mare”, scrisă de 
Pr. dr. Asterios Gherostergios, a apărut în volumul I al „Nou Biblioteci” (1989). 

Mai înainte, ea a slujit drept Prefaţă a cărţii „Sfântul Fotie cel mare”. Retipărind 
recenzia aici, am adăugat două imne spre cinstirea Sfântului Fotie, care sunt 
cuprinse în cartea pr. Gherotergios. Celelalte patru recenzii ale mele au fost mai 
întâi publicate în volumul al II-lea din „Noua Bibliotecă” (1992). Toate sunt 


e IA 


Am pus la un loc monografia și cele cinci recenzii în acest volum spre a le face 
accesibile atât cercetătorilor, cât şi publicului cititor în general. Ele se adresează 
mai ales celor care sunt interesați de tradiția filosofică elenă creștină și, în general, 
de creștinismul ortodox. 


Constantin Cavarnos 


Sfântul Fotie al Constantinopolului - Mistagogia Duhului Sfânt. Exegeze la 
Evanghelii 





Prezentarea cărții: 
Ediţie bilingvă 
Ediţie îngrijită de Adrian Muraru 

Traducere de Oana Coman 
Studiu introductiv şi tabel cronologic de lonuţ-Alexandru 'Tudorie 
Note explicative de Oana Coman, lonuţ- Alexandru Tudorie şi Adrian Muraru 


Mistagogia Duhului Sfânt este o lucrare de referință pentru istoria teologiei. Ediţia 
de față reprezintă prima traducere integrală în limba română, precum şi prima 
ediţie bilingvă a faimosului tratat fotinian. Tema acestuia, controversată, este încă 
actuală, de vreme ce şi astăzi dogmatica Duhului Sfânt desparte Răsăritul de Apus. 


Alcătuit ca o „mistagogie”, ca o introducere în misteriile creştinismului, tratatul ne 
înfăţişează în cifrul teologico-filosofic al vremii principalele argumente ale 
Răsăritului în celebra dispută teologică. 


Viaţă activă dusă de Fotie, în registrul acutei cunoaşteri a sufletului omenesc, se 
reflectă şi în opera sa: exegeza la cele patru Evanghelii canonice demonstrează un 
simţ psihologic deosebit. 


Pentru întâia oară traduse în limba română, excerptele fotiniene sunt oferite acum 
publicului autohton pentru a ilustra diversitatea exegezei biblice orientale. 


„Care dintre sfinţii şi vestiţii noştri Părinţi a spus că Duhul purcede de la Fiul? 
Care Sinod a sprijinit şi a evidenţiat aceasta prin mărturisirile ecumenice? 
Dimpotrivă, ce adunare de preoţi şi arhierei, de Dumnezeu reunită, nu a 
condamnat, prin insuflarea Duhului Preasfânt, această idee chiar înainte de a 
apărea? Căci aceştia, iniţiaţi potrivit mistagogiei Stăpânului, propovăduiau cu voce 
limpede şi tare că Duhul Tatălui de la Tatăl purcede. Mai mult, pe cei ce nu 
gândeau astfel îi dădeau anatemei ca pe nişte ofensatori ai Bisericii universale şi 
apostolice. Din vremuri vechi văzând dinainte, cu ochi profetici, această rea 
evlavie, recent apărută, au condamnat-o şi în scris, şi cu cuvântul, şi cu gândul, 
laolaltă cu apostazia multiplă care a precedat-o.” (Mistagogia Duhului Sfânt, 5) 

SFÂNTUL IERARH 
FOTIE CEL 
MARE 





Si ceară omul 
sfaturi înaintea 
oricărei făptuiri. 
Faptele necugetate 
de cele mai multe 
ori sfârșesc rău!” 

Știaţi că... 






Sfântul Fotie, înainte de a fi numit 
Patriarh al Constantinopolului, 
a fost profesor de filozofie? 








Bucură-te Sfinte Fotie, de Dumnezeu cuvântătorule, prea fericite! 


